
PRATARTIS 


Jau praėjo virš 20 metų, kaip praūžė Did. karas. Nespėjo 
Lietuva pasidžiaugti savo laisve, taip sunkiai iškovota, o karo 
dievaitis vėl suplasnojo kaimyninėse valstybėse, grūmodamas 
ir pačiai Lietuvai. Taigi, atsiranda, mano manymu, didelio rei- 
kalo įvertinti lietuvių veiklą įvairiuose kraštuose Did. karo 
metu. 


Manau neapsiriksiu teigdamas, jog Šveicarijos lietuvių 
veikla sulošė, jei ne didžiausią rolę, tai bent vieną iš svarbes- 
nių užsieniuose karo metu. Tiesa, Š. Amerikos lietuviai patys 
daug padarė ir Šveicarijos veikimą finansavo. Didžiausios ko- 
vos už nepriklausomybę ėjo vistik Europoje. 

Prisiminkime tik 6 lietuvių konferencijas (vad. Hagos 1, 
Berno 2 ir Lozanos 3), kuriose dalyvavo atstovai iš Lietuvos, 1š 
Š. Amerikos, iš Rusijos ir kitur. Čia buvo svarstomas Lietu- 
vos nepriklausomybės klausimas, čia taip pat buvo nagrinėja- 
mas Lietuvos valstybės santvarkos klausimas su visomis smulk- 
menomis. 


Be to, čia Šveicarijoj buvo įsteigtas komitetas, kuris su- 
ruošė Šv. Tėvo leistą „Lietuvių dieną“ visame pasauly; Centra- 
linis komitetas Lituanija iš čia šelpė lietuvius belaisvius, kurių 
centralinėse valstybėse buvo per 20.0(/0. 


Dėlto man atrodo, jog negalima leisti pamiršti tą veiklą, 
negalima taip pat leisti, kad laikas naikintų dokumentus. Tenka 
pažymėti, kad gana daug nuospaudų — nuorašų laikas jau pa- 
darė nebeįskaitomais (tokios buvo karo laiko priemonės ir me- 
džiaga). 

Lietuvių veiklą Šveicarijoj šiek tiek palietė atsiminimų ra- 
šytojai: M. Yčas, dr. J. Purickis ir kiti. Plačiai palietė šį klau- 
simą, ypač politinę veiklą, dr. V. Bartuška savo knygoj: ,Lie- 
tuvos nepriklausomybės kryžiaus keliais“. 


u 


Šiame rašinyje aš stengiausi duoti trumpą, ryškų visos 
veiklos Šveicarijoj vaizdą, žymint dalykus chronologinėj tvar- 
koj ir priduriant pabaigoj visų keturių organizacijų (Centrali- 
nio komiteto Lituanijos, Liet. informacijų biuro, Vykdomojo 
lietuvių dienos komiteto ir Liet. tautos tarybos) apyskaitas. 


Šiam rašiniui panaudojau archyvinę medžiagą, parvežtą iš 
Šveicarijos ir sudėtą Central. valstybės archyve. Taip pat pa- 
naudojau savo dienoraščius ir kai kuriuos kitų leidinius, pasi- 
rodžiusius ligšiol spaudoje. 4 

Aš esu nuoširdžiai dėkingas visiems tiems, kurie man pa- 
dėjo šiame darbe: p. ministrui K. Bizauskui, p. refer. Kl. Priel- 
gauskui ir arch. vedėjui dr. J. Stakauskui už leidimą ar pagalbą 
panaudoti archyvą. 


Norėdamas geriau nušviesti belaisvių gyvenimą, aš krei- 
piausi per spaudą į visuomenę, prašydamas atsiųsti savo pergy- 
venimų nelaisvėj aprašymą; atsiųstų straipsnių autoriams aš 
tariu karštos padėkos žodį. 

Autorius. 
1939-XI-5, 


ĮŽANGA 


1. Karo pradžia. 2. Kelios mintys apie Šveicariją. 


1. a) Sarajevo įvykių atbalsis Šveicarijoj. b) Karas įsi- 
liepsnoja ir plinta. <) Nuotaikos Danijoj. d) Atgal Šveicari- 
jon per Angliją. | a 

2. 4) Šveicarijos vidaus gyvenimas. b) Jos grožis. <) Jos 
gamtos išdaigos. 


1. Karo pradžia 


a. Sarajevo įvykio atbalsis Šveicarijoj. '1914 m. birželio 
mėnesio saulė negailestingai kepino mūsų studentiškas galvas, 
jau ir taip įkaitintas egzaminų. Vaikščioju po Salezijano (ben- 
drabutis Friburge, Šveicarijoj) sodą su draugu Valantiejum 
ir kalbava apie kvotimus, besiartinančias atostogas ir t. t. Štai 
prieina prie mudviejų dar vienas studentas ir praneša, kad Sa- 
rajeve nužudytas Austro-Vengrijos įpėdinis Pranas Ferdi- 
nandas'). 

Žinia įdomi ir baisi. Europos padangė ir taip jau buvo pri- 
tvinkusi sprogstamos medžiagos, todėl šis įvykis gali būti tąja 
kibirkštimi, kuri padegs tą medžiagą. Mane lyg šiurpas pa- 
kratė. Visi susimąstėme. Tarsi koks duslus aidas nudundėjo 
per Šveicarijos kalnus ir dingo tolumoj, 

Negreit užsimezgė kalba. Ji buvo apie karo galimybes, 
apie jo pasėkas ir tautų likimą. 

Friburgo universitete baigėsi egzaminai ir studentai spru- 
ko atostogų. Kadangi jie buvo suvažiavę iš įvairių kraštų, tai 


1) Tas įvyko 1914 m. birž. 28 d. 


ir pasipylė po visą pasaulį: Europą, Ameriką, Japoniją ir t. t. 
Vieni lietuviai išvyko Lietuvon, kiti — Amerikon, 0 aš pa- 
sukau Danijon. Mat, Jutlande tais laikais buvo gana daug lie- 
tuvių prie ūkio darbų, todėl dažnai per atostogas vykdavo te- 
nai koks studentas, kunigas, lietuvis jų dvasinių reikalų aprū- 
pinti. Studentams tas buvo paranku, nes buvo galima pama- 
tyti ir pažinti tokią įdomią šalį, gauti nemokamą pragyvenimą 
pas vienuoles Juozapietes (Horsens'e) ir dar mažą uždarbį tu- 
rėti. Čia atvykstantieji studentai aprūpindavo ir lenkų darbi- 
ninkų dvasinius reikalus. 


1914 m. liepos 28 d. išvykau Danijon per Vokietiją. Vo- 
kietijoj buvo jaučiamas neramumas, visi kalbėjo apie karo ga- 
limybes. Rusų rublio kursas pamaži krito. Vokiečiuose buvo 
jaučiama pakilusi dvasia, ypač reiškėsi išdidumas. Liepos 28 d. 
jau pasiekiau Horsens'ą. 


b. Karas suliepsnoja ir plinta. Nuo Sarajevo įvykio iki 
karo pradžios praėjo beveik mėnuo. Austro-Vengrija nieko ne- 
darė nepasitarus su Vokietija. Liepos 5 d. specialus austrų pa- 
siuntinys grafas Hoyas atvyko Berlynan tartis. Vokiečiai, ma- 
nydami, kad Rusija nesikiš į šį klausimą, pritarė Austrijos no- 
rui nubausti ir nusilpninti Serbiją. Austrai tarėsi dar su Ita- 
lija ir tik liepos 23 d. (kada Prancūzijos prezidentas Poincarė 
[tarti Puankarė] išvažiavo iš Rusijos, kur tarėsi karo galimy- 
bių reikalais) pasiuntė griežtą ultimatumą Serbijai, veikalau- 
dama atsakymo per 48 valandas. Ultimatumo turinys buvo toks: 
1) uždaryti patriotinę serbų organizaciją, 2) pašalinti nedrau- 
gingus karininkus ir valdininkus ir 3) leisti Austro-Vengrijos 
valdininkams dalyvauti Sarajevo bylos tardyme. 


Serbai principe priėmė ultimatumo sąlygas, tik nenorėjo 
sutikti su tais punktais, kur šuverenumas įžeidžiamas. Bet at- 
sakymo į ultimatumą išvakarėse serbai paskelbė mobilizaciją. 
Liepos 26 d. ir Austro-Vengrija paskelbė mobilizaciją. Tačiau 
karą paskelbė tik liep. 28 d. 


Iš visa ko atrodo, kad Vokietija labiausiai norėjo karo, nes 
jų teritorijoj darėsi vis labiau ankšta, o karinis pasiruošimas 
buvo daug pažengęs. Ji nervinosi, matydama, kad prieš kiek 
laiko prancūzai, anglai ir rusai sudarė taikos entantę. Kada 

Prancūzijoj buvo išrinktas prezidentu karingas Poincarė, Vo- 
kietijos susirūpinimas padidėjo. 

Vokietijos kaizeris Vilius II buvo gana geruose santykiuo- 
se su caru Nikalojum TI. "Tačiau Nikalojus, kuris buvo daug 
jaunesnis už kaizerį, instinktyviai jautė, kad kaizeris nori pa- 
naudoti tą draugiškumą savo reikalams. Kaizeris kreipė caro 
mintį į Rytus, pats norėdamas įsistiprinti Europoj. To įrody- 
mas, tai karas su Japonija. Kada austrai paskelbė karą Serbi- 
jai, Vilius dar vis siuntinėjo draugiškas telegramas carui ir 
įtikinėjo, kad neverta prileisti prie karo išsiplėtimo. 

Tada ministr. Sazonovas ir gener. štabo virš. Januškevi- 
čius susirūpino, nes matė, kad Vilius tik nori užvilkinti Rusijos 
mobilizaciją, idant pats geriau pasiruoštų; viduj Vokietijos jis 
agitavo prieš rusus. Austro-Vengrijos užsienių reikalų minis- 
tras taip pat siuntinėjo telegramas įvairiems valdovams, norė- 
damas pėdas sumaišyti: vienur sakė, kad jis Serbiją nori tik 
nubausti, kitur, kad nori ją sunaikinti. Minėtieji Rusijos va- 
dai 1914-VII-30 vakare pyškina telegramas į visą Rusiją, skelb- 
dami visuotiną mobilizaciją, kuri turinti prasidėti vidurnaktį į 
liep. 31 d. 

Rugpiūčio 1 d. Vilius siunčia ultimatumą Rusijai, kad ji per 
12 valandų sustabdytų visą karišką pasiruošimą (mobil.). Ne- 
sulaukdamas teigiamo atsakymo, kaizeris rugp. 1 d. paskelbė 
karą Rusijai. 

Tą pat rugp. 1 d. kaizeris paklausė Prancūziją, ką ji ma- 
nanti daryti. "Toji atsakė, kad ji pasielgsianti, kaip jai atrodys 
tinkamiau. Tą pat dieną prancūzai paskelbė mobilizaciją. Rug- 
piūčio 3 d. vokiečiai paskelbė karą prancūzams. 

1914 m. rugp. 2 d. vokiečiai pareikalavo iš belgų, kad jie 
praleistų karines vokiečių jėgas į Prancūziją, žadėdami atly- 
ginti visus nuostolius. Šie nesutiko ir pasišaukė anglus į pa- 
galbą. Rugp. 4 d. vokiečiai įsilaužė į Belgiją. 

Anglai ilgokai delsė su savo pasiryžimu pradėti karą. Užs. 
reikal. ministras Grey, paklaustas vokiečių, pasiūlė Europos 
valstybėms konferenciją. Vokiečiai su tuo nesutiko. Kada vo- 
kiečiai įsibrovė į Belgiją, tada minist. Grey rugp. 5 d. paskelbė 
vokiečiams kavą. Rugp. 28 d. ir japonai paskelbė vokiečiams 
karą. Bendrai, per D. karą buvo 53 karo paskelbimai, iš kurių 
12 priklauso centralinėms valstybėms. 


1914 m. rugp. 2 d. danai sumobilizavo 18.000 kariuomenės. 
Tenka pažymėti, kad danai buvo nusiteikę priešvokiškai, tačiau 
jų kariškas pasiruošimas buvo menkas ir jie stengėsi būti 
neutralūs. Danai pyko ant norvegų, kurie darė gerą biznį, par- 
duodami vokiečiams arklius ir kitus gyvulius. Nors ir patys 
danai pradžioj šiek tiek pasipelnė, parduodami vokiečiams šio 
bei to. 

Kažin kodėl buvo manoma, kad šis karas galėsiąs tęstis tik 
4 mėnesius, nes centr. valstybėms pritrūksią maisto ir amuni- 
cijos. Horsenso klebonas, geras senelis Kerff, jau po poros mė- 
uesių nuo karo pradžios sakė, būk, kas tai rašęs iš Vokietijos 
į Daniją ir po pašto ženklu parašęs: „Wir hungern“ (mes badau- 
jame). Tačiau anglas Kitšeneris dar 1914 m. pareiškė, kad 
karas gali užsitęsti 4 metus; kaip vėliau paaiškėjo, jis neap- 
siriko. 

Rugp. 30 d. Daniją pasiekė žinia apie baisų Liėge'o sunai- 
kinimą. Įspūdis buvo labai biaurus. Kada atėjo žinia (10-X) 
apie Antverpeno žuvimą, visus apėmė tiesiog siaubas. Laikraš- 
čiai rašė apie Belgijos įvykius ir tarp kitko pažymėjo: ,„Vyrai 
(belgai) važiuodami traukiniais buvo tylūs ir verkė...“. 

1914-XI-12 „Germania“ (Nr. 522) rašo apie susprogdinimą 
anglų laivo „Nieger“, kurį vokiečiai sunaikino keršindami už 
paskandinimą laivo „Emden“. 

Bendrai, karas pradžioje ėjo sėkmingai vokiečiams. Ir tas 
darė slėgiančio įspūdžio entantės šalininkams. 

1914 m. spalių 16 d. savo dienorašty esu pažymėjęs: „Jau 
trečias mėnuo baigiasi, kaip Europoj viešpatauja melas, kerštas 
ir mirtis. Laikraščiai meluoja įšsijuosę...“. O spalių 18 d.: 
„Visi užsidegę kerštu ir niekas apie taiką nekalba“). 


1) Kada šias mintis, pažymėtas anuomet dienorašty, palyginame su 
šių dienų gyvenimu (1939 m.), tai matome, koks didelis skirtumas pa- 
saulio dorovės sąvokoje. Tada tik karo metu buvo meluojama, apgaudi- 
nėjama, o dabar ir taikos metu žmonija maitinasi apgaule, kerštu, nesą- 
žiningumu. Imkime kai kuriuos neva mokslo žmones Vokietijoj: kaip me- 
lagingai jie nori pateisinti vokiečių pretenzijas į Pabaltijį ar kitus kraš- 
tus. Žiūr.: Hitlerio „Mein Kampf“, Dr. Gustavo Paulio knyga ,,Rasse 
u. Staat im Nordostenraum“, Miinchen, 1937; pagalios Dr. Fr. Langes 
„Deutsche Kulturkarte“ ir kit. Arba vėl, kokių priemonių griebiasi kai 
kurios valstybės savo sienų praplėtimui, užkariavimams: karo neskel- 
bia, o svetimas žemes grobia. Ir kyla klausimas: kur nueis pasaulis su 
tokiais dorovės dėsniais?! Pagaliau ir naujų karų sulaukėm. 

Vistik pasigirsta ir taikos balsas. 1914 m. lapkr. 1 d. pop. 
Eenediktas XV išleidžia encikliką, ragindamas tautas prie tai- 
kos. Jis aprašo liūdną pasaulio būklę; pažymi, kad Dievo ne- 
gerbimas, autoriteto nepaisymas veda prie palaidumo ir klasių 
kovos; pabaigoj ragina valstybių vadus prie susitaikymo!). Ta- 
čiau šis Bažnyčios vadovo balsas, tai buvo tyre šaukiančio bal- 
sas. Kokiu disonansu jis atrodė, palyginus jį su tų laikų nuotai- 
ka, aspiracijomis?! 

O kai kas net stengėsi pateisinti savo žygius. Taip 1914 m. 
lapkr. 26 d. prof. G. J. Ebers str.: „Der Krieg und das Volker- 
recht“ taip rašo: „„...So wie unser Friedenskaiser mit reinem 
Gewissen und reiner Hand das Schwert ergriffen hat, er es 
auch als Sieger wird unbeflecht wieder in die Scheide stossen 
konnen“'?). 


Kancleris Bethmann Hollweg savo kalboje reichstage 
gruod. 2 d., liesdamas karo priežastis, taip pat stengiasi vokie- 
čius pateisinti. 


<. Nuotaikos Danijoj. Dabar dirstelkim į pačią Daniją. 
Ši šalis, prieš 1000 metų buvusi piratų šalis, dabar gali būti 
kultūros ir darbštumo pavyzdžiu kitiems. Krikščionybės dės- 
niai perdirbo šią tautą ir paragino prisirišti prie žemės, ją 
dirbti ir ūkio srity pasiekti didelę pažangą. Tiesa, kadangi aš 
atvykau iš Šveicarijos, kuri kultūros atžvilgiu, mano manymu, 
stovi bent ne žemiau, tai čionykštis vaizdas ne taip jau nustebi- 
no; kada aš pamačiau Danijos karves, ganomas dieną ir naktį 
ore, tai jos atrodė daug menkesnės ir labiau suvargusios už 
šveicariškes. Bet, jeigu atsižvelgti į augalotus javus, į gražiai 
pastatytas ir švariai užlaikomas trobas, tai tenka pripažinti, kad 
Danija yra kultūringa šalis ir joje gyvenanti nedidelė tauta yra 
laiminga. Jos gerovė, jos likimas yra surištas ne tik su pieni- 
ninkyste, bet ir su žvejyba, su plačia prekyba. 


I Daniją, ypač į Jutlandą, vasaros darbams atvyksta gana 
daug darbininkų iš Lenkijos, daugiausia iš Galicijos. Yra čia 


1) Žiūr. laikv. „Germania“, Wirtschaftliche Beilage Nr. 39. 

2) Žiūr. „Germania“ Nr. 555 ir gruod. 3 d. „Kaip mūsų taikingas 
kaizeris su tyra sąžine ir ranka ėmėsi kardo, taip jis kaipo nugalėtojas 
galės jį nesuteptą į makštis įkišti“. 


nemaža ir lietuvių (dvare Boller') ir kitur). Taigi čia teko ap- 
rūpinti dvasinius reikalus ir lietuvių ir lenkų. Pasibaigus laukų 
darbams, kilo darbininkų grįžimo Lenkijon klausimas. Teko 
teirautis per konsulus, per Berlyno ministerijas, dėl galimybės 
vykti namon. Iš surinktų žinių paaiškėjo, kad grįžimas sunkus, 
ir, jeigu kas ryžtųsi važiuoti, tai dokumentai turi būti visai 
tvarkoj. Kadangi būdavo masiniai važiavimai, tai ne visi tu- 
rėdavo atskirus pasus. Daugumoj buvo moterys darbininkės. 
Kada atsirado kliūčių dėl grįžimo namon, kilo tiesiog panika. 
Susijaudinusios moterys šaukė: ,,Jei kelionėj ir žūsim, tai vis 
arčiau savo mylimo krašto!“... , 

Darbdaviai ragino jas pasilikti : siūlė darbo ir uždarbio per 
žiemą (75 6r'as dienai). Bet kitos sąlygos nebuvo tinkamos: 
butai pritaikyti vasarai, be krosnių, šalti; o žiemos čia žiaurios 
ne tiek dėl šalčio, kiek dėl drėgnumo. "Temperatūra tais me- 
tais buvo tokia: nuo lapkr. 15 iki 20 d. siekė 10—12 laip. šal- 
čio, gruodžio 3 d. griaudė ir griaustinis sudegino namų; pas- 
kiau vėl atšalo. Vėjai čia lakai stiprūs, tiek stiprūs, kad kar- 
tais pajudina net mūrinį gyvenamą namą?). 

1914 metai baigiasi. Karas vis labiau plečiasi ir stiprėja. 
Jis vyksta sausumoj ir jūrose. Kaip tik tuo laiku vokiečiai už- 
blokavo minomis Šiaurės jūra, palikdami laisvą kelią pro Farno 
salas. Paprastu laiku laivas iš Kopenhagos į Londoną nuva- 
žiuodavo per 24 val., o dabar reikėjo 3 dienų pasiekti Londoną 
nurodytu laisvu nuo minų keliu. Be to, šis kelias buvo pavo- 
jingas, nes vėjas čia atnešdavo atitrūkusių minų. Laikraščiai 
dažnai įspėdavo keliauninkus dėl plaukiojančių minų. 

Mano supratimas apie karą buvo menkas, netikslus. Ir ne- 
uostabu: sunku viską įsivaizduoti, kol pats nepergyveni. Lai- 
kraščių paduodamos žinios dažnai buvo perdėtos, iškraipytos. 


1) Dvare Boller teko susipažinti su Giedraičiu, veikliu apsišvietusiu 
vaikinu iš Lietuvos. Jis buvo šios išeivių kolonijos organizatorium. 

2) Apie Danijos vėjus liudija ir 1938 metai. Nuo Velykų (IV-17) 
pradėjo pūsti vėjai, kurie išnešiojo sausą žemę ir sunaikino tris pasėlius, 
sėjamus vienaš po kito. Sausa žemė susimaišė su smėliu ir pasidarė to- 
kios pūgos, kad aptemdė saulę ir didelius plotus užklojo smėliu; smėlio 
pusnynai sustabdė traukinius ir autobusus. Jutlandas buvo panašus į ty- 
7ą. Smėlis skverbėsi į namus, spintas ir t. t., gesino žvakes. Ūkininkai 
pardavinėjo gyvulius, neturėdami kuo juos maitinti. (Žiūr. 1938 m. „Liet. 
aidą“ Nr. 214, geguž. 14 d.). 

Jiems rūpėjo duoti sutirštintą, ryškų karo vaizdą. Fantazija 
dar padidindavo tuos baisumus. 


Vienur kitur spaudoj buvo pasirodžiusios žinutės apie Len- 
kijos prisikėlimą. Sąryšy su tuo kiol klausimas: kada Lietuva 
atgaus laisvę? Šiuo klausimu aš prirašiau į savo dienoraštį 
įvairių spėliojimų. 

d. Atgal į Šveicariją. Bet, mano atostogos baigiasi. Rei- 
kia galvoti, kur krypti iš Danijos: Lietuvon ar Šveicarijon. 
Pulkas mano laiškų su klausimu kur vykti, nupleškėjo per Suo- 
miją Lietuvon pas pažįstamus. Beveik visų buvo patarimas 
vykti Šveicarijon, nes iš Lietuvos daug kas išvažiuoja arba ren- 
giasi išvažiuoti, taigi nėra būtino reikalo grįžti. Pasukau Švei- 
carijon, nors skaudu buvo važiuoti tolyn nuo savo mylimos 
vargstančios tėvynės. 

1914 m. gruod. 17 d. Dangus apniauktas pilkais debesi- 
mis. Šiaurės jūra (Nordsee) ūžia, putoja. Apytemoms atvykstu 
į Kopenhagos uostą. Čia stovi „didžiulis“ laivas, kuris veš 
5 keleivius į Londoną vieninteliu, laisvu nuo minų, keliu pro 
Farn'o salas. Spauda įspėjo, kad tame „laisvame nuo minų“ ke- 
lyje plaukioja klaidžiojančios minos. Draudė nuo tos rizikin- 
gos kelionės gerieji danai, draudė ir protas, bet ką reiškia pa- 
rizikuoti jaunam žmogui?! O vis dėlto papurtė šiurpulys, kada 
pamačiau prie laivo būrelį žmonių, apsiašarojusių dėl keturių 
keleivių likimo; aš neturėjau čia, Kopenhagoj, pažįstamų, to- 
dėl nebuvo kam ašaroti; mano pažįstami liko Horsense ir jo apy- 
linkėse. 

Tamsi naktis visai apgulė Kopenhagą, mūsų „milžinas“') 
sušvilpė kelis kartus ir nupūkštavo vingiuotu keliu, karo stra- 
tegijos nurodytu. 


Vėjas kaskart stiprėjo, bangos augo ir daužė laivą. At- 
rodė, jog laivas ne tiek eina pirmyn, kiek aukštyn ir žemyn. 

Malonus skaitytojas teneklausia apie savijautą tokioj ke- 
lionėj: aš tik tiek pasakysiu, kad pamiršau visus pavojus nuo 
minų ir nustojau vilties, būdamas gyvas, pasiekti žemę (o ne- 
gyvas, žinoma, nė tiek, nes numirėlius meta į jūrą)... 


1) Tiesa, tas „milžinas“ buvo šiek tiek didesnis už Nemuno gar- 
laivius. 

Žemę vis dėlto pasiekiau. Trečią dieną mūsų laivas prisi- 
artino prie Anglijos krantų. Čia jūra ramesnė. Išlipu į laivo 
viršų. Po kiek laiko atsiranda antras, pagaliau trečias kelei- 
vis. Kalbamės. Vienas sako: „Dvyliktas kartas važiuoju tarp 
Danijos ir Anglijos ir tokios audros nemačiau“. Kiti vėl pa- 
žymi, kad daug kartų važiavę, bet tokios kankynės neturėję. 
Užteko, tiesa, pažiūrėti į keliauninkų išvaizdą, kad suprasti, 
ką jie-yra pergyvenę: išblyškę veidai, nuovargio pilnos akys... 

Gavęs žinių, kad tolimesnei kelionei Londonan yra pavojų 
iš submarinų pusės, mūsų laivas pasuko į uostą Hulle. Ilgai 
plaukėme upe, kurios krantai buvo apstatyti dirbtuvėmis. Jos 
smarkiai dundėjo, kaldamos ginklus karo dievaičiui. Iš čia pa- 
sileidau per Anglijos lygumas Londono link. 

Londonas naktimis tamsus. Visur knibždėte knibžda ka- 
reivių. Jų spalva yra dominuojanti. Dar labiau tirštėja karei- 
vių masės, besiartinant į kanalą. Kelionė jūromis pailgėjus, nes 
reikia plaukti į Boulogne. O tų pasų tikrinimų, įvairių forma- 
lumų, tai devynios galybės! 

Paryžius taip pat nustojęs savo patrauklumo. "Todėl, ilgai 
netrukęs, dūmiau Šveicarijon. 


2. Kelios mintys apie Šveicariją 


a. Šveicarijos vidaus gyvenimas. Šveicarija — tai tas 
kraštas, kur gražiai sugyvena 3 tautos: italai, prancūzai ir vo- 
kiečiai. 

Šveicarija — tai kraštas, kur demokratija ir parlamenta- 
rizmas įgyvendinta visoj pilnumoj: atskiri kantonai tvarkosi 
savarankiškai, o visos šalies reikalus tvarko parlamentas; vals- 
tybės priešaky stovi prezidentas, 

Šveicarija yra, pagaliau, tas kraštas, kur sodai neaptveria- 
mi, kur pakelės apsodintos vaisiniais medžiais, bet niekas sve- 
timas jų vaisių neskina, medžių nelaužo; jei vynuogynai aptve- 
riami, tai greičiau nuo vabalų, negu nuo žmonių ir, be to, tam, 
kad kartais gyvulys, įėjęs, neišmindžiotų; jeigu užsilipi ant 
kalno, 3—4 km aukščio, tai randi lentines palapines, 0 jose 
čiužinių ir antklodžių poilsiui, randi įvairių užkandžių (čekola- 
do, konservų etc.), tik šeimininko nerandi; svetingi šveicarai 

paruošia keliauninkams patogumų, o keliauninkai atsilygina 
už tai, įmesdami į tenai esančią dėžutę tiek pinigų, kiek nuro- 
dyta — užrašyta ant daiktų: ir gražu, ir gera, ir teisinga. 
Vieną kartą keliavo anglas turistas plentu, einančiu Lemano 
ežero krantais tarp miestų Vevey ir Montreaux; jis rado 5 fr. 
pinigą; nežinodams, kam tas pinigas priklauso, jis padėjo ji 
ant vynuogyno tvoros šalia kelio. Po 5 metų tas pats keliau- 
ninkas ėjo tuo pačiu keliu. Koks buvo jo nustebimas, kada jis 
pamatė tą patį pinigą, gulintį toj pačioj vietoj. 

Šveicarija yra toji šalis per kurią kasmet pereina (perva- 
žiuoja) maždaug 1 milijonas keliauninkų, atvykstančių čionai 
pasigėrėti gamtos grožiu, pailsėti, sveikatos pataisyti. Jeigu 
kiekvienas keliauninkas paliktų Šveicarijoj tik po 100 litų, tai 
į Šveicariją įplauktų 100 milijonų litų iš svetur. Iš tikrųjų 
įplaukia daug daugiau. 

Šveicarai yra tie žmonės, kurie sugebėjo apginti laisvę 
anais laikais, kurie mokėjo pakelti krašto gerbūvį, kurie per 
Did. karą pajėgė išlaikyti neutralitetą, nors daug buvo pagun- 
dų jį sulaužyti. 

Dabar pažiūrėkime į Šveicariją atidžiau: į jos gyventojus, 
ūkį, spaudą, istoriją ir t. t. 

1930 m. statistika rodo, kad Šveicarijoj buvę 4 milijonai 
gyventojų, iš jų: vokiečių 7296, prancūzų 20,594, italų 676, 
romanų 1,146; kiti kitų tautų. („Der Grosse Herder“ Bd. 10, 
1360 ss. 1935). Tikybų atžvilgiu tais pačiais metais buvo taip 
susiskirstę: protestantų 57,590, katalikų 4190, žydų 0,5. 


Ūkis. '/, visos žemės dalis — neproduktingi kalnai: uolos 
ir sniegynai (kant. Uri ir Vallis pusiau neproduktingi). Di- 
džiausia šalies dalis pavesta ganiavoms, o tik maža — pasė- 
liams. Gyvulininkystė nuo 1905 m. vis kyla, geležies pramo- 
nė pakilo dvigubai, laikrodžių išdirbiniais Šveicarija nuo seniai 
garsi'). Elektros gamyba ir vartojimas paskutiniu laiku labai 
pakilo: 1924 m. buvo tik pusė, o 1931 m. jau */, geležinkelių 
elektrifikuotų (t. y. traukiniai elektra varomi). Elektra gami- 
nama tik vandens jėga; tam yra geros sąlygos: kalnų ežerai 


1) Aš turiu kišeninį šveicar. laikrodį, kuris man ištikimai tarnauja 
28 metus. Tik kelias spiruokles teko pakeisti. Šiaip eina tiksliai, paskam- 
bina — pažadina kada reikia; rodyklės nakčia matomos. 


13 


ir upės. Elektrą gamina 200 dirbtuvių, kurios 1932-83 m. pa- 
gamino per 3,8 milijardus kWh. 

Šalies sutvarkymas yra toks, kad kai kas yra bendra visai 
valstybei (pinigai, saikai, geležinkeliai, paštas, civ. ir baud. 
įstatymai), o kai kas priklauso atskiriems kantonams. Demo- 
„kratiškumas pasireiškia tame, kad liaudis turi iniciatyvą ir Ži- 
no, kur, kas ir kaip daroma. 

Karinę pareigą atlieka vyrai tarp 20 ir 48 m. amžiaus. Ka- 
reiviavimo laikotarpis tęsiasi porą-trejetą mėnesių. Prie karių 
paruošimo daug prisideda mokyklos ir šventadienių pratybos. 

Spaudos atžvilgiu Šveicarija yra „turtingiausia pasaulio 
šalis“, nes turi apie 400 politinių laikraščių, iš'kurių 4090 tira- 
žas siekia per 2.000 egz. kiekvienas; tik 3 laikr. turi po 50.000 
egz. Svarbesni yra šie: demokratų „Neue Ziūrcher Zeitung“ 
(Zirich), ,„,„Nationalzeitung“ (Basel) ir „Der Bund“ (Bern). 
Katal.: ,,Vaterland“ ir ,,Neue Zūrcher Nachrichten“. 

aaa laikraščiai prancūzų kalba yra: „Journal de Gė- 
nėve“ ir „Gazette de Lausanne“. 


Es Per tautų kilnojimąsi Alpėse, kur dabar Šveica- 
rija, apsigyveno alemanai ir burgundai. Dabartinius Šveica- 
rijos plotus ilgokai valdė tai austrai, tai prancūzai, tai kiti. Pati 
Šveicarijos pradžia — 1291 m., kada trys kantonai, būtent, Švi- 
cas, Uri ir Untervaldenas padarė sąjungą kovoti dėl nepriklau- 
somybės. Laikui bėgant prie jų prisidėjo ir kiti kantonai. Są- 
jungininkai sumušė austrus 1386 m. ties Sempach ir 1398 m. 
ties Nafels ir tuomi galutinai numetė austrų jungą. Kiek vė- 
liau kilo karai su prancūzais, iš kurių priklausomybės išsilais- 
vino vakarinė Šveicarija. 

Šveicariją labai suvargino vadinamieji tikybiniai karai, 
kurie kilo reformacijos dėliai. 1525 m. protestantizmas ėmė gi- 
lintis į Šveicariją. 1528 m. naują tikybą priėmė Bernas. Zvin- 
glijus (gyv. Zūriche), manė sukurti vieningą valstybę su nau- 
jos tikybos pagalba, bet jo planai nepavyko. Kovos tarp kata- 
likų ir protestantų ėjo toliau. Žymesnės kovos-buvo 1529-31 me- 
tais ir 1656—1712 m. Po jų — šiokia tokia taika. 

Prie tikybinių kovų prisidėjo ir politiniai karai: 1536 m. 
užkariautas kantonas Vaud ir 1564 m. šiaurinė Savojų dalis. 
Habsburgų ir Burbonų karai taip pat turėjo įtakos į Šveicari- 
“jos reikalus. ) 

Kilo taip pat luomų kovos, nes ponai — vogtai spaudė ūki- 
ninkus ir kitus gyventojus. Pažymėtinas 1653 m. ūkininkų karas 
su miestais Bernu ir Liucerna. 

Prancūzų revoliucija palietė Šveicariją; čia įsikūrė vadi- 
namoji ,,Helvecijos respublika“ 1798— 18313; Napoleonas įtraukė 
Šveicariją į savo planus, bet laisvės Šveicarija nenustojo; Vie- 
nos taika pripažino Šveicariją su 22 kantonais. Nuo 1815 iki 
1847 m., besitvarkant viduje, dar kildavo kartais nesusipratimų 
pasaulėžvalgos ar pilitikos srityse; viršų paėmė parlamentarinė 
demokratija. Čia reikia pažymėti, kad nustatyti tvarką valsty- 
bėj, kurioj yra 22 laisvi kantonai, nebuvo lengvas dalykas. 


Nuo 1848 m. miestas Bernas yra išrinktas sostine ir nu- 
statytas valdymo būdas su dvejais rūmais. Iki 1918 m. libera- 
lai parlamente turėjo daugumą. 1919 m. kilo ūkininkų partija. 
Nacionalistinis ir ūkininis pokarinis judėjimas paragino sukurti 
vadinamus „Nacionalistinį (tautinį) frontą“ ir „Šveicarų (są- 
jungininkų) frontą“. 

Taigi, matome, kad šveicarai turėjo daug kovoti ir pakelti 
nemaža vargo iki sukūrė savo gražią laimingą tėviškę. Tose ko- 
vose jie išmoko vertinti vieni kitų nusistatymus, išmoko bran- 
ginti savo tėvynę ir dabar laimingai gyvena, darbuodamiesi sa- 
vo krašto ir visos žmonijos labui, 


b. Šveicarijos grožis. Jei nori pamatyti Šveicarijos grožį, 
— tai štai jis. Numatai kelias liepos ar rugpiūčio mėnesio 
gražias dienas. Rudens, žiemos ir pavasario dienomis nė nema- 
nyk lipti į aukštus (4 su virš tūkstančių metrų aukščio) kalnus. 
Tik vidurvasarį kalnuose būna mažiausiai sniego, dėl to tas 
laikas lipimui tinkamiausias. 


Mauni ant savo kojų vad. kalninius batus, padarytus iš 
stiprios odos ir pakaustytus nykščio galo dydžio uknoliais; jų 
prikalta pilni padai ir kulnys. Apsivelki atitinkamais drabu- 
žiais, ant galvos užsimauni megztą vilnonį drabužį, panašų į 
kojinę; ties veidu pasilieka anga kvėpavimui ir matymui. Į 
ranką imi lazdą, kurios apatinis galas apkaltas nusmailinta ge- 
ležimi, o kitas — panašus į girnakalį, tik tuo skirtumu, kad vie- 
nas girnakalio galas paplotas ir nusmailintas matikėlio pavi- 
dalu. 

Ant pečių dedi krepšį, kurį pritvirtini per pažastis diržais. 
Jame įdėta maisto, mašinėlė arbatai virti ir sulankstytas žibin- 
tas (liktarna). 

Būtini kelionės dalykai — kalniniai batai, minėtoji lazda 
ir žibintas. 

Būtina lipimo trijų punktų taisyklė: jeigų lipdamas į aukštą 
statų kalną laikaisi abiem kojom atsirėmęs ir viena ranka įsi- 
kabinęs į kalną, tai kita ranka ieškai naujo kalno iškyšulio, už 
kurio galėtum užsikabinti; kada laikaisi abiem rankom ir viena 
koja, tai kita koja gali ieškoti naujos vietos, kur galėtum už- 
sistoti. Jei šie trys punktai nebus respektuojami, kelionė nepa- 
vyks ir gali nudardėti prarajon. 


Dar viena atsimintina taisyklė: į aukštąsias keliones neiš- 
drįsk vykti be treniruotės, nes gausi galvosvaigį, nustosi jėgų ir 
neužlipsi. O treniruotė štai kokia: vieną dieną įlipk į kalną 
kokių 2 kilom. aukščio ir vėl nulipk ; kitą dieną įlipk į 3 km aukš- 
čio kalną ir vėl nulipk; tik trečią, o dar geriau ketvirtą, dieną 
gali ryžtis į aukštąjį žygį. 

Taip pasiruošęs sėdi į traukinį, kuris tave priveža artyn 
vieno „aukštųjų Šveicarijos kalnų: Mont-Cervin (Matterhorn), 
Monte Rosa, Finsteraarhorn ar kitų. 


Lipamc. Apie 12 val. dieną pradedame savo kelionę. Sa- 
kau pradedame, nes retai kas leidžiasi į aukštus kalnus vienas. 
Tik geras alpinistas, gerai įgudęs laipioti, gali tai padaryti. 
Dažniausiai keliaujama grupėmis po 2—5 žmones, arba imama 
kalnų vadas. Kitaip — tai rizikuojama paklysti ar nugriūti ir 
užsimušti. 

Pradžioj kalnai nestaigūs, esama dar ir takelio. Tolyn ten- 
ka vis staigiau kopti; 2—3 km aukštyje randama sniego ar le- 
dų, — tai ledynas. Saulė jau leidžiasi, ima temti. Keliauninkai 
ieško Alpių grintelės, kurias rūpestingi „Alpių klūbo“ nariai 
pastatė čia aukštumoje iš lentų ir prinešė čiužinių bei maisto 
keleivių patogumui; tą viską jie sunešė ant savo pečių. 

Čia „nakvojama“, t. y. kiekvienas išsiverda arbatos atsi- 
neštame inde, užkanda savo maisto ar rasto grintelėje, išsitie- 
sia kokiam pusvalandžiui ar valandai ant čiužinių ir apie 28— 
24 val. leidžiasi tolimesnėn kelionėn, atsilyginęs, žinoma, nesa- 
mam šeimininkui už nakvynę ir valgius, jei tokių kas ėmė. Šei- 

mininko pareigas čia atliko, kaip aukščiau matėme, dėžutė. „„Al- 
pių klūbo“ nariai nebijo, kad kas nesumokės arba apsuks, nes 
jie sako: „Blogi žmonės nelipa į aukštus kalnus“. 


Dabar jau keliauji, vienoj rankoj lazda pasiremdamas, o ki- 
toj — žibintu nešinas. Žibintas apšviečia „keilą“. Tas „kelias“, 
tai aštrūs akmens kalno šono iškyšuliai, tai sutrikusio ledyno 
viršus ar nuolaidumas, tai vėl, kartais, status kalno šonas. Jei 
eini per ledą, išsikali duobutes savo girnakaliu, jei prieini sie- 
ną, tada užkabini ant rankų žemiau letenos lazdą ir žibintą ir 
rėplioji aukštyn, vis nepamiršdamas 3 punktų. 


Jei šviečia mėnulis, tai jis palengvina kelionę. Jei jis ne- 
šviečia, tai būna sunkiau: yra daugiau pavojaus nuslysti ir nu- 
dardėti į parrają. Kartą, kai aš lipau, buvo jauno mėnulis. La- 
bai gražus piautuvėlis (mėnulis) spinksėjo čia pat pro kalną, 
kuriuo lipau. Kai tik koja sprustelia, štai, rodos, ranka pasi- 
griebsi už to malonaus piautuvėlio ir išsigelbėsi. Kartais vie- 

noj ar kitoj pusėj pasigirsta tarsi patrankos šūvis: tai sprogo 
nuo šalčio uola ir atplyšę akmens su triukšmu nudardėjo žemyn. 

Per kokią porą-trejetą valandų lipimo užkariauji ketvir- 
tąjį kilometrą kalno. Dar pusė kilometro ir tikslas būtų pasiek- 
tas. Bet jėgos jau mažėja. Oras šaltas, žiaurus — apie 159? šal- 
čio, tada kai ten žemai tarpukalnėse 209 šilumos. Nors turi savo 
krepšy šiltą megztinuką, bet jo neimi, nes prakaitas ir taip sun- 
kiasi nuo sunkios kelionės. Megstinukas bus reikalingas kalno 
viršūnėje. 

Antai rytuose pradeda aušti. Čia jau prasideda kelionės 
įdomumas. Priešingoj nuo aušros pusėj, tamsoje, pasirodo ko- 
kios tai balsganos būtybės: tai gretimų aukštų kalnų viršūnės. 
Kiek vėliau tos viršūnės ima rausti, vėl šviesėti, tai vėl gelsti. 
Tarpukalnėse dar vis viešpatauja tamsa. Kalnų viršūnės viena 
po kitos pasirodo, aiškėja. Šviesa pamažu leidžiasi žemyn, vis 
naujus reginius atidengdama. Pats skubi aukštyn ir aukštyn, 
kad pačiu svarbiausiu momentu, būtent, saulėtekiu, gėrėtumeis 
jau nuo pačios kalno viršūnės. 

Švintant kelias aiškėja ir lengvėja, bet darosi labiau pai- 
nus: norisi pažiūrėti į kalnų viršūnes, pasigerėti naujais regi- 
niais, o čia žiūrėk, kur koją statai, atsimink taisykles. Šviesa 
nudengė prarajų paslaptis ir parodė jų baisumą; jei yra galvo- 
svaigio pavojus, tai nė nežiūrėk žemyn, — tuoj nuriedėsi. 

Nespėja saulutė patekėti, kai pasieki kalno viršūnę. At- 
rodo, jog visas pasaulis po kojomis; kur pažiūri — reginiai pui- 
kiausi. 

Malonus skaitytojau, žiūrėk ir stebėkis: ten, žemumoj, tar- 
pukalnės žaliuoja, upės putoja, ežerai spinksi, kaip veidrodžiai ; 
miestai ir miesteliai ilsisi tame gražiame fone; dviejų-trijų kilo- 
metrų aukštumoj baigiasi gyvoji viešpatija ir prasideda ledo 
ir granito pasaulis; kietas ir galingas pasaulis; pakeli akis ligi 
tos aukštumos, kaip pats stovi, čia stūkso aukštieji kalnai ga- 
liūnai, išdidžiai pakėlę savo galvas; norisi ištiesti vienam kitam 
ranką ir pasisveikinti, nors tikrumoj jie už keliasdešimt ar kelių 


šimtų kilometrų: tyras švelnus oras akį suklaidina atstumo at- 


žvilgiu; pažiūrai tolyn už jų — matai pietuose Italiją, vaka- 
ruose Prancūziją, šiaurėje Vokietiją, rytuose Tirolį ; meti žvilg- 
snį ton pusėn, kur saulutė teka — ten tolumoj išsivaizduoji savo 
brangią Tėvynę, apibertą šviesiais saulės spinduliais; pažiūrai 

aukštyn — ten maloni mėlyna padangė ... ir nepasijunti, kaip 
susikaupi pagerbti to gražaus pasaulio Galingąjį Kūrėją... 

Vaizdas vertas pamatyti. Kartais lipdamas taip pailsti, kad 
nustoji vilties ar į viršų užlipti, ar žemyn nusileisti, bet, kai pa- 
siekęs viršūnę, gauni pasigėrėti, tai viską užmiršti: rodos, kad 
ir mirtum, tai pati mirtis būtų lengva. Gėriesi bendru reginiu, 
uori įsigilinti į kiekvieną smulkmeną, rodos, imtum ir sutrauk- 
tum su tyru oru į savo krūtinę visus vaizdus ir nusineštum že- 
myn ilgam atsiminimui. Bet deja, to nepajėgi padaryti: po po- 
ros valandų pasigėrėjimo turi su tuo vojumi atsisveikinti ir ke- 
liauti atgal, kol dar neatsirado kelionės pavojų. 

O tie pavojai štai iš kur atsiranda. Naktį būna sušalę le- 
dynai ir sniegas. Tada lengva pereiti net nuožulnias vietas. 
gia ledynus, pasidaro sužliūgęs, slidus. Tada einant lengva nu- 
slysti ir nudardėti tenai, iš kur gyvi negrįžta. Dėl to keleiviai 
pasigėri reginiais maždaug iki 8 val. ryto ir skuba žemyn, kad 
galėtų praeiti pavojingas vietas iki saulė nesušildė sniego. 

Grįžimas atgal yra lengvesnis, negu kopimas aukštyn. Grįž- 
tant einama smarkiau. Tada tik tyška kibirkštys iš po pakaus- 
tytų batų. 


c. Šveicarijos gamtos prašmatnybės. 1913 m. atostogas 
praleidau Biurglene, kantone Uri. Keturių kantonų ežeras su 
apylinkėmis bene bus įdomiausia vieta Šveicarijoje. 

Apsigyvenau pas vieną kunigą, kuris buvo kalbus, ir dide- 
lis kalnų mėgėjas. Grįžtame mudu vieną kartą iš Ket. kantonų 
ežero per Altdorfą. Šalia Altdorfo yra 2 kilom. aukščio kalnas 
Eggberg. Kada perėjom Altdorfą, minėtasai kunigas, rodyda- 
mas į kalną, sako: „Štai nuo šito kalno kartą nusirito akmuo 
maždaug pusės kub. metro dydžio. Pakalnėj jis atriedėjo iki 
mūrinio namo, pramušė jo abidvi sienas ir nuriedėjo toliau, na- 
mo nesugriaudamas. Blogesnis įvykis, — tęsė toliau draugas, 
— buvo 1910 m. Per Sekmines pūtė vėjas „foen“ ir smarkiai 
lijo. Ten aukštai kalne vanduo pajudino mažų akmenukų būrį; 
šie besirisdami pajudino didesnį akmenukų skaičių ir taip pa- 
sidarė akmeninė griūtis, kuri riedėjo su dideliu triukšmu že- 
myn; apačioj pasitaikė namas, kurį toji akmenų lavina sutriuš- 
kino. Buvo jau naktis. Čia gyveno tėvai su 10 savo vaikų. Iš 
visų buvusių name išliko gyvas tik vienas vaikutis, kuris buvo 

rastas šalia nugriuvusio balkio. Šeimos tėvas ir vienas sūnus 
ėjo sargybą Altdorfe ir tuo būdu išliko gyvi; kiti visi 9 asmens 
ŽUVO a 

Pats Biurglenas, anot žmonių pasakos, esąs Viliaus Telio 
tėviškė. Čia jo garbei yra pastatyta koplyčia, čia paminklas 
stovi ant kranto upeliuko toj vietoj, kur V. Telis išgelbėjęs tenai 
įpuolusį vaiką. Vilius Telis, anot Šilerio, esąs didvyris, kuris 
sukėlęs Šveicarijos: gyventojus prieš austrus ir tokiu būdu Švei- 
carija iškovojusi sau laisvę. Už tai šveicariečiai V. Telį laiko 
didelėj pagarboj, jo atminimui daug paminklų pristatė. O isto- 
rikai sako, kad tikrojo Teliaus niekuomet negyventa, tai esąs tik 
Šilerio sukurtas didvyris. 

Einava kartą su draugu iš Biurgleno tarpukalne aukštyn. 
Tenka pažymėti, kad visa ši apylinkė labai kalnuota, netoli net 
snieguočių esama. "Tas upeliuko krantas, kuriuo mudu ėjova, 
buvo platesnis, atlašesnis, o ansai labai staigus, aukštas. Vie- 
noj vietoj draugas man sako: „Matai šį apgriuvusį kalną anoj 
pusėj upelio. 1888 m. vieną sekmadienį čia buvo toks atsitiki- 
mas. Štai šitoj pusėj buvo kelios grintelės. Sekmadienio vakarą 
čionykščiai gyventojai susirinko vienoj vietoj ir, susėdę ant žo- 
lės, kalbėjosi. Staiga išgirdo, kad priešais stovintis kalnas braš- 
ka. Visi nusigandę šoko bėgti į savo grinčias. Tik vienas žmo- 
gus, šlubas, matydamas, kad nesuspės į grinčią, ėmė lipti nuo- 
kalnium aukštyn. Tuo tarpu griuvo kalno šonas ir palaidojo 
grinteles su žmonėmis. Išliko tik tas šlubis, kuris spėjo užlipti 
tiek aukštai, kad griūvantis kalnas jo nepasiekė. Nuo šio griu- 
vimo žemė sudrebėjo, dulkių pakilo tiek, kad visa tarpukalnė 
iki Biurgleno paskendo tamsoj. Daug turėjo darbo apylinkės 
žmonės, kol pravalė tarpukalnę; daug jiems padėjo ir šis upe- 
liukas, nunešdamas griuvėsius tolyn. Štai dar ir dabar žymu, 
kiek pasiekė griūvantis kalnas. Nugriuvusio kalno šonas lig šiol 
dar neapaugo medžiais...“ 

Taip bekeliaudami mudu nuėjova dar toliau į vieną kaimą, 
kuris tik vidudienį mato saulę. Jį supa toki aukšti kalnai, kad 
saulė tik vidudienį gali pažvelgti gilumon. Atrodo, jog tie žmo- 
nės šuliny gyvena. Pats kaimas, tiesa, nedidelis, vos keliolika 
gyventojų. 

Švico kantone, netoli nuo miestelio Kiusnacht, buvo kitas 
miestelis kalno papėdėj. - Prieš keliasdešimt metų, vieną šventa- 

dienį, per vidudienio pamaldas tas kalnas griuvo ir griuvėsiuo- 
se palaidojo visą miestelį. Liko tik tie, kurie buvo kur nors iš- 
keliavę. . 


Kartą su vienu bėrniečiu ekskursavau pietinėj Šveicarijos 
daly. Kada mudu, įlipę į aukštą kalną, gėrėjomės gražiais vaiz- 
dais, jis prabilo į mane: „Matai, Tamsta, tą platų snieguotį 
Berno Alpių grupėje. Pernai atvyko pas mane du bazeliečiai 
ir kvietė mane padaryti ekskursiją (žygį) į tą kalną. Aš atsi- 
sakiau. Ne lengva buvo atsisakyti nuo draugų pasiūlymo, bet 
koks tai nujautimas ragino mane tai padaryti. Išėjo juodu vie- 
ni. Išėjo ir... nebegrįžo. Tik po kiek laiko rado juodu negy- 
vu, ir vieno galva net per dešimtį metrų buvo nulėkusi nuo kūno: 
matyt, pataikė į aštrią briauną, kuri nupiovė galvą. Jų griuvi- 
mo priežastis buvo, greičiausiai, pavėluotas grįžimas atgal, kada 
jau ledyno sniegas buvo pažliugęs ...“ 


Daugiausia išdaigų ir nelaimių padaro sniego ar akmenų 
griūtys. Šios paskutinės pasitaiko rečiau ; jos sukelia baisų tra- 
tėjimą, trenksmą, nuo kurio uolos dreba. 


Sniego griūtys pasitaiko labai dažnai ir daug žmonių gy- 
vybių palaidoja. Ypač dažnai pasitaiko pavasariais; tada jos 
užgriūva ištisus kaimus ar miestelius, užberia kelius ir nutrau- 
kia visokį susisiekimą. Daug tenka pasidarbuoti, kol tuos kelius 


nuvalo. 1 


Kaip aukščiau esu sakęs, į aukštus kalnus galima lipti tik 
vasarą, bet ir tada pasitaiko sniego griūčių, kurios sumala arba 
bent sužaloja keliauninkus. 


Jeigu sniego griūtis susitinka pakeliui mišką, tai kartais 
miškas atsilaiko ir sustabdo griūtį, o kartais ir jį sulaužo, nu- 
šluoja. Dažnai tenka matyti medžiai (dažniausiai eglės), kurių 
liemens žemyn kabo, jų smulkesnės šakos ir žievė nubrauktos, 
nučiulptos sniego; jų aplaužytos šaknys šiaip taip laikosi uolos 
plyšiuose. Klaikus, šiurpus vaizdas! Ir kiek žmonių gyvybių 
kasmet nuneša tos griūtys?! 2 

Arba vėl, kiek triukšmo ir nuostolių padaro potvyniai — 
pavasarį ar po staigaus lietaus! Toki potvyniai išgriauna kran- 
tus ir pasidaro naujas vagas, puikias pievas išaria ir paverčia 
akmenų krūvomis, nuneša tiltus, išardo plentus ir geležinkelius. 

O plentą pravesti, ar geležinkelį nutiesti tenai, tai ne tas, kas 
lygioj Lietuvoj. Tam reikalinga daug uolų išsprogdinti, tunelius 
uolose iškalti. Dažnai pasitaiko, kad nuvedus plentą, ima slink- 
ti kalnas drauge su plentu. Norint slinkimą sulaikyti, reikia 
daryti sutvirtinimas — atrama, pradedant kokiu kilometru, ar 
puse kilometro, žemiau. Kiek darbo ir cemento tas pareika- 
lauja! 


Daug keistenybių ir prašmatnybių yra Šveicarijoj. Jų visų 
neišpasakosi. Jos prisideda prie Šveicarijos įdomumo, patrauk- 
lumo. 

PIRMOJI DALIS 


1915—1916 m. 


ŠVEICARIJOJ VEIKLA 
KRISTALIZUOJASI 


I. LIETUVIAI ĮVAIRIUOSE KRAŠTUOSE 


1. Šveicarijoj 2. Š. Amerikoj 3. Didž. Britanijoj 4. Šel- 
pimo pradžia sunki. 


1. Lietuviai Šveicarijoj š 
Šveicarija, kaip dabar, taip ir seniau traukė prie savęs įvai- 
rias tautas savo gamtos gražumu, savo kultūra bei žmoniškumu, 
savo svetingumu ir t. t. 


Lietuviams Šveicarija jau nuo seniau pažįstama. Juos čia 
patraukė mokslo įstaigos. Slėpdamiesi nuo caro valdžios, bėgo 
lietuviai pasisemti šviesos. Žymi dalis mūsų veikėjų yra išėjus 
aukštuosius mokslus tenai. 

1899 m. Šveicarijoj, Friburge, įsikūrė akademinė draugija 
Rūta, kuri per D. karą pasivadino Lituanija ir ėmė veikti pla- 
čiau, negu yra akad. draugijos apimtis. 

Nemaža lietuvių užklupo Šveicarijoj Did. karas. 1914 m. 
birželio 16 d. Rūtos susirinkime dalyvavo 11 narių: kunigai Ig. 
Česaitis, Dzimidavičius, Kasperavičius, A. Keraitis, V. Kuli- 
kauskas, Mylimas, J. Purickis, Juoz. Ruškys, A. Steponaitis, 

Iš kairės į dešinę: Juoz. Purickis (studentas); dr. J. Bielskis (Amerikos liet. delegatas Lietuvon 
1916 m.), Ant. Steponaitis (studentas), VI. Daumantas (stud.). Šie 3 studentai 1915 m. pabaigoj 
įkūrė pašalpinį komitetą Lituaniją Šveicarijoj. 


teol. J. Valantiejus, stud. A. Valantiejus ir svečias L. Bistras. 
Tai buvo priešpaskutinis Rūtos susirinkimas prieš atostogas. 
Apie liepos vidurį beveik visi lietuviai apleido Šveicariją. 


Po atostogų sugrįžo tik mažas jų skaičius. 1914 m. lapkr. 
8 d. Rūtos susirinkime dalyvauja tik 5 asmens: J. Česaitis, V. 
Dzimidavičius, Kulikauskas, J. Purickis ir naujai atvykęs M. 
Cibulskis (iš J. A. V.). 1914 metų pabaigoj sugrįžta iš Danijos 
kun. Steponaitis; bet 1915 m. sausio pabaigoj išvažiuoja į Ame- 
riką kun. V. Kulikauskas. 


Likusieji lietuviai tęsia savo mokslą, darbuojasi Rūtoje. 
Darbas, žinoma, sunkiai eina, nes visus nervina karas, visi gal- 
voja apie ateitį. 


Čia siūlosi ir naujoviški klausimai; karas griauna valsty- 
bes, griauna senąją santvarką ir atskleidžia geresnes perspek- 
tyvas pavergtoms tautoms. Tai mato pavergtųjų tautų atsto- 
vai ir galvoja, kas daryti, kaip pareikšti pasauliui apie savo 
buvimą, kaip ginti savo teises dabar ir taikos tarybų metu. Tas 
kvaršino ir lietuvių galvas ir kiekvienas statė klausimą: ką jis 
pats turi daryti. Lietuvius, gyvenančius laisvoj Šveicarijoj, dar 
labiau domino šis klausimas. 


Lenkai, gyveną Šv-joj, per kunigaikštį Puziną „Dadarė pa- 
siūlymą lietuviams prisidėti prie lenkų ruošiamos enciklopedinės 
brošiūros (poligrafijos) ir prašė parašyti apie Lietuvos ekono- 
minę, kultūrinę ir politinę būseną. Stud. Purickis iškėlė šį klau- 
simą Rūtos susirinkime 1914. lapkr. 8 d. Tada šis klausimas 
buvo padiskutuotas ir atidėtas vėlesniam sprendimui, nes ne- 
lengva buvo surasti medžiagos tokiam rašiniui. Brošiūros klau- 
simas vėl iškilo posėdyje 1915 sausio 2 d., kada jau buvo sugrį- 
žęs kun. Steponaitis. Šis (Step.) pranešė, kad, būdamas Pary- 
žiuj, kalbėjęs su p. J. Gabriu, kuris užsiminė, kad jis dalyvavęs 
Amerikos lietuvių seime, įvykusiame Chicagoj spalių 21—22 
dienomis, ir, kad jam esanti pavesta tokia informacinė brošiūra 
parašyti. Nutarta parašyti apie tai p. Gabriui ir pasisiūlyti su 
savo pagalba, jei reikės. Gabrys padėkojo už tokią žinią ir pra- 
nešė, kad tuoj atvyksiąs Friburgan, važiuodamas Romon. 

2. Lietuviai Š. Amerikoj 


Čia tenka kiek apsistoti prie $. Amerikos lietuvių veiklos. 
Jie gyvena kultūringoj laisvoj šaly, taigi turi gerą progą savo 
senosios tėvynės klausimu susirūpinti. Pradžią tam padarė ka- 
talikai. Jie kvietė visas sroves pasitarimams ir bendram dar- 
bui. Tuo laiku Amerikoj buvo kun. dr. M. Gustaitis iš Lie- 
tuvos ir J. Gabrys iš Paryžiaus. Socialistai ir tautininkai atsi- 
sakė suvažiuoti, nes jiem nepatiko, kad katalikai paėmė inicia- 
tyvą, ir matė, kad sau lygių teisių negaus, o gaus tik proporcin- 
gai. Tada katalikai suvažiavo Čikagon (Chicago) ir tarėsi dvi 
dienas (1914 spalių 21—22). Čia buvo nustatyta, kad reikia su- 
jungti visą Lietuvą, t. y., Kauno, Vilniaus, Gardino ir Suvalkų 
gub., drauge su M. Lietuva iki Įsručio. Šią mintį ginti pavedė 
J. Gabriui Paryžiuje. Tam reikalinga atitinkama informacinė 
brošiūra. 

Be to, nutarta: 1) steigti Tautos fondą; į šio fondo komi- 
tetą įeitų 26 asmens, iš įvairių pasaulio dalių lietuviai; fondą 
valdys centralinis komitetas; fondo pirmininku išrinktas Balt. 
Vaišnora, sekret. — adv. Šlažys ir iždo globėju — K. Pakštas. 


2) Išrinkti Tautos tarybą, į kurią įeitų visų srovių atsto- 
vai: nuo tūkstantinių organizacijų po vieną, o nuo 5000 po 2 at- 
stovu; nuo katalikų į tarybos prezidiumą įėjo Rutkauskas, kun. 
Vasys (Vasiliauskas) ir kun. Kemėšis. 


Dar spalių mėn. pabaigoj Nju-Jorke (New-York) suvažia- 
vo socialistai ir tautininkai tartis tais pačiais reikalais. Bet ir 
čia jie nesusitarė ir išsiskirstė. Tautininkai įkūrė Autonomijos 
fondą, o socialistai Lietuvių gelbėjimo fondą. 

Katalikai per I metus surinko 30.000 dol. Visas fondo lėšas 
jie buvo nusistatę šitaip padalinti: 7096 Lietuvai, 2096 propa- 
gandai ir 1076 atsargos kapitalan. 

Katalikai, matydami, kad su kitomis srovėmis negalima 


susitarti, suvažiavo 1915 m. vasario 10 d. Čikagon ir nustatė 
Tautos tarybai konstituciją. 


1915 m. geg. 31 d. (Decoration Day) buvo surinkti parašai 
po prašymais, kurie buvo numatyti siųsti kariaujančioms vals- 
tybėms lietuvių klausimu. 


26 


1915 m. pradžioj nutarta siųsti atstovus Lietuvon, kad jie 
vietoj ištirtų reikalus. Vėl buvo tartasi su įvairiomis srovėmis 
dėl vieningos veiklos, dėl delegatų siuntimo. Ilgi debatai, o re- 
zultatai menki. Teko vykti tik katalikų delegatams: dr. V. Bar- 
tuškai ir dr. J. Bielskiui. Delegatai išvyko 1916 kovo 16 d. iš 
Nju-Jorko per Stockholmą Lietuvon. Grįžo atgal per Šveicariją. 

Delegatai daug pergyveno kelionėj ir Lietuvoj, daug žinių 
atvežė Šveicarijon ir Amerikon.') 


3. Lietuviai D. Britanijoj 


Nemažas skaičius lietuvių gyvena Anglijoj, Škotijoj. Su 
Anglijos lietuviais man teko gana gerai susipažinti, nes dažnai 
teko vykti tenai iš Šveicarijos šventėms (ypač Velykoms) kle- 
bonui kun. K. Matulaičiui į pagalbą. 1915 m. vasarą teko nu- 
vykti Londonan ir pasidarbuoti British Muziejaus knygyne. 


Kun. Matulaitis buvo visų lietuvių centras ir širdis: čia 
koncentravosi visi religiniai, tautiniai ir politiniai reikalai. Pas 
jį sustodavo ir kitų kraštų lietuviai, kurie keliavo iš Europos 
Amerikon ir atvirkščiai. 


Kada karas prispaudė Lietuvą, visi D. Britanijos lietuviai 
susimąstė, susirūpino, kas daryti, kuo padėti saviškiams, Lietu- 
vai. Bet visų akys sužiūto Londonan, kas tenai manoma ir 
daroma. 


Škotijos lietuvių tarpe darbavosi kun. A. Šveistrys, gyv. 
Glasgove (dab. gyv. Lietuvoj) ir kun. Juoz. Norbutas, „Išeivių 
Draugo“ redaktorius, Mossend'e (dabar gyv. Kaune). 


Man bebūnant Londone, atvykdavo delegacijos iš Škotijos 
pas kun. Matulaitį. Tokiu būdu ir aš turėjau progos susipa- 
žinti su Škotijos lietuviais, kas turėjo didelės svarbos ateities 
darbuotei. 


Karas tuo tarpu vis stiprėjo, vis naujus plotus apimdavo. 
Kada vokiečių armija buvo sukoncentruota vakarų fronte, rusai 
įsibrovė į Prūsus ir žiauriai nuteriojo kraštą. Kada vokiečiai 


1) Visos šios žinios apie Amerikos lietuvius yra imtos iš dr. V. Bar- 
tuškos knygos: „Lietuvos nepriklausomybės kryžiaus keliais“, psl. 19—76. 

sutraukė jėgas į rytų frontą, įvyko didelės kovos ties Mozūrų 
ežerais, kur žuvo beveik visa Samsonovo vadovaujama armija 
(1915-II-4-22). Pasklido gandų apie išdavystes rusų armijoj. 
Ypatingai kaltinami buvo Mesojiedovas') ir Suchomlinovas. 
Bendrai, rusų pasiruošimas karui buvo menkas: tuoj pradėjo 
stigti ginklų, pervežimo priemonių ir t. t. Prie nelaimių padi- 
dinimo vėliau prisidėjo rasputinijada. 


1915 metais vokiečių armija užėmė beveik visą Lietuvą. II- 
gesnės kovos buvo prie Dubysos. Liepos 14—25 d. vokiečiai už- 
ėmė Šiaulius. Rugpj. 18 d. Londoną pasiekė žinia, kad paimtas 
Kaunas. Tas padarė didelį įspūdį, susinervinimą. Anglai ner- 
vinosi tuo labiau, kad rugpj. 17 d. vakare vok. cepelinas išmetė 
bombų Londone, iš kurių viena pataikė į ligoninę ir užmušė ke- 
liasdešimt žmonių. O čia ir didžiulis laivas „„Luisitania“ nuskan- 
dintas. Tuoj atėjo žinia (rugs. 4 d.), kad paimtas Gardinas, o 
kiek vėliau ir Liet. Brasta. 


Nerimas ir nepasitikėjimas rusais vis augo. Pirma, bū- 
davo, pasakai, kad esi iš Rusijos, tai anglas daro gražią šypseną, 
maloniai kalba, dažnai pakviečia alaus išgerti, o dabar jau kar- 
tais pasako ir dviprasmį komplimentą. 


Rugsėjo 7 d. vokiečiai mėtė bombas Londono priemiesty 
Woolwich, o 8 d. vėl Londone. Ėmė sklisti gandai apie masinius 
cepelinų skridimus ir Londono bombardavimus netolimoj atei- 
tyj. Gyventojai erzinosi, naktimis nemigo. 


Cepeilnų atvykimas darydavo nemaža triukšmo: imdavo 
kaukti sirenos, šaudyti zenitinės patrankos, prie to prisidėdavo 
bombų sprogimas, kildavo baisus alermas. Cepelinai atrodydavo 
kaip žibantys cigarai, bet jie būdavo taip aukštai, kad armotų 
šūviai jų nepasiekdavo. 


Pasitaikydavo ir kurijozų : išgirdęs triukšmą, išbėgs į lauką 
koks londonietis ir pradeda šaudyti į cepeliną iš kišeninio re- 
volverio. 


1) Laikr. „The Daily News“ (Londone) 1915-I1X-12 rašo, kad Meso- 
jiedovas jau 10 metų šnipinėjąs vokiečių naudai. Jis pavėlavęs pranešti 
apie Grand Duc'o nustatytą planą Renenkamfui ir tuomi išgelbėjęs vokie- 
čių armiją nuo žuvimo anuomet; tas prisidėję prie rusų armijos žuvimo 
ties Mozūrų ežerais. 

Rugsėjo 15 d. atėjo žinia, kad Vilnius paimtas vokiečių. 
„Jau Lietuva apvalyta nuo deguto“ — sušuko kleb. K. Matu- 
laitis. 

Kaipo karštas patriotas, prakilnus žmogus, Matulaitis, ma- 
tė, kaip „valdo“ rusai Lietuvą. Jam tas buvo skaudu ir jis ne- 
galėjo pakęsti. Dėl to jis turėjo nešdintis iš savo tėvynės sve- 
tur. Pradžioj gyveno Š. Amerikoj, o paskui ilgus metus — Lon- 
done. Čia jis energingai gynė lietuvių reikalus nuo žydų, su ku- 
riais turėjo garsią bylą, kuri baigėsi lietuvių naudai?) 


4. Šelpimo pradžia sunki 


Kadangi vokiečiai užėmė beveik visą Lietuvą, tai daug karo 
belaisvių ir civilinių imtinių atsidūšė Vokietijos nelaisvėje. 
Dar man būnant Londone, rašė kun. Česaitis iš Friburgo, kad 
stovykloj Giutersloh, Vestfalijoj yra belaisvių kunigų lietuvių. 
Londono lietuviai tuoj suaukojo 5 svarus sterlingų (129 fr.)?) 
belaisvių šelpimui. Šie 5 svarai, tai buvo tie laimingi išganingi 
pinigai, kurie padarė pradžią visai veiklai Šveicarijoj, kuri 
(veikla) išaugo į milijoninę apyvartą, kuri išgarsino Lietuvą po 
visą pasaulį ir prisidėjo prie laisvės atgavimo. 

Kada aš su šiais 5 svarais st.-<grįžau Šveicarijon (mokslo 
semestro pradžioj), prasidėjo belaisvių šelpimo organizavimas. 

Belaisvių šelpimo organizavimo sąlygos buvo sunkios: nei 
didesnių išteklių, nei žmonių. Likome tik trys akad. draug. Rū- 
tos nariai: V. Dzimidavičius, J. Purickis ir A. Steponaitis; 
stud. M. Cibulskis išvyko, rodos, Amerikon, o I. Česaitis iš drau- 
gijos išstojo. Tuo tarpu belaisviai iš Vokietijos pradėjo vis daž- 
niau rašinėti apie savo vargus. Kun. Strikas parašė iš Holzmin- 
deno (dr. Viskantui), kad tenai esą 450 civilinių imtinių (mo- 
terų, senelių, vaikų) ir, kad esanti įkurta mokykla vaikams. 


1) Kun. K. Matulaitis, besidarbuodamas lietuvių tarpe ir begyvanda- 
mas dūmingoj Londono daly, gana anksti nustojo sveikatos. Dabar jo 
viena pusė paraližuota ir jis, kaipo invalidas yra prisiglaudęs pas mari- 
jonus Marijampolėj. Nemaža yra žmonių, kurie gauna pensijas už įvai- 
Tius nuopelnus. Kun. Matulaitis turėtų, mano manymu, gauti tinkamą 
pensiją, nes jo nuopelnai lietuvybei yra labai dideli. 

2) Šv. frankas anais laikais buvo beveik lygus 2 litam; 5 šv. fr. be- 
veik buvo lygūs 1 dol. 


Belaisvių šelpimo klausimas iškeltas pirmame poatostogi- 
niame Rūtos susirinkime ir nutarta: 

1. Pakeisti mažai žinomą akad. draugijos vardą „Rūtą“ 
labiau žinomu „Lituania“, kaip tas jau prieš atostogas buvo 
numatyta'). 

2. Įsteigti prie draug. Lituanija komitetą tuo pat vardu, 
kuris rūpintųsi lietuvių belaisvių, esančių centralinėse valsty- 
bėse, reikalais. To komiteto pirmininku išrinktas A. Steponaitis. 

Metų pradžioj iškeltasis informacinės brošiūros klausimas, 
buvo nuolat aktualus. Štai jau 1915-VII-13 Rūtos susirinkime 
A. Steponaitis priminė, kad ne visi nariai parašė paimtąsias 
dalis. Dabar, rudenį, vėl kalbama apie rašinių baigimą. 

Šveicarijoj gyveną lietuviai bando išeiti į spaudą su Lietu- 
vos klausimais. Tik tas sunkiai vyksta, nes pavergtųjų tautų 
klausimas dar negali pramušti slėgiančius ūkus. Rūtiečiai savo 
posėdyje 1915 m. gegužės 30 d. nervingai kalba apie sunkumus, 
sutinkamus iš laikraščių redaktorių pusės. Bet rankų nenu- 
leidžiama ir bandoma kartkartėmis pararšyti ką nors apie Lie- 
tuvą ir jos vargus. 


II. LĖŠŲ ŠELPIMUI IEŠKOJIMAS 


1. Lituanijos atsišaukimas. 2. Pirmieji belaisvių balsai. 
3. Informavimas apie belaisvius per spaudą. 


Trys yra uždaviniai Šveicarijos lietuviams: belaisvių šel- 
pimas, spaudos informavimas ir informacinės brošiūros para- 
šymas. Bet, tik 3 yra ir darbuotojai (Dzimidavičius, Purickis 
ir Steponaitis). J. Gabrys ir dr. Viskantas tik kartais pasirodo 
Friburgo padangėj, kaip meteorai, ir vėl kur tai pranyksta, ma- 
tyt, ieškodami tinkamesnės dirvos veikimui. Kiti lietuviai tik 
vėliau atvyko Šveicarijon. 

Trejukė ėmėsi darbo belaisvių klausimu. Du dalykai čia 
buvo svarbūs: 1) gauti pinigų, reikalingų belaisvių šelpimui ir 
2) surasti belaisvius, išmėtytus centralinėse valstybėse, juos 


1) „Pirmame Nepriklausomos Lietuvos Dešimtmety“ psl. 44 klaidin- 
gai pažymėta, kad Rūta pakeitė vardą į Lituaniją 1913 m.: tas padaryta 
tik 1915 m. 

sutraukti į mažą skaičių stovyklų ir vietoj sukurti komitetus, 
kurie priimtų pašalpas ir jas tinkamai išdalintų. 


Pinigų mes galėjome tikėtis tik iš savųjų ar tai iš D. Bri- 
tanijos, ar tai iš Š. Amerikos. Tenai ir kreiptasi. Lengviau bu- 
vo su D. Britanijos lietuviais, su kuriais jau buvome suėję į pa- 
žintį ir, kurie jau pradžią padarė paaukodami 5 svar. sterl. Pa- 
tarlė sako: dvigubai duoda, kas greitai duoda. Amerikos lietu- 
viai tik vėliau atėjo į pagalbą savo lėšomis, tiesa, gausiomis. 


1. Lituanijos atsišaukimas 


Kas gi buvo daroma lėšų sumedžiojimui? Naujai įkurtas 
komitetas Lituanija (Comitė de secours pour les prisonniers de 
guerre lituaniens) siuntinėjo raštus, kuriuose buvo nurodoma 
Lietuvos sunaikinimas ir belaisvių vargai. Tie raštai buvo siun- 
čiami „Išeivių Draugui“ (Škotijoj) ir įvairiems Š. Amerikos 
laikraščiams — „Darbininkui“, „Draugui“, „Garsui“, „Žvaigž- 
dei“ ir kitiems, o taip pat buvo rašoma ir pažįstamiems asme- 
nims. , 


Pirmas atsišaukimas, pasiųstas Amerikon, taip atrodė (at- 
pasakotas sutrumpintai) : 

„Nelaimių audros suūžė ant mūsų tėvynės. Baisus karas 
nuteriojo brangiąją Lietuvą... 

Lietuvos turtai ugnimi sudeginti, jos sūnūs išžudyti arba 
našlaičiais bastosi po platųjį pasaulį. Mūsų brolių kūnais išklo- 
ta tėvynė ir visas karo laukas. 


Pažvelk į Lietuvą — tai tikras kapinynas: ūkininkas jau 
neina prie žagrės, nes neturi ką sėti; dirbtuvių tik apdegę grio- 
bai riogso; prekyba nustojo pirkikų ir pardavėjų; šeiminin- 
kas, kuris turėjo apleist savo namą frontams besikeičiant, ne- 
pažįsta savo gimtojo krašto, neranda savo trobavietės ... taip 
nuteriotas kraštas. 


Pažvelk į plačiąją Rusiją ir šaltąjį Sibirą — ten rasi šim- 
tus tūkstančių savo brolių lietuvių, išblyškusių ir pastirusių nuo 
šalčio ir bado. Ten jie palydi savo sveikatą ir gyvastį; žuvus 

jiems tėvynėj, bent kaulai ilsėtųsi mylimoj šaly, o ten... vilkai 
palaidos kūnus, varnai apraudos!.. 

Tai dar ne viskas: tūkstančiai mūsų brolių dejuoja nelais- 
vėj. Iš Vokietijos ir Austrijos plotų girdisi liūdni lietuvių bal- 
sai: „Duonos mums, mes alkstame, drabužių, nes šalta! Mes 
esame basi, apskurę“. Ir tai šaukiasi ne tik kareiviai, bet ištisa 
daugybė moterų, senelių ir mažų vaikų. Vaikeliai, pirma negu 
pažino savo tėvynės grožybe ir atjautė jos motinišką pamyla- 
vimą, turėjo bėgti iš jos karo griausmų lydimi. Šaukiasi dabar 
jie prie savo motinos gimdytojos ir savo motinos tėvynės, bet 
veltui: pirmoji žuvus, antroji — toli. Jeigu kuri motina ir girdi 
vaikelio šauksmą, tai ji jam gali padėti vien savo ašaromis. 

Kada per Belgiją perėjo karo audra, visas pasaulis liūdnai 
atsiduso ir ištiesė gausios pagalbos dešinę... O apie lietuvius 
kas žino, kas jais rūpinasi?! Nieks arba beveik nieks. Gal tik 
saviškiai bent kiek rūpinasi. Kita vertus: ar lietuviai neturi 
teisės būti gelbimi? Ne! Jie turi teisę būti sušelpti, nes jie 
vargsta ir kenčia nekaltai. 

Belaisvių tarpe gal yra Tamstų tėvučiai ar broliai ar se- 
sers, — tie, kurie Jus ant savo rankų nešiojo, kąsniu duonos ir 
meiliu žodeliu dalinos. Dabar jie kreipia prie Jūsų savo širdis, 
tiesia sulysusias rankas, šaukiasi pagalbos... 

Dėl to mes, Friburgo lietuviai, atsižvelgdami į brolių šauks- 
mus iš nelaisvės, kreipiamės prie Tamstų : neatsisakykit ištiesti 
pagalbos ranką tiems vargšams! Šelpkite juos kiek galėdami: 
pinigais, drabužiais, maistu, knygomis ir kitu kuo. 

Naujai įkurtas komitetas Lituanija yra pasiryžęs patar- 
pininkauti: už gautus pinigus nupirkti maisto ir nusiųsti be- 
laisviams...“ 

Friburgas (Šv.) 1915-XI-16). 


2. Pirmieji belaisvių balsai 


Vėliau nuolat siuntinėjom į lietuvių spaudą raginimų au- 
koti, informuodami saviškius žiniomis, gautomis nuo belaisvių. 

Štai koks raštas yra gautas iš stovyklos Holzminden (Vok.), 
rašytas 1915 m. gruodžio 24 d. kun. Jono Striko ir mok. Alek- 
sandro Velyko: 

„Mes lietuvių mokyklos belaisviai mokiniai tariame nuo- 
širdų „ačiū“ už globą kun. dr. Viskantui, komit. Lituanijai ir 
visiems tautiečiams. Už tai mes pasižadame gerai mokytis ir 
kasdieniniuose poteriuose karštai melsti Dangaus Karalienę už 
Jūsų sveikatą. Naujų 1916 Metų proga siunčiame mes savo ir 
mūsų tėvelių vardu linkėjimus visokeriopos palaimos. 


Turime tvirtą viltį, kad Apvaizda išklausys mūsų maldas 
ir 1916 metais mūsų mylimoj Lietuvoj atsilankys ramybės an- 
gelas vietoj patrankų gaudimo. Tada mes asmeniškai galėsim 
padėkoti mūsų Geradariams. Pavesdami Tamstas ypatingai 
Aušros. Vartų Dievo motinos globai, pasirašome dėkingi: 


Anelė Vincevičiūtė 12 met., 
Alena Janulytė 10 met., 
Antanina Janulytė 12 met., 
Liudvina Keraitė 12 met., 
Juozas Rudaitis 13 met., 
Leonas Jokčas 13 met., 
Julijona Petrukaitė 12 met., 
Joana Dovydaitytė 11 met., 
Ieva Cibirkaitė 13 met., 
Ona Cibirkaitė 10 met., 
Jonas Bičkus 13 met., 
Antan. Masiliūnas 13 met., 
Kazim. Petrauskas 11 met., 
Vinc. Jakubaitis 11 met., 
Juoz. Janulis, 

Kazim. Dovydaitis 18 met., 
Julius Masiliūnas 9 met. 


Čia pasirašė tik 2 mokinių grupės. "Trečioji dar neišmo- 
ko pasirašyti. 

P. S. Aš gavau 2 siuntiniu su valgiais ir Aleksandras du 
21-28-XII; knygų mokyklai ir šiaip pašalpos kitiems dar nega- 
vome; dėkojame už visa ir širdingai sveikiname Visus. (p.) 
Kun. Jonas Strikas, Alek. Velykas“. 

Kiek vėliau (1916-1-5) Kaz. Petrauskas iš Holzmindeno 
rašo: „Būkit malonūs, kreipkitės į Honovero ar mūsų komen- 
dantūrą arba į ministeriją, prašydami, kad kaip galima grei- 
čiau sugrąžintų mums mūsų vaikus, kuriuos nuo mūsų, kada 

buvome Ragainėj (Rytpr.), priverstinai paėmė prie darbų, mus 
gi atvežė čia į Holzmindeną. Paimtųjų tarpe yra nepilname- 
čių: Povilas Petrauskas 14 m., Ona Petrauskaitė 16 m.; jų adre- 
sas buvo: Staggen pas savininką Endriulaitį, paštas Monlienen. 
Jie paimti liepos mėnesį 1915 m. Toliau: Justina Masiliūnaitė 
26 m., Elzbieta Masiliūnaitė 17 m. ir Elzb. Labenskaitė 27 m.; 
adr.: Pakarben ties Brandenburgu (Rytpr.). Pagaliau: Alek. 
Janulis 14 m. pas Fr. Penigkeitį Gudgaliuose ties Ragaine. Iš 
Tilžės paimti šie: Jul. Klovaitė 18 m., Juoz. Klova 14 m. ir 
Agota Vizgaitytė 17 m. 


Šių vaikų motinos baisiai rūpinasi, nežinodamos, koks vai- 
kų likimas, ypač jaunų merginų. Jeigu per Jūsų patarpinin- 
kavimą pas tam tikras valdžias bus sugrąžinti mums vaikai, 
ypač jaunos merginos, būsim labai dėkingi. 


Su pagarba drauge ir už kitus (p.) K. Petrauskas“. 


3. Informavimas apie belaisvius per spaudą 


O toliau, štai ką komitetas Lituanija parašė „Išeivių Drau- 
gui“ (Škotijon) ir kun. Miliukui „Žvaigždės“ readktoriui (Ame- 
rikon) 1916 m. vasario 28 d.: 


„Gana ilgą laiką mes buvome liovęsi rašyti laikraščiuose 
apie belaisvius. Teisybę sakant, nebuvo kaip rašyti: iš D. Bri- 
tanijos aukos buvo apstoję plaukti, o iš Amerikos nė nepradėjo; 
ką tada gelbės rašinėjimas belaisviam arba apie belaisvius, jei- 
gu juos negalima šelpti?! 

Atrodė, jog mes turėsime pasilikti kurčiais į jų šauksmus 
pagalbos ir jiems šelpimo siuntinėjimą nutraukti. Bet štai at- 
vyko pas mus gerai žinomas visuomenės veikėjas J. Jonyla') ir 
apsakė visas baisenybes, kurios randasi pas belaisvius. Ką mes 
iš belaisvių laiškų tik dalinai galėjome atspėti (laiškai cenzū- 
ruojami), jis apsakė vaizdžiai, ką pats yra matęs ir girdėjęs... 


1) J. Jonyla, tai kun. J. Žilius, prieš karą gyvenęs Amerikoj, o per 
karą yra atvykęs Europon, norėdamas kuo nors Lietuvai padėti. Po ka- 
ro jisai mirė Klaipėdoj. 

Sunki belaisvių būklė yra priežastimi, kad kai kurie bando 
pabėgti, nors žino, kad už tokį bandymą laukia mirtis ar ko- 
kia didelė bausmė... Žinoma, yra vietų, kur belaisvių padėtis 
geresnė. 

Labiausiai skundžiasi belaisviai dėl valgių. Kiekvienas 
gauna dienai 250 gr. duonos, ryte juodos kavos (be cukraus) 
puoduką, pietums lėkštę sriubos, į kurią įmeta valgomą šaukš- 
tą piaustytos mėsos, vakare vėl juoda kava arba silkė. Tai ir 
viskas. Belaisviai taip pat skundžiasi dėl drabužių stokos. Pa- 
žymėtina, kad su rusų pavaldiniais vokiečiai šiurkščiau elgiasi, 
kaip su prancūzais ar anglais. 


Karo žiaurumo vaizdas. Nuliūdęs tėvas prie sūnaus kapo Prancūzijoj. 


Šveicarijoj gyvenantieji lietuviai, pasitarę su atvykusiais 
svečiais, mušė telegramas į įvairias šalis pas savuosius. Jeigu 
mūsų broliai ir dabar nepasiskubins su aukomis, tai ne mūsų 
bus kaltė už jų vargus ir pražūtį. Atsiuntė, teisybė, D. Brita- 
nijos lietuviai arti dviejų tūkstančių frankų, bet belaisvių yra 
keliolika tūkstančių. 

(Čia pat pridėtas kun. J. Striko laiškas 1916-II-4 iš Holz- 
minden): „„..Jau Jums žinoma, jog pas mus yra dvi mokyklos 
(vaikams ir suaugusiems), kuriose darbuojamės mudu su p. Ve- 
lyku, kiek mūsų jėgos neša; tačiau sunku mums dėl vadovėlių 

ir maldaknygių stokos. Šiuo klausimu rašiau kun. Vronkai, Til- 
žės klebonui, kad jis atsiųstų iš Tilžės, arba pasistengtų parga- 
benti iš Kauno... ir atsiųstų Jums sąskaitą, kaip jau rašėte. Jei- 
gu Jums striuka su pinigais, tai ar negalėtumėte atrasti pagal- 
ba pas mūsų brolius Amerikoje. Daiktus, kuriuos mums at- 
siunčiate, daliname daugeliui (suvirš 250) žmonių, taip, kad 
nedaug tenka kiekvienam, bet ir už tai esame Jums labai labai: 
dėkingi, nes žinome, jog davėte sulig savo pajėgų. 

Aš prašyčiau Jūsų komiteto siųsti į kelintus laikus po vy- 
šulėlį valgio mūsų mokytojui p. Velykui, kuris nuo ryto ligi va- 
karo darbuojasi dėl savųjų... Rūpinamės mokyklomis ne tik 
tam, kad suteikus saviškiams truputį šviesos, bet ir tam, kad 
atitraukus juos nuo juodų minčių, kurios paprastai persekioja 
belaisvius. Nesigailėkite laiko ir darbo, kad tik galėtumėt pa- 
gelbėti belaisviams, o Dievas Jums atlygins“. (p.) J. Strikas. 

(Toliau vėl komit. „Lit.“ išvados). Kun. Strikas pataria 
nesigailėti nei laiko, nei darbo. Jau mes nuo seniai taip daro- 
me... Tik gaila, kad čia, Šveicarijoj, mūsų maža. Belaisviai tai 
tik dalelė to tautinio darbo, kuris užkrito ant mūsų pečių. Ge- 
ra, kad atvyko „ČCentralinio komiteto“ iš Petrogrado atstovas 
p. S. Šalkauskis. Kaip būtų gera, kad daugiau veikėjų atvyktų 
čionai!“ (pas.) Komitetas Lituanija'). 

Čia pacituoti keli laiškai, gauti iš nelaisvės ir pasiųsti lie- 

tuvių spaudai su tikslu supažindinti skaitytojus su belaisvių bū- 
sena ir pažadinti juos prie šelpimo. Vėliau buvo gaunama vis 
daugiau laiškų su nusiskundimais ir daugiau jų buvo siunčia- 
ma laikraščiams. 
Sie laiškai, žinoma, negalėjo pilnai atvaizduoti belaisvių 
būklės, nes jie buvo rašomi rezervuotai iš atžvilgio į cenzūrą. 
Pradžioje, kol centralinėse valstybėse gyvenimas nebuvo sun- 
kus, tai ir belaisviams nebuvo taip sunku. Tik vėliau visų būklė 
pablogėjo. 

Geriau apie belaisvių gyvenimą ir vargus nušvies raštai, 
atsiųsti man 1938—9 metais tų asmenų, kurie patys po metus 
av daugiau tą vargą vargo. Jiems mes leisime kalbėti vėliau, 
kitoje šios knygos vietoje. 

1) Čia pacituotas Lituanijos rašinys yra paimtas iš juodraščio, kurį 
suradau pas save. Ar jis buvo atspausdintas laikraščiuose, dabar neat- 
simenu. „Iš. Drauge“ turėjo būti įdėtas. Step. 

Į laiškus ir į spaudoj paskelbtas žinias pirmiausia atsilie- 
pė D. Britanijos lietuviai ir tik vėliau Š. Amerikos lietuviai. 
Komitetas Lituanija įsikūrė 1915-XI-7 ir iki 1916-I-16 iš Brit. 
lietuvių gavo 935 fr. 03 c. (tiesa, šioje sumoje 40 fr. 53 c. yra 
gauti nuo Giedraičio iš Danijos). Už tuos pinigus jau išsiųsta 
belaisviams 5 poros batų, 18 porų kojinių, 52 marškiniai, 248 kg 
duonos, 30 dėžučių ,„Maggi“, 61 blokas šokolado, 14 sv. arbatos, 
48 dėžut. kondensuoto pieno, keli asmeniniai siuntiniai maisto. 
lr kasoj dar liko 3083 fr. 56 c. 


Karo aplinkybės labai trukdė korespondenciją. Laiškai ke- 
liaudavo ilgai, o kartais visai žūdavo arba cenzūros būdavo kor- 
fiskuoti. Jeigu buvo siunčiami apdrausti laiškai, tai kartais 
cenzūra (ar tai central. valstybių, av tai entantės) pranešdavo, 
kad toks tai laiškas sulaikytas, o kartais nė nepranešdavo. "Tek- 
davo rašinėti per valstybių atstovybes, ar tai per Raud. kryžių, 
ar kitokių priemonių imtis. 


Sužinoję, kad 1916 m. lapkr. 1 d. yra paskirta Jung. Am. 
Valstybėse lietuviams diena, mes parašėm laišką p. J. Lapatai, 
Centralinio komiteto pirmininkui (Amerikoj), išdėstėm reika- 
1ą ir 1916 spalių 30 d. pasiuntėm per Horsens'o (Danijoj) kle- 
boną. Tuo pat reikalu siuntėm kelis laiškus Amerikos raudon. 
kryžiui Vašingtone. 


1916 m. iš J. A. V. lietuvių gavome taip: bal. 1 d. iš kun. 
Jakščio 166 fr. 10 <. iv geguž. 27 d. iš Amer. liet. tautos fondo 
3170 fr. (1000 dol.). Vėliau (1917 m.) jau gautos didelės su- 
mos, apie kurias bus pasakyta kitur. 


Savo laiškuose, siųstuose 1916 m. kovo mėnesį į „Liet. bal- 
są“ (Petrap.) ir kai kuriuos Amer. laikraščius, Lituanija smar- 
kiai nusiskundžia, jog; nesiunčia pagalbos Amerikos lietuviai, o 
taip pat Lietuvių central. komitetas iš Rusijos'). 


1) Šios žinios paimtos iš juodraščio, kuris dabar sunaikintas (laiškas 
išsiųsta 1916-III-16 Liet. balsui). 

III. BELAISVIŲ REIKALŲ TVARKYMAS 


1. Santykiai su valdžiomis. 2. Kontaktas su belaisviais. 
3. Pirmųjų metų veiklos apyskaita (Lituanijos). 


Kalbant apie belaisvių klausimo organizavimą, tenka pa- 
liesti valdžias, kurių žinioje belaisviai yra, ir pačius belaisvius, 
su kuriais teko susirašinėti, jiems pašalpą siųsti, jų dvasiniais 
reikalais rūpintis. 


1. Santykiai su valdžiomis 


Įsivaizduokime 1915 m. pabaigą. Ar daug kam yra žino- 
mas lietuvių klausimas plačiam pasauly? Spaudoj vienur kitur 
pasirodo žinutė, kad kovos eina Baltijos pakrantėse, kad ten 
gyvena koki tai lietuviai, arba dažniau būdavo pažymėta, kad 
tai rusai ar lenkai ir tiek. Vokiečiai žiūri į Lietuvos plotus, kai- 
po į gerą kąsnį savo ekspansijai ir kolonizavimui. Lietuviškos 
instancijos (biurai) dar nespėjo pramušti debesis ir išeiti su 
lietuvių klausimu. 

Ir štai, vieną gražią dieną Vokietijos ir Austro-Vengrijos 
karo ministerijos gauna nuo Lituanijos raštus, kuriuose klau- 
siama, kiek yra stovyklose lietuvių, prašoma atskirti juos nuo 
rusų ir lenkų ir sukoncentruoti į mažesnį skaičių stovyklų; 
mat, Lituanija norinti juos šelpti maistu, drabužiais etc. To- 
kio pat turinio raštais užverčiamos stovyklų komendantūros. 

Be abejo, vokiečiai ir austrai nemažai nustebo, gavę tokius 
raštus ir į juos nelabai simpatingai žiūrėjo, kadangi tas duoda 
naują darbą, o žmonių tam darbui buvo maža. Bet belaisvių 
šelpimas iš svetur tuomet turėjo gan daug reikšmės dėliai mais- 
to stokos centr. valstybėse. Taigi į šį dalyką rimtai pažiūrėjo 
vokiečiai ir pradėjo teikti žinių, kur ir kiek yra lietuvių, ir juos 
koncentruoti į atskiras stovyklas. Sunkiau buvo su austrais, 
pas kuriuos bendrai disciplina buvo kur kas mažesnė, negu pas 
vokiečius. Daug raštų parašyta austrams, o žinių iš jų ma- 
žai gauta. Tiesa, čia belaisvių lietuvių buvo nedaug. 


Negalima sakyti, kad taip jau sklandžiai ėjo su Vokietija. 
Ilgai teko kovoti dėl vertikų, sugebančių cenzūruoti lietuvių 

kalba rašytus laiškus. Nesklandžiai taip pat ėjo klausimas ap- 
rūpinti lietuvius saviškiais dvasininkais. Liet. knygų siunti- 
nėjimas surasdavo kliūčių. Nemaža laiko reikėjo derėtis, kol 
civilinius imtinius pradėjo leisti namon'). 

1916 m. birž. 28 d. Lituanija pakartotinai rašo Vokietijos 
karo ministerijai: 1) prašydama, kad paleistų civil. imtinius 
namon; 2) nurodydama, kad dar vis nėra cenzorių siunčiamoms 
knygoms ir todėl belaisviai jų negauna; 3) pažymėdama, kad 
Paderborno vyskupo dėka yra paskirti kai kur lietuviai kape- 
lionai, bet dar daug kur dar vis trūksta jų, taigi gera būtų pa- 
skirti atskirus kapelionus, kurie apvažinėtų stovyklas, laikyda- 
mi tenai pamaldas ir aprūpindami dvasinius reikalus*). 

1916 m. rugp. 28 d. Lituanija rašo Paderborno vyskupui, 
prašydama padėti kelioms šeimoms, kurių pusė paimta nelais- 
vėn, o kita — namie, ir mažamečiai likę be globos; reiktų leisti 
tėvams grįžti prie vaikų. Toliau prašoma pagreitinti lietuvių 
sukoncentravimą į atskiras stovyklas; galų gale primenama 
apie 4 belaisvius kunigus, esančius Giūtersloh (Vestf.), kuriuos 
būtų galima skirti kapelionais arba paleisti namon (kun. dek. 
Jarulaitis, kleb. J. Šimkūnas, kleb. Micheliūnas ir kleb. P. 
Lagis). 

Paderborno vyskupas buvo paskirtas katalikų belaisvių, 
ypač civilinių, globėju; be to, buvo karo lauko vyskupas Jappen, 
kurio žinioje buvo veikianti armija ir karo belaisviai. 


2. Kontaktas su belaisviais 


Pažiūrėkime dabar, kaip sueita į santykius su belais- 
viais. Kai kurie patys kreipėsi į lietuvius, gyvenančius 
Šveicarijoj. Bet, kada Lituanija išsiuntinėjo raštus komen- 
dantams ir gavo iš tenai pranešimų, tuojau pasiųsta lie- 
tuviams raštai, prašant suteikti smulkesnių žinių apie lietu- 
vius, jų skaičių, materialinę būklę etc. Tiesą sakant, mūsų 
komitetas, neturėdamas lėšų, ilgą laiką ir „maitino“ juos vien 


1) Šiuos klausimus judino ir Amer. liet. atstovas dr. V. Bartuška; 
žiūr. jo knyg.: „Liet. neprik. kryžiaus keliais“ psl. 51—52. 

2) Šio laiško kopija likusi ,„Copie de lettres“ psl. 1—2, knygoje, buvu- 
sioje pas mane. Step. 

raštais. 1916 m. Velykoms komitetas išsiuntinėjo lietuviams 
sveikinimą, spausdintą lietuviškai su greta esančiu vertimu į 
vokiečių kalbą. Tame sveikinime pareikšta linkėjimai linksmų 
švenčių, greit sugrįžti į savo tėvynę; priminta, kad siunčiama. 


šiek tiek dovanų šventėms, ir galop prašoma atsiųsti žinių apie 
belaisvius. 


Civil. imtiniai nelaisvėje. Aukščiau: vaikų mokykla (Holzmindene, Vok.) 
su mokytojais kun. Astasevičium ir Al. Velyku. Žemiau: liet. moterėlių 
grupė. 


Atspausdintas sveikinimas Kalėdoms išsiuntinėtas 1916 m. 
gruod. 15 d. Tarp kitų čia įdėtas linkėjimas grįžti į laisvą 
tėvynę. 

Kai tik sužinojo apie komiteto Lituanijos buvimą, tuoj pa- 
sipylė raštai nuo belaisvių su prašymais atsiųsti maisto, dra- 

bužių, sužinoti apie savuosius Lietuvoj, Amerikoj, Rusijoj 
ar kitur. 

Labai dažnu prašymu buvo knygų ir laikraščių prašymas. 
Mokyklos tiesiog atakavo mus, prašydamos vadovėlių. Gaila, 
kad ne lengva buvo tuo atžvilgiu padėti. 

Kad būtų aiškiau, kaip belaisviai vertino spaudą, čia pa- 
duodu rašinį vieno belaisvio: 

„Sekmadienio rytas. Šėdim mudu su draugų kambary ir 
bandom kalbėti apie šį, apie tą. Bet rezginys toks retas išeina: 
vienas žodis vos seka po kito, ir tai kur kas nuo to atsilikęs. 
Štai išsprunka pro lūpas gal jau tūkstantinį kartą: Nagi ar jau 
niekad nesugriebsiu jokio lapo, spausdinto mūsų kalboj. Tai 
negalimas daiktas! 

—- Bet tu turi begales pažįstamų ir draugų, kodėl nerašai 
jiems? — prikaišioja man draugas. 

— Rašinėju, brolyti, jau antri metai į visas puses, 0 pa- 
sekmės vis tos pačios: nė nepykt. 

— Na tai rašyk dar! 

— Vėl rašyti? Bet kam? Kaip manai? Na palauk, pa- 
rašysiu dar kartą p. B!). Duok pieštuką. Tiktai, kaip čia ge- 
viau parašius, kad taip už širdies nustvertų. Nuo ko čia pra- 
dėjus... Didžiai Gerbiamas Drauge! Jau antri metai, kaip ne- 
su matęs spausdinto žodžio mūsų kalboj...“ 

Staiga brakšt durys. Įeina pastorius: „Jums paketas“. 
Paduoda didelį popierinį voką su mano adresu. Pakračiau — 
išbiro lietuviški laikraščiai. Sugriebėm mudu po vieną ir ėmėm 
šokinėt su jais po kambarį. Pašokinėję bandom skaityti, bet 
žodžiai juose kaip gyvi šokinėja ir nieku būdu negali jų su- 
gaudyti mūsų akys. „Dabartis“, „Lietuvių balsas“... tie žo- 
džiai šokinėja, kaip iš proto išėję, tačiau juos vis pagavom, 0 
tų smulkesnių — ne; nieku būdu nesugaudysi; reikia palaukti, 
kol aprims, arba, veikiau pakol mes patys nurimsime ir atsikvo- 
šėsim nuo netikėto džiaugsmo“. 

Taip rašo Juoz. Stankūnas, sėdėdamas stovykloj Burg bei 
Magdeburg. Šis rašinys gautas Šveicarijoj 1916 m. rugs. 29 d. 

1916 m. rugs. 26 d. J. Stankūnas rašo Šveicarijon: ,,Ger- 
biamieji Tautiečiai! Pereitą sekmadienį apturėjau viršminėtą 


1) Čia kalbama apie dr. Basanavičių. Stepon. 

džiaugsmą, taip pasakius, dvasišką peną, o šiandien iš Jūsų ge- 
ros širdies gavau ir kūnui pastiprinimą už kurį širdingai dė- 
koju“. Toliau rašo, kad iš nuobodumo verčiąs į lietuvių kalbą 
knygą, parašytą vokiečių kalba. 

Prie šio dokumento prisegta Lituanijos komiteto pastaba: 
„Šis vaizdelis puikiai nupiešia dvasinį belaisvių vargą. Jau mes 
"daug kartų skelbėme visuomenei per laikraščius belaisvių var- 
gus ir prašėme siuntinėti knygų, tačiau be Londono ir Argenti- 
nos lietuvių nieks neatsiliepė. Tilžėje nedaug ką galima rasti. 
Labiausiai reikalingos maldaknygės, vadovėliai (kalbos, tiky- 
bos, istorijos, geografijos) ir pasiskaitymo knygos. Nereikia 
užmiršti inteligentus, kuriems pravartu turėti mokslo kny- 
gų. Iš Rusijos galima būtų siųsti knygos per p. Savickį, Kopen- 
hagoj, iš Amerikos gi per mūsų komitetą. 

Friburgas, 1916-X-1. p. K. A. Steponaitis'). 


Tikrai sakant, Tilžė tai buvo vienatinis šaltinis iš kur gau- 
davome knygų. Į pagalbą čia atėjo p-lė Jagamastaitė, gyve- 
nanti Tilžėje. Lituanija prašė juos siuntinėti knygas nurody- 
tiems belaisviams ir apmokėdavo sąskaitas. Daug čia pasidar- 
bavo p-lė J. ir daug paguodos ir naudos suteikė belaisviams. 
Kiek knygų buvo nusiųsta, — pamatysime iš veiklos apyskaitų. 

Kaip belaisviai buvo pasiilgę spaudos, pacituosiu porą sa- 
kinių karin. Petro Mažilio rašto iš stovyklos Kleinmūnchen 
(Akšt. Austrija) Wegscheid b. Linz. „Nieko čia mes negirdi- 
me, nieko nematome... Meldžiame žmonių geros širdies prisiųsti 
mums nors dvasios maisto, t. y., kokių nors senų laikraščio nu- 
merių. Laukiame. Su aukšta pagarba, vardan 300 asmenų 
Petras Mažilis ir Aleksis Velička — kauniečiai“. 

Apie belaisvių reikalus 1915 m. pabaigoj ir 1916 m. pra- 
džioj gauta žinių ir nusiskundimų iš įvairių stovyklų. Tiksles- 
iių žinių gauta iš tenai, kur buvo inteligentų, ir, kur lietuviai 
gerai susiorganizavo. Iš Liaubano rašo Jonas Valulis (1915- 
XII-12), kad čia esą 327 vyrai, 217 moterų, 177 vaikai, viso 
721 asmuo. Skundžiasi, kad nesą lietuvio kunigo, nesą lėšų 
maistui, knygoms. Prašo pagalbos. Kaz. Jočionis 1916-I-28 
rašo, kad 120 vaikų esą, bet vadovėlius turį tik 20 vaikų. O 


1) Sis dokumentas yra asmenų registratoriuj — luobuose prie pav. 
Stankūnas. 

1916-VI-27 rašo kun. Rusteika, mokytojui K. Jočionis ir K. Bar- 
kauskas, pranešdami, jog gavę 6 dėžes maisto ir išdalinę 650- 
čiai asmenų. 

Iš virš mintėtų laiškų matome, kad į Liaubavą atvažiavo 
kun. Rusteika. 1916 m. baland. 28 d. kun. Strikas iš Holzmin- 
deno išvažiavo namo, o į jo vietą atvažiavo kun. Astasevičius. 
Be to, ir kiti kunigai buvo vienur ar kitur skiriami, ir kapelio- 
nų klausimas pamaži ėmė tvarkytis, nors buvo galima dar ge- 
riau sutvarkyti „atsižvelgiant į tai, kad gana didelis skaičius 
kunigų pateko į nelaisvę. 

1916-I-19 „Iš. draugui“ parašyta apie šiuos kunigus, pa- 
tekusius nelaisvėn!) ; 

Stovykloje Gitersloh (Vestf.) yra 12 kun. iš Seinų vys- 
kupijos: 1) k. k. Siaurusaitis, Virbalio kl.., 2) J. Šmulkštys, 
Plutiškių kl., 3) Baltrušaitis ir 4) Navickas, abu iš Pajevonio, 
5) Naujokaitis, Virbalio vik., 6) J. Katilius, Smalėnų kl., (vė- 
liau perkeltas į Mindeną kapelionu lietuviams), 7) Brundza, 
Šunskų vik., 8) Keblaitis, Sudargo kleb., 9) Vlastauskas, Ja- 
mino kl., 10) Rulkauskis, Štabino kl., 11) Katleuskis, Lipsko 
kl., 12) Rastauskas, Barklavo kl., iš Kauno vysk. 2: abu iš 
Gargždų Baltrėnas ir Didžgalvis. 

Celle-Schlos, Hanover. yra kun. Špokevičius iš Kauno vysk., 
kun. Mot. Petrauskas iš Seinų ir kun. Vin. Astasevičius iš Sei- 
nų vysk. 

1916 m. kovo 21 d. kun. Žilius atsiuntė iš Berlyno tokį lie- 
tuvių belaisvių sąrašą: 


lietuviai 

belaisviai 
1) Holzminden 152 adr.: kun. Jon. Strikas 
2) Lauban TA8 „| mok. K. Jočionis 
3) Havelberg 215 „Pr. Plaušinaitis 
4) Lechfeld (Bayern) ST, Pr. Jugaibis 
5) Ebenberg-Landau 5 „ Ant. Gadliauskas 
6) Erfurt 87. „— don, Starkūs 


1) Šias žinias aš paėmiau iš juodraščių, kuriuos čia pat sunaikinau, 
nes „Išeivių draugas“ greičiausiai yra atspausdinęs ir tenai galima rasti. 
Panašių žinių buvo siuntinėta ir į „Liet. balsą“ Petrapily. 

7) Arys Ostpr. 48 ardv. Mykol. Montvydas 


8) Sagan £ „„ Ant. Ūselis 

9) Zvikau (Sachs.) 17 .„  Teod. Lapinas 

10) Ohrdruss 16, St. Skiotis 

11) Goerlitz 18 „— Leon. Šakaitis 

12) Bautzen (Sachs.) 17 „Juoz. Dzeltuvas 

18) Guben (Schles.) 88 „ Stas. Kodis 

14) Mūnster 47 „ Mot. Andulis 

15) Golzern 1 „| Vl Dalšus 

16) Frankfurt a. O. 54 „| Ant. Miškinis 

17) Zerbst 43 „Ant. Širnaitis 

18) Mannheim 13 „Tom. Šlekys 

19) Altdamm 85 „Jon. Bublys 

20) Mūnster in W. 8 „ Ant. Petronaitis 

21) Dobeln (karin. stov.) 2 „ Kon. Konis ir Vitkauskas 

22) Skalmierschiitz 18 „ Stas. Butkus 

28) Dobritz 9 1 Jon kumas 

24) Merseburg 17 „Ant. Stonis 

25) Schneidemiihle 51 „ Mart. Pundis ir Jon. Šro- 
nelis 

26) Nūrnberg 17 „+ Jon. "Brazys 

27) Mūncheberg i. Markt 11 „Sim. Gudelis 

28) Leba 18 „Jon. Vilkaitis 

29) Chemnitz SLS ? 

30) Wollin 3 „ Ant. Šimulis 

31) Langensalza 30 „ Stan. Vaitiekūnas 

82) Erfurt 2027 4 

38) Soltau 85 „„ Dan. Adomaitis 

34) Cassel 44 „| Mat. Šukštis 

85) Stendal 10 „A. Jasukanis 

36) Gardelegen vas ? 


Iš viso 1898 


Statistika, žinoma, nėra pilna. Tai tik pirinieji baidymai 
sugrupuoti lietuvius. 

Vėliau gautomis žiniomis dar šiose stovyklose buvo dides- 
nis skaičius lietuvių: 


Brandenburg Abė Aa a 150 
ButowBonMimieis m A 150 
Hammerstein“ 64 a us 584 

Parchim LST 400 


Kalba K a aa 380 
Ceilelacor aaa a 172 
Euenhheln 1 149 
(DlaLEKOL Sud, M A na 155 
BELaonNdaN as Aaaa sea Inka 108 
Diedenhofėn-LoLh, 2 i an 150 
Henbele-BAden" 15 aa ai ao 216 


Iš viso 2564 


3. Pirmųjų metų veiklos užbaiga 


Maždaug 1916 m. pradžioj Lituanijos veikla buvo įėjusi į 
vėžes. Reikėjo tik lėšų turėti ir šelpimas būtų ėjęs visu smarku- 
mu. Deja, tų lėšų buvo permaža. 

Negalima buvo pasigirti ir darbininkų gausumu. 1916 m. 
pradžioj atvyko į Šveicariją p. St. Šalkauskis, bet jis į Lituani- 
jos darbą nesiskubino. Tiesa, vėliau (nuo 1916 m. pabaigos) 
jis prisidėjo prie šelpimo ir daug pasidarbavo, ypač, kada rei- 
kėdavo apyskaitas paruošti. 

Friburge apsigyveno ir dr. A. Viskantas, bet nuo komit. 
Lituanijos veiklos jis stovėjo toliau. 

Apie birželio pabaigą stojo į darbą p. And. Muraška, kuris 
ilgą laiką dirbo Lituanijoj. 

Taigi, pradžioje teko darbuotis mūsų trejukei. J. Purickis 
ilgesnį laiką buvo dar užimtas dizertacijos baigimu. 

Šelpimo darbe (iki 1916 m. vidurio) padėjo marijonai, ku- 
rie Friburge turėjo savo namą, „Domus studiorum“. Broliukai 
daug pasidarbavo prie daiktų išsiuntinėjimo. Ilgoką laiką Li- 
tuanija net neturėjo už ką butą ekspedicijai nusamdyti. Tekda- 
vo supirkinėti daiktus, ten vietoje krauti juos į dėžes ir siun- 
tinėti. 

Vėliau, kada jau šiek tiek prasigyvenom, kada gavom nuo- 
latinį darbuotoją Murašką, pasisamdėm biurui lokalį Av. du 
Midi 19 Friburge (1916-VII-10). 1916 m. pabaigoj darbe padėjo 
p. Gabrys, ypač savo tarpininkavimu įstaigose. 

Darbuotojų iv lėšų trūkumas paragino mus pabandyti dėtis 
su Lietuvos dvarininkais ir įkurti vad. ,Comitė Gėnėral“. Bet 

tas nieko pozityvaus nedavė, nes dvarininkai traukė į lenkų pu- 
sę. Taigi, su jais teko tik ginčytis posėdžiuose, kol galų gale, po 
kelių mėnesių gyvavimo, tas komitetas iširo (1916 m. liepos 
80 d.). 

Metinė Lituanijos veikla šitaip atrodo (1916-XI-7) : 

Belaisvių yra apie 15.000. Su belaisviais, su įstaigomis ir 
su kitur gyvenančiais lietuviais susirašinėjama įvairiomis kal- 
bomis. Parašyta 1808 laiškai. Lietuvon laiškai siunčiami per 
„Bureau International de la Paix“ Berne. 

Pradžioj belaisviams buvo galima siuntinėti visoki valgiai, 
o į pabaigą šveicarai pradėjo drausti sviestą, kiaušinius, kon- 
densuotą pieną, sūrį, taukus, muilą, cukrų. 

Pasiųsta 295 kg drabužių, gautų iš Londono, ir 15 kg, gautų 
iš šveicarų. 

Pasiųsta 659 knygos: 349 kn. gautos iš Lituanijos, nuo Lon- 
dono lietuvių ir kun. Česaičio; 65 kn. nuo P. Paugos iš Argen- 
tinos; kitos 245 pirktos Tilžėje, p-lei Jagomastaitei tarpinin- 
kaujant. Taip pat pasiųsta 200 rožančių ir 168 škaplieriai. 

Prie išsiuntinėjimo daug padėjo „Office international 
d'expėdition de vivres et vėtements aux prisonniers de guerre“ 
Friburge ir „Section Russe“ Berne savo tarpininkavimu. 

1916 m. rupj. 25 d. pasidalinom darbą su p. Savickiu, ku- 
ris gyveno Kopenhagoj ir darbavosi prie Raud. kryžiaus; jam 
pavestos artimesnės prie Danijos stovyklos. 


Pajamos: 


frankų 

LSD 1d2- Britanijos" ebUVia Ųų S Saias ease a ee Eras 9.642,31 
2. Jungt. Amer. Valstybių lietuviai „L... 5.886,10 
S./RŪs1JOS le LUNA a i a 876,30 
4. Grafui M. Tiškevičiui tarpininkaujant ........ 861,60 
Ba iKatokiOSIDIA4ŪUKOS susso ia rs Ga aaa sn a 453,28 
Iš viso 17.169,54 

Iš iaaidro S; 

1. Biuro įtaisymas ir laikymas nuo liepos 20 d. .. 546,90 
2. Datoimimnkisapmokėjinas 4 ae aa aaa 260,— 
3. Kelionės belaisvių reikalais L... 1.357,05 
e Spaudinial elės T Aa a asla aaa aka elass as 376,50 


Raštas, LaleCEaiLaS:, e kis ris Aaa ass Ls 315,45 

aga A a AA 9.412,42 
Te Selolinas DINLESiSs J Vaaklausmo ja sias ai 308,65 
34. Drabužiaisy avalynė. „54 ua ses k eks a sudie a 188,05 
9 Knygos devocioNal 426 kine a ag i 11,5 


Iš viso 12.876,77 
Kasoje lieka 4.292,77 


Išsiųsti šie dalykai: 
„ Duonos — 10.094 kg 
„ Kondensuoto pieno — 2.307 dėžutės 
. Sriubų „„Maggi“ — 3.874 pakeliai 
„ Buljono „„Maggi“ — 8.924 kubeliai 
. Šokolado — 143 blokai. 


Tv B 0 Nm 


Be to, siųsta mažesniais kiekiais arbatos, sūrio, kokosinio 
sviesto, konfitūrų, mėsos, muilo. 

Kelionių išlaidose pozicija stambi dėl to, kad kun. Stepo- 
naitis aplankė gana daug stovyklų Vokietijoj. 


IV. SVARBESNIEJI POLITINIAI ĮVYKIAI 1916 m. 


1. Pirmoji Berno konferencija vasario 12—14 d. 2. Hagos kon- 
ferencija bal. 25—30 d. 3. Pirmoji Lozanos konferencija geg. 
830 — birž. 4 d. 4. Antroji Lozanos konferencija liepos 2—4 d. 
5. Amerikos delegatai — dy. Bartuška ir dv. Bielskis Šveicarijoj. 


1. Pirmoji Berno konferencija 


1916 m. vasario 6 d. Friburgan atvyko kun. Jon. Žilius (Jo- 
nas Jonyla). Čia jis užtiuko apie 3 savaites ir pranešė daug ži- 
nių apie Lietuvą ir Vokietiją. Jis, būtent, pranešė, kad, užimant 
Vilnių, keli „„Centr. komiteto“ nariai likę ir jų žinioje esą 80.000 
rusų rublių; Vilniaus lenkai gavę iš Vevey lenkų komiteto 
300.000 markių ir pristeigę lenkiškų mokyklų Vilniaus krašte, 


47 


o lietuviams pinigų nedavę!) ; Marijampolėj, ekon. draug. „,„Žag- 
rėj“, likę 80.000 xubl.; gimnazijos, gal būt, veiksiančios tik Vil- 
niuj, Kaune ir Šiauliuose; kun. Žilius atvykęs Šveicarijon ieš- 
koti subsidijų laikraščiui, kurį reikėtų leisti (lietuvių kalba) 
Berlyne arba Tilžėje, kuris būtų naudingas ir belaisviams ir 
Lietuvai ir užsieniams; papasakojo apie vargingą belaisvių būk- 
lę. Posėdžiuose (privatiniuose) šitie dalykai svarstyti ir pri- 
tarta: 1) laikraštį leisti Berlyne, į redaktorius kviesti p. M. 
Ašmį iš Maž. Lietuvos; 2) telegrafuoti p. M. Yčui, kad atsiųstų 
belaisvių šelpimui 20.000 rubl.; 3) telegrafuoti Amer. liet. 
fondui, prašant siųsti pinigų. 


1916 m. vasario 24 d. kun. Žilius išvyko į Berlyną. 


Kun. Žiliui, bebūnant Šveicarijoj, įvyko vad. I. Berno lie- 
tuvių konferencija 1916-1I-12—14, kurioje buvo nutarta: 

„I. Atsižvelgiant į tai, 

1) kad Lietuva ištisus šimtmečius buvo laisva šalis, 

2) kad lietuvių tauta niekuomet nesiliovė reikalavus savo 
nepriklausomybės, 

3) kad ji (liet. tauta) sudaro etnišką vienetą, turi origi- 
nalią ilgaamžę civilizaciją ir sudaro vieną politinį organizmą, 
kuris tęsiasi iki ribų, kur lietuviškai kalbama, 


4) kad kraštas, taip labai karo sunaikintas, negali pakilti 
kitaip, kaip turėdamas visiškai laisvą, nepriklausomą, suvere- 
nią valdžią, 

5) kad laisvos Lietuvos atstatymas prisidės prie visuoti- 
nos patvarios taikos Europoje, 


6) kad karo pradžioj visi sąjungininkai yra paskelbę, jog 
šis karas esąs išlaisvinimo visų prispaustų tautų karu ir, kad 
jis tesis iki visiško tautų laisvės principų laimėjimo, 

7) kad vokiečių valdžia savo kanclerio lūpomis taip pat pa- 
skelbė Reichstage, jog jos armija išlaisvinusi Lietuvą, 

nutarė reikalauti taikos konferencijoj visiškos Lietuvos lais- 
vės ir nepriklausomybės sugrąžinimo. 


1) Lituania savo rašte 1916-III-16 „Liet. balsui“ Petrapily išdėsto, 
kad lenkai skelbia visam pasauliui, jog jų Centr. komitetas Vevey šelpias 
lietuvius Vilnijoj, o tuom tarpu jie tik lenkina per mokyklas; rašoma taip 
pat apie liet. protestą prieš lenkų elgesį. 

J. Gabrys. Žymus veikėjas, ypač po- 
litikos srityje, per Didįjį karą. 


II. Atsižvelgiant į tai, 

1) kad lenkai bando skaityti Lietuvą buvusia ar esama 
Lenkijos provincija, 

2) kad lenkai uzurpuoja Lietuvos teises, 


3) kad lenkai bando atstovauti Lietuvą, 

mes, Lietuvos atstovai, pareiškiame, jog, kai Lietuvių — 
lenkų valstyybė išnyko per jos padalinimą kaimynų tarpe XVIII 
amžiaus pabaigoj, ipso facto dingo faktiškai ir juridiškai unija. 
Lietuvių tauta, linkėdama Lenkijai atgauti savo laisvę etnogra- 
Tinėse ribose, nori pati valdyti savo žemę, ir visu smarkumu 
protestuoja prieš lenkų pasikėsinimus uzurpuoti lietuvių teises 
Lietuvoj. 


III. Atsižvelgiant į tai, kad lenkai bando paveldėti Did. 
Lietuvos kunigaikštijos universitetą Vilniuje, lietuviai, pripa- 
žindami lygias teises visiems Lietuvos piliečiams, protestuoja 
prieš šią uzurpaciją ir pareiškia savo nusistatymą, kad šis gar- 
sus universitetas atitektų visos Lietuvos gyventojams, o ne tau- 
tinei lenkų mažumai“. 

Priimta dar viena (IV) rezoliucija, liečianti inteligentų 
grąžinimą Lietuvon, bet ji neskelbtina spaudoj.!) 

Konf. dalyvavo kun. Žilius, J. Gabrys, J. Purickis, Viskan- 
tas, Dzimidavičius, Steponaitis, Tumėnas. 

Kada I Berno konferencijos rezoliucijos buvo paskelbtos 
Šveicarų spaudoj, rusai tuomi nebuvo patenkinti, o neutralios 
valstybės gana palankiai sutiko laisvos Lietuvos idėją. 

Ypač susierzino lenkai. Jie pradėjo ataką spaudoj prieš šias 
rezoliucijas. 

Šių rezoliucijų klausimas atsidūrė „Gener. komitete“ ir pa- 
didino ginčus, kurių ir taip daug buvo narių tarpe. 


2. Hagos konferencija 


Iš kun. Žiliaus pranešimo paaiškėjo, kad vokiečiai labiau 
skaitosi su užsienio lietuvių balsu, ypač paskelbtu spaudoj, negu 
su Lietuvos gyventojais. Jis painformavo apie tai Amerikos lie- 
tuvius. Šveicarijos lietuviai nuo to laiko dar uoliau informavo 
pasaulį per spaudą. 

1916 m. balandžio 25—30 d. Šveicarijoje įvyko kita lietuvių 
konferencija, kuri atsargumo sumetimais buvo pavadinta Hagos 
konferencija. Joje buvo apsvarstyti Lietuvos suntykiai su Ru- 
sija ir išskaičiuotos skriaudos, padarytos Lietuvai. 

Štai rezoliucijos: 

„Lietuvos delegatai, susirinkę 1916 m. balandžio 25—30 d., 
atsižvelgdami į Vokietijos kanclerio balandžio 5 d. pareiškimą 
Reichstage, jog Lietuva nebūsianti sugrąžinta reakcinei Rusi- 
jai, laiko savo pareiga pareikšti, — netardami paskutinio žo- 


1 Žinios apie kun. Žiliaus atvykimą Šveicarijon paimtos iš mano 
dienoraščio knygutės Nr. 4 ir Nr. 5. Rezoliucijų tekstas yra verstas iš 
„Pro Lituania“ 1916 m. psl. 68—69. 


Dr. M. Yčas savo Atsiminimuose III, psl. 16—17, pažymi, jog konfer. 
įvyko kovo mėn. 1—5!d., bet iš tikrųjų įvyko vasario 12—14 d. Data pakeis- 
ta atsragumo sumetimais. B6rje Colliander knygoj „Die Beziehungen zwi- 
schen Litauen und Deutschland wžhrend der Okkupation 1915—1918“ psl. 43 
iaip pat klaidingai mini konferencijos datą (kovo 1—5); jis remiasi „Pir- 
masis Dešimtmetis“ psl. 45, kuris savo ruožtu vadovavosi klaidinga data. 

džio, — civilizuotam pasauliui, kuris pradėjo pripažinti tautų 
teises, kad rusų jungas padarė jų tėvynei daug žalos, nes: 

1. Rusija neteisėtai spaudė Lietuvą 120 metų (nuo 1796 
m.), norėdama panaikinti net jos vardą, pavadindama ją „Šiau- 
rės vakarų kraštu“; 

2. Lietuvos tautinė administracija ir teisynas (garsusis 
Lietuvos statutas) buvo pakeisti rusiškais, kurie pasiliko sveti- 
mi lietuviams; 

3. Vilniaus universitetas buvo panaikintas 1831 m., di- 
delis mokyklų skaičius panaikintas, o kitos tapo rusifikacijos 
židiniais, kuriuose buvo uždraustas lietuvių kalbos, literatūros 
ir istorijos dėstymas; 

4. Rusijos valdžia stengėsi primesti stačiatikybę lietuvių 
tautai, kuri ištikimai laikėsi savo tėvų tikybos (katalikybės) ; 
buvo žiaurus unitų persekiojimas; bažnyčios buvo uždarinėja- 
mos ar atimamos net kariškomis priemonėmis su kraujo pra- 
liejimu, kaip antai, Kražiuose 1894; 

5.  Pavedė Lietuvą valdyti žiauriems sotrapams (kaip ko- 
rikas Muravjovas ir kiti), kurie sutrukdė kultūros pažangą pu- 
sei šimtmečio; 

6. Per 40 metų (1864—1904) draudė laikraščių ir knygų 
liet. kalba spausdinimą ir, jeigu lietuvių tauta stovi mokslo at- 
žvilgiu aukščiau už rusų (Lietuvoj 52,0196 mokančių rašyti, 
skaityti, o Rusijoj tik 29,3870), tai dėka savo darbštumo; 

7. Rusų valdžia, sunaikinus kultūrines šalies įstaigas, pa- 
norėjo išplėšti pačią žemę, amžių bėgyje aplaistytą lietuvių 
krauju ir prakaitu, kolonizuodama ją rusų valstiečiais; 

8. Karo pradžioje lietuviai atliko savo pareigą Rusijos 
atžvilgiu, nusiųsdami šimtus tūkstančių savo sūnų į rusų kariuo- 
menę, kurie kovoja po rusų vėliava, bet rusų valdžia nepagal- 
vojo apie savo pareigą pažadėti atstatytai Lietuvai autonomiją, 
kaip tai padarė Lenkijai; 

9. Rusų valdžia, neatsižiūrėdama į visą lietuvių pasišven- 
timą šio karo metu, įsakė savo pasitraukiančiai armijai viską 
naikinti Lietuvoje, ir šimtai tūkstančių lietuvių buvo jėga išva- 
vyti iš savo krašto iki Sibiro plotų. 

Dėl šių priežasčių Lietuva nebegali kęsti daugiau rusų jun- 
go ir nesutiks už jokią kainą jam vėl pasiduoti. Bet ji mato 

reikalą pabrėžti, jog nieku būdu nenori pakeisti vieną jungą 
kitu. Lietuva reikalauja grąžinti jai visišką nepriklauso- 
mybę“'.!) 

„ Hagos konferencijos rezoliucijos labai suerzino rusus. Ru- 
sijos atstovas Šveicarijoj kunigaikštis Bibikovas atsidėjęs tei- 
vavosi, kas dalyvavo toje konferencijoje ir grasino dalyviams, 
jog jie negalėsią grįžti Rusijon. Bet veikiančių lietuvių tas ne- 
nugąsdino. Vėlesni laikai parodė, kad jiems ir nereikėjo grįžti 
į Rusiją: jie grįžo į laisvą Lietuvą. 

Kadangi Lietuva buvo vokiečių okupuota, todėl Šveicarijos 
lietuviams teko turėti reikalų su abiem kariaujančiom dalim; 
vieni lietuviai palaikė santykius labiau su vienais, kiti su ant- 
vais; kai kam teko susitikti ir su tais ir su kitais; reikėjo mokėti 
laviruoti ; bet tas buvo nelengva, ypač dėl to, kad pačių lietuvių 
tarpe atsirado nesusipratimų. i 

Šie ginčai kilo labiau dėl taktikos, negu iš esmės. Vieni ir 
kiti buvo patriotai ir siekė laisvos Lietuvos, tik vieni norėjo eiti 
drauge su dvarininkais (dr. A. Viskantas), o kiti bijojo, kad dva- 
rininkai nepasuktų į uniją su Lenkija. Žinoma, labai natūralu, 
jeigu dvarininkai susirūpino ir stengėsi darbuotis dėl Lietuvos 
laisvės. Deja, ateitis parodė, kad jie per daug krypsta į Lenkiją 
ir bandymas bendradarbiauti turėjo nutrūkti. O kai kurie įsi- 
karščiavę lietuviai nuėjo per toli ir iš keršto trukdė kitiems 
darbą, apskųsdami juos entantės valstybėms. 


3. Pirmoji Lozanos konferencija 


1916 m. Šveicarijoj buvo ir daugiau liet. konferencijų. Ge- 
gužės pabaigoje atvažiavo atstovas M. Yčas. 


Rusijos lietuviai norėjo sukoncentruoti veiklą Stockholme. 
Kada atst. Yčas važiavo į Vak. Europą su kitais Dūmos atsto- 
vais, jam buvo pavesta šis klausimas ištirti. Dėl to jis pasikvietė 
Steponaitį į Londoną (iš Šveic.) gegužės mėnesį ir norėjo pa- 
tirti, ką mano Šveic. lietuviai. Sužinojęs, kad čia veikla jau įlei- 
dusi šaknis, jis pats atvyko (pakeliui į Romą) Šveicarijon. Čia, 
Lozanoj, ir įvyko konferencija, kuri pavadinta pirmąja (1916 


1 Rezoliucijos paimtos iš „Pro Lituania“, 1916 m. psl. 106—7. 


m. geg. 30 d. iki birž. 4 d.). Joje dalyvavo M. Yčas, dr. Biel- 
skis (Amer. liet. atst.), p. Karuža (Amer. liet. atst.), J. Gabrys, 
V. Dzimidavičius, Purickis, St. Šalkauskis, A. Viskantas, D. Tu- 
mėnas ir A. Steponaitis. 

Čia buvo svarstomi įvairūs klausimai, liečią lietuvių veiklą 
užsieniuose ir Lietuvos reikalus. 

Štai jos nutarimai (sutrumpintai)') : 

1. Atsižvelgiant į tai, jog dabar visai paaiškėjo, kad ka- 
riškoji vokiečių valdžia: 

a—h) žiauriai elgiasi su Lietuvos gyventojais, naikina tur- 
tus, vargina žmones rekvizicijomis, mokesčiais ir sunkiais dar- 
bais, neleidžia spausdinti laikraščius... 

konferencija protestuoja prieš šitokį valdžios režimą ir ape- 
liuoja į kultūringąjį pasaulį su prašymu užstoti humanitarines, 
ekonomines ir politines lietuvių teises; be to, konferencija pa- 
veda tam tikrai komisijai sekti tolimesnius vokiečių valdžios žy- 
gius Lietuvoje ir skelbti pasauliui daromas lietuviams skriaudas. 

2. Išklausius Amerikos liet. atstovų pranešimą, jog per 
22 karo mėnesius dėl partinių ginčų neatliko savo uždavinio Lie- 
tuvos šelpimo ir atstatymo darbe, konferencija apgailestauja 
tai ir pageidauja, kad būtų sudaryta vyriausia Amer. lietuvių 
taryba, kuri suvienytų visus Amer. lietuvius bendram tautiniam 
darbui. 

3. Išklausius J. Gabrio pranešimą apie jo veiklą ir žygius 
išgauti Lietuvai pašalpą iš Rokfelerio komiteto — konferencija 
pripažįsta, kad ta veikla, drauge su kitų organizacijų ir asme- 
nų žygiais, daug prisidėjo prie pašalpos Lietuvai išgavimo ir 
blokados sumažinimo... j 

4. Atsižvelgiant į tai, kad sugyvenimas dabartiniame Ge- 
neralinio komiteto (Friburge) sąstate pasirodė negalimas, kon- 
ferencija pritaria komiteto veiklos likvidavimui, pasiūlant lie- 
tuvių elementui išstoti iš komiteto. 

5. Išklausius Lituanijos komit. pranešimą apie apverktiną 
lietuvių belaisvių būseną ir kuo veikiausios materijalinės bei mo- 
ralinės jiems pagalbos reikalingumą, — konfer., reikšdama ap- 
gailestavimą, kad platesnė lietuvių visuomenė ligi šiol maža te- 


1) M. Yčas savo atsiminimuose III 23—28 paduoda visą nutarimų 
tekstą. 

atkreipė į tai dėmesio, reiškia pageidavimą, kad nuo šiol lietuviai 
duosniau aprūpintų pinigais įstaigas, tarnaujančias belaisvių 
šelpimui; be to, konferencija randa naudingu dalyku, kad Li- 
tuanijos komit. belaisviams šelpti taptų L. centralinio komiteto 
sekcija. 


6. Lietuvos ekonominio ir kultūrinio atstatymo reikalu kon- 
ferencija pritaria Amerikos prekybos ir pramonės bendrovės su- 
manymui įsteigti Lietuvoje centralinį banką, palaikomą pačių 
lietuvių kapitalais... 


7. Išklausius atstovo M. Yčo pranešimą apie rusų valdžios 
pasiūlymą gabenti iš Amerikos į Prancūziją lietuvius darbinin- 
kus, — konferencija, matydama čia progą organizuoti lietuvių 
būrį grįžimui, karui pasibaigus, į Lietuvą, ir, atspėdama, jog 
toksai laikinas suorganizuotų lietuvių apsigyvenimas Prancūzi- 
joje atliktų svarbią politinę rolę lietuvių gyvenime, reiškia šiam 
sumanymui pritarimą, jei tam bus tinkamos sąlygos. 


8. Atsižvelgdama į tai, kad šiuo metu platus informavimas 
kultūringojo pasaulio apie Lietuvos reikalus yra svarbesnis negu 
kitados, — konferencija... nutarė: a) kad lietuvių reikalams 
veiks suorganizuoti plačiais pamatais kolegijinę tarybą ir kole- 
gijinį informacijų biurą, b) kad biuras turi vykdyti pavestas 
Tunkcijas, o taryba — teikti direktyvas ir naudotis beapeliacinės 
kontrolės teise, c)kad biurą sudarys reorganizuotas L. Gabrio 
Liet. inf. biuras, papildytas dviem nariais, d) kad į šį reorgani- 
zuotą biurą turi įeiti dar du nariai (vienas iš Lietuvos, antras 
iš Amerikos), e) kad tarybą turi sudaryti parinkti šiam tikslui 
trys atstovai iš Lietuvos ir du iš Amerikos ..., h) kad tarybos 
nariai renkami trejiems metams, o biuro — vieneriems, su teise 
būti išrinktiems ir toliau... 

9. Apsvarsčiusi tikybinio Lietuvos gyvenimo organizaciją 
ir matydama, kad šioji organizacija tautiniu atžvilgiu nėra kaip 
reikiant sutvarkyta, — konf. nutarė, kad reikia parūpinti tinka- 
mą apie tai memorijalą ir įteikti jį Šv. Sostui per tam tikrą de- 
legaciją, įrodžius jame aktualius Bažnyčios Lietuvoje reikalus, 
o visų pirma lietuviškosios arkivyskupijos su sostu Vilniuje rei- 
kalingumą, o taip pat lietuviškosios vyskupijos Amerikoje. 


10. Vienu balsu pripažindama atitinkančio Lietuvos reika- 
ius universiteto reikalingumą, —- konferencija kviečia lietuvių 

visuomenę be paliovos rūpintis Vilniuj lietuvių universiteto įstei- 
gimu ir paveda Informacijų biurui pagaminti šio universiteto 
įvykdymui planingą sumanymą bei tam tikrą memorijalą. 

Pasibaigus šiai konferencijai, M. Yčas išvažiavo Italijon, 
norėdamas pavyti kitus Dūmos atstovus. 


Tuo tarpu artinosi pavergtųjų tautų konferencija. Jos ini- 
ciatorius ir rengėjas buvo J. Gabrys. Buvo sukviesti 27 tautų 
atstovai. Iš Lietuvos čia dalyvavo A. Smetona (Surgautas), St. 
Kairys ir J. Šaulys'). Sunku buvo šioj konferencijoj išvengti 
ar vienos ar kitos kariaujančių valstybių interesų užgavimo, nes 
iš abiejų pusių pavergtųjų tautų atstovai buvo atvykę. Ši kon- 
ierencija vis dėlto turėjo didelę reikšmę. Lietuviai čia pasisakė 
už pilną nepriklausomybę*). 


4. Antroji Lozanos konferencija 


Kadangi pirmojoj Lozanos konferencijoj nedalyvavo Lie- 
tuvos atstovai, tai buvo reikalo iš naujo pasitarti apie opius tų 
laikų klausimus. Tas ir padaryta liepos 2—4 d. Šioje konfe- 
vencijoje, kuri tenka pavadinti antrąja Lozanos konferencija, 
dalyvavo visi tie, kurie buvo I konferencijoj, be M. Yčo, plus 
atvykusieji iš Lietuvos atstovai ir dr. Bartuška (Amerikos liet. 
atstovas). | 

Štai antrosios Lozanos konferencijos nutarimai, atpasakoti 
kai kur sutrumpintai: 


I. „Konferencija ratifikuoja ir priima nutarimus lietuvių 
konferencijos, įvykusios nuo geg. 30 d. iki birželio 4 d. Lozanoj, 
išskyrus I (apie vokiečių elgimąsi Lietuvoje) ir VII (apie dav- 
bininkų gabenimą iš Amerikos į Prancūziją) punktus, kuriuos 
nutarta sulaikyti. 


II. a) Priimdama pirmosios Lausannes konferencijos nu- 
tarimus, kuriais sutvarkytas jau gyvuojantis L. inf. biuras ir 


15 M. Yčas Atsim. III, 26 klaidingai pažymi, jog čia dalyvavę taip 
pat prel. Maironis ir kan. K. Olšauskis. Jų nebuvo. 

2) Apie pavergtųjų tautų konferencijos reikšmę ir kryptį plačiau 
žiūr. pas dr. Bartušką „Lietuvos nepriklausomybės kryžiaus keliais“ psl. 
67—69. 


It 
(GTI 


padėtas pamatas būsimai Tarybai, — konferencija pataria, kad 
Lietuvos ir Amerikos lietuviai kuo veikiausiai atsiųstų į suma- 
nytąją Tarybą savo atstovus. 


b) Nutarta, kad Taryba ir savo vardu ir nariais būtų vi- 
sai slapta įstaiga, o L. inf. biuras savo vardu turi būti viešas, vi- 
siems žinomas, tik jo nariai slepiami. 


c) Ir Tarybos ir Inf. biuro nariai gauna visą jų pozicijai 
tinkamą išlaikymą. 

d) Tarybos narius išlaiko tos srovės, kurioms jie atstovau- 
ja, o L. inf. biuro nariai apmokami iš bendrų, skiriamų poli- 
tinei akcijai, pinigų. Iš tų pačių pinigų išlaikomas ir Lietuvos. 
atstovas Berlyne... 


IVa. Visa politinė veikla koncentruojama Šveicarijoj, čia. 
laikomas Tarybos žinioje ir visas politinis fondas. 


b) Politinės akcijos programą, kol suvažiuos Taryba, turi 
išdirbti ir vykdyti L. inf. biuras. 

V. Šiame punkte kalbama apie mokytojų, gydytojų, spe- 
cialistų trūkumą Lietuvoje ir nutaria, kad Amerikos, Rusijos ir 
Sveicarijos lietuviai rūpinsis jų gabenimu Lietuvon... 

VI. Politinio takto klausimu konf. nutaria laikytis dekla- 
vacijos, paskelbtos tautų konferencijoje (1916 birželio 27—29 
(. Lausanne), būtent, siekti politinės nepriklausomybės atga- 
VAMO as 


VII. Konferencija, patyrusi iš Lietuvos atstovų, kad šian- 
dien susitarimas su lenkuojančiu Lietuvos elementu yra visai 
negalimas, patvirtina I Loz. konfer-jos patarimą likviduoti 
įsteigtą lietuvių friburgiečių su Lietuvos lenkininkais Genera- 
linį pašalpos komitetą ir pataria įvykdyti tai kuo veikiausiai.“ 

Taip atrodo rezoliucijos. Iš Lietuvos į Šveic. liet. tarybą 
numatyti A. Smetona 17 St. Kairys, o J. Šaulys į Berlyną. Inf. 
biuran bendradarbiais Gabriui paskirti: dr. J. Purickis — sek- 
retorium ir V. Daumantas — iždininku. 


Ne visi šiose konferencijose nutarti dalykai įvyko. Į numa- 
tytą Aukščiausiąją tarybą atstovai nebuvo atsiųsti (tik nuo 
Amerikos katalikų atvyko dr. Bartuška), todėl veikė tik tos Ta- 
rybos delegacija. 

Dr. V. Bartuška. Amerikos liet. ka- 
talikų delegatas aplankyti Lietuvą 
1916 m., o vėliau į organizacijas 
Sveicarijoj. 


5. Amerikos delegatai Šveicarijoj 


Kada Amerikos liet. atstovas dr. V. Bartuška (kitas atst. 
buvo dr. Bielskis) buvo Lietuvoj, jis norėjo aplankyti daugiau 
vietų, pažinti žmonių vargus. Matydamas, kaip vokiečiai spau- 
džia žmones rekvizicijomis ir kitais būdais, jis neiškentė neįspė- 
jęs vokiečius - okupantus. Tas nepatiko militarinei vokiečių val- 
džiai ir ji suėmė dr. Bartušką, kalino ir nuteisė sumokėti 1000 
markių baudos. Šveicarijoje gyvenantieji lietuviai (ypač J. Gab- 
rys) užprotestavo prieš tokį vokiečių pasielgimą ir pareikalavo, 
kad suimtąjį tuoj paleistų. Kadangi tas viskas vyko ,,„Pavergt. 
tautų konferencijos“ išvakarėse, tai vokiečiai, bijodami kompro- 
mitacijos, paleido dx. Bartušką Šveicarijon ir grąžino pabaudą. 

Negana to: vokiečiai atsiuntė Šveicarijon p. karin. Stepu- 
taitį') ir baroną Ropą, kad sušvelnytų lietuvių tarpe įspūdį, 


1) Karin. Steputaitis yra dvarponis iš Bakelių ties Stalupėnais. „Jis 
kalba lietuviškai. Jo namai įrengti lietuvišku stiliumi. Jo auklėjimas bu- 
vo vokiškas, taigi ir simpatijos krypo vokiečių pusėn. Jis buvo ,„Dabar- 
ties“, išeinančios Tilžėj redaktorius. Jis buvo tarpininkas tarp vokiečių 

kilusį dėl Bartuškos suėmimo. Tiesa, minėtieji asmens dalyvavo 
ir „Pav. t. konferencijoj“. Kadangi ėjo kalba apie belaisvių su- 
tvarkymą stovyklose, tai jie užproponavo Amerikos atstovams 
atlankyti bent kelias stovyklas Vokietijoj. 


Delegatai su tuo nesutiko. Bartuška norėjo pasiekti Romą 
lietuvių dienos reikalu ir pagaliau vykti Amerikon. Dr. Biels- 
kis taip pat norėjo vykti per Italiją Amerikon, bet Italija nedavė 
jam leidimo; tada jis pasuko namon (Amerikon) per Vokietiją, 
Daniją. 

Amer. liet. delegatai plačiai papasakojo apie Lietuvos var- 
gus, apie žiaurų vokiečių elgesį, apie savo pergyvenimus ir t. t. 


Dr. Bartuška įteikė (jau Šveicarijoj) centralinei vokiečių 
valdžiai memorijalą apie dalykų būseną Lietuvoje'). 


V. PIRMOJI STEPONAIČIO KELIONĖ LIETUVON 
(1916 m. liepos mėn.) 


i. Stendalio stovykloj. 2, Klaipėdos krašte. 3. Lietuvoj. 4. Vėl 
Berlyne. 5. Stovyklų sutvarkymas. 6. Pasikalbėjimas su 
viurtemburgiečiu. 


Kadangi belaisvių šelpimo atžvilgiu svarbu buvo atlankyt: 
stovyklas ir pažiūrėti, kaip tenai tautiečiai gyvena, kaip dalina- 
mos mūsų pašalpos, kaip aprūpinti dvasiniai reikalai, tai man 
teko važiuoti Vokietijon. Ta proga, gavęs Hindenburgo leidimą, 
būdamas jau Berlyne, nuvykau ir Lietuvon. 

Nors buvo įdomi ši kelionė, bet aš ją paminėsiu tik trum- 
pai; vėlesnes keliones Lietuvon aprašysiu plačiau. 

Paėmęs pasą A. Giedraičio pavarde, 1916 m. liepos 14 d. 
persiritau per Vokietijos sieną ties Bazeliu ir pasileidau Miul- 
heimo link. Drauge važiavo dr. Bielskis. Mudu skubėjom, kad 


ir Kietuvių. Tarpininkų uždavinys paprastai sunkus, ir viena ir kita pusė 
dažnai būna nepatenkinta. Šveicar. lietuviai Steputaitį vadino „Vadevė- 
liu“, nes jis jiems, atvykstantiems iš kitų kraštų, vadovaudavo, bendrai ke- 
liaudavo su jais. 

1) Plačiai savo kelionę dr. V. Bartuška aprašė savo knygoje psl. 
43-—71. 


pavytume tris liet. vilniečius ir 2 baltgudžiu, kurie dalyvavo 
Tautų konferencijoj Lozanoje. Kažkodėl vokiečiai panorėjo pa- 
rodyti tą didelės industrijos miestą Miulheimą. 


1. Stovykloj Stendal 


Iš Miulheimo, pakeliui į Berlyną, sustojome stovykloj Sten- 
dal Vestfalijoj. 

Ši stovykla pastatyta lekiančiojo smėlio plotuose. Sukalta 
daugybė barakų iš lentų, aptverta spygliuotomis vielomis ir ap- 
gyvendinta čia dešimtys tūkstančių belaisvių. Čia rasi tylių su- 
simąsčiusių anglų ir, tarsi, jų kontrastų — linksmų judrių pran- 
cūzų; rasi taip pat flegmatiškų rusų, kurie ramiai traukia „,„ma- 
chorką“ ir neramių lenkų, besibastančių iš kampo į kampą, iš 
kurių lūpų nejučiomis prasiveržia „,psia trešč“ ; plačiakelnis ma- 
vokietis nerimastauja, nustojęs laisvės, ir priekaištauja nuolat 
pilančiam šįmet lietui; plačiabrylis kanadietis nuobodžiauja tuo- 
se užtvaruose, o Dievo valiai atsidavęs lietuvis tyliai kuria ko- 
kius tai ateities planus. 

Taip atrodo belaisviai iš paviršiaus. Bet, jei galėtum žmo- 
gus įeiti į jų širdis, tai klaikų vaizdą turėtum : pamatytum, kaip 
to linksmo prancūzo širdis veržiasi laisvėn ir plyšta iš skausmo, 
kaip tylaus anglo kumštis vis labiau gniaužiasi prieš vokiečius ; 
ruso vaizduotė, pažadinta „„machorkos“, neša jį į neribotus tė- 
vynės plotus, kur laisva, kur skamba armoškos balsai, kur savos 
dainos aida; lenkas savo mintimis lekia į „„Skaistųjį Kalną“ 


ra 


Čenstakave ir lieja ašaras; ,,Dieve, Dieve“ — atsidųsta lietuvis, 
bebandydamas išrišti klausimą, kodėl šis baisusis karas įvyko 
ir kuo jis (liet.) kaltas, už ką baudžiamas!?... Nebent ateitis 


laisvę lemia !') ' 

Lietuvių, tiesa, mažai radome šioj stovykloj.  Komendan- 
tas panorėjo parodyti dar ir daržus, kurie atsirado smiltynuose, 
įsikūrus čia stovyklai. Gražiai augo čia daržovės. Apie jas esu 
kitur užrašęs: „Bet labai apsiriktų faunas, jeigu atlėktų pasi- 
gėrėti šiais daržais: trąšų kvapas trenktų jį nė kiek negailes- 
tingiau, kaip trenkia smarkioji „Berta“. 

1) Šis belaisvių aprašymas paimtas iš ilgo rašinio (98 psl.) apie šia 
Lelionę, kuris skiriamas sunaikinimui. 


Liepos 15 d. vakare jau buvome Berlyne. Rytojaus dieną 
nuvykome apžiūrėti stovyklą Hammerstein. Kadangi ši sto- 
vykla toli nuo Berlyno, tai atvykome tik vakare. Joje laikomi 
beveik vieni rusai. Iš viso 60.000 belaisvių. Tai tikras skruz- 
dėlynas. Pramogoms stovykla turi savo neblogą orkestrą (gro- 
ja belaisviai), vaidinimų salę. Lietuvių čia taip pat maža. 


2. Klaipėdos krašte 


Berlyne atlankėm atitinkamas įstaigas belaisvių reikalu. 
Gavęs leidimą, išvažiavau Lietuvon drauge su trimis vilniečiais 
per Karaliaučių, Krancą, Tilžę, Kybartus. Mus lydėjo kar. Ste- 
putaitis. Visi buvome be ūpo, kuo tai susimąstę. Nemaža vargo 
turėjo Steputaitis, norėdamas mus išblaškyti. Ir kelionės 
kryptį parinko tokią, kuri mus labiau sudomintų, daugiau vo- 
kiškos kultūros parodytų. Bet į mus tas kažkaip priešingai 
veikė: kėlė kokią tai baimę, blogą nujautimą. Mes šiek tiek 
atsigavome tiktai Krance, jūroje išsimaudę. Inžinierius Kairys 
dabar dažniau maloniai nusišypsodavo pro ūsus ir savo sąmojais 
norėjo pralinksminti visada rimtai nusiteikusį Šaulį; mūsų bū- 
velio vadovas A. Smetona smarkesnius žvilgsnius mėtė pro sa- 
vo skriblių, kurį jis vadino panama. 

Klaipėda (pastatyta 1253-4 metais Kuršių vyskupo) mus 
domino tik tiek, kiek ji yra Lietuvos „langas į Vak. Europą“. 

1916 m. liepos 22 d. jau buvome Šilutėj. Iš čia padarėme 
ekskursiją pas dvarin. Šoi (Scheu), apžiūrėjome jo durpynus 
(12.000 margų), įdomų muziejų; toliau, nuvažiavom į vad. ,„Bis- 
marko koloniją“, kurioje apgyvendinta 400 šeimų (apie 1600 
žm.) toje vietoje, kur neseniai buvo balos, o dabar nusausintos 
dirvos; pagaliau pasiekėm tą vietą, kurioje įtaisyta pompa, 
traukianti-kelianti vandenį į Nemuną, ir tokiu būdu nusausinta 
5.000 margų pievos. Tų pievų paviršius stovėjo žemiau už Ne- 
muno vandens paviršių. ,,Vadovėlis“ (kar. Steputaitis) buvo pa- 
tenkintas, kad galėjo tiek įdomybių parodyti. 

Pietus valgėme pas Krišt. Butkeraitį. Pasitiko mus pats 
šeimininkas, kalbindamas lietuviškai, o dukters pareiškė, kad 
nekalbančios lietuviškai. Šeimininkas, tai tas lietuvis, kuris, 
jaunesnis būdamas, daug kovojo už lietuvybę. Čia pasivaiši- 
nome gausiai, lietuviškai. 

Vėliau aplankėme Simonaitienę Blauzdėnuose, kurios vy- 
1as neseniai mirė, o 4 sūnūs kare ir valdžia nepaleidžia nė vie- 
no sūnaus prižiūrėti 120 margų ūkį!). 

Štai ir Tilžė. Nuo seniai ji žinoma lietuviams, kaip knygų 
i“ šviesos židinys, bet paskutiniu laiku ji blogai pasitarnavo 
lietuviams (tiesa, pripuolamai) : pro čia varė vokiečiai lietuvius 
į nelaisvę, ir čia buvo punktas, kur apylinkės gyventojai pasi- 
v1nkdavo sau kas bernaitį, kas mergaitę, tarnybai, — suskal- 
dydami tuo būdu ištisas šeimas. 


Liepos 23 d. nuvykom į Rambyną. Nuo jo vaizdas toks 
gražus ir didingas, kad tikrai labai veikia į žmogų. P. Šlekys 
pasveikino atvykusius eilėmis. Čionai ir aš neiškenčiau nekal- 
bėjęs. Įspūdžio pagautas aš nukeliavau toje kalboje į Lietuvos 
laisvę, į jos sūnų pareigą ištiesti vieni kitiems rankas ir eiti 
prie tautos laimės ir jos uždavinio pasauly. Tik vėliau susigrie- 
biau ir ėmiau švelninti savo įsikarščiavimą. 

Rambyną atlankė drauge su mumis diktokas Tilžės lietu- 
vių būrelis. Šia proga teko plačiau išsikalbėti su Jagomastaite 
dėl knygų siuntinėjimo belaisviams. 


Nuo Tilžės Steputaitis pasuko į savo dvarą ir tuomi bai- 
gėsi jo patarnavimas mūsų ekskursijai. Atsidėkodami mes iš- 
kėlėme jam pietus ir p. Surgautas pasakė atitinkamą kalbą. 


Tilžėje buvo tik mažas būrelis susipratusių lietuvių. Juos 
pašiepdavo ne tik vokiečiai, bet dažnai ir saviškiai. Vokiškas 
raugas užslopinęs prūsus, veržėsi į lietuviškus plotus. 


Lietuvon pasukome per Įsrutę. Stalupėnai, Eitkūnai, Ky- 
bartai sugriauti, beveik su žeme sulyginti. A. Smetonai ir 
Kairiui vokiečiai neleido sustoti Kaune, ir jie nuvažiavo tiesiog 
į Vilnių. Šaulys pasuko atgal į Berlyną. Man neleido nuva- 
žiuoti į Kauną, todėl aš turėjau laukti Kybartuose 6 val., kol 
ateis traukinys, kuris sustoja Vilkavišky. 


1) Tai bene bus tėviškė Simonaitytės, kuri dabar pagarsėjo literatū- 
+0s kūriniais. 

3. Lietuvoj 


Tuomi ir baigėsi mūsų ekskursija ir mūsų „laisvės“: vėl 
viskas atsidūrė „Ob. Osto“ replėse.') Įdomu, kaip man teko Ma- 
rijampolėj kovoti su policija dėl praleidimo į tėviškę, kuri yra 
4 km atstume nuo Marijampolės. Sako: Nėra leidime įrašyta, 
ir tiek. Nors telegramoj Hindenburgui aiškiai buvo paminėti 
Triobiškiai (kur tėvai gyveno). Vis dėlto galų gale leido atsi- 
lankyti tėviškėje. 

Marijampolėn patekau liepos 26 d. per Šv. Onos atlaidus. 
Kitados per tuos atlaidus miestas plyšdavo, kaip sako, nuo mi- 
nių žmonių, o dabar jis tuštokas. Klebonijoj radau pažįstamų 
kunigų, su kuriais buvo įdomu pasikalbėti. Valgių atžvilgiu tai 
palaikyta tradicija, nors vokiečių rekvizicijos žiaurios. Gėrimų, 
tiesa, nebuvo. 


Nuo Marijampolės į rytus, pietus ir šiaurę visa apylinkė 
išdeginta, sunaikinta. išdeginę, anot žmonių pasakos, vokiečiai, 
kartais net daiktų neleisdami išnešti. Čia buvo didelės kovos, 
todėl liko daug apkasų, griovių. 


Eidamas į tėviškę, aš orientavausi sulig medžių, kurie ar 
tai apdege ar neapdegę stovėjo trobavietėse. Bet pačioj savo 
tėviškėj tai formaliai paklydau: trobų nėra, viskas apaugę žo- 
lėmis, tas labai keistai atrodė man čia augusiam ir pripratu- 
siam prie trobų. Pamatęs ką tai panašu į palapinę ar šūnų 
būdą, pasukau tenai ir radau tėvukus, brolį ir seserį, kurie ne- 
seniai sugrįžo iš už fronto apkasų. "Tokiose aplinkybėse tas 
pasimatymas buvo dar įdomesnis. Paklausimams ir kovų ap- 
sakinėjimams nebuvo galo. 


Iš čia aplankiau porą kaimyninių vietų. Sužinoję apie ma- 
no atvykimą, žmonės ėjo su įvairiais nusiskundimais, prašy- 
mais sužinoti apie jų gimines Amerikoj, Rusijoj ar kitur. Mo- 
kytoja Rūškytė, parvažiavus iš Vilniaus, papasakojo apie te- 
nykštį gyvenimą. Pasirodo, kad labiausiai vokiečiai spaudė 
Suvalkiją. 

1 „Ob. Ost“ yra sutrumpinimas iš ,,„Ober Ost“, kas reikštų „Virš. arba 
aukštieji Rytai“. Taip vokiečiai vadino Pabaltijo valstybes. ,„Oberostas“ 


buvo karinės valdžios žinioje. 

Atskirai gavau pasikalbėti su kun. A. Šmulkščiu ir kun.. 
M. Petrausku. Ištisas 4 val. kalbėjomės apie įvairius dalykus. 
ir kalba dar vis, rodos, liko neužbaigta. 

Marijampolėj sužinojau, kad klier. Jonas Dailidė buvo iš-- 
vežtas į Vokietiją už tai, kad organizavo šelpimo komitetus, 
netylėjo prieš vokiečių žiaurumus, nenusiimdavo kepurės prieš 
karininkus. 

Griuvėsių ir žiaurumų įspūdžius dabar šiek tiek švelnino 
maloni vasara. Nors ir Lietuvoj buvo liję daug, kaip ir Vokie- 
tijoj, bet vasara, — vis vasara. Kitoks buvo įspūdis, kada aš. 
varvažiavau Lietuvon po 5 mėnesių, žiemą; bet apie tai vėliau. 

Rugpiūčio 1 d. išvykau Berlynan. Kelyje sutikau tokią 
daugybę kareivių, vykstančių į „„Ob. Ost“, kad net baugu da- 
vėsi. 


4. Vėl Berlyne 


Sugrįžęs Berlynan p. Šaulio jau neradau; matyt, jį staiga 
iškvietė į Vilnių, kaip tai dažnai darydavo „Ob. Ostas“, neno- 
vėdamas, kad išvykusieji darytų kokius žygius, kurie jam ne- 
malonūs. 


Atsilankiau „Germanijos“ redakcijoj (Vok. Centro orga- 
nas). Pranešiau, ką girdėjęs Lietuvoj, prašiau dėti žinių ir 
straipsnių, kuriuos atsiųsime. Pažadėjo. Bendrai, pasikalbėji- 
mas nebuvo sklandus ir nuoširdus. 

Karo ministerijoj kalbėjau su pulk. Liubers (Luebbers). 
Jis pažadėjo: 1) parūpinti kapelionus ir cenzorius lietuviams 
belaisviams, 2) įsteigti Kaune biurą, kuris tarpininkautų laiš- 
kų persiutime belaisviams ir atgal, 3) sukoncentruoti liet. 
belaisvius į mažą skaičių stovyklų ir čia padėti steigti mokyk- 
las, koncertus etc. Jis ne tik pritarė tam viskam, bet pažymėjo, 
kad tai abiem pusėm pravartu. Ateitis tačiau parodė, kad pa- 
žadėta daug, o padaryta buvo maža. 

Berlyne atsilankė pas mane kunigas iš Vilniaus, kuris va- 
žiavo į Kenigsbriuk kapelionu belaisviams su 200 Mk. atlygi- 
nimo mėnesiui, apmokėta kelione ir 8 Mk. dienpinigių, kada va- 
žinės. Iš Vilniaus išvažiavo 3 kunigai, bet kiti du pas lenkus. 

Rugp. 6 d. nuvažiavau į Holzmindeno stovyklą, kurioje lie- 
tuviai geriausiai susiorganizavę: dvi mokyklos (vaikų mokykloj 
dabar tik 20 mokinių, nes kiti paleisti namo), mokytojas Vely- 
kas, kapelionas Astasevičius, komitetas, kuris dalina gautą pa- 
šalpą. Vaikučiai padeklamavo, padainavo. Didžiausias visų pra- 
šymas, — išrūpinti leidimą grįžti namon. Ypač graudų įspūdį 
darė 109 metų senelė. Galvoji žmogus: kuo ji buvo pavojinga 
„Ob. Ostui“ 7! 


5. Stovyklų sutvarkymas 


Belaisvių stovyklos bendras vaizdas yra toks. Dažniau- 
siai kur smėlėtoj vetoj statomi iš lentų barakai ir juose apgy- 
vendinami keli ar keliasdešimt tūkstančių belaisvių.  Barakai 
iai lyg ilgi kluonai, mažai pertvarstyti. Pasieniais, o kartais ir 
vidury, sukalti trimis eilėmis ant viens kito narai, kurie atstoja 
lovas. Ant tų narų suklota eilė šiaudinių čiužinių, ant kurių 
naktimis miega belaisviai. Mažos pagalvės taip pat šiaudinės. 
Užsiklojimui — vilnonės antklodės. Nors apšildymui yra gele- 
žinės krosnys, bet žiemą šaltoka. Švara — daug priklauso nuo 
pačių belaisvių, todėl kai kurių tautų švaresni barakai, o kai 
kurių mažiau švarūs. 

Virtuvės dydis priklauso nuo belaisvių skaičiaus. Aptar- 
nauja patys belaisviai. Yra mašinų bulvėms skusti, smegenims 
iš kaulų ištraukti ir kitokių. 

Stovyklose yra maudyklės. Tai atskiras namas su cemen- 
tinėmis grindimis, su vandens lietumi, krintančiu iš aukšto, ir 
kitokiais prietaisais. 

Parazitų naikinimui yra atskiros dezinfekcinės mašinos, 
kuriose dezinfekuojami drabužiai ir skalbiniai. 

Kiekviena didesnė stovykla turi dirbtuves: stalių, kurpių, 
kalvių, tapytojų ir t. t. Čia belaisviai dirba ir šiek tiek uždirba. 
Daug belaisvių dirba pas ūkininkus ar dvarininkus. Jeigu ku- 
rie belaisviai patenka pas žmoniškus šeimininkus, tai jiems čia 
būna geriau, negu stovyklose. 

Daugumoj stovyklų yra skaityklos ar net knygynėliai. Kny- 
gų gausumas priklauso nuo to, kiek saviškiai atsiunčia. 

Kai kuriose stovyklose yra mokyklos suaugusiems ar ma- 
Žiems.. Tam skiriamos patalpos, suolai, stalai, lentos ir kitos 
reikmens. 


Esama kai kur taip pat ir salių lošimams, koncertams ir 
bendrai pasilinksminimams; jose yra estrada, dekoracijos, 
suolai. 

Stovyklų sandėliai turi didelės veikšmės: čia laikomas pri- 
siųstasis maistas, drabužiai. Jų tvarkymui reikalinga ištisa 
kanceliarija. 

Stovyklos papuošime dalyvauja įvairių tautų belaisviai; jie 
lenktyniauja įvairių gėlių sodinime, darželių tvarkyme. 


Nežiūrint, kad belaisviai turi tiek įvairių įstaigų, įrengi- 
mų, nelaisvė vis yra nelaisve ir gyvenimas čionai kartus, žiau- 
rus, sunkiai pakenčiamas. Pažiūrėkime į tai, kas sudaro tą ne- 
pakenčiamumą. 

Pirmiausia tai laisvės nustojimas, prie kurios žmogus iš 
prigimties linkęs. Čia prisideda dar šeimų suirimas, nežinoji- 
mas apie savųjų likimą ir t. t. 

Belaisvis dažniausiai turi sėdėti savo barake apsuptame 
vielomis ir atitinkamu skaičium sargybinių. Tik paskirtomis 
valandomis gali pasivaikščioti ir pakvėpuoti tyresniu oru. Pa- 
sivaikščiojimo vieta dažniausiai tarpe barakų. 

Vargina belaisvius taip pat menkas maistas, kurio porci- 
ja, be to, būna maža. 

Prie stovyklų yra ir kitokių pastatų: komendanto įstaiga 
su didžiule raštine, kurioje darbuojasi daug civilinių ir kariš- 
kių, pastatai gyvuliams bei paukščiams ir įvairūs sandėliai (ad- 
ministracijai)'). 

1916 m. belaisvių būklė buvo dar pakenčiamesnė, nes pa- 
tys vokiečiai dar neturėjo tokio vargo, kaip karo pabaigoj. 
Kiek blogėjo vokiečių būklė, tiek, žinoma, sunkėjo belaisvių li- 
kimas. 


1) Žinios apie stovyklų sutvarkymą yra paimtos iš straipsnio „Mūsų 
belaisviai“, parašyto 1916-IX-28 mano paties ir išsiuntinėto įvairioms 
redakcijoms D. Britanijoj, Rusijoj ir Amerikoj. 


65 


6.  Pasikalbėjimas su viurtembergiečiu 


Dar buvau nuvykęs į Paderborną pas vyskupą, kuris tikrai 
krikščioniškai žiūri į belaisvius ir jiems, kiek galėdamas, pade- 
da. Ilgai su juo kalbėta, daug dalykų išsiaiškinta. 

Kalbėta taip pat su karo lauko vyskupu Joeppen, kuris gy- 
vena Berlyne. 

Grįžau į Šveicariją per Stutgardą, nes čia norėjau pa- 
sikalbėti su „Deutsche Friedensgesellschaft“ vadovybe, kuri pa- 
tarpininkaudavo laiškų Lietuvon siuntinėjime. 


Bekeliaudamas nusipirkau Viurtembergo laikraštį ir skai- 
tau. Čia randu žinutę, kurią, būk, atsiuntusi viena artistė iš 
Šiaulių; joje rašoma, būk, vietos gyventojai sveikiną vokiečius 
kepurės pakėlimu; iš to daranti išvadą, jog lietuviai gerai su- 
gyveną su vokiečiais. Padaviau vienam bavariečiui, sėdinčiam 
netoli manęs ir prašau paskaityti. Kada jis paskaitė, aš atsi- 
liepiau: 


— Štai kokias klaidingas žinias deda jūsų laikraščiai. Vo- 
kiečiai įsakė, kad gyventojai nusiimtų kepures prieš karinin- 
kus ir dabar skleidžia žinias, kad tai darą iš palankumo. 

— Ar gali būti? — užklausė bavarietis. Tuom tarpu ir 
kiti susidomėjo. 

— Aš ką tik grįžtu iš Lietuvos ir žinau šį dalyką, — ta- 
viau. — Buvo įsakyta, kad ir moterys sveikintų galvos linktelė- 
jimu, bet lietuviai užprotestavo prieš tokį demoralizuojantį įsa- 
kymą. Aš žinau, kad nemaža vyrų buvo nubausta už kepurės 
nenusiėmimą net išsiuntimu į nelaisvę. 


Bavariečiams buvo nesmagu tai girdėti. Aš jau nuo seniau 
žinojau, jog jie nesimpatizuoja su prūsokais. Jie dabar aiški- 
nosi, kad karas, tai jie turį tylėti, o atsiskaitysią po karo. Ba- 
variečių nuraminimui aš pasakiau, kad, kur Lietuvoj yra ba- 
variečių katalikų, ten daugiau švelnumo, žmoniškumo. 


Stutgarde mane sutrukdė porą dienų paso formalumai. 
Pasas, tiesa, buvo tvarkoj, tik policija aiškino, kad dėl važiavi- 
mo Šveicarijon, jie turį atsiklausti Berlyno. 


Ramiai atsidusau, kada vėl patekau į Šveicariją. 

ANTROJI DALIS 


1917 M. ŠVEICARIJOJ VEIKLA 
STIPRĖJA 


I. ANTROJI STEPONAIČIO KELIONĖ LIETUVON 
(per N. 1917 Metus) 


1. Kelionės priežastys. 2. Ispūdžiai Berlyne. 3. Kaune. 
4. Marijampolėje (okupacijos sunkumai ir ruošimasis sukilti). 
5. Pasitarimai Kaune. 6. Per Berlyną į Kopenhagą ir 
Stockholmą. 


1. Kelionės priežastys 


Visai netikėtai įvyko, kad Naujus 1917 metus sutikau Lie- 
tuvoj'!). Bet tos sutiktuvės buvo tokios liūdnos, kad aš jų, koi 
gyvas, nepamiršiu. Dėl ko jos buvo tokios liūdnos, pamatysi- 
me vėliau. 


Po to, kai kun. Bartuška važinėjo Lietuvon ir jam buvo 
žadėta, jog vokiečiai atsižvelgs į Lietuvą ir į liet. belaisvius ir 
pagerins vienų ir kitų būklę, po to, kai man pačiam tas pats 
buvo pažadėta per I kelionę Lietuvon, žiūrėjom, kaip bus tie 
pažadai vykdomi. 


1) Įdomu ir tas, kad šiandien (1939-II1-22), kada aš imuosi tą ke- 
lionę aprašyti, laikraščiuose jau paskelbta žinia, kad Vokietija pareika- 
lavo grąžinti Klaipėdą. Taigi, padangė vėl niaukiasi, perkūnija artinasi. 
Karo dievaitis plasnoja ant Europos. 

Bet iš Lietuvos ir Vokietijos ateidavo žinios dažniausiai 
priešingos tiems pažadams. Jeigu belaisvių atžvilgiu ir buvo 
kai kas teigiamo daroma, tai iš Lietuvos prasprukdavo vis ne- 
raminančių žinių. 

Šveicariją pasiekė gandai, kad Amerikos lietuvių diena da- 
vė didelį laimėjimą, kad apie milijonas frankų siunčiama Švei- 
carijon Lietuvos belaisvių šelpimui. Buvo reikalinga tas šelpi- 
mas tinkamai sutvarkyti. O to tvarkymo darbas jau ištisus me- 
tus ėjo; kai kas jau padaryta, bet nemaža buvo ir trūkumų. 

1916 m. pabaigoj vokiečiai patys pasiūlė per savo amba- 
sadą Šveicarijoj, kad kas nors iš lietuvių turėtų važiuoti Vo- 
kietijon ir Lietuvon tą klausimą galutinai išrišti ir sutvarkyti. 

Norinčių važiuoti nesirado. Mano kolegos buvo priešingi 
tokiam važiavimui, bendrai, nes anie važiavimai nedavė pakan- 
kamų rezultatų. Tada vokiečiai skubiai pranešė, kad jeigu va- 
žiuoti, tai dabar, nes vėliau gali tokios galimybės nebūti. At- 
sižvelgiant į tai, sušauktas Lituanijos posėdis 1916 m. gruod. 
26 d.; po ilgų diskusijų nutarta, kad reikia važiuoti ir tą kelio- 
nę atlikti pavesta man. 


2. Įspūdžiai Berlyne 


Berne paėmiau Giedraičio pavarde dokumentus, kuriuose 
buvo pažymėta, kad esu Lietuvos pilietis ir jau gruod. 28 d. bu- 
vau Berlyne. Čia sužinojau, kad buvęs pasitarimas, kuriame 
dalyvavo iš Ob. Osto gener. Eisenhart-Rothe ir Steputaitis, iš 
Karo ministerijos ritmeister Borchard, iš Užsienių reik. minist. 
v. Trautmann ir sekret. Vesendonk. Čia tartasi apie Lietuvos 
ir beiaisvių šelpimą. Borchardas nuvyko Šveicarijon ir pasiūlė 
minimą važiavimą. 

Reikalinga nustatyti, kaip šelpti Lietuvą javais, drabu- 
žiais, mašinomis etc., kaip palaikyti korespondenciją tarp liku- 
siųjų Lietuvoj ir belaisvių, kaip pačius belaisvius aprūpinti. 
Tuo tikslu esą reikalinga važiuoti Lietuvon, o paskui Kopenha- 
gon ir Stockholman, kad tenai susitarus su lietuviais. 

Nors dalykai buvo pačių vokiečių nutarti, bet vis dėlto ke- 
lias dienas reikėjo palaukti Berlyne, kad Ob. Ostas įsileistų Lie- 
iuvon. Čia reikia pažymėti, kad prie karo reikalų buvo pritai- 

kinta ne tik kariškos jėgos, ne tik fronto tvarka, bet ir pats Vo- 
kietijos branduolys. Karo vadovybės žinioje buvo viskas. 

Belaukdamas leidimo, aplankiau Vok. raudonąjį kryžių, 
kur tarėmės dėl laiškų persiuntinėjimo, dėl vertikų mokančių 
"liet. kalbą ir t. t. 

Aplankiau taip pat p. Steputaičio butą. Norėdamas išgel- 
bėti nuo rusų puolimo, jis pargabeno čia vertingesnius dalykus 
iš savo dvaro — Bakelių. Šeimininkas parodė gana didelį kny- 
gyną, pažymėdamas, kad daug knygų jam sunaikino rusai jo 
dvare, parodė gražių lietuviško stiliaus baldų, parodė savo vai- 
kučius — Vytautą ir Edmutę. Šeimininkė, labai inteligentiška 
moteris, gražiai svečius priėmė. 


Turėdamas laiko bandžiau stebėti Berlyno gyventojus. 
Miestas, tiesa, nebuvo aptemdytas naktimis, kaip kitų kraštų 
sostapiliai, bet gyventojai atrodė prislėgti, paniurę, išblyškę. 
Teko matyti štai koks vaizdas: nuo Centralinio viešbučio, išil- 
gai Fridriko gatvę, eina proletarų šeima; pirmiausia eina tė- 
vas, paskui 4 vaikučiai apie 5—14 metų, o motina užbaigia tą 
virtinę; jų drabužiai ploni, apskurę, motinos galva aprišta ska- 
rele; vaikučiai verkia nuo šalčio ir bado, motina nepajėgia nu- 
raminti, o tėvas žengia neatsigrįždamas, tarsi, nenorėdamas nei 
matyti tos liūdnos eisenos. 

Dieve, kuo pavirto Berlynas?! Kitados „Silvestertag“ bu- 
vo didžiausio judėjimo ir pasiruošimo prie N. metų sutikimo 
diena. Ūpas būdavo pakeltas, visur triukšmauja, linksma. O 
dabar... visai kitaip. Ūpas prislėgtas, maistas ribotas. 


Galų gale gautas leidimas Lietuvon 4 dienoms, ir aš, lydi- 
mas p. Steputaičio, gruod. 31 d. 10'/, val. vakare, apleidau 
Berlyną. 


3. Kaune 


Mūsų traukinys pasileido per slavų, o vėliau prūsų lygu- 
mas. Ir vietos ir laikas ir pati kelionė davė darbo vaizduotei. 
Kiek tautų jau sumalė, sunaikino vokiečiai. Šimtus metų Lie- 
tuva sėkmingai gynėsi nuo jų, o štai, dabar, šio karo metu, oku- 
puota. Kas bus toliau? Ką duos 1917 metai? 

Traukinys jau dunda per Suvalkiją. Plona eilutė sniego 
dengia degėsius, griuvėsius, apkasus. Ritamės Nemuno tiltu, 
kurio vidurys buvo rusų išsprogdintas. Vandeny plaukia stam- 
bus ižas, tarsi baltos gulbės. Stotyje sėdam į automobilį ir dro- 
žiam tuščiomis Kauno gatvėmis į karininkų gyvenimą III. (Of- 
Tizier-Unterkuntft III). Visi Kauno viešbučiai rekvizuoti kari- 
ninkams. Kam kitam jie ir nereikalingi, nes nieks beveik šiaip 
ir neatvažiuoja: visas judėjimas sustabdytas. Čia gavau kam- 
bariuką, kuklų, bet gana švarų: čiužinys ir pagalvė šiaudi- 
niai, antklodė vilnonė. 


Kar. Steputaitis išvyko tartis su valdžia dėl tolimesnių 
planų. . 


Beveik tris valandas išsėdėjau viešbuty, belaukdamas grįž- 
tančio Steputaičio. Mat, jis pareiškė pageidavimą, kad iš vieš- 
bučio neišeičiau. Tai tau, N. metų vakaras — galvojau — tai 
tau Lietuvos laisvė! Šveicarijoj gyvenusiam žmogui tas viskas 
keistai atrodė. 

Galų gale grįžo Steputaitis su tokiais planais: rytoj (sau- 
sio 2 d.) vykstam į „Dabarties“ redakciją ir tenai atspausdinam 
būsimų pasitarimų programą, vėliau nuvykstam trumpam vizi- 
tui pas vysk. Karevičių, o 13 val. išvažiuojam į mano tėviškę, 
Triobiškius, per Marijampolę; sausio 3 d. grįžtam prieš piet į 
Kauną ir čia tariamės su vysk. Karevičium, A. Smetona (kuris 
atvyks iš Vilniaus) ir vokiečių atstovais pas vysk. Pr. Kare- 
vičių. Po to nuvyksim pas gener. Eisenhart-Rote pranešti, kas 
nustatyta. 


Planai neblogi. Vakarienę valgau pas p. Steputaitį. Čia 
buvo ir p. Liūdžius. Besikalbant paaiškėjo, kad vokiečių valdžia 
nepatenkinta lietuviais, kadangi jie nepasitikį vokiečiais, šni- 
paują rusų naudai, laukią grįžtančių rusų, lietuviai Rusijoj lan- 
ką šnipinėjimo mokyklas ir paskui slaptai grįžtą Lietuvon 
veikti; dėl to reikalinga esą sušaudyti 5—7 šnipai į savaitę... 

Aš pareiškiau nusistebėjimą, kaip tai galėtų būti, kad 
lietuviai lauktų rusų, kurie juos spaudė, ir neapkęstų vokiečių, 
apie kuriuos iki karo turėję gerą nuomonę. 

Matydamas, kad mažai ką sužinosiu apie Lietuvą, jei ne- 
susidursiu su savo žmonėmis be palydovų, aš nutariau panau- 
doti šv. Mišių progą. Pranešiau p. Steputaičiui, kad aš anksti 

ryte turėsiu vykti į Karmelitus Mišių laikyti.  Steputaitis ir 
Liūdžius stengėsi atkalbėti, aiškindami, kad tai būsią nepato- 
gu, tai būsią prieš čionykščius nuostatus. Pakalbėjom padisku- 
tavom ir palikom klausimą nebaigtu. To man tik ir veikėjo. 

1917-1-2. Ar aš miegojau kiek naktį ar ne, sunku būtų pasa- 
kyti, nes buvo šalta. Anksti rytą aš jau Karmelituose. Po Mi- 
šių einu pas kleb. kun. Šovą, arbatos išgerti, sulig lietuviško pa- 
pročio. Ne tiek čia rūpėjo užkandis, kiek pats reikalas. Pa- 
aiškinęs trumpai apie savo atvykimą, sakau, kad noriu žinių 
šiuose klausimuose: 1) ar pagerėjo Lietuvos būklė sulyginant 
su tuo, kaip buvo vasarą; 2) ar kauniečiai norėtų turėti atstovą 
Aukš. taryboj Šveicarijoj; 3) duokit mums žinių apie darbi- 
ninkų ėmimą, nes pas mus įvairiausiai kalbama; 4) mes turime 
šiek tiek žinių iš Vilnijos ir Suvalkijos, bet neturim iš Kauno 
apylinkių. Vos suspėjo kun. Šova keliais gestais pareikšti sa- 
vo nuomonę, kaip aš su juo atsisveikinau, pridurdamas, kad 
poryt šiuo laiku tikiuosiu atvykti čia pat Mišių laikyti. 

„Dabarties“ redakcijoj susitikau su p. Kriaučiūnų. Porą 
sekundžių mudu likom du vienu ir spėjom viens kitą suprasti. 

Vizitas pas vyskupą suteikė ekscelencijai progą pasakyti 
vokiečiams keletą teisybės žodžių. 


4, Marijampolėje 


(Okupacijos sunkumai ir ruošimasis sukilti) 


13 val. išvykom su „Vadovėlių“ į Marijampolę, į Triobiš- 
kius. Jau saulė leidosi, kai mes pasukom su auto per Marijam- 
polę į Trakiškių kelią, kuris eina 1 km atstu nuo mano tėviškės. 

„Vadovėlis“ vis klausia, kur tėviškė. Aš atsidėjęs žiūrau, 
kad nepravažiuočiau nepastebėjęs. Tik staiga žiūrau — pa- 
kalnė, ir joje stovi Ievaravo dvaras. Šūkteliau šoferiui, kad 
sustotų, nes jau dvigubai per toli esame nuvažiavę. „Vadovėlis“ 
nenoromis šyptelėjo, kad aš savo tėviškės nesurandu. Ir iš tikro 
nelengva surasti: kada buvau parvažiavęs vasarą, — buvo ga- 
lima orientuotis sulig apdegusių medžių stuobrių, kurių tarpe 
buvo ir žaliuojančių, o dabar, lapai nukritę, visur lygu, vienoda. 
Taip, paklydau savo tėviškėj, toj vietoj, kur tūkstančius kar- 
tų teko vaikščioti net tamsiausiomis naktimis. 

Pasukom atgal. Kad vėl neatsidurčiau Marijampolėj, aš. 
išlipau iš auto ir pasileidau pėsčias: mat, privažiuoti vis tiek 
nebuvo galima, nes tenai prieina tik mažas kelelis. 

Nemaža nustebo saviškiai, pamatę mane. Jie, tiesa, labiau. 
pažino mane iš balso, negu nuo „šviesaus“ žibinto, kuris tiek 
švietė grintelėj, kad vos pats buvo matomas. Dar labiau jie nu- 
stebo, kada aš pasakiau, kad tik 2 valandas turiu laiko iki iš- 
vykimo Marijampolėn. 


Karo stovyklos vaizdas (Josefstadt, Austr.). Kieme vaikščioja belaisviai, 
Už jų barakai. Priešaky matome vielų tvorą (dalį), kuri supa stovyklą 
iš visų pusių. 


Marijampoliečiai, sužinoję, kad aš važinėju su Steputaičiu, 
dideles akis padarė iš nusistebėjimo. Labiausiai įpykę ant jo, 
kad jis skleidžia klaidingas žinias per laikr. ,„Dabartį“: vokie- 
čiai elgiasi su žmonėmis žiauriai, o jis vis skelbia, kad viskas 
tvarkoj, viskas gera. 

Tik dabar supratau, kodėl vokiečiai nenorėjo leisti susitikti 
man vienam su žmonėmis: bijojo, kad šie neatpasakotų tų bai- 
senybių, kurios vyko Lietuvoj. Ir štai ką sužinojau. Dauguma 
gyventojų pasitraukė į Rusiją. Nemaža žmonių pateko į Vokie- 

tijos nelaisvę. Šalis labai karo nuteriota. Vokiečiai vargina 
žmones rekvizicijomis. 


Nuo žmonių atimama beveik viskas, kas randama. Nors 
žmonės išmoko įvairių gudrybių, beslėpdami valgius, mantą ir 
net gyvulius (paslėpdavo juos šiaudų kūgiuose, požemiuose ir 
1. t.), bet vis dėlto sunku buvo išgelbėti nuo vokiečių. Gyvulius 
jau seniai atėmė, palikdami tik po 1 karvę šeimai; arklius pa- 
liko tik tuos, kurie sužeisti, niekam netinkami; jeigu kas laikė 
karvę, tai turėdavo pristatyti vokiečiams paskirtą kiekį sviesto, 
vis tiek ar karvė pieninga ar užtrūkus; žmonės turėdavo taip 
pat pristatinėti kiaušinių, ir net nebuvo klausiama, ar jie turi 
vištų, ar ne; jei ko neturi, — pirk kur nori ir atnešk. Turguje 
mažai kas iš valgių pasirodydavo, nes tuoj būdavo rekvizuoja- 
ma, 0 šmugelio kainos būdavo 20 kartų didesnės už nustaty- 
tas'). Duonos taip trūkdavo, kad nevienas, bevilkdamas ant sa- 
vo pečių miltus kelioliką kilometrų, ir mirtį rasdavo patrūkęs. 
Jeigu kas nepristatydavo rekvizicijų, gaudavo pliekti. Už rek- 
vizuotus daiktus išduodavo pajuokiančius raštus vietoj pakvi- 
tavimų. 

Mokesčiai buvo įvairūs: pagalvinės, už pasus, už patikrini- 
mus, už fotografijas; net šunes būdavo apdėti mokesčiais. Jei- 
gu kas nesumokėjo, nuo to buvo atimama ,„Brotkartė“ (leidi- 
mas pirkti duonai) ir tada, — nors mirk badu. 


Pabaudų buvo įvairiausių: už pavėlavimą sugrįžti vakare 
namon iki 10 val., už nepririšimą lentelės prie vežimo, už nepri- 
statymą savo laiku rekvizicinių produktų. Jeigu kas padega 
laukuose šieno kūgį, artimieji kaimai moka po 100 markių; jei- 
gu kas nupiauna telegrafo stulpą, aplinkiniai kaimai moka po 


19 Panašiai buvo ir kitur Lietuvoj. Žiūr. Pr. Žadeikis „Didžiojo karo 
užrašai“, psl. 138, kur pasakyta, kad rugių, avižų, miežių centneris — T 
mark., kviečių — 8 mark., o privačioj prekyboj kainos 20 kartų aukštesnės. 

B. Colliander knygoje „Die Beziehungen zwischen Litauen und Deutsch- 
land“ psl. 58 randame štai kokių įdomių žinių apie rekvizicijas Lietuvoj: 


73 


VL 


1916—1917 (iki birželio 30 d.) derliaus statistika, padaryta karinės vokiečių valdžios Lietuvoje: 


"7 Kvieičių 3 | - peliuškų ; 
tonų rugių miežių avižų | mirgelio vikių, avižų | bulvių 
1 i | 1 A “2 
Kariuomenei 2.965.234 5.629.853 3.230.914 | 25.478.303 |  190.946 560.141 32.801.359 
| 
| 
Vietos gyv. maistui | 1.951.851 8.578.705 5.503.782 5.674.907 | | 1735.888 942.438 7.684.254 
| 
Vokietijai 21900 | - 61.050 3.159.815 30 | — 5.050 148.800 
Iš viso | 4.938.985 | 14.264.608 | 11.894.511 | 31153.240 | | 926.834 |  1.507.629 40.634.413 
Pašarai AA | | po ASA a kiaušinių "skerdžiamų | 
| tonų linai | daržovės sviestas sūris vienetų gyvulių vienetų 
Kariuomenei 157.537.839 52600 | 640424 | | 862.557 409.705 6.833.375 12.190.83:. 
| 
Viet. gyventojams 384.591 27350 | | 159.700 36.766 35927 | | 652786 2.026.876 
Vokietijai 272.089 | 1.020.975 | 15.650 127150 68.301 | 13.884.085 1.260 
Iš viso |158.144.519 | 1100.925 | | 815774 | 1.026.473 518.983 | 27.370.246 14.218.968 


100 markių. Norėdami išgauti auksą, vokiečiai nustatė, kad 
leidimus nuvykti i kitą apskritį duos tiktai už auksą. 

Prekyba visai sustojus, nes nėra ką parduoti ir pirkti. Vi- 
si produktai vokiečių žinioje. Apskričių viršininkai buvo ab- 
soliutūs viešpačiai; jų galybė buvo neaprėžta; su žmonėmis da- 
rė, ką norėjo. Jų pėdomis sekė žandarai ir net paprasti kariai. 


Buvo priverstini darbai, nors spaudoj neigė vokiečiai. Tie 
priverstinieji darbai tai buvo griovių kasimas, kelių tiesimas, 
miškų kirtimas ir jų pervežimas arčiau prie stočių; vežė patys 
žmonės, nes arklių nebuvo. Numatydavo jaunesnį vyrą ar mer- 
giną, suimdavo kely, mieste ar net bažnyčioj ir varydavo į dar- 

Jeigu kas nepaklusdavo vokiečiams, arba buvo įtartas ne- 
palankumu, tas tuoj atsidurdavo Vokietijos stovyklose. 

Blogiausias dalykas, kurį sužinojau Suvalkijoj, tai buvo 
ruošimasis sukilti prieš vokiečius. Ko akys neišsprogo man iš 
kaktos, kada keli inteligentai apie tai pasakojo: 

— O kur gausit ginklų? — paklausiau. 

— Yra gerų žmonių vokiečių, kurie ketina pristatyti, — 
atsakė. 

— Kaip, vokiečiai statys ginklą prieš vokiečius? Kaip Jūs 
galit apie tokius dalykus galvoti? 

— Taip, mes galvojame visai rimtai. Vis tiek nėra gyve- 
nimo, — atsakė. 


Man pasidarė visai šiurpu: apie tokį bandymą kalba, kaip 
apie būtiną, net kokį tai natūralų. Tada man dingtelėjo į gal- 
vą, jau seniau girdėta, mintis: vokiečiai pasiryžę, jei ne dau- 
giau, tai bent Suvalkiją, užimti ir kolonizuoti savaisiais. Ar čia 
nebus paruošiamasis darbas? Nori taip suspausti žmones, kad 
jie sukiltų, o paskui... 

Bandžiau juos atkalbinėti, bet mačiau, kad tai į juos ne- 
veikia. Vienas dar pažymėjo: „Jeigu mes nebūtume stabdę 
žmonių, — tas jau būtų įvykęs faktas. Jei ir lauksime, tai ne 
vėliau, kaip iki pavasario“. 

Tarp kita, štai koks dalykas teko išgirsti. Tai buvo Ketur- 
valakių apylinkėj. Vienas vaikinas nuėjo pas kaimyną. Tuo 
laiku atvyko 4 žandarai, būk, slaptos spaustuvės ieškodami. Jie 
Tiktelėjo: „rankas aukštyn“, apžiūrėjo kišenes, bet ginklų ne- 

rado. Tada vienas žandaras kirto žandan ateiviui vaikinui. Tas 
išsitraukė iš rankovės revolverį ir nušovė 2 žandarus, o trečią 
sužeidė. Ketvirtasis žandaras paleido kelias kulkas į vaikiną. 
Tas susmuko. Išlikęs gyvas žandaras susidėjo visus į vežimą ir 
išvyko Vilkaviškin. Vaikinas, kurs buvo tik pašautas, pamaži 
išlipo iš vežimo ir pasislėpė. Jo nesuranda ligšiol. Keršinda- 
mi vokiečiai sudegino abejus namus — ūkius: ir tuos, kur buvo 
vaikinas atėjęs, ir tuos, iš kurių jis buvo kilęs. 


Sausio 3 d. p. Steputaitis atvyko iš Kauno (kur jis nak- 
vojo), su auto ir mudu nudrožėm Kaunan. Ilgai aš negalėjau 
pratarti žodžio po tų Marijampolės įspūdžių. "Tuos įspūdžius 
gadino dar ir ta aplinkyybė, kad iš Marijampolės bažnyčios 
bokštų ėmė varpus, norėdami juos išvežti Vokietijon. Tiesa, 
mano prašymo dėka, jie buvo palikti. 


Mana širdyje ir mintyse sukosi audra: ar dar tęsti tą ta- 
rybų komediją su vokiečiais ar atvirai pasisakyti prieš jų el- 
gesį ir pradėti kovą. Šaltas kraujas ėmė viršų tuo labiau, kad 
aš turėjau atlikti savo uždavinį iki galo ir referuoti Šveicari- 
joj apie savo kelionę. 


5. Pasitarimai Kaune 


Kada atvykova į Kauną, pas vysk. Karevičių radome kun. 
kan. K. Šaulį, kun. Alekną, „Vienybės“ redaktorių ir S. Banaitį 
Buvo atvykęs ir A. Smetona, kurį globojo Liūdžius. 


1. Ilgai kalbėta ir diskutuota dėl „„Centralinio komiteto“ 
atgaivinimo. Vyskupas pasiūlė, ir visi lietuviai pritarė, kad 
reikia atgaivinti visus skyrius, kad gautas pašalpas dalintų tik 
lietuviai (o ne drauge ir valdžios atstovas, kaip siūlė vokie- 
čiai), kad pakvitavimus siųstų per valdžios organus į Vilnių, o 
paskui į Šveicariją; valdžios organai galį kontroliuoti, ar pa- 
šalpos nėra sunaudotos kokiai agitacijai. Taip pat lietuviai pa- 
brėžia, kad siunčiamos iš Amerikos lietuvių pašalpos turį tekti 
tik lietuviams, o ne drauge ir lenkams. P. Smetona pabrėžė, kad 
lenkai ir taip lenkiną Vilniaus gyventojus, steigdami mokyklas 
ir prieglaudas už pinigus, gautus iš Vevey (Šveicar.) komiteto. 

2. Dėl laiškų persiuntimo belaisviams ir atgal tartasi 
trumpiau. | 

Iš posėdžio nuvykom pas gener. Eisenharth-Rothe, Bova- 
zijos princo Leopoldo įgaliotinį, aukščiausią civilinės valdžios 
Ob. Oste atstovą. (Bavar. princas buvo aukščiausias karo atsto- 
vas Ob. Oste). Atvykome: vysk. atstovas kun. Alekna, A. Sme- 
tona, S. Banaitis, Steputaitis, Liūdžius ir aš. Generolas gyveno 
buv. komendanto namuose. Steputaitis, kuris buvo pesimistiš- 
kai nusiteikęs dėl priimtų rezoliucijų (nes nepraėjo suprojek- 
tuoti valdžios atstovai į skyrių komitetus), nuėjo referuoti gene- 
rolui. Maždaug po 20 minučių atėjo generolas, maloniai su vi- 
sais pasisveikino, pareiškė didelį pasitenkinimą dėl padarytų 
nutarimų. 

Kai aš pareiškiau pasitenkinimą, kad galėsiu pranešti Švei- 
carijoj apie pradžią rimto darbo, generolas pasakė: 

— Ne tik apie pradžią, bet ir apie tikrą, platų darbą ga- 
lėsi Tamsta pranešti. (Žiūr. dienoraščio psl. 48). 

A. Smetonai čia pat pranešė, kad jis galėsiąs Vilniuj leisti 
savaitinį laikraštį. Taip pat ir kun. Aleknai leido redaguoti 
laikraštį Kaune. 

Iš šio vizito išėjome patenkinti ir nustebinti pasisekimu. 
Visa to palankumo paslaptis paaiškėjo tada, kai po kiek laiko 
sužinojome, kad gener. Eisenharth-Rothe yra iškeliamas iš Lie- 
tuvos. 

Kada išėjom iš vizito, A. Smetonai buvo laikas išvažiuoti 
Vilniun. Norėdamas su juo pasikalbėti, pasišoviau palydėti jį 
iki stoties. Taip visi ir pasukom į stotį. Palydovai dėjo visas 
pastangas, kad mažiau galėtume pasikalbėti. Tas parodo, kaip 
buvo suvaržytas gyvenimas Lietuvoj. 

Stotin patekome tik Smetona, Steputaitis ir aš. Smetona 
darė priekaištus vokiečiams dėl neleidimo 3 lietuvių į Šveica- 
riją, kaip buvo numatyta, dėl bar. v. Ropo taktikos ir t. t. 

Sausio 4 d. anksti rytą einu į Karmelitų bažn. Mišių lai- 
kyti, o po to pas kleboną „arbatos išgerti“. Čia randu Kriau- 
čiūną, tuojau ateina Banaitis, dar kiek vėliau P. Dovydaitis. 
Kalbam apie situaciją. Jie pasakoja panašiai kaip suvalkiečiai. 
Kiek labiau nušviečia apie miškų naikinimą, mokytojų — kuūr- 
santų terorizavimą, žydžiukių į mokyklas kišimą etc. 

Kadangi jie buvo surašę memorandumą, todėl jį skaitė ir 
komentavo. 


Taip, mums besikalbanit, įbėgo vaikutis ir suriko: „šnipai“ ! 
Visi sujudo, tarsi bombai sprogus. Kun. Kemėšis (vyresnysis), 
kurs gyveno pas kleboną, išėjo pakalbėti su šnipais. Iš mūsų 
kompanijos vienas kitas pasišalino į gretimus kambarius, o kiti 
likome kalbėtis. Ar tai buvo tikrai šnipai, ar tik nepažįstami 
žmonės, aš taip ir nesužinojau. : 


Užtrukęs pas kun. Šovą iki 10 val., turėjau skubėti pas 
kun. Dambrauską ir vysk. Karevičių, nes 12 val. turėjau vykti 
pietų pas gen. Eisenharth-Rothe. Kun. Dambrauskas bendrai la- 
bai buvo įpykęs ant vokiečių, bet ypač už tai, kad dabar vokie- 
čiai kasdien daro kratas Šv. Kazimiero knygyne. 


Pas gen. Eisenharth-Rothe buvo pakviestas ir vysk. Kare- 
vičius. Čia dalyvavo apie 16 aukštų vokiečių valdininkų. Visi 
buvo apsirengę kariškai. Per pietus buvo kalbama įvairiomis 
temomis; politikos vengta. 


Po pietų ilgiau teko pasikalbėti su švietimo ir tikybų atsto- 
vu apie Marijampolės gimnaziją. Jis nurodė priežastis, dėliai 
kurių neatidarė minimą gimnaziją'). Aš pasakiau, kad šiuo 
klausimu esu kalbėjęs su marijampoliečiais, ir kad, jų many- 
mu, galima pašalinti kliūtis ir pradėti mokslą. (ps. 59 s.). To- 
liau jis taip pat nusiskundė, kad lietuviai vokiečiams esą nepa- 
lankūs, neišskiriant ir dvasininkų. 


Išvažiuodamas iš Kauno, vos neužkliuvau už „Entlau- 
sungschein“. Yra, mat, nustatyta, kad, kas tik išvažiuoja iš 
Lietuvos, turi pristatyti liudijimą, kad jis yra išsimaudęs ir 
apsišvarinęs nuo utėlių. Apie šitą ceremoniją aš nežinojau, o 
Steputaitis turi nuolatinį leidimą. Tik stoties komendanto dėka 
Luvau praleistas. 


1) Kaipo priežastis nurodė lėšų stoką, mokinių nebuvimą, mokytojų 
trūkumą, susisiekimo sunkumą, taip pat maisto nepriteklių etc. Žiūr. II 
kelionės psl. 59, 

6. Per Berlyną į Kopenhagą ir Stockholmą 


Sausio 5 d. (1917 m.) ryte jau buvome Berlyne. Čia dar 
kelias dienas užtrukom dėl dokumentų. Sausio 8 d. jau buvom. 
Kopenhagoj, o 9 d. — Stockholme. 

Ir su J. Savickiu Danijoj, ir su Aukštuoliu bei Šeinium 
Švedijoj buvo tos pačios kalbos : Lietuvos ir belaisvių šelpimas, 
laiškų siuntinėjimas ir t. t. Vienur ir kitur surasdavau progos. 
painformuoti apie Lietuvą, apie vokiečių planus. 

Čia atsitiktinai teko išgirsti Steputaičio nuomonę apie Lie- 
tuvos likimą. Geriausia, anot jo, būtų Lietuvai dėtis su vokie- 
čiais. Savarankiškumo sunku tikėtis, nes nei viena nei kita ka- 
riaujančiųjų pusė jo nežada; karo apystovos šiuo atžvilgiu taip 
pat nieko gero nelemia. Tiktai lietuviai turėtų susiorientuoti ir 
pasisakyti, nes kitaip — juos neparems nei rusai nei vokiečiai. 
Vokiečiuose yra įvairių nusistatymų Lietuvos atžvilgiu. Vieni 
nori prijungti Lietuvą prie Vokietijos, kaipo provinciją, su pla- 
čia autonomija, tik be balso Reichstage, nes bijoma, kad R-ge 
nepersvertų svetimas elementas; kariuomenė, pinigai, geležin- 
keliai bus išvien, o kitus dalykus tvarkys patys lietuviai. Ha- 
katistai nori besąlyginiai prijungti Lietuvą prie Vokietijos ir 
ją kolonizuoti.  Socialistai bendrai nenori jokio užkariavimo. 
Dar esama ir kitų nuomonių. 


Šis Steputaičio samprotavimas beveik atitiko tikrenybę. 
Bet vyraujančią rolę lošė hakatistai, nes Lietuvos naikinimo 
vaizdai buvo matomi. 1916 m. buvo kratų ir suiminėjimų me- 
tai. Vilniuje buvo daromos kratos Centraliniam lietuvių komi- 
tete ir pas atskirus asmenis. 1916 m. geg. 8 ir birželio 18 d. buvo 
kratos komitete. Suėmė ir išvežė Vokietijon visą eilę inteli- 
gentų: dr. Vileišį (liep. 18 d.), Janulaitį (lapkr. 18 d.), dr. Ba- 
sanavičių ir Vileišienę (gruod. 3 d.) ; provincijoj areštuoti keli 
kunigai'). 

Taigi, kaip suprasti vokiečių siūlymą kam nors iš Šveica- 
vijos važiuoti Lietuvon, nustatyti šelpimo planus ir t. t. Čia 
slėpėsi kiti tikslai, kurie turėjo būti vokiečiams naudingi, bet 
jie neįvyko. 


1) Apie suėmimus žinios paimtos iš kan. P. Dogelio str. ,Per aspera 
ad astra“, „Židinys“ 1938 m. Nr. 5—6, psl. 789 s. 

Tokia galvosena buvo pas vokiečius 1917 m. pradžioj, ka- 
da jie gana tvirtai laikėsi karo laukuose. 


Kas buvo Stockholme, tas žino, kaip gražus ir įdomus šis 
miestas. Kai kas jį vadina antrąja Venecija, atsižvelgiant į tai, 
kad daug vandenų esama jame. Kada aš buvau, tie vandens bu- 
vo užšalę; užtat žiemos sportas klestėjo visoj pilnumoj. Taigi 
Stockholme galima užtikti tai, ko Venecijoj nėra: žiemos spor- 
tą, kalnelius, fiordus. Skanūinavijos sostinės mums brangios ir 
moksliniais, istoriniais turtais. 

Sausio 10 d. vakare išvykome atgal Berlynan. Ryte sėdom į 
laivą, kuris vežė mus į Stralzundą. Laive Steputaitis griebė savo 
dienoraštį ir ėmė žymėti įdomybes. Įdomus žmogus tas ,,Vadovė- 
lis“: per dieną jis užimtas įvairiais reikalais, o vakare, ar šiaip 
prie progos, jis ima savo dienoraštį ir rašo įspūdžius. Jau try- 
liktą sąsiuvinį (po 100—200 psl.) baigia prirašyti. Valdžia 
jam leido visur vežiotis dienoraštį. Svarbus, be abejonės, toks 
dienoraštis'). 

Neturėdamas dienoraščio, aš atsidaviau svajonėms. 


Sausio 13 d. viskas buvo paruošta išvažiavimui iš Berly- 
no vakare, bet netikėtai teko susitikti su J. Vileišių, kuris buvo 
nelaisvėj Čerske. Jam bevažiuojant į darbus Belgijon, teko iš- 
silaisvinti, ir jis atvyko Berlynan. Norėdamas pasikalbėti apie 
belaisvius, aš pasilikau dar dienai Berlyne, ir mes apie viską 
plačiai išsikalbėjome. 

Jis papasakojo, kad belaisvių būklė tikrai esanti baisi, kad 
daug mirštą nuo bado (pav. ryte, žiūrėk, šalia tavęs keli lavo- 
nai), kad reikėtų lietuvius sukoncentruoti ir šelpti. Jis pats ti- 
kėjęsis gauti darbo Berlyne. Steputaitis ketinęs padėti. 


Sausio 16 d. jau buvau Friburge. Tris valandas praneši- 
nėjau Lituanijos nariams apie tai, kas matyta, apie ką tartasi 
kelionėj. Mano pranešimas išspaudė ašaras klausytojams, ne- 
išskiriant ir tų, kurie buvo priešingi mano važiavimui. Visi pri- 
pažino, kad žinios svarbios, kad reikia imtis tinkamų priemo- 
nių savo tėvynės gelbėjimui. Man pavedė surašyti visus įspū- 

1) Įdomu būtų palyginti Steputaičio ir Steponaičio dienoraščius. Apie 
šią kelionę, tiesa, aš galėjau parašyti tik sugrįžęs į Šveicariją. Manau, 


kad nemaža kuo skiriasi mūsų nusistatymai ir pažymėjimai. 

džius. Nutarta parašyti informacinė brošiūra svetimomis kal- 
bomis ir spaudoj informuoti apie Lietuvos būklę'). 


II. LITUANIJOS VEIKLA 


1. Veikimo sąlygos: veiklos praplėtimas, karo eiga, kitos 
liet. organizacijos. 2. Bandymas susitarti su vokiečiais dėl šel- 
pimo: Lietuvoje būklė negerėja, bandymas įkurti komitetą ur 
leisti laikraštį Berlyne, pasitarimai su Erzbergeriu Šveicarijoj. 
3. Belaivių šelpimas: stambios sumos pinigų Lituanijai iš Ame- 
„ikos, kova už teises šelpti belaisvius, metinė Lituan. apyskaita. 


1. Veikimo sąlygos 


(Lituanijos veikl. praplėtimas, karo eiga, kitos liet. 
organizacijos). 


1917 m. lietuvių veikla Šveicarijoj smarkiai sustiprėja. Be 
Lituanijos, čia veikia „L. Informacijų biuras“ ir įsisteigė „Liet. 
vykdomasis komitetas“, kurio uždavinys — suorganizuoti 
„Lietuvių dieną“ visame katalikiškame pasaulyje. Apie šias dvi 
pastarąsias institucijas vėliau pakalbėsime. 


Jau 1916 m. pabaigoj pasirodė, kad reikia praplėsti komi- 
teto Lituanijos veiklą. Prie jos (Lit.) prisidėjo J. Gabrys, kuris 
dabar jau apsigyveno Šveicarijoj. Kai kuriems lietuviams 
atrodė, kad gera būtų sujungti labdarybę su politika, pa- 
daryti vieną stiprią įstaigą ir tuo būdu veikti. Man atrodė, kad 
tas būtų žalinga ir veiklai ir pačiam tikslui. Mano nuomonė 
ėmė viršų. 1916 m. gruod. 15 d. belaisvių šelpimo komitetas 
praplėtė savo veiklą, apimdamas ir Lietuvos šelpimą, ir pasi- 
vadino „Lituanija, centralinis komitetas nukentėjusiems nuo 
karo lietuviams šelpti“ (Lituania, comitė central de secours 
aux victimes de la guerre en Lituanie). Valdybos sąstatas toks: 


1) Šios žinios apie II mano kelionę Lietuvon paimtos iš atskiros die- 
noraščio knygutės, kur 97 puslapiuose (129) aprašyta visa kelionė. Čia 
paimti tik tie dalykai, kurie dabar skelbtini; ir jie atpasakoti sutrum- 
pintai. 

pirmin. A. Steponaitis, v.-pirm. J. Gabrys, iždinink. V. Dau- 
mantas ir generalinis sekret. J. Purickis. 

Šiame pat posėdyje nutarta: 1) atspausdinti atsišaukimus 
apie nuvargintą Lietuvą ir apie komiteto uždavinius prancūzų, 
anglų, vokiečių, olandų, italų, ispanų ir švedų kalbomis; 2) pa- 
siųsti raštą Šv. Tėvui; 3) parašyti Tarpt. raudonajam kryžiui; 
4) parašyti Amerikos raud. kryžiui prašymą atsiųsti pinigų 
iš sumų, surinktų tenai „Lietuvos dienoje“; 5) kreiptis į Rok- 
felerio skyrių Berne, 

Lituanijos užsimojimai buvo gražūs, žygiai padaryti ener- 
gingi, bet pats veikimas surado ne maža kliūčių. Karas vis stip- 
rėjo ir gulė savo sunkia našta ant viso pasaulio. Tai pajautė 
ir Šveicarija, nors į karą nebuvo įtraukta. Įvairios blokados at- 
siliepė į jos maisto kontingentą, o tas savo keliu atsiliepė į be- 
laisvių šelpimą. Sunki centralinių valstybių būklė neigiamai 
paveikė Lietuvą ir jos gyventojai vargo tikrą vargą. Amerikoj 
buvo surinktos gana didelės pinigų sumos, bet jos tenai ir gu- 
lėjo dėliai tenykščių lietuvių nesantaikos, dėliai neaiškumo ar 
siunčiamieji pinigai pasieks savo tikslą (šelpimo), kadangi ka- 
ras pakirto teisingumo ir žmoniškumo dėsnius, o, be to, ir sub- 
marinai pastodavo kelią laiškams ar siuntiniams. 

1916 m. gruod. 1 vienas vokietukas, kuris mokėsi Fribur- 
ge, pasakė: „Šiandien aišku, kad mes laimėsime karą... Iki Ka- 
lėdų mes paimsime Bukareštą ir tada mūsų jėgos sustiprės il- 
gam laikui...“ Bukareštas, tiesa, buvo paimtas gruod. 7 d., bet 
vokiečiai karo neišlošė. Paėmę Bukareštą, vokiečiai šūkavo, kad 
Konstantinopolis bus jų, kad Falkenheimas jau žygiuojąs į Ma- 
kedoniją. 

Apie gruodžio m. vidurį centralinės valstybės vis tik pada- 
rė pasiūlymą entantei kalbėti apie taiką. Anglai ir prancūzai 
nenorėjo apie tai nė klausyti; rusai, tačiau ir italai kitaip 
mąstė; popiežius, kiek tas nuo jo priklausė, buvo palankus tai- 
kai. Kaip žinome, taika anuomet neįvyko. 

1917 m. vasario 1 d. vokiečiai paskelbė blokadą Anglijai. 
Vokiečiai pasiuntė padėką J. A. V. prezid. Vilsonui už taikos pa- 
siūlymą, bet drauge įspėjo, kad bombarduosią visų kraštų lai- 
vus, kurie pasirodys blokados rajone. Tas supykdė J. A. V. 
vadovybę ir ji nutraukė dipl. santykius su Vokietija. Visos 
valstybės pažiūrėjo į tai su nusistebėjimu ir rimtumu. Vokie- 

čiai dėl to nelabai nusiminė, matyt, nenumatydami, kad iš to gali 
karas su J. A. V. kilti ir turėti jiems blogų pasėkų. 

1917 m. kovo 15 d. ateina žinia, jog Rusijoj revoliucija. Ca- 
ras atsisakęs didž. kunigaikščio Mykolo, Mykolo sūnaus naudai. 
Revoliucija praėjo taip laimingai, kad rusų tauta džiaugėsi tuo 
lengvu perversmu. Bet visas sunkumas ir blogybė buvo ateity. 
1917 m. kovo 31 d. rusai paskelbė lenkams laisvę. 

Gegužės pabaigoj visi frontai lyg buvo aprimę. Rusų fron- 
tas visai susilpnėjo, nes kareiviai metė viską ir išbėgiojo na- 
mon. Kerenskis pajuto, kad gali būti blogai, jeigu anglai neleis 
padaryti atskiros taikos, todėl pats atvyko į frontą ir stengėsi 
palaikyti karingumo dvasią. Bet jau buvo per vėlu. Įvyko 
antroji revoliucija, bolševikai paėmė viršų ir Rusijoj prasidėjo 
nauja era. 1917 m. lapkričio mėnesį rusai padarė su vokiečiais 
atskirą taiką ir tuo pablogino entantės būklę. 

1917 m. vasario 22 d. Lituanijos posėdy jau dalyvauja dr. 
V. Bartuška, J. A. V. lietuvių delegatas į „L. informacijų biū- 
rą“ ir kitas organizacijas. 

Vasario 24 d. atvyksta Šveicarijon kan. K. Olšauskis. Jis 
atvyko iš Rusijos per Romą, kur išgavo Šv. Tėvo leidimą orga- 
nizuoti „Lietuvos dieną“ visame katalikiškame pasaulyje. Tam 
tikslui įkurtas Lozanoj vad. ,,Vykdomasis lietuvių komitetas“ 
(„„Comitė Ezėcutif lituanien“), kuris sutraukia visus 6 čia vei- 
kiančius lietuvius ir pareikalauja iš jų daug intensyvaus darbo 
keliems mėnesiams. 

Taigi įsikuria 4 organizacijos su 6 darbuotojais, būtent: 
1) Lituanija, 2) L. informacijų biuras, 3) Liet. aukščiausios 
tarybos delegacija ir 4) Vykdomasis lietuvių komitetas. 

Kiti lietuviai, esantieji Šveicarijoj, spiečiasi prie akadem. 
draugijos Lituanija, Friburge, užsiima mokslu ir politiniame ar 
labdaringame darbe nedalyvauja. Dr. A. Viskantas bando dar- 
buotis su Lietuvos dvarininkais, bet ta veikla neturi pasi- 
sekimo. 


Stas. Šalkauskis, jei ne nuolat, tai kartais padeda Lituani- 
jos darbuose, ypač sąskaitybos srityje. Apie kitus bendradar- 
bius pakalbėsime vėliau, kada jie stos į šį darbą. 

Belaivių šelpimas sutinka vis naujų kliūčių. Vokiečiai dar 
nebaigia koncentruoti lietuvių į mažą stovyklų skaičių. 

Austrai, deja, beveik niekad tinkamai į dalykus neatsižiū- 
rėjo, nors daug kartų bandyta susirašinėti su Vienos raud. kry- 
žium, su Užsienio reikalų ministerija. Gauta, tiesa, žinių, kad 
Austro-Vengrijoj esą apie 5.000 lietuvių belaisvių, kad bandoma 


Atvaizde — pašalpos siuntinėjimo patalpos: Lituanijos pirm. Steponai- 
tis su darbininkais; prieky dėžė su ženklais C. L. 324 — Comitė Lituania 
Nr. 324; šalia C. L. būna prikalamas keturkampis tektūros gabalas su 
paskyrimo adresu. Belaisviams pašalpa buvo siuntinėjama dėžėmis po 
keliasdešimt kg. svorio ir asmeniniais siuntiniais po kelis kg. svorio. 


juos sugrupuoti į mažą skaičių stovyklų. Kur lietuviai buvo su- 
siorganizavę ir turėjo savo komitetus pašalpos dalinimui, tenai 
buvo siunčiama maisto. Taip pat ir atskiriems asmenims buvo 
siuntinėjama pašalpa. 


Dar 1915 m. pabaigoj buvo užklausta Karo ministerija 
(Vienoj) apie belaisvius. 1917-IV-21 rašoma prof. A. Vilhel- 
mui, Austrijos atstovui Berne, dėl belaisvių. 

Nesulaukdama tinkamų pranešimų, Lituanija siunčia raštą 
1916-VII-8 d. Raudon. kryžiui, prašydama žinių apie belais- 
vius. (Dok. 2). 

Gal įdomesnis pranešimas gautas iš Antropologisch-Ethno- 
graphisches Institut der K. K. Universitūt in Wien (1917-IV-19), 
kad Bruck-Kiralyhida yra 600 lietuvių ir 5 karininkai. 
(Dok. 2). 

1916-V1I-3 d. Vadovice (Austrijoj) komendantūra atsiun- 
čia 14 lietuvių belaisvių sąrašą. (Dok. 2). 

Iš pranešimo 1917-IX-15 d. iš stovyklos Bruch-Kiralyhida 
(Vengr.) aiškėja, kad maistas ėjo apie porą mėnesių, taigi ga- 
lėjo vasarą sugesti. 

Kada J. A. V. paskelbė karą Vokietijai, Šveicarijon atvyko 
iš Austrijos vokietukas J. A. V. pilietis. Jis pasakojo, kad 
Austrijoj sunku gyventi: kiekvienas pilietis gaunąs po 200 gr 
duonos; bet tai ne duona, o tik kas tai panašaus į duoną; sviesto 
visai negauną; sūrio tik kartais; batų pora atsieinanti apie 
150 kronų; varpai daugumoj suliedinti į armotas; pinigai ge- 
ležiniai; bendrai, gyvenimas sunkus; austrai esą nepatenkinti 
vokiečiais, nes juos gerokai spaudžią. (Dienor. 8 psl. 22). 

Čia paduodu sąrašą Vokietijos stovyklų, kuriose 1917 m. 
rugpjūčio 27 d. jau buvo sutvarkyti dalinimo komitetai : 

1) Altdam Prūsuose, pirmin. Kavaliauskas, sekr. Soltanas. 

2) Cottbus Pr., S. Mickevičius, K. Dobrovolskis ir J. Peras. 

3) Čersk Rytpr., kun. Viliūnas ir Aug. Janulaitis. 

4) Diedenhofen'as Lotring.,, St. Balčiūnas ir Tad. Dre- 
vinskis. 

5) Dyrotz Prūs., Konst. Mozūraitis. 

6) Frankfurtas a. O., Petr. Janušonis ir Juoz. Tekorius. 

7) Guben, Silezijoj, St. Kuodis, Jon. Sadauskas ir Jok. Mi- 
lūnas. 

8) Heuberg, Badene, Petr. Kukulskis, Mik. Tumelis ir 
Petr. Markevičius. 

9) Holzminden, Hann., kun. A. Astasevičius. 

10) Kėnigsbrūck, Saksonijoj, kun. St. Šlamas. 

11) Lauban, Sil., kun Petr. Rusteika. 

12) Langensalza Saks., Ant. Petreikis. 

13) Merseburg Saks., Jurg. Černiauskas. 

14) Minden Vestf., Jonas Ramanauskas. 

15) Nūrnberg Bavar., Stankūnas, K. Sidaravičius ir J. 


Brazys. 


16) Neuhammer Pr., A. Šėgžda. 
17) Oberhofen Elsen'e, Pr. Vielavičius, Pr. Juraitis ir Jon. 


Navikas. 

18) Sagan Silez., Alf. Balčiūnas. 

19) Stendal Saks., Step. Dumčius. 

20) Vitemberg Hale'j, Jon. Juknevičius ir Vinc. Lapinas. 
21) Zerbst Saks., Pov. Viduolis, J. Keršenskis. 


Štai belaisvių inteligentų sąrašas: 


1) Galdikas Jur., kunigas, Stargardas, Pomer., 

2) Kurpis Pran., teismo sekr., Griuntal ties Sagan, 

3) Pridotkas Jon., karin., Salzberg, Žem. Austrijoj, 

4) Ruseckas Petr., karin., Crefeld, 

5) Valuntas Ed., karin., Ešvege a. Verra, 

6) Lukianskis Aleks., karin., Osnabriuk, 

7) Stankūnas Juoz., ligoninės inspekt., Burg ties Magde- 


8) Rusteika Petr., kun., Griuntal ties Sagan, 

9) Mikeliūnas K., mokyt., Griuntal, ties Sagan, 

10) Krumpliauskas K., mokyt., Griuntal ties Sagan, 

11) Jonkaitis Kazys, mok., Griuntal ties Sagan, 

12) Jočionis Kazys, mok., Skalmieržyc ties Kališu, Pozn., 
13) Šičkauskas Vyt., mok., Gardelegen, Sakson., 

14) Dimeinis Jon., karin., Torgau a. Elbe, Sakson., 

15) Mačiulaitis Jon., karin., Torgau a. Elbe, Briukenkop, 
16) Starkevičius Jon., mokyt., Cassel, Niederzv., 

17) Narbutas Juoz., studentas, Krosen a. O., 

18) Olšauskis Konst., mokyt., Stendal, Sakson., 

19) Marcinkevičius Kaz., kar., Plasenburg, Bavarijoj, 

20) Miknevičius, aukšt., kar., Plasenburg, Bavarijoj, 

21) Bazilius, kar., Osnabriuk, Hanover., 

22) Šimkūnas, Juoz., kun., Osnabriuk, Hanover., 

23) Mackevičius Kaz., kar., Osnabriuk, Hanover., 

24) Latvelis, karin., Osnabriuk, Hanover., 


25) Daugėla, pašto vald., Osnabriuk, Hanover., 

26) Dr. Ukrinas, Osnabriuk., Hanover., 

27) Steponavičius, karin., Osnabriuk, Hanover., 

28) Čepulis Stas., kun., Čersk., Pamer., 

29) Dailidė Jon., akadem., Čersk, Pomer., 

30) Kasilevičius A., karin., Bad BlenHorst ties Nienburgu, 
31) Krištolaitis J., kun., Čersk, Pom. 


2. Bandymas susitarti su vokiečiais dėl šelpimo 


(Lietuvoje būklė negerėja; bandymas įkurti komitetą ir leisti 
laikraštį Berlyne; pasitarimai su Erzbergeriu Šveicarijoj) 


Dabar pažiūrėkime, kaip vykdomi nuostatai, padaryti Kau- 
ne sausio 3 d., dėl Centralinio komiteto atgaivinimo, dėl laiškų 
belaisviams siuntinėjimo ir aprūpinimo literatūra. 

Per Šveicarijos spaudą buvo pavaryta akcija prieš vokiečių 
šiurkštų elgesį Lietuvoje, prieš žiaurias rekvizicijas, prieš vi- 
sišką gyventojų laisvės suvaržymą, miškų naikinimą ir t. t. 

Vokiečiai savo pažadų dėl Lietuvos ir belaisvių nepildė. Mus 
pasiekdavo žinios, kad Lietuvoje jokio pagerėjimo nesą. 

Nesulaukdami pagerėjimų, ėmėme vėl bombarduoti vokie- 
čius. Vasario 2 d. rašome Borchardui į karo ministeriją ir pra- 
šome tvarkyti belaisvius. Panašiai padaryti nutarta ir balan- 
džio 22 d. posėdy. 

1917 m. vasario 26 d. pasiųstas ilgas laiškas Steputaičiui, 
kur rašoma, kad nėra žinių apie nutarimų Kaune vykdymą ir 
prašoma tą klausimą pajudinti kur reikia ir mums pranešti. 

Kovo 24 d. nuo Ašmio gauta žinia, kad į Berlyną atvyko A. 
Smetona ir kiti, bet Šveicarijon vykti negauna leidimo. 

Smetona parašė laišką Steponaičiui kovo 19 d., kurį baro- 
nas Ropas atvežė kovo 29 d. Savo laiške Smetona rašo, kad jis 
su 2 draugais norėtų atvykti Šveicarijon, nes turėję daug ką ap- 
tarti; dabar, turbūt, ne greit teksią pasimatyti, nebent po mė- 
nesio Stockholme, numatytoje konferencijoje. Tuo tarpu esąs 
jau gautas sutikimas leisti dienraštį Vilniuje, gera būtų atgai- 
vinti teatrą ir kitas kultūrines įstaigas, ir klausia, ar Lituanija 
negalėtų atsiųsti pinigų. Tiems tikslams esą reikalinga 100.000 
frankų. Labdarybė esanti apverktinoj būklėj, nes esama 70.000 

markių skolos; tikėtasi piniginės pagalbos iš Amerikos, bet iš 
tenai nieko negauta. Žadėtą kun. Steponaičio Kaune pašalpą, 
numatytą atsiųsti dar prieš Velykas, jis vis dar tikįs sulauk- 
siąs; šelpimui reiktų turėti bent po 70.000 markių kas mėnuo. 
Toliau sveikinimai. 

Šis laiškas atėjo kaip tik tada, kada buvo didelė darbymetė 
su Liet. dienos organizavimu. Nepavyko sužinoti, kas šiuo rei- 
kalu padaryta. Pačiame laiške pažymėta, kad duotas atsakymas 
per Ašmį 1917 m. balandžio 11 d. Tačiau, koks tas atsakymas, 
neteko surasti nuorašo. Gal čionai bus pravartu pažymėti, kad, 
kai aš buvau Vokietijoj Liet. dienos klausimu ir iš tenai parašiau 
Šveicarijon, jog gera būtų nuvežti Lietuvon 25.000 markių, Li- 
tuanijos vald. posėdis gegužės 10 d. nerado galimu tai padaryti 
dėl pavojaus siųsti paštu pinigus (iki Berlyno) ir šiaip dėl ne- 
aiškumų, esančių tais laikais. 

1917 m. balandžio 6 d. pats Ropas rašo, kad Lietuvoj bloga, 
nes čia netinkamai šeimininkaująs kunig. Izenburgas.  Atsi- 
žvelgdama į tai Lituanija nutarė rašyti Reichstago atstovui 
(Centro) Erzbergeriui, kancleriui Betmanui Holvegui, Kėlno 
kardinol. Scheidemanui ir Miuncheno vysk. Hartmanui.') 

Gegužės 2 d. Steponaitis išvyko Vokietijon „Lietuvių die- 
nos“ reikalais ir išbuvo iki geg. 24 d. Šalia „dienos“ reikalų 
jam teko tenai pajudinti šelpimo ir kitus klausimus. 

Berlyne sužinojo, kad p. Ašmio anuomet minimi lietuviai, 
atvykusieji iš Vilniaus ir neleisti Šveicarijon, tai — A. Smetona, 
inž. Kairys ir Šaulys. Jie buvo atvykę klabinti valdžią dėl Lie- 
tuvos ateities. Šveicarijon stengėsi patekti, norėdami suteikti 
informacijų ir gauti pinigų. 

Inž. Kairys įteikė Reichstago atstovui Kahn platų memo- 
rijalą apie blogą vokiečių šeimininkavimą Lietuvoj, o Smetona 
įteikė memorijalą atst. Zimermanui dėl Lietuvos ateities per- 
spektyvų. Tais klausimais buvo kilę smarkūs ginčai Reichstage, 
nes kai kurie atstovai norėjo užginčyti žinias apie vokiečių žiau- 
rumus Lietuvoj. Dėl Lietuvos ateities iš valdinių sferų sužinota, 
jog manoma padaryti Liet. kunigaikštystę. O tuo tarpu, būk, ma- 
noma, išrinkti Lietuvoj Tautos tarybą, kuri imtųsi tvarkyti rei- 
kalus. Vokiečiai, būk, nenorėję, kad čia būtų kieno nors paša- 
linė įtaka, todėl dabar ir Steponaičio neleido Lietuvon. 


1) Žinios iš Step. dienoraščio. 

Anot žinių iš Lietuvos, būklė tenai nėkiek nepagerėjusi. 
Čia, Berlyne, tvirtina, būk, Izenburgui buvusi pastatyta dile- 
ma: arba išvažiuoti iš Lietuvos (Ob. Ost), arba sušvelninti re- 
žimą; jis pasirinkęs šį antrąjį. Centralinis komitetas (Lietuvoj) 
dar nebuvo atgaivintas, bet, būk, dabar jau leidimas esąs; ta- 
čiau, kaip pamatysime vėliau, statuto paragrafai ne visi lietu- 
viams priimtini. Dėl belaisvių taip pat šis tas daroma; leistas 
steigti Lituanijos skyrius ir liet. kalba la'kraštis Berlyne, lietu- 
viai vis labiau koncentruojami į atskiras stovyklas. Bet tas visa 
tik žadama, o įvykdymas toli. 


Kai kurie prūsų lietuviai stengiasi pasidarbuoti Lietuvos 
laisvės kryptimi. Bet jie sutinka nemaža kliūčių iš valdžios pu- 
sės. Pav., p-lė Jagomastaitė paskelbė laikraščiuose, kad reiktų 
sušelpti lietuvius belaisvius savąja literatūra. Už tai pas ją pa- 
darė smarkią kratą ir davė suprasti, kad jos veikla nėra pagei- 
daujama.!) 


J. Vileišio buvimas Berlyne turėjo didelės reikšmės, nes jis 
tarpininkavo tarp Lietuvos ir Šveicarijos. 


Lituanijos skyriaus ir lietuv. laikraščio steigimo Berlyne 
klausimai buvo apsvarstyti Liet. posėdy birželio 12 d. (Šveica- 
rijoj) ir galutinai priimti nutarimai birželio 21 d., o liepos 14 d. 
jau pasiųsta laiškas Borchardui į Berlyną. 


Į Lituanijos komiteto skyrių buvo nurodyti šie asmens: M. 
Ašmys iš Karaliaučiaus, kun. St. Čepulis iš Celės pilies, dr. Gai- 
galaitis iš Berlyno, dr. Janulaitis iš Čersko, dek. Jarulaitis iš 
Osnabriūck, mok. Kaz. Jočionis iš Liaubano, kar. Ruseckas iš 
Osnabrick, baronas Ropas iš Berlyno, karin. Stankūnas iš Bur- 
go ties Magdeburgu, kar. Steputaitis iš Berlyno, Storastaitė iš 
Berlyno, Vydūnas iš Berlyno, mok. Velykas iš Holzmindeno ir 
Jon. Vileišis iš Berlyno. Minėtieji asmens turės išsirinkti sau 
vadovybę. Lituanijos nustatytas statutas pridedamas. 

Laikraštį Lituanija tokį numatė: savaitinis, 8 puslapių, tal- 
pinantis: 1) žinių iš Lietuvos, 2) žinių iš užsienių, 3) kai ką 
iš politikos, 4) paieškojimai savo pažįstamų nelaisvėje arba Lie- 
tuvoje ar užsieniuose. Į redakciją siūlomi šie asmens: redakt. 


1) Žinios apie mano veiklą Berlyne yra imtos iš dienoraščio kn. Nr. 8 
psl. 26 ss. 

dekanas Jarulaitis, vicered. Jonas Dailidė (teologas), nariai 
— Čepulis, Gaigalaitis, Stankūnas.') 

Liepos 14 d. pasiųstas p. Borchardui Lituanijos komiteto 
skyriaus statutas (žiūr. atsp. dokum. 64 psl. 38—40). 

Tame pat birž. 21 d. posėdyje nutarta pranešti vokiečiams, 
kad jų nuostatų projektas dėl Centralinio komiteto atgaivinimo 
Lietuvoje nepriimtinas, nes jame visas pašalpų dalinimas esąs 
pavestas vokiečių valdininkams ir visiškai skiriąsis nuo to, kas 
buvę nustatyta Kaune sausio 3 d. Liepos 15 d. parašytas laiš- 
kas Rytų Vadui (Oberbefehlshaber Ost, Bielostok, Litauen), ku- 
riame išdėstytos nepriimtinumo priežastys ir prašoma panai- 
kinti šiuos paragrafus: 

I, 7 ...planas turi būti patvirtintas karinės valdžios šefo. 

I, 8 Nurodytiems 6 a paragrafe punktams daiktus išduo- 
da apskrities (miesto) viršininkas betarpiškai. 

II, 4 Dalintinoji pašalpa turi būti Centralinio komiteto pa- 
siųsta apskričių (miestų) viršininkams. 

II, 7. Paskirtoji pašalpa bus dalinama apskr. (miestų) vir- 
šininkų nurodytų valdininkų (burmistro, viršaičio ar kitų) lie- 
tuvio dvasininko akivaizdoje ir, jei galima, bažnytinio komiteto 
posėdyje. 

Su vokiečiais neva tariamasi, bet praktiškos naudos nei Lie- 
tuvai nei belaisviams vis nesimato. Tada Šveicarijos lietuviai 
pavarė smarkią ataką (birželio pabaigoj) prieš vokiečius spau- 
doj, keldami aikštėn jų žiaurumus Lietuvoj. 

Kadangi prasidėjo pasitarimai tarp vokiečių ir rusų, todėl 
Lituanijos komitetas liepos 12 d. prašydamas, kad lietuvius ci- 
vilius belaisvius iš Vokietijos paleistų namon, kaip kad leidžiami 
namo prūsų gyventojai, patekę Rusijon; tas reikėtų padaryti 
dėl to, kad jau seniai lietuviai vargstą nelaisvėj; ypač jiems 
trūkstą dvasinio aprūpinimo dėliai kunigų stokos, kada tuo tar- 
pu Celės pily esą keliolika lietuvių dvasininkų. 

Šis laiškas buvo įteiktas Erzbergeriui Brunene rugpj. 4 d. 

Atst. Erzbergeris (kurį mes Kalnium vadinome) buvo ka- 
talikų atstovu Reichstage. Tai buvo geras, nuoširdus, judrus, 
greitos orientacijos žmogus. Lietuviams jis parodė daug palan- 
kumo ir stengėsi padėti. Kan. Olšauskis, dr. Bartuška, Erzber- 


1)  Žiūr. dokum. 64 psl. 41—42. 

geris ir aš ilgai tarėmės Brunene (Šveic.) apie Lietuvą, jos atei- 
ties sutvarkymą, labdarybės klausimą, belaisvių likimą ir t. t. 
Kadangi atst. Erzbergerio autoritetas Vokietijoj augo ir, kadan- 
gi jis buvo palankus lietuviams, tai davė daug gerų pažadų, daug 
nuostatų aptarėm įvairiais atžvilgiais. Tas pasitarimas buvo tuo 
malonesnis, kad jis įvyko ant Keturių kantonų ežero kranto ir 
bevažiuojant per tą gražiausiąjį Šveicarijos ežerą.') Nuostabūs 
Ket. kantonų ežero vaizdai, tur būt, daug prisidėjo prie šių pa- 
sitarimų sėkmingumo. 


Kadangi lietuvių kapelionų belaisvių tarpe vis buvo per- 
maža, todėl rugpj. 6 d. nutarta paveikti vokiečių karo ministe- 
riją per Mgr. Marguetti (Vatikano atstovą Berne) ir Mgr. Pa- 
celli (Vat. atst. Miinchene, dabart. Popiežių). 


Rugpj. 16 d. nutarta pasiųsti 10.000 markių į Berlyną liet. 
laikraščiui ir komiteto skyriui. 

1917 m. rudenop draugijų veikla susilpnėjo, nes trys nariai 
(kan. K. Olšauskis, dr. Purickis ir Steponaitis) išvyko į Vilniaus 
konferenciją. Išvykusieji, žinoma, judino lietuvių reikalus Ber- 
lyne ir Vilniuje, ir judino dar sėkmingiau negu šiaip. Apie ke- 
lionę į Vilnių ir veiklą Lietuvoj bus atskirai. Čia tik tiek pri- 
minsiu, kad pačiai Vilniaus konferencijai mūsų nuvykimas ir 
tenai prakalbėjimas davė daug ko pozityvaus, tarsi, naują 
crientaciją. 


Tačiau delegatai, sugrįžę Šveicarijon, konstatavo, kad Ber- 
lyne nesą nei komiteto skyriaus, nei laikraščio. "Tiesa, vokie- 
čiai norį įkurti kitą komitetą, būtent, iš Prūsų lietuvių, bet vė- 
lesni laikai parodė, kad ir iš to niekas neišėjo. Laikraštį turėjo 
atstoti „Lietuvių aidas“. 


1917 m. lapkr. 15 d. Lituanijos posėdyje vis dėlto nutarta 
dar kartą rašyti Krašto apsaugos ministerijai (Berlyne) ir pra- 
šyti: 1) steigti vis tik Berlyne komitetą iš Did. Lietuvos narių, 
2) paleisti civilinius belaisvius ir kariškius inteligentus (iš jų 
Dailidę, Stankūną Šveicarijon), 3) plačiai paskleisti „Liet. 
aidą“ tarp belaisvių, 4) praleisti Šv. Kazimiero dr. knygas iš 
Kauno belaisviams, 5) aprūpinti belaisvius važiuojančius kape- 


1) Ši žinia paimta iš dienoraščio Nr. 8 psl. 46—47. Tenai aprašyta 
su visais įspūdžiais. 


91 


lionais, 6) leisti siuntinėti pašalpa belaisviams iš Lietuvos, kaip 
tai darą lenkai. 

Lapkričio 26 d. komitetas nusiuntė laišką visais viršminė- 
tais klausimais Krašto apsaugos ministerijai, 0 jo nuorašus 
Oberostui, Ercbergeriui, Paderborno vysk. Šultei, karo lauko 
vysk. dr. Joeppen'ui. 


3. Belaisvių šelpimas 
(stambios sumos pinigų Lituanijai iš Amerikos; kova už teises šelpti 
belaisvius; metinė Lituanijos apyskaita) 


Lituanijos pirm. Steponaitis, grįžęs iš Lietuvos 1917 m. 
sausio vidury, parsivežė liūdnų žinių iš Lietuvos, kuri buvo 
baisiai okupantų suspausta. Bet parsivežė taip pat nemaža 
pažadų iš vokiečių pusės dėl Lietuvos šelpimo, dėl belaisvių ap- 
rūpinimo ir t. t. Nors maža pasitikėta tiems pažadams, bet iš- 
tisus 1917 m. vis eina pertraktacijos dėl Centralinio komiteto 
Lietuvoj atgaivinimo, dėl belaisvių aprūpinimo spauda ir t. t. 

Sausio 25 d. pasiųstas laiškas Lapatai, Centralinio komite- 
to pirmininkui, į Wilkes Barre Pa., Amerikoj, kuriame nupa- 
sakojama, kad Lituanijos pasiuntinys buvęs Lietuvoj, matęs te- 
nai didelį vargą, kad nustatyta pašalpą siųsti per A. Smetoną 
ir vysk. Karevičių, kad esąs atgaivintas Centralinis komitetas 
su 120 skyrių, kad pašalpas skyriuose dalys patys lietuviai'). 

Šiuo laiku pradeda plaukti iš Amerikos žymesnės sumos 


pinigų: 
1) 1917 sausio 18 d. — Amerikos liet. tautos fon- 

dOLB:000LA013)L 4 A aa as Aaa aieio si ao 10.416,— fr 
2) 1917 vasario 21 d. — Amer. liet. centralinio 

komit, (10000 d012) asis as 50.000,— „ 
3) 1917 vasario 24 d. — Amer. liet. central. ko- 

miteto“ (25.000-d01)" 44 e a ana 124.527,175 „ 
4) 1918 birž. 30 d. — Amer. liet. tautos fondo 

(persiųstiiį Liešuva) JL ai at 25.918,— „, 


Iš viso 210.861,75 fr. 
Kadangi 1916 m. gauta 5.336,10 fr., taigi iš viso iš Ameri- 
kos lietuvių Lituanija lig šiol yra gavusi 216.197,85 fr. 


1) Tikrenybėj, — buvo tik pažadėta. 


Kun. Kemėšis 1916 m. gruodžio 7 d. (aš gavau tik 1917 m. 
kovo 12 d. per kun. Daumantą) rašo gana plačiai apie ginčus 
tarp Amer. liet. tarybos ir fondo ir stengiasi išaiškinti, kad tas 
sutrukdė pinigų siuntimą Šveicarijon. 

Čia tenka pažymėti, kad dėl siunčiamų pinigų ar laiškų 
pasitaikydavo suklaidinimų.  Atsitikdavo taip, kad išsiųstas 
čekis žūdavo, arba būdavo siunčiami keli laiškai su tuo pačiu 
pranešimu ar paklausimu. Mat, buvo manoma, kad jei vienas 
žus, tai kitas pasieks tikslą. Kartais laiškai ilgai užsigulėdavo 
cenzūrose. Taigi, galų gale, sunku buvo susivokti, ar čia siųstos 
kelios pinigų sumos, ar apie tą pačią rašoma keliuose laiškuose. 

Taip, 1917 m. birželio 22 d., Lituanija rašo Amerikon, kad 
pastebėjusi Amer. lietuvių laikraščiuose pranešimą, būk Ame- 
rikos lietuvių komitetas atsiuntęs 60.000 dol. Lituanijai. Pažy- 
mi, jog tai neatitinką tikrenybei, nes Lituan. yra gavusi tik 
35.000 dol., būtent, 10.000 ir 25 tūkst., o kitų 25.000 dol. dar ne- 
gavusi, bet jie galį būti kelyje. 

Čia tenka pridurti, jog tie 25.000 dol. niekuomet nepateko 
į Lituaniją. Šis klausimas buvo išaiškintas 1917 m. birž. 12 d. 
Lituanijos posėdy ir konstatuota, jog ši suma nebuvo gauta. 

Jau 1917 m. pradžioj Šveicarų valdžia sumažino šelpimo 
organizacijoms išsiunčiamų valgių kiekį. Lituanijai buvo pali- 
kę tik 2.000 kg į mėnesį'). Tiek buvo per maža. Dėlto vasario 
22 d. nutarta prisidėti prie kitų tautų organizacijų, kurios nori 
partraukti maisto iš Prancūzijos ir Ispanijos. 

Ne tik siunčiamų dalykų kiekį mažino, bet apkrovė taip ski 
sunkinančiais formalumais. Kovo 15 d. jau buvo nustatyta, kad 
kiekvieną siuntinį lydėtų 7 įvairūs raštai. 

Laikui bėgant šveicarai sumažino pašalpos kiekį iki 1.400 
kg mėnesiui. Iš Prancūzijos ir Ispanijos kol kas nieko negauta. 
1917 m. balandžio 5 d. nutarta energingiau ieškoti pašalpos 
kitur ir nustatyta išrūpinti 20.000 kg duonos, 500 kg mėsos kon- 
servų, 1000 kg sriubų konservų ir 100 kg vaisių konservų. 


1) Žinia, paimta iš laiško, rašyto Ūkio departamentui 1917 m. vasa: 
rio 16 d. (Dokum. 64, psl. 18). Šioje knygoje minimi dokumentai ir Nr. 
Nr. reiškia atskirus vienetus (sąsiuviniai, papkės ar kita) surašytus ir 
atskirais numeriais pažymėtus Užs. reik. ministerijos inventoriuj. Vėliau 
šie sąrašai turės būti pertvarkyti kitaip. Čia minimus dokumentus nerei- 
kia painioti su šios knygos gale minimais „documents“. 

1917 m. birželio 22 d. Lituanija rašo Ūkio depart. šefui 
Švarcui, prašydama atsižvelgti į 5000 liet. belaisvių civilių, ir 
leisti bent po 5000 kg maisto siųsti kas mėnuo. 


1917 m. liepos 23 d. nutarta pargabenti 100 vaikų iš Lie- 
tuvos į Šveicariją. Mokytojų jiems partraukti iš Amerikos. Bet 
vaikų gabenimui reikėjo gauti leidimą iš kantonalinės valdžios, 
federalinės valdžios (Šveicarijoj), taip pat iš vokiečių karo 
ministerijos ir Oberosto. Ilgai susirašinėta su įvairiomis instan- 
cijomis, bet dalykas užkliuvo už federalinės Šveic. valdžios, kuri 
to leidimo nesuteikė, atsižvelgdama į daugelį priežasčių. 


1917 m. rugpiūčio 27 d. Lituanijos posėdy buvo svarstomas 
rusų pasiūlymas paimti dalį maisto (miltų, cukraus, mėsos), 
kurį jie gausią iš Š. Amerikos. Nutarta pasinaudoti šia proga. 
Drauge nutarta paimti už 40.000 frankų iš Daniel Genevoje, nes 
rusai gaus tik vėliau. 


1917 m. lapkričio 15 d. nutarta šelpti studentus, vykstan- 
čius Šveicarijon mokytis. 


Kada J. A. V. paskelbė karą Vokietijai, Šveicarų gyveni- 
mas dar pasunkėjo. Jau ir prieš tai buvo įvestos kortelės val- 
gių normavimui, buvo varžomi kai kurių valgių išsiuntimai be- 
laisviams, bet dabar valdžia rado reikalinga mažinti pačių šel- 
pimo komitetų skaičių. Ūkio departamentas, savo raštu spalių 
12 d., suredukavo komitetų skaičių iš 72 iki 14, ir Lituanijai 
patarė prisidėti prie kurio nors iš likusių gyvuoti komitetų. 
Lituanijos pirmininkas tuo laiku buvo Lietuvoj. Sugrįžęs pa- 
darė žygių, prašydamas leisti veikti Lituanijai savarankiškai. 
Pagaliau 5 lietuviai atstovai (iš dalyvavusių II Berno konfe- 
rencijoj 2—10-XI) atsilankė pas Šveic. prezidentą  Šultes'ą. 
Tarp kitų klausimų, jie pajudino ir Lituanijos klausimą. Ūkio 
departamentas savo raštu lapkričio 12 d. leido Lituanijai veikti 
savarankiškai, greta kitų valstybių komitetų'). 

1917 m. lapkričio 15 d. nutarta nesiųsti pašalpos į tas vie- 
tas, iš kurių nebūna aiškaus pačių lietuvių pranešimo apie ga- 
vimą, ir siuntinėti tik lietuviškai kalbantiems. 

Formalumai, sunkiną pašalpos siuntinėjimą, buvo šie: 
1) norint pirkti maisto, pirma reikalingas valdžios leidimas 


1) Žinios paimtos iš Lituanijos protokolų. 

atitinkamą kiekį pirkti, 2) gauti leidimas išvežti tiek tai maisto 
per tokias tai pasienio muitines, 3) prižiūrėti, kad siunčiami 
dalykai tikrai nuskirtais keliais eitų, 4) vesti dienoraštį ir mė- 
nesio gale pranešti, ar viskas išsiuntinėta, kaip buvo paskirta. 
Be to, kaip jau buvo aukščiau rašyta, kiekvieną siuntinį turi 
sekti 7 raštai — deklaracijos. 

Pagaliau ir pačioje nelaisvėje pasirodė kai kurių trūkumų: 
žūdavo kartais pašalpos dalis pakeliui, arba kartais rusai ar 
lenkai paimdavo, aiškindami, jog jie šelpią lietuvius iš savo 
gaunamų pašalpų. 

Reikėdavo tada aiškinti klausimas per komendantūras. Čia 
tenka pažymėti, kad šiuo atžvilgiu komendantūros daug pa- 
dėdavo. 

Aiškiau apie veiklą parodys 1916-XI-7—1917-XII-81 apy- 
skaita, kuri čia sutrumpintai paduodama: 

Centralinis komitetas Lituanija turi savo skyrių. Barcelo- 
noj ir taip pat palaiko santykius su p. Savickiu (Kopenhagoj), 
Petrapilio Centralinio komiteto įgaliotiniu. Kiekvienoj žymes- 
nėj Vokietijos ir Austrijos stovykloj yra suorganizuoti komi- 
tetai atsiųstų pašalpų dalinimui. Lietuviškos mokyklos liko 
tik šiose stovyklose: Skalmieržycas, Griuntalis, Havelbergas ir 
Biutovas. 


Piniginė apyvarta: 


nūo 1916-5417 kasoje LIKO 2 as nis aaa 4.389,82 fr. 
SUDAALJŲS Ko ta ara ias aaa a es aa aaa 184.272,16 „ 
AU k as a A i ra 5.885,74 „ 
DEOCANLiUs S As us gales is aa ele aps a asara anais 2.805,82 ,„, 
perlaidų (debetas) persiuntimui „L... 2.867,48 „„ 
Iš viso 199.720,52 fr. 
Išlaidos: 
šelpimas=“ maista e Au a 22:156:72. 1, 
Kenas DINIDAIS e eina aa asai aka 5187, T0 „p 
administracijos 1SlA1dOS“ Kiss aaa ao 9.806,45 „ 
kelionės belaisvių suorganizavimo reikalais (< 83.758,27 „ 
pašto ir telegrafo. išlaidos 4 kkaaai aaėe 885,75 „ 
dvasiniai belaisvių reikalai (knygos etc.) .... 862.—, 
perlaidų, pillagaisis 4 a ae a ke 2405-5012, 
Iš viso 44.310,44 fr. 
Taigi 1917 m. gruodžio 31 d. kasoje lieka .... 155.410,08 fr. 

Aukų sumoje (5.8385,74 fr.), stambesnės yra šios: 
1916-XII-3. Škotijos lietuviai per kun. Šveistrį.. 2.440— 
1916-XII-12. Mančesterio lietuviai per kun. Foltin 359,45 
1917-1I-11. Surinkta per „Liet. balso“ redakciją .. 384,— 
1917-11-20. Dvas. Petrapilio akad. per kun. Starkų 186,67 
1917-IV-17. Rinkliavos Kanosh'oj per dr. Bielskį 1.019,70 
1917-V-25. Škotijos lietuviai per kun. Šveistrį iš 
GIASCO NO ia AA a a a 1.200,— 
1917-XI-80. kun. dr. Rėklaitis iš Petrapilio ...... 145,— 
Kitos aukos smulkesnės. Jos čia nėra minimos. 


Maisto per tuos metus belaisviams išsiųsta: 


ADDdUDNOS eik a a o as SS 5.602 kg 
2). kondenšūotos pieno e 2.8307 dėž. 
3) sriubų ,„Maggi“ (Potages et Bouillons) .... 910 kg 
USOKOlALO Na a aa ai ei 2.063 kg 
5). Kontiturų-- uogienės: auksa e ias 197,5 kg 
6) mesos“ konsef VI Ar aa a nad 256 kg 


Belaisvių aprūpinimas knygomis taip atrodo: „Tėvynės 
mylėtojų dr.“ (Amerikoj) atsiuntė 5000 egz. lietuviškų knygų 
p. Savickio (Kopenhagoj) vardu; jis pasiuntė jas belaisviams. 
Jagomastaitė iš Tilžės pasiuntė knygų už 400 Mk. Šlapelienė 
taip pat atsiuntė knygų į Tilžę, kurios buvo išsiuntinėtos be- 
laisviams. 

Korespondencija.  Besiplečiant Lituanijos veiklai, padau- 
gėjo ir korespondencija. Per tuos metus ir mėnesį parašyta 
4.562 laiškai bei raštai. Iš jų: 3.105 — dėl siuntinėjimo pašal- 
pos, 718 — susirašinėjant su belaisviais ir 740 — susirašinė- 
jant su Lietuva. Pinigais (smulkios sumos) Lietuvon arba be- 
laisviams pasiųsta 2.103,55 frankai, kaip tai matome apyskai- 
toj. Po apyskaita pasirašė pirm. K. A. Steponaitis ir už sekr. 
Daumantas. 

Revizijos komisijos aktas: 

Mes, žemiau pasirašiusieji revizijos komisijos nariai, pa- 
sikvietę prisiekusį Lausanne's miesto skaitliuotoją ekspertą per- 
žiūrėjome ir patikrinome visas Lituanijos komiteto knygas bei 
archyvą ir atradome, kad aukščiau įdėta apyskaita visose savo 
smulkmenose sutinka su teisybe. 

Revizijos komisijos protokolas ir skaitliuotojo eksperto pa- 
žiudijimas sudėti komiteto archyve. 

Lausanne, 1918 m. kovo 15 d. Pas.: Dr. V. Bartuška, Dr. 
J. Purickis.?). 


II.  VYKDOMASIS LIETUVIŲ KOMITETAS 


1. Trumpa „Liet. dienos“ istorija. 2. Vyk. komiteto įstei- 
simas. 3. Darbas dieną ir naktį, spausdinant raštus įvairiomis 
kalbomis. 4. Raštų išsiuntinėjimas į visą pasaulį. 5. Kliūtys 
pinigų atsiuntimui ir kova dėl jų (kliūčių). 


1. Trumpa „Liet. dienos" istorija 


„Vykdomasis liet. komitetas“ (Comitė exčcutif lituanien) 
įsteigtas 1917 m. vasario 28 d. Jo uždavinys buvo suruošti 
„Lietuvių dieną“, leistą popiežiaus Benedikto XV, visame ka- 
talikiškame pasauly. 


Lietuvių dienos istorija gana sunki ir įdomi. Sunkumai 
buvo viena dėl to, kad Lietuva buvo netekusi savarankiškumo 
ir jos vardas buvo rusų paslėptas, o kita, kad lenkai dėjo visas 
pastangas, ir tai per ilgus metus, neleisti lietuviams pasireikšti 
savarankiškais, neiškelti aikštėn savo vardo; jie norėjo nuolat 
pasilikti kokiais tai lietuvių globėjais ir stengėsi juos nutau- 
tinti, sulenkinti. Tai atsiekti lenkai bandė pačioj Lietuvoj, Va- 
+ikane ir visuose svarbesniuose pasaulio punktuose. Paryžiuj, 
Iondone, New-Yorke ir kitur lenkai buvo padarę įtakos į te- 
nykštes diplomatines, politines sferas šituo atžvilgiu. 

Dėl to dabar, kada kilo „Liet. dienos“ klausimas, visur su- 
tikta daug kliūčių; teko kovoti su didelėmis lenkų pastangomis 
nepraleisti „Liet. dieną“. 

Daug žygių turėjo padaryti lietuviai Romoj, kol išgavo lei- 
“ima. Pirmasis tuo klausimu nuvyko tenai J. Gabrys, panau- 
dodamas J. A. V. lietuvių pritarimą šiam klausimui. Jis buvo 
Romoj 1915 m. pabaigoj. Vėliau, 1916 m. gegužės pabaigoj, 


1) Žiūr. Lituanijos protokolus psl. 84—94. (Dok. Nr. 79). 


tenai lankėsi M. Yčas kelionės su rusų Dūmos atstovais proga. 
Liepos pradžioje dr. Bartuška, grįždamas iš savo kelionės Lie- 
tuvon į Ameriką, buvo pas Šv. Tėvą dienos klausimu ir įteikė 
Liet. kunigų raštą. Dar vėliau nuvyko Romon prof. P. Bučys, 
Petrapilio Centralinio liet. komiteto siunčiamas. 


Popiežius Benediktas XV, kuris leido suruošti „Lietuvių 
dieną“ ir padaryti rinkliavą visose katal. pasaulio bažny- 
čiose 1917 m. gegužės 20 d. karo suvargintos Lietuvos 
naudai. 


Kiekvienas iš čia minimų asmenų, be abejonės, padarė įta- 
kos Vatikano sferose, bet galutinai ledų nepralaužė. Per daug 
čia lenkai buvo įsistiprinę, kad taip greit pasiduotų. Mgr. Skir- 
munto ir kitų veikla prieš lietuvius čia buvo žymi. 

Lenkų komitetas, įsikūręs Šveicarijoj ir surinkęs per „„Len- 
kų dieną“ 15 milijonų frankų (apie 30 milijonų litų), Vatikane 
ir visur skelbė, būk jie šelpią lietuvius ir net žydus'). 

Ne tik asmeniškais atsilankymais, bet ir raštais judino 
„Liet. dienos“ klausimą įvairiuose kraštuose gyvenantieji lie- 
tuviai. 1917 m. sausio 11 d. buvo pasiųstas memorijalas nuo 
visų katal. organizacijų Š. Amerikoj Šv. Tėvui. Sausio 12 d. 
kreipėsi Romon tuo pačiu klausimu ir Šveicarijos Liet. tautos 
taryba. 


* Kada kun. Steponaitis sugrįžo iš savo II kelionės Lietuvon 
ir pranešė apie didelį vargą, slėgiantį tėvynę, Centr. komit. 
Lituanija parašė (sausio 31 d.) ilgą laišką Šv. Tėvui, plačiai 
išdėstydama vargus, pažymėdama, kad iš kitur pašalpų negau- 
ną, kaip kad kitos tautos, ir galiausiai prašydama paskirti „Lie- 
tuvos dieną“ viso pasaulio bažnyčiose*). 


Visišką laimėjimą turėjo kan. K. Olšauskis, Centr. komit. 
įgaliotinis, atvykęs Romon iš Petrapilio. Savo energija ir iš- 
kalbingumu jis pralaužė paskutinius ledus ir gavo leidimą su- 
rengti „Liet. dieną“ visame katalik. pasaulyj gegužės 20 dieną. 
Šv. Tėvas parašė raštą pasaulio vyskupams ir prijungė 20.000 
lirų auką. 


Taigi, laimėjimas didžiulis. „Liet. dienos“ aukos sušelps 
nualintą kraštą ir iškels lietuvių vardą visame pasaulyje. Vi- 
sokių unijų grandinės (varžtai) suteškėjo, rusų pastangos nu- 
slopinti lietuvių vardą niekais nuėjo. Lietuva keliasi iš užmir- 
šimų ir eina į gyvenimą. Džiaugiasi šiuo laimėjimu visi lietu- 
viai. Šypsosi naujo gyvenimo spinduliai. 

Su šiais laimėjimais atvyko kan. Olšauskis į Lozaną (Lau- 
sanne). Sukvietęs visus lietuvius veikėjus (6), jis padarė pra- 
nešimą apie savo žygius, apie sumanymus, sutiktus Romoj, ir 
apie galutiną laimėjimą. 

Kan. Olšauskis parsivežė iš Vatikano: 1) raštą vysk. Ka- 
revičiui, 2) raštą viso pasaulio vyskupams. ' 


1) Jau aukščiau matėme, kaip jie „šelpia“ lietuvius, pristeigę Vil- 
nijoj lenkiškų mokyklų. | 
2) Šio 4 puslapių rašto yra likęs juodraštis ir nuorašas. 

Štai trumpai atpasakotas jų turinys: 


1. Vyskupui Karevičiui. Vatikanas 1917 vasario 10 d. Nr. 26263. 
Illustrissime ac Reverendissime Domine, 
Šventasis Tėvas, gavęs žinių apie liūdną lietuvių tautos li- 
kimą, pergyveno didelį sielvartą. 
Tas sielos skausmas tuo didesnis yra, kad lietuvių tauta 
lig šiol buvo pamiršta pasaulio, kuris taip gausiai sušelpė bel- 
gus ir lenkus. 


Atsimindamas tai, kad lietuviai visados buvo ištikimi ka- 
talikų tikybai ir Bažnyčiai, Šv. Tėvas karštai prašo Dievą, kad 
Jo gailestingumas greitai juos pasiektų. 

Savo užuojautos ir palankumo ženklan Šv. Tėvas prijungia 
savo kuklią auką 20.000 lirų. . 


Šv. Tėvas supranta, jog sunaikintas Lietuvos kraštas ne- 
gali atsikelti kitaip, kaip visam pasauliui padedant. Taigi pa- 
veda Tau ir kitiems Lietuvos vyskupams kreiptis į viso pasau- 
lio vyskupus, prašant juos surengti viešas pamaldas bažnyčiose 
ir padaryti rinkliava sekmadienį po Kristaus į dangų žengimo 
šventės... 

Šv. Tėvas tikisi, kad visi katalikai išklausys šį prašymą iv 
sulig galimybės padės aukomis. 

Visiems, kurie išties lietuviams pagalbos ranka, Šv. Tėvas 
teikia specialų apaštal. palaiminimą. 

Surinktas aukas tepasiųs, arba tiesiog, arba Šv. Sostui tar- 
pininkaujant, Vykdomam liet. komitetui. kuris yra Lausanne, 
Šveicarijoj...?) 

(p.) P. Card. Gasparri. 


2. Šv. Tėvo rašto, adresuoto visiems pasaulio vyskupams, 
turinys panašus į viršminėtąjį raštą, tik šiek tiek praplėstas, 
pritaikytas kitiems asmenims. Pasirašęs po šiuo raštu tas pats 
kardin. Gasparri. 


1) Šis dokum., yra atspausdintas ištisas, lotynų kalboj, Dr. Bartuškos 
knygoj „Lietuvos nepriklausomybės kryžiaus keliais“ psl. 363—4. 


/ 

2. Vykdom. komiteto įsteigimas 


mitetą“. Valdybon išrinkti: pirm. kan. K. Olšauskis, vicepirm. 
dr. V. Bartuška, sekret. dr. Purickis, ižd. VI. Daumantas, na- 
viais: J. Gabrys ir A. Steponaitis. Šiame pat posėdyje buvo 
pakviestas Lituanijos komitetas į pagalbą. Ilgai svarstyta, kas 
pasirašys po vyskupų atsišaukimų, kadangi, kaip pranešė 
di. Bartuška, Vilniaus administr. Michalkevičius atsisakė pa- 
sirašyti, o su vysk. A. Karosu, kuris gyvena Petrapily, sunku 
susisiekti. Manoma, kad bus geriausiai, jei pasirašys vysk. 
Karevičius visų vyskupų vardu. To atsišaukimo projektas pa- 
vesta sustatyti Bartuškai ir Purickiui. 

Taip pat nutarta parašyti atsišaukimus ir komiteto vardu: 
vieną katalikams (paruoš Gabrys), kitą protestantams') (sust. 
Steponaitis). 

Tinkamos propagandos pavarymui spaudoje pakviestas 
„Liet. inform. biuras“. . 

Rasta reikalingu įsteigti komiteto skyrius svarbesniuose 
punktuose, kaip antai, Paryžiuj, Londone, Amerikoj. Numaty- 
ia, kad vėliau kom. nariams teks važiuoti į įvairias šalis: Ol- 
šauskiui — į Prancūzija, Ispaniją, Bartuškai — į Angliją, Pu- 
vieckiui — į Austriją, Daumantui — į Italiją, Steponaičiui — 
į Vokietiją, Gabriui — aplankyti Šveicarijos vyskupus. 

Organizavimo darbams nutarta pasiskolinti 30.000 fr. iš 
Lituanijos. Savo būstinę kom. aprinko „Pension Francaise“, 
Lozanoj. 

Dienos organizavimą Š. Amerikoj pavesta vykdyti tenykš- 
čiam Tautos fondui, suteikiant jam atitinkamas instrukcijas ir 
medžiagą. Centr. liet. komitetui Petrapily pavesta surengti 
Dieną Rusijoj. Pats Vykd. komitetas siųs raštus Lenkijon, Bel- 
gijon, Olandijon, Vokietijon, Austrijon ir į visus tolimus 
kraštus. 


1) Vėliau paaiškėjo, kad šis atsišaukimas nėra reikalingas, todėl ir 
liko neišsiuntinėtas. 

3. Darbas dieną ir naktį, spausdinant raštus 
įvairiomis kalbomis 


Komiteto atsišaukimus reikia išversti į šias kalbas: pran- 
cūzų, anglų, vokiečių, italų, ispanų, olandų, čekų, vengrų, loty- 
nų, lenkų. Prancūzų kalba atspausdinti 50.000 egz., anglų ir 
vokiečių — po 30.000 egz., ispanų — 10.000, portugalų ir olan- 
dų — po 2.000 egz., kitų — sulig reikalo. 


Dienos organizavimas buvo didelis darbas ir skubus. Į tą 
darbą pakviesta apie 20 žmonių (5 mašininkės, keli vertėjai, 
ekspeditoriai ir t. t.), įkinkyta 2 spaustuvės, kurios dirbo dieną 
ir naktį. “ 

Pavestieji asmenys sustatė tokį projektą vysk. Karevičiui: 
„Jų Ekscelencijoms Šviesiesiems Broliams katalikų Arkivysku- 
pams ir Vyskupams Lietuvos Vyskupų sveikinimas. 

Baisusis karas prislėgė visą pasaulį ir ypatingu būdu su- 
naikino Lietuvą, kurios plotuose rungėsi didžiulės vokiečių ir 
rusų kariuomenės. Nuo vakarinių kraštų (Įsrutis, Gumbinė, 
Klaipėda) iki rytinių (Dvinskas, Aševas, Naročius, Kreva, Ba- 
vanavičiai) ne sykį traukėsi per trejus metus nesuskaitomos 
kareivių daugybės, kuo smarkiausiai kovodamos. Todėl dauge- 
lis miestų (Jurbarkas, Šiauliai, Tauragė, Kalvarija) sunaikin- 
ia. Daug kaimų nuo žemės paviršiaus nušluota. 

Žmonės, vieni pasitraukė į Rusiją, Sibirą, kiti, likę savo 
krašte, gyvena drėgnuose požemiuose ir miršta nuo bado ir ligų, 
treti pateko nelaisvėn. Dirbtuvės suardytos, ūkiai sunaikinti. 
Reikalinga greita pagalba. 


Kun. K. Olšauskis, Žemaičių vysk. kapitulos kanauninkas, 
kreipėsi į Jo Šventenybę Benediktą XV, išdėstė lietuvių vargus 
ir nelaimes ir gavo leidimą suorganizuoti Lietuvių dieną; pats 
nuo savęs Šv. Tėvas parašė laišką į viso pasaulio vyskupus ir 
pridėjo malonią auką 20.000 lirų. 

Pasiremdami viršminėtu, Lietuvos vyskupai kreipiasi į sa- 
vo Brolius Vyskupus, nuoširdžiai prašydami pagalbos“. 

Toliau prašo Gr. Vyskupus atsižvelgti į tai, kad lietuvių 
tauta užsitarnauja katalikų paramos, nes, nors apsupta neka- 
italikų, yra ištikima Bažnyčiai. Dėl to prašo paraginti savo 
vyskupijų kunigus sekmadienį gegužės 20 d. po pamaldų pa- 
sakyti atitinkamus pamokslus ir padaryti rinkliavas. 

Pastaboje prašo pasiųsti surinktas aukas į Šveicariją, Lau- 
sanne, Bangue Fėdėrale, Vykd. komiteto vardu'). 


Čia tenka pakalbėti apie dar vieną dokumentą, kuris buvo 
siuntinėjamas viso pasaulio katalikams: tai paties Vyk. komi- 
teto raštas.. Šis raštas šiek tiek plačiau už kitus išdėsto lietu- 
vių vargus. Štai jo turinys, atpasakotas sutrumpintai : 

Pradžioj piešia Lietuvos sunaikinimą. Pažymi sunaikintus 
miestus, išardytą ekonomini gyvenimą, kurio nuostoliai siekia 
milijardą frankų. 

Toliau pažymi, kad apie pusė milijono lietuvių pasitraukė 
Rusijon, Sibiran, kad šeimos išardytos, kad vaikai likę be glo- 
bos ir be kąsnio duonos, seneliai miršta toli nuo savųjų. 


Lietuvos vargą didina ta aplinkybė, kad kariaujantieji 
vokiečiai ir rusai) pagrobė darbo įrankius, gyvulius, turtus, 
jeigu kurie buvo likę nuo ugnies ir sunaikinimo. Taigi dabar 
nėra kuo įdirbti žemę ir sėti. Kitoms sunaikintoms šalims į 
pagalbą atėjo pasaulis, o Lietuva lig šiol buvo užmiršta. Be 
pasaulio pagalbos Lietuva nepajėgs atsilaikyti ir gali virsti ka- 
pais. 

Šv. Tėvas jau paaukojo vargstančiai Lietuvai 20.000 lirų. 
Žemaičių kapitulos narys, kan. K. Olšauskis, asmeniškai išaiš- 
kino Popiežiui apie Lietuvos vargus. Šis (Pop.) leido Lietuvos 
vyskupams kreiptis į pasaulio vyskupus ir prašyti jų žinioje 
esančių katalikų pagalbos, panašiai, kaip kad buvo sušelpti bel- 
gai ir lenkai. 

Tam tikslui įsteigtas komitetas kreipiasi į visų prakilnias 
širdis ir prašo pagalbos vargstantiems lietuviams, nes jie norėtų 
išlikti gyvi ir darbuotis atnaujinto pasaulio žmonijos labui. 

(p.) pirm. Konst. Olšauskis, Žemaičių kapitulos narys. 


4. Raštų išsiuntinėjimas į visą pasaulį 


Su pagamintais raštais kan. Olšauskis išvyko į Ispaniją, 
norėdamas suspėti išsiųsti juos iki balandžio 25 d. 

1) Dr. Bartuškos knygoje „Lietuvos nepriklausomybės kryžiaus ke- 
liais“ šis dokumentas atspausdintas in extenso. Psl. 113—116. Ten pat 


randame aprašytus nesusipratimus, kilusius dėl minimo laiško. 

J. Purickis po kiek laiko (kovo 28 d.) išvažiavo į Marseille. 
kad išsiųstų raštus į Aziją, Australiją, Afriką ir Okeaniją. 
Nuvykęs tenai, pirmiausia kreipėsi į generalinį rusų konsulą 
Bereznikovą. Nemaža turėjo bėdos su karine cenzūra, kuri bū- 
tų sutrukdžius visą siuntini 5-6 savaites. Tik, kada konsulas. 
pasiėmė visą atsakomybę ir ant kiekvieno siuntinio paketino už- 
dėti savo spaudą, cenzūra praleido. Bet čia atsirado kita kliū- 
tis: paštas priėmė tik tuos paketus, kurie svėrė ne daugiau 
2 kg. Tada teko suorganizuoti visą biurą, kuris dirbo ištisą 
savaitę, kol siuntinius perrišo, peradresavo ir išsiuntė paštu 
apdraustai. Balandžio 10 d. išplaukė laivas Azijon, o balandžio. 
13 d. — Australijon. Išsiuntęs raštus Purickis aplankė Marseille 
ir Aix vyskupus, redakcijose įteikė atsišaukimus ir prašė įdėti 
žinių apie Lietuvą, apie rinkliava. Visur rado palankumo. Va-- 
žiuodamas per Lyoną taip pat aplankė redakcijas; kardinolc 
nerado namie. Delegatas padarė pranešimą apie savo kelionę 
balandžio 18 d. 


Balandžio 20 d. padarė pranešimą apie savo kelionę kan. 
Olšauskis. Pirmiausia nuvyko į Barceloną, kur lietuvių-kata-- 
lonų komitetas padėjo viską sutvarkyti ir išsiųsti per Kadix'ą, 
kad išvengti Gibraltaro cenzūros. Vėliau išsiuntinėta literatūra, 
skirta Ispanijai. Tai padaręs, nuvyko pas Ispanijos primą, 
Toledos arkivyskupą, kardinolą. Šis priėmė šaltai. Iš čia nu- 
vyko pas Lisabonos (Portugalijoj) arkivyskupą, kuris priėmė 
gana palankiai ir pažadėjo įvykdyti rinkliavą. Delegatas no- 
rėjo aplankyti Ispanijos karalių, bet negavo audiencijos ; įteikė: 
tik atitinkamą raštą dėl rinkliavos ir dėl siuntimo medicinos 
pagalbos Lietuvon. Aplankęs dar kelis vyskupus ir šiaip žy- 
mesnius asmenis, delegatas sugrižo atgal. 

Tame pat posėdyje padarė pranešimą Bartuška apie savo 
žygius pas Šveicarijos vyskupus. Saloturno ir Churo vyskupai 
atsisakė išsiuntinėti laiškus ir patarė tai padaryti pačiam ko- 
mitetui. St. Galeno ir Lugano vyskupai apsiėmė patys išsiun- 
tinėti ir parodė daug palankumo. Pranešė taip pat, jog atlan- 
kė daug redakcijų, kurios apsiėmė įdėti žinių apie Lietuvos. 
veikalus. 

V. Daumantas posėdyje gegužės 3 d. praneša, kad italai 
griežtai atsisakė vizuoti jo pasą. Čia taip pat paaiškėjo, kad 
austrai neisileido Vykd. komiteto raštų. Nutarta paprašyti 

atskirai kiekvieną vyskupą, kad padarytų rinkliavą sekmadienį 
po Dievo Kūno šventės, birželio 10 d. 

„Austrijon raštai pateko tik gale 1917 m. Reikalinga buvo 
siųsti iv žmogų, bet įvairios kliūtys sulaikė. Taigi rinkliava 
čia išėjo menka. 

Gegužės 2 d. Olšauskis nuvyko į Paryžių su raštais, skir- 
tais Prancūzijai ir Anglijai. Juos išsiuntinėjęs, jis nuvyko pas 
kardinolą Amette, prašydamas įvykdyti rinkliavą Paryžiuj. 
Kardinolas nelabai buvo palankus ir žadėjo prašymą išpildyti 
tik tada, jei atneš leidimą nuo ministrų pirmininko Ribot. Bet 
šio leidimo negavo ir taip liko. Tada pirmininkas Olšauskis su- 
manė įkurti lietuvių-prancūzų komitetą, bet ir šis ėjo labai 
sunkiai: žymesni žmonės vis atsisakinėjo dėl to, kad lietuviai 
norį skirtis nuo lenkų. Pasirodo, kokia didelė yra lenkų įtaka. 
Paryžiuj ir kaip labai jie kenkia „Liet. dienai“. Tik, beveik 
mėnesį pasidarbavęs, pirm. įkūrė lietuvių - prancūzų komitetą 
iš 10 žymių žmonių (žurnalistų, profesorių, kunigų etc.). Vi- 
same darbe Olšauskiui padėjo Masade, rašytojas ir poetas. Ge- 
gužės 24 d. kanauninkas atsilankė pas prezid. Poincarė, kuris 
pažadėjo pravesti rinkliavą per Raud. kryžių. 

Birželio 3 d. kun. Steponaitis padarė pranešimą apie savo 
vykimą Vokietijon Dienos reikalais (gegužės 7—24 d.). Berlyne 
iš užs. reikalų ministerijos išsiuntinėjo ryšulius su valdinių 
spaudu į Vokietiją, Lietuvą, Lenkiją, Austriją ir Balkanus (į 
šias dvi pastarąsias išsiuntė tik laiškus, o raštai dar vis gulį 
Austrų pasiuntinybėj Berlyne). Nuo Erzbergerio gavo reko- 
mendacijos laišką ir aplankė Paderborno, Miuncheno, Kelno, 
Freiburgo (Br.), Bambergo, Breslavo, arkivyskupus ar vysku- 
pus. Taip pat aplankė minėtų vietų katal. redakcijas. Visur 
rado daug palankumo ir pritarimo rinkliavai. Rinkliavos dieną 
pats dalyvavo Šv. Jadvygos (Berlyne) bažnyčioje. 

1917 m. birželio 15 d. posėdyje nutarta paprašyti Mgr. Pa- 
celli, Vatikano nuncijų Vokietijai (gyv. Miunchene), kad su- 
rinktus Vokietijoj pinigus atsiųstų Vykdom. komitetui neiškei- 
tęs į frankus. 

Italija neįsileido kom. atstovo ir tenai skirti raštai užsi- 
gulėjo rusų atstovybėj, taigi birželio 20 d. nutarta parašyti 
Italijos vyskupams paaiškinamuosius laiškus ir visa išsiųsti 
Italijon. oi 

Liepos 30 d. posėdy buvo pranešta, kad galų gale Romoj 
surasti tie siuntiniai ir dabar nutarta parašyti kan. Prapuole- 
niui ir rusų pasiunt. Bock'ui, kad išsiuntinėtų vyskupams. Vė- 
liau kan. Prapuolenis prašė, kad kas atvažiuotų Romon, bet ne- 
buvo kam važiuoti. 

Informacinę brošiūrą apie Lietuvos vargus, kuri jau gana 
ilgą laiką ruošiama, nutarta atspausdinti prancūzų, anglų - ir 
vokiečių kalbomis. 

Biržeilo 28 d. nutarta parašyti laišką dėl Centr. komiteto 
Lietuvoje atgaivinimo Hindenburgui, Liudendorfui, Izenburgui 
iv Betman-Holvegui. 


5. Kliūtys pinigų atsiuntimui ir kova dėl jų (kliūčių) 


Liepos 30 d. tartasi dėl atsilankymo pas protestantus (Švei- 
carijoj) rinkliavos klausimu. Paaiškėjo, jog nebuvo galima su- 
rasti jokio centro, nuo kurio būtų galima surinkti žinių ir pra- 
dėti propagandą. Todėl pasitenkinta atsilankymu pas vieną ki- 
tą asmenį. 

Rugpiūčio. 13 d. svarstomas kardin. Hartmano laiškas, ku- 
viame jis praneša, jog surinktieji Vokietijoj pinigai (apie pusė 
milijono markių) pasiųsti tiesiog vysk. Karevičiui ir tas pa- 
daryta valiutos keitimo nuostolių išvengimui. Posėdžio daly- 
viai šia žinia buvo suerzinti, nes popiežiaus ir komiteto buvo 
nustatyta viską surinkti į Šveicariją kontrolės ir apyskaitos 
patogumui. Vokietijos vyskupams, kaip ankščiau matėme, bu- 
vo pranešta per Mgr. Pacellį, kad pinigus siųstų Šveicarijon 
nekeitę į frankus. Posėdžio dalyvių buvo bijoma, kad vokiečiai 
nebūtų iškeitę markes į erzacrubhius. Nutarta šiuo reikalu 
greitai susižinoti su vysk. Karevičium. 

Šia proga nutarta pašalpą Lietuvai dalinti šiuo būdu: '/, 
Suvalkijai, */; Kaunijai ir */, Vilnijai. Kadangi Suvalkija lig 
šiol nebuvo gavusi, todėl nutarta dabar Suvalkijai ir Kaunijai 
dalyti lygiomis. 

Rugpiūčio 27 d. svarstomas pranešimas iš Anglijos. Jame 
vašo, kad iš tenai nebus praleisti pinigai Lietuvon, nes bijoma, 
kad jie nepatektų vokiečiams. Tas susirinkusiems atrodė keis- 
14. „Nutarta pasiųsti Bartušką į Berną sužinoti, kas daroma su 
pašalpomis kitiems kraštams. 


106 


Tame pat posėdy nutarta pasiųsti 50.000 rublių Lietuvon, 
įteikiant pinigus vykstantiems tenai delegatams. 

1917 m. spalių 8 d. nutarta paskirti Vilniaus komitetui, 
A. Smetonai prašant, 325.000 frankų. 

Lapkr. 8 d. svarstoma žinios, kad Amer. raud. kryžius 
duoda 100.000 dol. Lenkijos vaikams, o lietuviams neduoda nė 
tų 127.000 dol., kurie buvo pernai surinkti per „Liet. dieną“ 
Amerikoj (lapkr. 1 d.). Tai skaudus dalykas. Reiktų siųsti 
Amerikon delegatą, kuris visa tai išaiškintų ir išjudintų. Bet 
nėra žmogaus, kuris galėtų važiuoti, nes visi užimti darbais. 
Važiavimo klausimas atidėtas iki sausio mėn., o dabar nutarta 
vykti į J. A. V. pasiuntinybę Berne ir tenai kalbėti. 


Paaiškėjo, kad prancūzai konfiskuoja beveik visus Vykd. 
komiteto laiškus. Nutarta parašyti raštus Prancūzijos minist. 
pirmininkui ir Krašto apsaugos ministrui, prašant sustabdyti 
konfiskavimą. 


Komiteto delegatai atsilankė pas Anglijos atstovą ir pa- 
darė priekaištų dėl neįsileidimo delegato, dėl neleidimo išsiųsti 
Lietuvon pinigų etc. Atstovas paaiškino, jog tenai neleidžiama 
pinigų dėl to, kad Lietuva užtektinai produkuojanti maisto. Jei- 
gu įleisti tenai pinigus ar maistą, tai tas atiteksią vokiečiams. 
O, ar siunčiami pinigai ir maistas į Lenkiją, — jis nežinąs. De- 
legatai paaiškino, kad siunčiamą pašalpą daliną lietuviai ir nieks 
vokiečiams netenką. 


Delegatai kalbėjo taip pat ir su Raud. kryžiaus vadovybe 
(Šveicarijoj). Į jų priekaištus, kad lenkams duodą daug, o lie- 
tuviams nieko, atsakė, jog nežinia, ar lenkai dar ilgai gausią, 
o dėl Lietuvos, — tai nesą žinios, ar tenai galima ką nors pirkti. 
Delegatai išaiškino, kad pašalpas daliną patys lietuviai. Gera 
būtų, kad Raud. kryžius pasiųstų savo atstovą tenai. Šiai min- 
čiai Raud. kr. vadovybė pritarė ir ketino pasitarti su J. A. V. 
atstovybe. 

Sunkiau buvo delegatams prieiti prie Prancūzijos atstovy- 
bės. Vis dėlto pavyko pasikalbėti ir išaiškinti dalykus. Tačiau 
»rancūzai nepamiršo priminti savo seną giesmelę, kad geriau 
būtų lietuviams eiti išvien su lenkais. 

1918 m. sausio 25 d. nutarta surinkti visus dokumentus, 
liečiančius „Liet. dieną“ ir atspausd. 500 egz. 

Kovo 4 d. gauta Karevičiaus ir vok. valdžios raštai. Rašo, 
kad Lietuvoje veikią grynai lietuviški komitetai ir vokiečiai i 
jų veiklą visai nesikišą. Nutarta su tais raštais supažindinti 
cntantės atstovybes ir paveikti, kad „Dienos“ pinigai nebūtų 
kliudomi. Tačiau entantės atstovybės nelabai norėjo tam ti- 
kėti*). 

Gegužės 24 d. dr. Bartuška praneša, ką girdėjęs Amer. 
vaud. kryžiuje (Berne). Vašingtono Raud. kryž. nenorįs išleisti 
127.000 dol. Lietuvon. Tada pakišta mintis, kad išleistų pabė- 
gėliams, kurie dabar Rusijoj. Ta mintimi susidomėjo ir sakė 
referuosią Vašingtonui. Tarp kita pareiškė, jog atsiklausią Pa- 
derevskio av Sapiehos. Bartuška užprotestavo dėl bet kokio 
lenkų kišimosi į lietuvių reikalus. Raud. kryž. vedėjas Vaithau- 
zas (Whitehouse) paketino sužinoti ir pranešti, av Amer. lie- 
tuviai kariai, vykstantieji į frontą aprūpinti dvasios reikalais. 
Delegatas taip pat atsilankė ir Prancūzų pasiuntinybėj. 


Rugpiūčio 21 d. (1918 m.) konstatuota, kad dar vis kon- 
Žiskuojami laiškai ir pinigai iš antantės pusės. Kadangi Švei- 
carijoj aukų gavimas taip sumažėjo, kad nepateisina išlaidų 
(pašto ženklai, daktiliografė etc.), todėl nutarta toliau propa- 
sandos nevaryti. 


Lapkričio 21 d. svarstomas nuo seniai judinamas klausi- 
mas —- baigti apyskaitą ir paskelbti  „Osgervatore Romano“ 
rinkliavos davinius. Revizijos komisiją numatyta kviesti ne: 
vėliau gruodžio 2 d. 

Sekantis posėdis įvyko tik 1919 m. liepos 7 d. Dalyvavo 
prel. Olšauskis, J. Gabrys ir A. Steponaitis. Čia paaiškėjo, kad 
apyskaita nėra baigta ir ,„(Oss. Romano“ nepaskelbta. Ižd. Dau- 
mantas nebaigė tvarkyti iždo ir nepaskelbė apyskaitos. Skai- 
tyta Purickio telegrama ir Daumanto laiškas perduoti visų 4 
organizacijų (Lituanijos, Inf. biuro, Vykdom. komiteto ir 
Tautos tarybos) turtą valdžiai. Posėdis rado reikalingu patiems. 
sutvarkyti organizacijų apyskaitas ir tada perduoti. Nutarta 
tuo reikalu atsiklausti Liet. valdžios ir prašyti, kad ji paragintų 
Daumantą sutvarkyti organizacijų apyskaitas. 


') Kaip vėliau pasirodė, turėjo pagrindo netikėti, nes vokiečiai vis. 
žadėjo laisvą veikimą organizaijoms, o iš tikrųjų nenorėjo duoti. 

Kan. K. Olšauskis, kuris atvyko Švei- 
carijon 1917 m. pradžioj su Šv. Tėvo 
leidimu suruošti „Lietuvių dieną“ vi- 
same katalikiškame pasauly. Jis dar- 
bavosi visose liet. organizacijose 
Šveicarijoj. 


Paskutinis Vykd. komiteto posėdis įvyko 1919 m. liepos 
26 d. Kadangi iš valdžios negauta jokio atsakymo, todėl nu- 
iarta pasiųsti prel. Olšauskį Lietuvon, kad jis visus dalykus 
išaiškintų'). 


IV. POLITINĖ LIETUVIŲ VEIKLA (1917) 


1. L. informacijų biuras. 2. Aukščiausia liet. tarybos de- 
tegacija. 3. Lietuvių siekimai Rusijoj. 4. Sunkios derybos su 
vokiečiais. 5. Vilniaus konferencija (rugys. 18—23 d.) iv Stock- 
holmo konferencija (spalių 18—20 d.). 


1. Liet. informacijų biuras 


1. Liet. inform. biuro pradžia siekia prieškarinius laikus. 
Jį įsteigė J. Gabrys Paryžiuj 1911-11-19. J. Gabrys 1904-5 metų 
tusijos revoliucijos laikais pasižymėjo savo energinga veikla 


1) Apie Vykd. kom. likvidavimą ir apyskaitą žiūr. toliau, skyriuje — 
„Šveic. organizacijų likvidavimas“. 

prieš caro režimą (rusų mokytojų ir valdininkų šalinimas, lie- 
tuvių kalbos įvedimas į mokyklas, lietuvių viršaičių paskyrimas 
ir t. t.), todėl pateko į kalėjimus, o vėliau emigravo į Pran- 
cūziją. 

Dar prieškariniais laikais jo biuras kėlė lietuvių vardą 
prancūzų spaudoj, aiškino pasauliui žalingą carizmo veiklą Lie- 
tuvoje. Bedirbdamas pavergtųjų tautų sąjungoj, jis panau- 
dojo kiekvieną progą supažindinti kitus su lietuvių klausimu. 
1912 m. pradėta leisti „Les Annalles de Nationalitės“. 

Begyvendamas Paryžiuje jis susipažino su daugeliu asme- 
nų, kurie per D. karą stovėjo valdžios sferose ir daug padėje 
lietuviams, ypač per taikos derybas. Jei patys lietuviai nebūtų 
susiginčiję savo tarpe ir nebūtų pradėję tarpusavę kovą, ypač 
po konferencijos Lozanoj 1918 m. rugs. 5—16 d., tai Versalio 
derybose būt daug daugiau laimėta. js 

J. Gabrys 1915 m. lapkr. 3 d. apsigyveno Šveicarijoj, ma- 
nydamas, kad čia, kaipo neutralioj šaly, sėkmingiau galės dar- 
buotis; čia, mat, gyveno lietuvių, su kuriais buvo galima veikti. 
Iki 1916 m. liepos pabaigos informavimo darbe jis veikė vienas. 
Per lietuvių konferenciją 1916 m. birželio 27 d. buvo nutarta 
iam į pagalbą priskirti stud. J. Purickį ir stud. V. Daumantą. 

Pirmiau inf. biuro uždaviniais buvo informuoti pasaulį 
per spaudą apie lietuvius, kas jie yra, kokia jų praeitis, kokios 
dabar aspiracijos, o taip pat atremti klaidingus skelbimus per 
spaudą apie lietuvius; be to: reikalui esant, siuntinėti žymiems 
įvairių kraštų asmenims raštus bei memorijalus lietuvių reika- 
lais. Ir taip: 1916 liep. 29 nutarta reaguoti į Anglijos minist. 
E. Grey kalbą, kurioje, išvardindamas nukentėjusias tautas, ne- 
paminėjo lietuvių, ir taip pat reaguoti į lordo R. Cecil'io kalbą, 
kurioje pažymėjo, jog Suvalkijoje nesą lietuvių. Rugp. mėnesį 
pasklinda gandai apie Lenkijos atstatymą. "Taigi to mėnesio 
11 d. biuro posėdy svarstomas klausimas, kaip reaguoti, jei len- 
kai užsimintų apie kokias nors unijas. Rugp. 21 d. kyla Lie- 
tuvos žemėlapio klausimas. Jį apsiima padaryti V. Daumantas. 
Tame pat posėdyje svarstomas informac. brošiūros apie Lietu- 
vą klausimas. Šis klausimas jau nuo metų pradžios judinamas. 
Nutarta skubiai baigti. 

Leidžiama informacinis laikraštis „Litauen“ vokiečių kal- 
ba, kurį redaguoja Purickis. Ruošiamas memorijalas Lietuvos 

nepriklausomybės klausimu, kurio norima atspausdinti Z00 cgz. 
ir išsiuntinėti valdžioms; jis reiktų išsiuntinėti prieš vokiečių 
kancl. kalbą rugsėjo 28 dieną; jį rašo Gabrys. Taip pat bai- 
giamas rašyti memorijalas Viln. universiteto klausimu (numa- 
tytos 8 katedros), kurį rašo Purickis. 


Žemėlapio klausimas stumiasi pirmyn, bet neina sparčiai, 
nes daug svarstymų ir ginčų sukelia ribų klausimas, istorinių 
ir etnografinių momentų žymėjimas. 

Kalbama (X-9) apie įvairių lietuviškų atvirukų išleidimą; 
šio darbo imasi Daumantas. 

Rašomas taip pat memorijalas Vilniaus arkivyskupo klau- 
simuų; šis darbas pavestas J. Purickiui. 

Pirm. Gabrys (X-19) praneša, kad jis jau tariąsis su švei- 
carais dėl „Lietuvos atstatymo“ komiteto ir skaito jau paruoš- 
ią įstatų projektą. Nuo lapkričio mėn. pradeda eiti laikv. fran- 
cūzų kalba — „Pro Lituania“. Jį redaguoja Gabrys. 


2. Aukšt, liet. tarybos delegacija Šveicarijoj 


Pirmoje Lozanos konferencijoje buvo nutarta steigti Švei- 
carijoj Aukščiausiąją lietuvių tarybą, į kurią turi atsiųsti atsto- 
vus visų kraštų lietuviai nuo srovių (9 asmens). Kol ši taryba 
susirinks, politinius Lietuvos reikalus ves Liet. informacijų 
biuras, kuris vadinsis minėtos tarybos delegacija. Ji (delega- 
cija) tą uždavinį pildė iki 1917 m. Berno konferencijos. 4 

Kaip matome, Delegacijos veikla beveik sutampa su Biuro 
veikla. 

1916 m. lapkr. 5 d. vokiečiai paskelbė Lenkijos nepriklau- 
somybę. Delegacijos nariai ilgai debatavo, ką lietuviai turi da- 
ryti, kaip panaudoti šią progą savo nepriklausomybei išgauti, 
kaip, pagaliau, reaguoti, jei lenkai kėsinsis į Lietuvą. 

Kada lenkai derėjosi su vokiečiais dėl Lenkijos laisvės pa- 
skelbimo, jie (lenkai), be abejonės, prašė, kad Lietuva būtų pri- 
skirta prie Lenkijos, ir aiškino, jog tuo būdu pasidarys didesnė 
armija, kuri stos vokiečių pusėj. Ši mintis masino vokiečius, 
nors jau jie žinojo lietuvių pastangas nusikratyti lenkais. Len- 
kai reikalavo, kad bent Suvalkų ir Vilniaus gubernijos būtų pri- 
jungtos prie Lenkijos. 

Lenkai buvo susineše su Kuršo baronais ir sukėlė juose 
norą dėtis su lenkais. 

Šveicarijos lietuviai labai susirūpino, kada, po Lenkijos 
nepriklausomybės paskelbimo, laikraščiai pradėjo rašyti apie 
Lietuvos prijungimą. Politinės įstaigos (Lietuvių tarybos dele- 
gacija ir Inform. biuras), kurių priešaky stovėjo Gabrys, darė 
žygių, norėdamos užkirsti tiems gandams kelią ir informuoti 
valdžias apie lietuvių n<norą dėtis su lenkais. Gabrys tuo rei- 
kalu tarėsi su rusų ir prancūzų atstovybėmis ir teiravosi, ar jos 
padės lietuviams išsisukti lenkų globos. Nei vieni, nei kiti, ta- 
da nieko tikro nepasakė. 

Tada tarėsi su baronu Fr. Ropu, kuris tarpininkavo su vo- 
kiečiais. Kalbėdamas su juo Gabrys pareiškė protestą prieš 
lenkų kėsinimąsį į Vilnių, Suvalkiją. Ropas pareiškė, kad 
vokiečisi dar neturį tikros nuomonės dėl Lietuvos. Gabrys pa- 
siūlė, kad, jei vokiečiai pripažins laisvą Lietuvą su sostine Vil- 
niumi, tai lietuviai pastatysią apie 100.000 kariuomenės. 

Vėliau (po Delegacijos posėdžio XI-29) Gabrys dar kartą 
kalbėjo su bar. Ropu ir referavo saviškiams štai ką: baronas 
sutinka su mintimi, kad Vilnius turi būti Lietuvos sostinė, kad 
admin. Michalkevičių reikalinga pašalinti ir išrinkti vyskupą 
lietuvį, kad valdžią turi sudaryti patys lietuviai ir t. t.; toliau 
Gabrys įrodinėja, kad reikalinga atšaukti iš Lietuvos Izenbur- 
gas; Ropas pareiškęs mintį, jog reikią sudrausti lietuvių puoli- 
mus per spaudą iš Šveicarijos; į tai pirmininkas atsako, jog 
tai bus padaryta, kada vokiečiai savo elgesiu neduos tam prie- 
žasties; tarp kita Ropas pažymėjo, jog vokiečiams darbininkai 
esą svarbiau, kaip kareiviai; pirmininkas pareiškė, kad konkre- 
čiau bus galima tartis tik tada, kai atvyks atstovai iš Lietuvos. 

Bendra situacija 1916 m. pabaigoj tokia, kad rusai nesi- 
ryžta gelbėti Lietuvos nuo Lenkijos, entantė daugumoj pritaria 
lenkų politikai. Nutarta parašyti memorijalus Lietuvos nepri- 
klausomybės klausimu ir įteikti juos Delegacijos vardu Loid 
Džordžui, Brijanui, Trepovui'). 

Norėdami nušviesti Aukščiausios liet. taut. tarybos dele- 
gacijos veiklą, čia duosim vieno memorijalo turinį, kuris liečia 
laisvos Lietuvos atstatymą. 


1) Žinios apie Delegacijos veikla paimtos iš Delegacijos protokolų. 

Jis turi 19 spausdintų pusl. laišk. popieriaus formato 
(19x28 cm). Slaptai. Pavadinimas: Mėmoire relatif A la 
veconstitution de la Lituanie indėpendante. Projet ėlabarė par 
la dėlėgation  permanente du  conseil national suprėme li- 
tuanien. 


Memorijalas susideda iš trijų dalių. T. Įžengiamosios pasta- 
bos: visos Lietuvos srovės siekia nepriklausomybės; kariaujan- 
čios valstybės paskelbė laisvą tautų apsisprendimą, norėdamos 
atsiekti tvirtą taiką po karo; čia cituojami Lordo W. ChurchilV'o, 
Lloyd George'o, Viviani'o, Briand'o, Bethmann Hollweg;o ir kitų 
žodžiai; praeities pavyzdžiai parodo, jog pasikėsinimas prieš 
tautų laisvę duoda blogas pasėkas. 

II. Laisvos Lietuvos atstatymas. Už atstatymą kalba isto- 
vija: tryliktuoju amžium pradedant Lietuva išaugo į didelę vals- 
tybę nuo Baltijos iki Juodųjų jūrų; čia pridėti du žemėlapiai : 
XV ir XVI-XVIII amž. Rusai nepajėgė Lietuvos nutautinti, 
nežiūrint į Muravjovų žygius, į tikybinius persekiojimus, į spau- 
dos draudimą, į Lietuvos kolonizavimą rusais. Priešingai: lie- 
Luviai išliko gyvi ir, atgavę šiek tiek laisvės nuo 1905 m., jie su- 
spėjo sukurti savo draugijas: „Saulę“, „Žiburį“, „Rytą“, „Šv. 
Kazimiero dr.“, „Žagrę“, „Viliją“ etc.; garsūs menininkai 
(Čiurlionis, Rimša ir kiti) spiečiasi meno draugijoj, mūsų dai- 
niai, kurie palaikė liaudy lietuvybės dvasią, sukūrė gan plačią 
literatūrą; dėl to nuo šiol lietuviai nori laisvai gyventi; konfe- 
rencijoj, įvykusioj Berne 1916 m. kovo 1—5 d.'), lietuviai pri- 
ėmė šią rezoliuciją: „Atsižvelgiant į tai: 1) kad Lietuva buvo 
laisva ištisus amžius, 2) kad lietuvių tauta niekad nesiliovė rei- 
kalauti laisvės, 3) kad lietuvių tauta sudaro etninį, civilizacinį 
ir psichologinį vienetą, 4) kad karo nuteriotoji Lietuva sėkmin- 
giausiai gali pakilti iš griuvėsių tik atgavus savo laisvę, 5) kad 
nepriklausomos Lietuvos atstatymas geriausiai gali prisidėti 
pre tvirtos taikos Europoj, 6) kad visos entantės valstybės pa- 
siskelbė kariaujančios už tautų laisvę ir 7) kad pati Vokietija 
savo kanclerio lūpomis paskelbė, jog jos armija „išlaisvino“ Lie- 
tuvą, — lietuviai patriotai nutarė ieškoti taikos tarybose vi- 
siškos Lietuvos nepriklausomybės“. 


1) Iš tikrųjų ši konfer. įvyko vasario 12—14 d. Friburge, tik atsav- 
gumo sumetimais nurodyta kita vieta ir data. 

Nepriklausoma Lietuva taip turi atrodyti: teritorija — čia 
nurodomi Lietuvos plotai apie 200.000 kv. km su dešimt mili- 
jonų gyventojų iš kurių 6504 lietuvių, 1044 baltgudžių, 1074 
žydų, 576 latvių, 1074 kitų tautų; pridedamas žemėlapis, vaiz- 
duojąs būsimą Lietuvą; valdymo tvarka — konstitucinė monar- 
chija, seimas; įstatymų pagrindan bus paimtas garsus ,Lie- 
tuvos statutas“; sostinė — Vilnius. 

III. Trečioje dalyje yra atremiami galimi užmetimai. Ypač 
plačiai atremtos lenkų pretenzijos prie unijos. Čia paduota 
ištrauka iš minimos 1916 m. Berno konferencijos nutarimų. 

Ta pati Delegacija įteikė Šv. Tėvui Benediktui XV memo- 
rijalą Lietuvos bažnytinio sutvarkymo klausimu. Šis memorija- 
las atspausdintas prancūzų kalboj 14 puslapių gražiame po- 
pieriujė. 

Delegacija įteikė dar vieną memorijalą kam reikia Vilniaus. 
universiteto reikalu. 

1916 m. lapk. 13 d. įsteigta „Lietuvos atstatymo draugija“. 
Dalyvavo Gabrys, E. Chavannes, F. Grec, J. Purickis ir V. Dau- 
mantas. Draugijos tikslas — pažinti Lietuvos kraštą, jos tur- 
tus, padėti steigtis tenai ekonominėms organizacijoms ir t. t. 
Pirm. išrinktas Gabrys, sekret. — E. Chavannes, ižd. — V. Dau- 
mantas. 

1917 m. sausio 2 d. posėdy pirm. Gabrys praneša, kad jis 
vienas nesuspėjąs redaguoti „Pro Lituania“ ir manąs, jog reik- 
tų kviesti p-tę Pouvreau į pagalbą. Klausimas lieka nebaigtas. 
Toliau pranešama, kad „Litauen'o“ platintojas Mitler silpnai 
dirbas, reiktų pakeisti kitu. Be to, redakt. Purickis pažymi, jog; 
ir jis nespėjąs aprėpti visų darbų: redagavimo „Litauen“ ir kitų. 

1917 m. pradžioj biuro ižde pritrūko pinigų ir tas pradėjo 
trukdyti spaudinius ir bendrai visą darba. Pereitais metais 
įplaukų buvo vos 10.420 fr. 20 <. ir 1917 metams liko tik 2.885 
fr. 20 ec. Vasario pradžioj buvo tokia sunki būklė, kad spaustu- 
vė atsisakė dirbti dėliai nesumokėtų skolų. O tuom tarnu pro- 
paganda spaudoj prašyte prašėsi. 

Vasario 14 d. jau dalyvauja biuro posėdy Š. Amerikos lie- 
tuvių (katalikų) delegatas dv. Bartuška. 

1917 m. kovo 1 d. Inf. biuras priėmė „Vykdomojo komite- 
to“ pasiūlymą padėti suorganizuoti ,Lietuvių dieną“ visame 
kat. pasaulyje. Tam tikslui reikėjo padaryti katal. laikraščių 

sąrašas, sueiti į santykius su telegr. agentūromis. Susitarta su 
žurnal. Tomsonu iš Londono, kuris turės informuoti anglų spau- 
ūą, ir su Rivet „Le Temps“ korespondentu, kad jis informuo- 
tų prancūzų spaudą. 


Iškilus pavojui iš lenkų pusės, Lenkijos laisvę paskelbus, 
susirūpino Lietuvos lietuviai. 

Gruod. 9 d. (1916) A. Smetona ir J. Šaulys pasiuntė raš- 
tą dr. Zimermanui, valstybės sekretoriui, išdėstydami klausi- 
mo svarbą ir prašydami leidimo asmeniškai pasimatyti ir ge- 
riau dalyka išspręsti. Į tai Zimermanas atsakė gana mandagiai, 
bet patarė tuo reikalu kreiptis į Oberostą. 

Po šio nepasisekimo Berlynan nuvyko penki vadai (Dr. J. 
Basanavičius, gyd. A. Domaševičius, inž. S. Kairys, A. Sme- 
tona ir dr. J. Saulys) 1917 m. vasario 17 d. įteikė Vilniaus— 
Suvalkų valdžiai protestą prieš lenkų pasikėsinimus į lietuvių 
veikalus!). 


3. Lietuvių siekimai Rusijoj 


tusų revoliucija kovo mėnesy pakėlė centralinių valstybių 
dvasią, nustebino kovojančius entantės pusėj, padrąsino Rusi- 
jon pasitraukusius lietuvius ieškoti autonomijos ar net laisvės. 
Petrapily įvyko lietuvių konferencija 1917 m. vasario 24 d., 
kur pasisakyta už Lietuvos autonomiją federacijoj su Rusija. 
Už autonomija pasisakė taip pat ukrvainai ir latviai. 


Kovo 26 d. išrinkta Liet. tautos taryba (Rusijoj) iš 12 na- 
rių. Čia turėjo prisidėti 6 baltgudžiai, 3 žydai, 2 lenkai ir 1 ru- 
sas. Ši taryba kovo 31 d. įteikė ministrui pirmin. kunigaikšč. 
Lvovui plačios autonomijos projektą. Vėliau susirinko lietuviai 
Minske ir tarėsi dėl tolimesnio Lietuvos likimo, ir rado reika- 
lingu, kad patys lietuviai turėtų spręsti savo likimą. Dar vė- 
liau (po 2 savaičių) karių susirinkimas nutarė, kad Lietuvos 
valdymo forma turi būti demokratinė. 


1) Žiūr. B. Colliander „Die Beziehungen zwischen Litauen und 
Deutschland wahrend der Okkupation 1915—1918“, psl. 108 s. 

1917 m. birž. € d. Petrapily susirinko Didysis seimas 
(apie 300 dalyvių lietuvių). Čia pakartotinai kalbėta apie 
Lietuvos nepriklausomybę. Bet atsirado ir kitokių nuomonių. 
Šilingas, Januškevičius išsireiškė už federaciją su Rusija. Visa 
socialistinė kairioji srovė laikėsi tos nuomonės, kad Lietuva pa- 
siliktų federacijoj su nauja demokratine Rusija. Stovinčių už 
laisvę seime buvo daugiau: tai buvo katalikai ir pažangiečiai. 
Bene birž. 15 d. prieita prie balsavimų ir priimta: a) visos 
Lietuvos dalys turi būti sujungtos ir įkurta laisva neutrali 
valstybė, b) Lietuvos neutralitetas turi būti garantuotas tai- 
kos konferencijos, c) taikos konferencijoj turi dalyvauti lietu- 
viai, d) Lietuvos valstybės forma turės būti nustatyta konsti- 
tuantos, išrinktos slaptu, lygiu, visuotinu balsavimu'). 

Kada ši rezoliucija buvo priimta, kairieji, apie 130 smenų, 
apleido salę, reikšdami nepasitenkinimą. 

Toks nevieningumo pasireiškimas tais laikais turėjo dide- 
lės neigiamos reikšmės. Lietuviai galėjo laimėti nepriklauso- 
mybę tik būdami vieningi, tik dirbdami sutartinai. Matyt, kai- 
rieji su tuo mažai skaitėsi, o jiem labiau rūpėjo, kad jų būtų 
viršus, kad kiti pasiduotų jų įtakai. 

Proviz. rusų valdžia nepadarė jokių žygių lietuvių judėji- 
mo atžvilgiu, bet pats laikas dirbo visų Rusijos tautinių mažu- 
mų naudai. Didžiausią judėjimą parodė ukrainai, susirinkę 
Kieve ir aiškiai pasisakę už autonomiją. Į lietuvių reikalus vis 
lik atsižiūrėjo prov. valdžia ir atstova M. Yčą paskyrė Lietu- 
vos Teikalų komisaru prie švietimo ministerijos. 

Bendrai, Lietuvos klausimas Rusijoj darosi vis aiškesnis 
ir nepriklausomybės balsas atranda daugiau pritarimo. Vokie- 
tija tuom tarpu dar svajoja apie grobuoniškus tikslus ir nepa- 
rodo Lietuvai jokio žmoniškesnio geslto. Tiesa, atsiranda pra- 
kilnesnių žmonių Reichstage ir šalia jo, kurie mato aneksionis- 
tų žygių žalingumą ir kelia balsą Lietuvos laisvės naudai. 

Grįžtant prie Šveicarijos reikalų tenka pažymėti, kad 
1917 m. birž. 3 d. perrinkta biuro valdyba, nes II Lozanos kon- 
ferencija nustatė, kad pirmininkas turi būti renkamas 3 me- 
tams, o kiti nariai tik metams. Kiti nariai palikti savo vietose, 


19 Žinios paimtos iš Colliandev „Die Beziehungen zwischen Litauen 
und Deutschland“, psl. 108—112. 

o dr. Bartuška išrinktas vicepirmininku. Revizijos komisijon iš- 
rinkti kan. Olšauskis, dr. Bartuška ir kun. Steponaitis. 


V. Daumantas pranešė, kad žemėlapis jau atiduotas spaus- 
dinimui; išlaidoms numatyta 10.000 fr. 


Kada Rusijoj po revoliucijos buvo išrinkta nauja valdžia, 
pasikeitė ir atstovai. Šveicarijoj kunigaikštį Bibikovą, kuris 
buvo palankus lietuviams, pakeitė ponas Onou. Šis, paveiktas 
kai kurių lietuvių intrygų, buvo nepalankus liet. veikėjams. Bu- 
vo bandoma kaip nors dalyką išaiškinti (1917 m. bal. 19 d.) ir 
prieiti per Onou prie naujosios Rusijos valdžios su Lietuvos 
klausimu. Entantės atstovybės, paveiktos tų pačių intrygų, taip 
pat nepalankiai žiūrėjo i mus ir visą Lietuvą. 


4. Sunkios derybos su vokiečiais 


Balandžio antroj pusėj buvo pagrąsinta vokiečiams, kad, 
jei jie nepagerins Lietuvoj būklės, bus kovojama per spaudą. 
"Po pat mėnesio pabaigoj atvyko bar. Ropas, pranešdamas, kad 
vokiečiai mano išrinkti Lietuvos Tarybą ir paskelbti Lietuvą 
nepriklausomą. Į pasitarimus su juo (Berne) nuvyko Gabrys ir 
Daumantas. Kada per pasitarimus delegatai pasakė, kad, jei 
vokiečiai mano padėti Lietuvai, tai tepaskelbia ją laisva dabar, 
tuojau. Baronas aiškino, kad tuom kart tai padaryti esą nepa- 
togu iš atžvilgio į lenkus ir rusus. Dėl to jie maną išrinkti tau- 
tos tarybą, anot jų, „„Vertrauensrat'ą“. Jis atvykęs čia susi- 
tarti su delegacija, kad tinkamai paskelbtų spaudoj, jog išrink- 
ta taryba ir padarytas žygis į Lietuvos laisvę. 

Delegacijos nariams tas viskas atrodė nauju akių muilini- 
mu pažadais. O vokiečiai tuo laiku siuntė komunistus į Rusiją 
užblombuotuose vagonuose ir laukė, kada jie tenai padarys 
suirutę. 

Kada vasarą vėl atvyko Ropas su įvairiais pasiūlymais ir 
norėjo pasimatyti su delegacijos nariais, ypač su pirm. Olšaus- 
kiu, šie pareiškė, kad gana tų visų tarybų ir akių muilinimų. 
Jeigu norima kalbėti, tai reiktų: 1) pašalinti iš Lietuvos Izen- 
burgą, 2) išrinkti Lietuvos tarybą, 3) paskelbti Lietuvos ne- 
priklausomybę, 4) pavesti kraštą valdyti patiems lietuviams. 


i L kTĖ 


Matydama, kad su vokiečiais sunku susitarti, delegacija lie- 
pos 10 d. nutarė sušaukti lietuvių seimą Šveicarijoj rugsėjo mė- 
nesį. Seimo darbų tvarką apsiėmė sustatyti Bartuška, Gabrys, 
Purickis. Nutarta išsiuntinėti laiškus su prašymais atsiųsti po 
3 delegatus nuo kiekvienos srovės, nes numatoma spręsti Lie- 
tuvos nepriklausomybės klausimą. Tame pat posėdy Bartuška 
buvo išrinktas vykti Romon Vilniaus vyskupo klausimui išspręs- 
ti. Nuvykti tačiau neteko, nes italai nedavė vizos. Nutarta 
laip pat pasiųsti visų kraštų lietuviams platų pranešimą apie 
Šveicarijoj atliktus darbus ir atsiklausti jų nuomonės dėl Lie- 
tuvos ribų. 


Vokiečiai, sužinoję apie sumanytąjį kongresą, nutarė pa- 
skubėti su Lietuvos klausimais. 


Liudendorfas buvo manęs pavesti Kuršą ir Lietuvą Vokie- 
tijai, sujungiant jas personalinė unija su Hohencolernų dinas- 
tija, o Lenkiją pastatyti Habsburgų valdžioje. Su šia mintimi 
sutiko ir kaizeris. 


Liudendorfas norėjo sukurti „Pasitikėjimo tarybą“ (Ver- 
trauensrat) iš Basanavičiaus, Karevičiaus ir Smetonos. Bet 
lietuviai norėjo turėti plačią atstovybę — tarybą, ir tam tikslui 
nutarė sušaukti gausią konfereneiją Vilniuje. Rugp. 1—4 d. 
Vilniaus lietuviai svarstė, kaip tinkamiau sušaukti konferenciją. 
kas joje turėtų dalyvauti ir t. tt Konferencija numatyta rugs. 
18—22 d. Vilniuje. 

Vokiečiai katalikai (Centras) stovėjo už Lietuvos nepri- 
klausomybę ir siūlė valdovu Viurtembergo kunigaikštį Urachą. 


Centro ats. Rrzbergeris atvyko į Šveicariją, ir rugp. 4 d. 
su juo susitiko Brunene Olšauskis, Bartuška ir Steponaitis. 
Yrzbergeris nušvietė visą klausimą taip, kaip jis atrodo Vokie- 
tijoj. Urachą jis charakterizavo kaipo gerą kataliką, sumanų 
i» prityrusį žmogų. Erzbergeris žadėjo atgaivinti Centralinį 
komitetą ir draugijas Lietuvoje: Saulę, Žiburį, Ryta. Taip pat 
ketino tarpininkauti Romoje, kad Vilniun būtų paskirtas vys- 
Kupas lietuvis. 


Tuo metu lenkai pradėjo entantės spaudoj judinti Lenkijos 
išėjimą į jūras per Lietuvą klausimą. Reikėjo ginti Lietuvos 
neliečiamybę entantės spaudoje. Pradėta tartis su Rivet, Pa- 

"yžiaus „Le Temps“ korespondentu Šveicarijoj. Jis kalbėjo 
apie 100.000 fr. honorarą, jei lietuviai nori, kad jų klausimas 
būtų ginamas. Rašant sutartį, reiktų sumokėti 20.000 frankų 
avansu. Kadangi laikas buvo svarbus ir klausimas skubus, to- 
dėl nutarta pasirašyti sutartį ir sumokėti avansu 20.000 frankų 
Sutartyje buvo nurodyta, kad dės žinių, komunikatų ir straips- 
nių apie Lietuvos nepriklausomybę, jos santvarką ir t. t. Atei- 
tis parodė, kad korespondentas nedėjo pakankamai žinių į „Le 
Temps“. Teko sutartį nutraukti!'). 


Rugp. 22 d. Erzbergeris telegrafavo iš Bruneno (Šveic.), 
kviesdamas Delegacijos narius pasikalbėti svarbiais reikalais. 
Nuvyko Bartuška, Purickis ir Olšauskis. Erzbergeris papasa- 
kojo, kaip Centrui pavykę Reichstage užšakuoti Liudendorfą, 
kaip Lietuvos nepriklausomybę palaikąs Centras ir socialdemo- 
kratai, nors nelengva kova buvusi su Alldeutsch'ais. Pasikal- 
bėjimas buvo sklandus, nuotaika optimistiška. 


Žinią apie Lietuvos nepriklausomybę buvo manoma panau- 
doti prieš rusus, kurie delsė padaryti gestą lietuviams, bet spa- 
lių revoliucija, įvykusi Rusijoj, nubloškė lietuvių klausimą. 


5. Vilniaus konferencija (IX.18—22) ir Stockholmo 
konf. (X.18—20) 


1917 m. rugsėjo 18—22 d. įvykusi konferencija išrinko 
Liet. valstybės tarybą iš 20 asmenų. Savo kalboje, priimant Ta- 
rybos prisistatymą, Izenburgas paminėjo, kad konferencijos iš- 
rinkti atstovai tarsis su militarine vokiečių valdžia dėl ateities 
sutvarkymo, kad vokiečiai padarysią Lietuvą kultūros židiniu. 
O apie Lietuvos laisvę, apie Tarybos šeimininkavimą, — nė žo- 
džio. Tai dar vienas skaudus lietuvių apvilimas iš vokiečių 
pusės. 

Apie šitą vokiečių žygį, Lietuvių tarybos išrinkimą, gana 
plačiai rašė entantės spauda: ,„Rėpubligue francaise“, „L'Echo 
de Paris“, ,,La petite Rėpubligue“ ir net „Le Temps““. 


1) Dr. Bartuška savo knygoj psl. 146—148 plačiai aprašo šį klau- 
simą. 

Pasirodžius vokiečių spaudoj žiniai apie Lietuvos tarybą 
i" numatytus planus, pangermanistai pradėjo ataką prieš Lie- 
tuvą, ir ragino valdžią pasinaudoti proga ir prijungti ją prie 
Vokietijos. 


Dr. Bartuška rugsėjo mėn. atsilankė pas ,,„Le Temps“ ko- 
respondentą Genevoj ir išaiškino jam, kiek kenkia Lietuvai en- 
lantės nepalankumas, stumdamas ją į vokiečių rankas, kaip ne- 
žmoniška yra nepraleisti Lietuvon pinigų, surinktų ar tai „Liet. 
dienoj“ Amerikoj, av tai visame pasauly, kada tenai esąs badas 
ir didelis mirtingumas. 

1917 m. spalių mėn. vidury kan. Olšauskis ir dr. Purickis 
iš Lietuvos (po Vilniaus konfer.) per Berlyną nuvažiavo Stock- 
holman į konferenciją'). Čia rado atvykusius iš Rusijos kun. 
Tumą, M. Yčą, Šilingą, Bartkevičienę; iš Amer. buvo atvykęs 
dr. Šliupas ; čia dalyvavo ir įgaliotiniai — Aukštuolis, Savickas. 


Konferencijos dalyviai buvo kažkaip šaltai nusistatę prieš 
Sveicarijos veikėjus iv darė jiems priekaištų, būk, jų veikla 
esanti bespalvė, neaiški, būk, perdaug provokiška. Matyt, kad 
"tie šmeižtai, kurie buvo skleidžiami Šveicarijoj, pasiekė ir toli- 
mą Rusiją. Mūsų delegatams teko šiuos klaidingus priekaištus 
atremti ir tinkamai išaiškinti. 

Po tų ginčų prasidėjo pozityvūs pasitarimai. Mūsų dele- 
gatai pranešė, kaip einasi Lietuvoj, o anie, — kaip Rusijoj. Pa- 
aiškėjo, kad tenai didelis susikaldymas į partijas ir esą daug 
ginčų. Po 1917 m. birželio mėn. seimo atsirado Tautos taryba, 
Demokratinės dalies taryba ir Vykdomoji seimo komisija. Ka- 
rininkų sąjungai pavesta sudaryti Aukščiausiąjį Lietuvos ko- 
mitetą, kuris turi susitarti su įvairių partijų valdybomis. Šio 
komiteto vadovybėj buvo Grinius, Jablonskis, Mašiotas. Par- 
tijų — gana daug: 3 kairiosios (bolševikai, socialdemokratai 
ir internacionalai ; šių pastarųjų — dar 3 grupės) ir 4 dešinio- 


') Dr. Bartuška, aprašydamas savo knygoj Šveic. lietuvių 3 delegatų 
vykimą į Lietuvą, laiko atžvilgiu padarė netikslumų; pv., psl. 152 sako, kad 
Olšauskis ir Purickis iš Stockholmo grįžo rugsėjo vidury ir rugs. 30 d. 
darę pranešimą Lozanoj; tuo tarpu iš tikrųjų spalių vidury jie tik išvyko 
į Stockholmą iš Berlyno. Antroji Stockholmo konferencija įvyko 1917 m. 
spalių 18—20 d. 

sios (Santara, Pažanga, Krikš. demokratai ir katalikai). Prof. 
Voldemaras nupiešė klaidingas rusų pažiūras į Lietuvą. 

Po ilgesnio svarstymo prieita prie šių rezoliucijų: 

1) Stockholmo lietuvių konferencija sutinka su Vilniaus 
konferencijos rezoliucija (išvardina pirmą jos dalį) ; 

2) pripažįsta išrinktą Tarybą tikra lietuvių atstove ir vy- 
»iausia lietuvių tautos vadove; konferencija, suprasdama jos 
sunkią būklę, atėjus reikalui, apsiima ją ginti, kiek ji laikysis 
nepriklausomybės šūkio; 

3) nutarta sudaryti užsienyje (Šveicarijoj) bendrą lietu- 
vių tarybą, kurioj dalyvautų Rusijos ir Amerikos liet. atstovai, 
iv kurią šelptų amerikiečiai savo lėšomis. 

Rezoliucija priimta visais balsais. Mūsų delegatai grįžo 
atgal pro Berlyną.  Erzbergeris iškėlė jiems pietus ir pakėlė 
tostą už Lietuvos nepriklausomybę. Čia delegatai susipažino 
su Masbachu. Vokiečiai buvo patenkinti, kad Stockholmo kon- 
Terencija pripažino Lietuvos tarybą. 

Delegatai atsilankė pas minist. pirm. Hertlingą ir kalbėjo 
Liet. tarybos reikalais, kunigaikščio Uracho klausimu. Kalbė- 
tasi taip pat Lietuvos organizacijų atgaivinimo klausimu. 
Hertlingas pažadėjo pranešti apie šiuos klausimus princui 
Leopoldui, militarinės valdžios Lietuvoj vadui. Hertlingas įtei- 
kė delegatam rekomendaciją pas Mgr. Pacelį, Miunchene. 

Mgr. Paceli priėmė palankiai. Kalbėta apie Liet. dieną, 
apie draugijas, apie pinigų siuntimą Lietuvon etc. 

Tuo metu Olšauskis pasišalino, o Purickis ilgai kalbėjo apie 
Vilniaus vyskupiją, apie kandidatą į vyskupus, apie lenkininkų 
darbus tenai. 

Iš Miuncheno delegatai nukeliavo į Kolmarą pas Vilių 
Urachą, Viurtembergo kunigaik. ir Štutgarto grafą. Su juo kal- 
bėta ilgai. Labai smulkmeniškai klausinėjo apie Lietuvos gy- 
venimą. Buvo paliesta: miestai, pinigai, ribos, politika, parti- 
jos, žydai, literatūra, socialinės problemos ir. t. t. 

Iš savo pusės pareiškė norą pasišvęsti nepriklausomos Lie- 
tuvos labui. Šiuose pasikalbėjimuose dalyvavo ir Ferenbachas. 

Delegatams sugrįžus Šveicarijon, teko apsvarstyti šias vo- 
kiečių pateiktas rezoliucijas — pageidavimus: 

1) kad patvirtintume Lietuvos tarybos išrinkimo aktą; 


2) kad pareikštume nuomone dėl Rytprūsių; mat, Švaba- 
chas (žydas) pabūgo, kad, kada nors ateity, lietuviai, susidėję 
su lenkais, neužimtų Rytprūsių drauge su Karaliaučium; jei 
lietuviai dabar atsisakytų nuo Rytprūsių, tai vokiečiai padėtų 
sukurti didelę Lietuvą; 


3) kad Šveicarijos liet. taryba išsižadėtų savo mandato 
Lietuvos tarybos naudai ir pripažintų ją aukščiausia įstaiga. 

Šveic. lietuvių taryba nutarė atmesti vokiečių pasiūlymus 
ir palikti sau ateity laisvą veikimą. 


Tuo metu artinosi Berno konferencija. Delegacija, kuri da- 
bar pasivadino taryba, ruošėsi konferencijos darbams!'). 


Berno konferencijoje paaiškėjo, kad reikalinga turėti Švei- 
carijoj daugiau lietuvių veikėjų. Nutarta pakviesti kun. J. Ži- 
lių. Taip pat buvo pagalvota apie pagalbininkus svetimtaučius 
ir surasta dr. Juoz. Eretas, šveicarietis, ir p. Padavani, kor- 
sikietis. 

Dr. Eretas ką tik baigęs universitetą Friburge, gabus idea- 
lus vaikinas, ėmėsi lietuviško darbo su visu entuziazmu ir nuo- 
širdumu. "Tuoj susipažino su Lietuvos istorija, su jos kalba ir 
siekimais. Jis redagavo „Litauen“, nes dr. Purickis dažnai iš- 
važiuodavo Berlynan ir kitur. 


P. Padavani, korsikietis, suprancūzėjęs italas, per karą pa- 
teko vokiečių nelaisvėn, bet buvo iškeistas su kitais belaisviais 
ir apsigyveno Šveicarijoj. Ir šio asmens parinkimas buvo lai- 
mingas. Tai buvo gabus, nuoširdus jaunuolis, kuris pamilo lie- 
tuvius ir su visu atsidavimu darbavosi. Jis redagavo ,„Pro Li- 
tuania“ ir įvairius komunikatus spaudai prancūzų kalboj. 


1) Žinios apie politinę veiklą, paliestą šiame straipsnyje, paimtos 
daugiausia iš Delegacijos iv L. inform. biuro protokolų.  Žiūr. taip pat 
Dr. Bartuškos knygos psl. 132—156. 

V. TREČIOJI KELIONĖ LIETUVON 
(Vilniaus konfer. 1939.1X.18—22) 


1. Pro Berlyną, Varšuvą, Balstogę i Vilnių. 2. Vilniaus 
konferencija. 3. Vilniaus vyskupijos klausimas. 4. Kaune ir 


Suvalkijoj. 5. Liet. Brastos griuvėsiai, įspūdžiai Varšuvoj, 
pažadai Berlyne. 


1. Pro Berlyną, Varšuvą, Baltstoge į Vilnių 


Kelionės tikslas: 1) sužinoti, kaip einasi Lietuvoj, 2) pra- 
vesti kelią bažnytinei vinkliavai pinigais ir suorganizuoti jų da- 
linimą Lietuvoj, 3) išrišti Vilniaus vyskupo klausimą, 4) pa- 
greitinti belaisvių paliuosavimą ir likusiųjų suorganizavimą. 

Pirmasis punktas apima, žinoma, ne tik dabartį, bet ir“ 
ateities perspektyvas. 


Kadangi nebuvo žinios, ką leis vokiečiai važiuoti į Vilniaus 
konferenciją, ką ne, ir, kadangi buvo trumpas laikas iki išva- 
žiavimo, todėl paduoti net 3 kandidatai: kan. K. Olšauskis 
(pseud. von Oldenburg), dr. J. Purickis (Pietaris) ir Stepo- 
naitis (A. Giedraitis). Po ilgoko svarstymo leido visus. Karo 
įvykių sumetimais turėjom vykti per Šafhauzeną, Gotmadin- 
geną. Automobiliai negali privažiuoti prie Šveic. sienos arčiau 
kaip 15 km. (iš Šv. važiuojant). Jeigu kas bandytų važiuoti av- 
čiau, tam gręsia nušovimas arba kitos bausmės. Sieną perva- 
žiavome traukiniu. Nakvoti teko Singene, jau Vokietijos pusėj. 

Berlynan atvykome rugs. 12 d. Čia užtrukome iki rugs. 
18 d. Per tą laiką teko kalbėtis su Nadolny (Užs. reik. Ministe- 
vijoj), baronų Ropu, atst. Erzbergeriu ir Bochardu (Krašt. 
aps. ministerijoj). 

Rezultatai, trumpai kalbant, toki: a) lietuvių klausima 
pažista ir juomi domisi, b) mus nenori leisti į Vilnių, aiškin- 
dami, būk, siena esanti uždaryta (nors J. Vileišis rugs. 17 d. iš- 
važiuoja į Vilnių), c) Vileišis supažindino su sąlygomis, pasta- 
tytomis lietuviams pirma, negu buvo leista konferencija Vilniuj, 
kurioj turi būti išrinkta Lietuvos taryba: militarinė Lietuvos 
su Vokietija unija, jų tvirtovės Lietuvoj, bendri geležinkeliai ir 
paštas etc. Mums visiems tas atrodė nepriimtinu; d) Borchar- 

das pasirodė nesukalbamas belaisvių atžvilgiu, e) gavome mes 
trys leidimą važiuoti Vilniun, bet tik per Varšuvą, Batstogę. 
Skirdami šį maršrutą, matyt, norėjo, kad mes pavėluotume ; 
konferenciją. 

Berlyne buvome sustoję viešbuty Adlon. Valgių maža ir 
ie brangūs. Už lašišos lakštelį mokama 6 mark., už kriaušę 
2 mk. Cukraus, sviesto nėra; duonos 5 riekutės, neva 200 gr, 
dienai. Pavalgęs pietų už 12 mk. (be gėrimų) — jautiesi al- 
kanas. Priemiesčių restoranuose šiek tiek pigiau. Dažniausi 
valgiai: grybai, bulvės, ropės, runkeliai. Drabužių gali pirkti 
iik vietos gyventojai iv tie, kurie išgyveno Vokietijoj bent mė- 
nesį. Ir drabužiams reikalingos kortelės. Šilkai laisvi nuo kor- 
telių, bet brangūs. 

Rugs. 18—19 d. jau buvom Balstogėj. Čia mus priėmė gana 
palankiai. P. von Gail suteikė leidimą važiuoti, kur tik norėjom : 
Vilniun, Kaunan, Suvalkijon. Su p. Brandensteinų matėmės 
trumpai. Jis patarė nesikišti į konferencijos reikalus. 

Balstogėj mums parodė karo metu įsteigtas dirbtuves (py- 
nimo, mezgimo, siuvinėjimo, tašymo etc.), kur dirbo beveik vie- 
ni žydai, valgyklas (Volkskūche), kur dalinama sriuba, paga- 
minta už valdžios pinigus (žinoma. prastai uždažyta, prasto są- 
stato). Aplankėme prieglaudas, kur vaikučių lenkiškai kalba- 
ma ir giedama, ligonines, kur džiovininkai merdėja ant sujuo- 
dusių skudurų. Čia yra pamišėlių ir šiaip ligonių. Nors trūks- 
ta čia gydytojų priežiūros, maisto, bet vargšams ir tokia prie- 
glauda yra gera. 


2. Vilniaus konferencija 


Vilniuje 1917-1X-20—27. Vilniun atvažiavome vėlai va- 
kare. Vos spėjome trumpai pasimatyti su A. Smetona, Šauliu 
ir kai kuriais kunigais. Rytojaus dieną anksti sukvietėm būrelį 
konferencijos dalyvių, daugiausia katalikų, sužinoti iš jų apie 
dalykų eigą ir juos painformuoti iš svetur. 

Patyrėm, kad konferencija yra užėmus labai priešvokišką 
kryptį, todėl ji gali būti vokiečių išsklaidyta ir gali jokių rezul- 
tatų neatsiekti. Kalbėtojai kuoaštriausiai kritikavo militarinę 
valdžią, prikaišiodami jai žiaurumus, rekvizuojant paskutinį 

gyvulį ir beveik paskutinį duonos kąsnį; prikaišiodami miškų 
naikinimą ir jo išvežimą Vokietijon; toliau prikaišiojo trijų 
dienų savaitėje baudžiavą, ėmimą į darbininkų batalionus, ne- 
atsižvelgiant nei į lytį, nei į sveikatą, nei į šeimyninę padėtį ir 
varginant tenai šalčių ir badu; įvairūs mokesčiai ir nuolatinės 
beprasmės pabaudos pasidarė nebepakeliamos. 

Mes atvykome tik trečią konferencijos dieną, kada jau žmo- 
nės buvo išsikalbėję ir išlieję visa, kas slėgė jų sielas. 

Atrodė esant būtino reikalo painformuoti visą konferen- 
ciją apie užsienių politiką, kad dalyviai galėtų orientuotis, kaip 
laikytis, kokius nutarimus padaryti. 

Tą uždavinį atlikti mes delegavome Pietarį (Purickį). Jis 
pranešė, kad entantės valstybės, užimtos savo vargais, mažai 
atsižiūri į lietuvius; daugiausia gali užtarti J. A. V. Rusai 
gerokai pakrikę patys, todėl sunku ko iš jų tikėtis. Taigi reikia 
skaitytis taip pat ir su centralinėmis valstybėmis. 

Delegato informavimas buvo, tartum, šaltas vanduo į kon- 
ferenciją.  Ūpas pasikeitė. Bet, kada reikėjo priimti rezoliu- 
ciją, nustatančią santykius su Vokietija, labai ilgai svarstyta, 
ginčytasi. Laisvės troškimas ir nenoras pasiduoti vokiečių įta- 
kai ragino ilgai galvoti. Priimtoji rezoliucija buvo tokia, kad 
iš jos visos spindėjo nepriklausomybės idėja, be palinkimo vie- 
non ar kiton pusėn (centralinių ar entantės valstybių). 

Daug vargo turėjo Vilniaus lietuviai kol išgavo leidimą su- 
šaukti Vilniaus konferenciją. Mat, vokiečiai norėjo tik išrinkti 
Vertrauensrat (pasitikėjimo tarybą) ir tuomi pasitenkinti. O 
lietuviai norėjo turėti organą, kuriuo visas kraštas pasitikėtų. 
Tam buvo reikalinga plati konferencija. Pirmiausia gautas iš 
vokiečių leidimas sušaukti rengimo komitetą. Čia susirinko 17 
veikėjų iš provincijos ir 4 iš Vilniaus. Jie posėdžiavo 1—4 d. 
rugp. ir nustatė darbų tvarką. Čia plačiai buvo diskutuota apie 
vokiečių reikalavimus jungtis su jais ir ieškota išeities iš to 
keblumo. Nutarta sušaukti lietuvių, po 3—5 iš apskrities, 
(apskr. buvo 33) respektuojant luomus, nusistatymus, partijas. 
Buvo numatyta 264 atstovai, o atvyko 214. 


Konferencijos darbų tvarka buvo tokia: 
1. Organizacinio komiteto pranešimas apie konferencijos 


sušaukimą. 

2. Organizacinio komiteto pranešimas apie svarstytinus 
dalykus. 
3. Lietuvos politika. 
4. Lietuvos taryba: 
a) jos tikslas, uždaviniai ir teisės, 
b) veikimo sąlygos, 
c) nariai. 
Priemonės pagerinti dabartinę būseną. 
Lietuvos valstybinis ženklas. 
Konferencijos uždarymas. 


ass 


Iš nutarimų pažymėtina: a) Lietuvos politika ir b) Liet. 
taryba. 

a) Atsižvelgdama į Lietuvos interesus ir vadovaudamasi 
tikslais, kurie visiems lietuviams bendri, lietuvių konferencija 
nutarė: 

1. Laisvam Lietuvos vystymuisi reikalinga sukurti nepri- 
klausoma, demokratiniais pagrindais sutvarkyta, valstybė ent- 
nografinėse Lietuvos ribose su ūkinėmis korektyvomis. 

Lietuvos mažumoms suteikiamos jų kultūriniam vystymuisi 
reikalingos sąlygos. 

Galutiniam nepriklausomos Lietuvos dėsnių ir santykių su 
kaimyninėmis valstybėmis nustatymui reikalinga sušaukti Vil- 
niuje konstituanta, visų gyventojų demokratiniais pamatais iš- 
rinkta. 

3. Jeigu vokiečių reichas dar prieš taikos konferenciją 
paskelbtų Lietuvos valstybė ir taikos konferencijoj paremtų 
Lietuvos reikalus, tai konferencija, atsižvelgdama į tai, kad nor- 
maliu laiku Lietuvos interesai labiau linksta į vakarus, negu į 
rytus ar pietus, mato galimybę, jog būsimoji Lietuvos valstybė 
sueis į dar nustatytinus santykius su Vokietija, kiek tas ne- 
kenks Lietuvos nepriklausomybei'). 

b) Po to, kai konferencija rado reikalinga išrinkti Lietu- 
vos tarybą, nustatė šiuos dėsnius: 

a) į Lietuvos tarybą įeina 20 lietuvių, 

b) Lietuvos tarybai leidžiama koaptuoti naujus narius, 


1) Vertimas yra padarytas iš P. Klimo knygos: „Der Werdegang des 
Litauischen Staates von 1915 bis zur Bildung der provisorischen Rc 
gierung im Nowember 1918“, psl. 62—63. 

c) koaptuotieji nariai turi pilną teisę balsuoti, 

d) koaptuotieji nariai negali sudaryti didesnio skaičiaus, 
kaip vieną ketvirtadalį išrinktųjų, 

e) Tarybos narių skaičius iš mažumų numatytas penki 
ar šeši, 

f) Liet. taryba nustato, kaip turi būti renkami nariai iš 
mažumų..., 

g) priėmimo į Tarybą mažumoms sąlygos yra šios: jie turi 
sutikti su visų lietuvių nusistatymu dėl Lietuvos nepri- 
klausomybės; jie neturi dalyvauti jokioj priešlietuviš- 
koj veikloj ir turi bent suprasti lietuvių kalbą. 

Nemažai pasidarbavo konferencija, kol išrinko Tarybą. Pir- 
muose rinkimuose praėjo daugiau katalikų. Kairieji buvo tuo 
nepatenkinti ir inž. Kairys jų vardu protestavo. Katalikai tin- 
kamai atrėmė tuos priekaištus, kaip nepamatuotus, bet tėvynės 
tabui nusileido ir užleido 2 vietas kairiesiems'). Tarybon iš- 
vinkta 20 asmenų. Būtent: J. Basanavičius, K. Bizauskas, M. 
Biržiška, P. Dovydaitis, Sal. Banaitis, St. Kairys, P. Klimas, D. 
Malinauskas, V. Mironas, S. Narutavičius, A. Petrulis, A. Sme- 
tona, J. Smilgevičius, J. Staugaitis, J. Stulginskis, J. Šaulys, 
K. Šaulys, J. Šernas, J. Vailokaitis ir J. Vileišis. Prie jų dar 
turėjo prisidėti nuo mažumų koaptacijos keliu, bet tas greit 
neįvyko, kadangi baltgudžiai reiškė perdaug dideles pretenzi- 
jas, 0 žydams tada visai nerūpėjo Lietuvos nepriklausomybė, 
nes jie krypo į komunistinę Rusiją. 

Vokiečiai nebuvo patenkinti konferencijos rezoliucijomis. 
Jie laukė, kad lietuviai pareikš jiems daugiau simpatijos. Kunig. 
Izenburgo kalba, pasakyta priimant naujai išrinktą Tarybą, 
taip pat buvo šalta. Pasakęs kalbą, jis (Izenb.) įteikė kiekvie- 
nam nariui po teką, tarsi, portfelį. Sveicarijos atstovams teko 
tose iškilmėse dalyvauti. Bet jos buvo santūrios, sausos. Izen- 
burgas kalbėjo iš paaukštintos vietos, tur būt, norėdamas tuomi 
pažymėti savo pranašumą. 

Taryba viename savo posėdy pasiūlė Purickiui ir Steponai- 
čiui būti jos įgaliotiniais Šveicarijoj. Kadangi Steponaitis dar- 
bavosi labdarybėj, tai už pasiūlymą padėkojo ir atsisakė. Tada 
išrinko Purickį ir Daumantą. 

1) Dėl keblesnių konferencijos klausimų vadovaujančią rolę užkuli- 
siuos turėjo kun. A. Smulkštys ir inž. S. Kairys. 

3. Vilniaus vyskupijos klausimas 


Labai svarkiu klausimu anais laikais buvo Vilniaus vys- 
kupo klausimas. Vyskupiją tuomet valdė adminis. Michalkevi- 
čius, žinomas lenkininkas, daug žalos padaręs lietuviams, smar- 
kiai propaguodamas lenkystę su skriauda lietuviams. Jis skir- 
davo lenkus kunigus į lietuviškas parapijas, o lietuvius kunigus 
į lenkiškas. Kilus riaušėms parapijose, jis palaikydavo lenkų 
pusę. Dabar įvedė į kapitulą smarkius lenkininkus. 

Taigi, buvo būtinai reikalinga sutvarkyti Vilniaus vysku- 
pijos klausimą ir sulaikyti tą propagandą, kuri buvo nukreipta 
prieš lietuvius. Tam buvo reikalinga stipri asmenybė, nes ka- 
pituloj buvo įsistiprinę lenkai, kurie buvo pasiryžę ginti savo 
pozicijas visu smarkumu. 

Šveicarijos lietuviams atrodė, kad tą sunkią naštą galėtų 
paimti kan. K. Olšauskis, kuris buvo žinomas kaipo didelis pa- 
triotas, smarkus veikėjas, kuris ir „Liet. dieną“ galutinai lai- 
mėjo pas Šv. Tėvą. 

Nors į Vilnių buvo suvažiavę daug kunigų, bet nebuvo lai- 
ko susirinkti ir kandidato į vyskupus klausimą tinkamai ap- 
svarstyti; tam tikri pasitarimai vis tik įvyko, — apsistota prie 
K. Olšauskio, kaipo kandidato į vyskupus. 

Bevažinėjant mudviem su Purickiu po Lietuvą (jis po Vil- 
niją, 0 aš — Suvalkiją), paaiškėjo, kad didelė dauguma kunigų 
pritaria Olšauskio kandidatūrai. Bet vėliau dalykai virto ki- 
taip: kadangi Vatikane kan. Olšauskis neturėjo pakankamai 
palankumo, todėl buvo išrinktas Vilniaus vyskupu Matulevičius.“ 
Jam teko sunkus uždavinys valdyti šią vyskupiją. Nežiūrint į 
gabumus ir energiją, nežiūrint į jo ištvermę ir šventumą, jis 
tenai galėjo pasilikti tik kelis metus. Tokia stipri buvo lenki- 
ninkų veikla prieš lietuvius. 

Bebūnant Vilniuj teko calyvauti „Krikščionių draugijos“ 
susirinkime. Ši draugija beveik metus veikė slaptai; dabar 
norima išeiti viešumon. Dabartinis vysk. M. Reinys skaitė įsta- 
tų projektą. Ši draugija turėjo būti lyg ir panaši į vokiečių 
„Centrą“. Šiame susirinkime dalyvavo apie 70 žmonių. 

Pamenu, kad vieną vakarą teatre buvo vaidinama „Eglė 
žalčių karalienė“. Bent nian šis liet. vaidinimas padarė didelį 
įspūdį. 

4. Kaune ir Suvalkijoj 


Rugsėjo 27 d. iškeliavome Kaunan. "Tiesa, v. Oldenburg, 
norėdamas uoliai išlaikyti savo „incognito“, išvažiavo diena 
anksčiau. Kaune įspūdis menkas : viskas apmirę, apytuščia ; žmo- 
nės paimti apatijos, pesimizmo, tarsi, pusgyviai. Vos suradom 
valgyklą, kurioje gavom pietų pavalgyti. 

Kaune užtrukome porą dienų, bet nieko įdomesnio čia ne- 
radome. Kad ir vyko vienur kitur didesnis asmenų susibūri- 
mas, tačiau kalbos kažkaip nesirišo, nieko svarbesnio nenutarta. 


Rugs. 29 d. pasukau į Suvalkiją, kur žmonės gyvesni, su- 
kalbamesni. 


Garliavoj patekome į šv. Mykolo atlaidus. Karas sunaikino 
miestelį ir gražią erdvią mūrinę bažnyčią. Bokštai susprog- 
dinti, sienos skylėtos, stogas šiaip taip sudurstytas. Nuo lubų 
nuolat krinta balti kalkinių dažų gabalėliai, tarsi pranešdami : 
bėkit, užgriūsim! Žmonių beveik pilna bažnyčia. Choras su- 
sispietęs bažnyčios kampe (vargonai nugriauti) savo malonio- 
mis giesmėmis stengiasi pagražinti pamaldas ir sudaryti geres- 
nį įspūdį tuose griuvėsiuose. O žmonės, užmiršę griuvimo pa- 
vojų, siunčia savo karštas skausmingas maldas pas Aukščiau- 
siąjį ir prašo Jo, kad greičiau baigtųsi tos žudynės, vargai, kad 
greičiau ateitų laimingesni laikai... 

Iš Garliavos patraukiau į garsius Suvalkijoj „„dratus“. Tai 
buvo vieta miškuose (ties Kazlų Rūda), kur vokiečiai buvo su- 
varę pagautus darbininkus. Jie gyveno požemiuose. Visas plo- 
tas buvo apsuptas vielomis (dratais) ir saugomas kareivių. Dėl 
to ši vieta ir pavadinta „dratais“. Visa ši vieta panaši į kapi- 
nyną, tik vietoj kryžių čia matyti lentiniai kaminai, kyšantieji 
iš žemės. 

Apylinkės žmonės labai bijojo šių „dratų“, nes čia menkas 
valgis, drėgnas požemių oras ir sunkus darbas, kertant mišką 
iv vežant jį savo jėgomis (be arklių ar motorų) į geležinkelio 
stotis. Taip naikino savo miškus patys lietuviai, vokiečių ver- 
čiami. Sunku buvo žiūrėti, kaip darbininkai apskurę, nuliūdę, 
išblyškę stūmė karus prikrautus medžių. ,,„Važiuok iš čia, lėk, 
kur akys neša“, — surikau vežikui, pagautas gilaus skausmo. 

Pakeliui užsukau tėviškėn, kur užtrukau kelias valandas. 
Kaimynai susirinko su įvairiais prašymais, ypač perdavimo ži- 
nių saviesiems į kitus kraštus. 

Marijampolė gana apmirus. Čia norėjau kalbėti dėl gim- 
nazijos atgaivinimo, bet nebuvo su kuo. Kadangi spalių 2 d. 
Gižuose atlaidai, todėl nuvykau tenai. Ir nepralaimėjau: radau 
kelis veiklesnius kunigus ir su jais aptariau ne tik bernaičių 
gimnazijos atgaivinimo reikalus, bet ir mergaičių gimnazijos 
(abi Marijampolėj). 

Kaip anais laikais buvo sunkus susisiekimo klausimas, pa- 
rodo ši smulkmena. Reikėjo nuvažiuoti iš Marijampolės į Sei- 
nus pas vysk. Karosą. Visą Oberostą teko apieškoti, kol gavom 
automobilį, rodos, net iš Vilniaus. Bet šis tuoj sugedo. Suras- 
tas kitas, bet ir tas sugedo. Netesėjo ir trečias; kelionę teko 
užbaigti arkliais. 

Buvo manoma, kad Suvalkijos šelpimo centru teks pada- 
ryti Seinus. Vis tik nutarta tą rolę pavesti Marijampolei. 

Seinuose įteikta 5.000 rublių kun. A. Petrauskui vietos rei- 
kalams. Iš „Liet. dienos“ Marijampolės pavargėliams teko 
6.000 rub. ir Kybartų — 4.000 rub. Be to, Suvalkijai įteikė 
vysk. Karevičius 5.000 rub.*) 

Tiek kalbėdami su Izenburgu Vilniuje, tiek su v. Gailium 
Kaune, tiek su gener. Hofmanu Lietuvių Brastoj, mūsų delega- 
cija liesdavo 18 punktų. Svarbesni šie: 1) pakeisti rekvizicijų 
būdą ir žiaurų elgimąsi su žmonėmis, 2) panaikinti darbininkų 
batalionus, 3) įvesti Lietuvoj civilinę valdžią, 4) sugrąžinti 
civilinius belaisvius, o likusius aprūpinti kapelionais, knygomis 
etc. Svarbiausiu klausimu, žinoma, buvo Lietuvos laisvė. Su- 
prantama, kad minėtieji asmenys gana palankiai tam pritarė. 
Tiesa, ateitis ką kitą parodė: pažadai liko pažadais. 


5. Liet. Brastos griuvėsiai, įspūdžiai Varšuvoj, pažadai Berlyne 


Mūsų kelionė atgal buvo per Lietuvių Brastą, Varšuvą, 
Berlyną. 

Lietuvių Brasta taip sunaikinta, kad atrodo vien griuvėsių 
krūva. Mano dienorašty štai kas parašyta apie Brastos sunai- 


1) Vysk. Pr. Karevičius savo laiške 1921-I-21 rašo, jog jis yra įtei- 
kęs 150.000 markių vysk. Karosui. 

kinimą: „„Graudžiai verks šio miesto gyventojai, sugrįžę ir pa- 
matę griuvėsius. Kuris Lietuvos Jaremijas apraudos šį sunai- 
kinimą?! Ne tik miestas, bet ir tvirtovė išsprogdinta, sunai- 
kinta. Kiek turto sudėta į tą tvirtovę, o dabar vien milžiniški 
betono gabalai riogso!... Įdomu, ar bandys kas atstatyti miestą 
ir tvirtovę. O jeigu ir atstatys miestą, tai greičiausiai nors kiek 
nuošaliau griuvėsių“. 

Varšuvoj (X-8—9) nieko ypatingo: ta pati vokiečių prie- 
spauda, tuo tik skirtumu, kad lenkai popieriuj turi daugiau pri- 
vilegijų. Pasakojama, kad pradžioj, kai tik atėję vokiečiai, 
žydeliai buvo nusiminę, bet greitai atkutę, kai sužinoję, jog: 
vokiečiai „biorą“ („ima“). Dabar visai gerą biznį darą. 

Maža buvo galima susipažinti su Varšuva per vieną dieną. 
Gana didingą įpūdį daro rusų cerkvė, pastatyta Sasų aikštėje, 
dabar paversta įgulos bažnyčia!). Nuo bokštų, tiesa, nuluptas 
žalvaris, o apdengta skarda. 

Bebūdami Berlyne (X-10—14) lankėmės pas Centro atsto- 
vus. Padarėme arbatėlę Centraliniame viešbuty, sukviesdami 
įvairių dalyvių. Vienas Erzbergeris žiūrėjo į dalykus giliau ir 
buvo optimistas. Kiti, arba buvo mažai susipažinę su lietuvių 
klausimu, arba žiūrėjo pro lenkų akinius. Baronas Ropas sten- 
gėsi lietuviams padėti, bet šie (liet.) skeptiškai į tai žiūrėjo. 

Nuo Berlyno mūsų delegacija pasidalino: anie du nuvažia- 
vo Stockholman, o aš — Šveicarijon. Dar, prieš važiuodami į 
Vilnių, kvietėm lietuvius iš Rusijos Stockholman į konferen- 
ciją. Šie ir atvyko; tik katalikų atstovai kažkodėl buvo prie 
sienos rusų sulaikyti. Konferencija Stockholme įvyko. 

Aš pasukau Šveicarijon, norėdamas pranešti likusiems te- 
nai apie tai, kas matyta, paraginti ruoštis konferencijai ir im- 
tis savo darbo, kuris išvažiavus paprastai susitrukdo. 

Mano kelionės draugai gana optimistiškai žiūrėjo į kelionės 
Lietuvon rezultatus, buvo patenkinti vokiečių pažadėjimais. Ta- 
čiau aš šaltai į tai žiūrėjau, nes jau ne kartą buvau girdėjęs 
tų pažadų. 

Šveicarijon parvykau su mintimi nukelti toliau numatytą 
lietuvių konferenciją Lozanoj: tegul pirmiau paaiškėja, ar 


1) Vėliau lenkai tą bažnyčią nugriovė. Aš nemanau, kad jie gerai 
padarė sunaikindami gražų kūrinį. Gal patriotizmas ir pateisina šį žygį? 

ištesės vokiečiai pažadus, o tada bus galima konferencijoj 
vienaip ar kitaip pasisakyti. Be to, buvo numatyta ir tautų 
konferencija Šveicarijoj; buvo norima ir ši tolyn nukelti. Nors 
antroji konferencija (tautų) pavyko nukelti, pirmoji, tačiau, 
nepavyko!). 


VI. ANTROJI BERNO KONFERENCIJA 
(1917-XI-2—10) 7). 


Dalyvauja: 

5 Lietuvos tarybos nariai: A. Smetona, J. Šaulys, inž. St. 
Kairys, kun. Just. Staugaitis, kun. Alf. Petrulis, 

svečias prel. Maironis iš Lietuvos, 

kan. K. Olšauskis, Central. komiteto Petrograde įgalioti- 
nis ir Vykdomojo komiteto pirmininkas (Lozanoj), 

dr. Vin. Bartuška, Amer. liet. tarybos atstovas ir įgalio- 
tinis Šveicarijoj, 

dr. J. Purickis ir VI. Daumantas, Liet. informac. biuro na- 
riai ir Lietuvos tarybos įgaliotiniai Šveicarijoj, 

J. Gabrys, Liet. inform. biuro vedėjas Šveicarijoj, 

kun. A. Steponaitis, Centralinio komiteto Lituanija pirmi- 
ninkas. 

Konferenciją atidavė J. Gabrys, sveikindamas svečius, at- 
vykusius iš Lietuvos. 

Konfer. pirmininkais išrinkti kan. Olšauskis ir A. Smetona, 
sekretoriais — dr. Bartuška ir dr. Purickis. 

Darbų tvarka: 

1. Lietuvos valstybės atgaivinimas ir jos forma ; 

2. Lietuvos ribų klausimas; 

3. santykiai su mažumomis; 

4, priemonės ir taktika Lietuvos valstybei atgaivinti: 


1) Kelionės Lietuvon aprašymas paimtas iš dienorašč. Nr. 8, psl. 57 
—74 mutatis mutandis. 

2) Konferencijos protokolų knygos pradžioj klaidingai pažymėta, kad 
ji (konf.) įvyko spalių 2—10 d. Tikrumoj ji įvyko lapkr. 2—10 d. (Žiūr. 
Centr. archyve dokum, Nr. 80). Tą klaidą pakartojo ir Dr. Bartuška savo 
knygoj „Lietuvos nepriklaus. kryžiaus keliais“, psl. 157. 

a) dabartinis Lietuvos sutvarkymas, 
b) užsienio lietuvių veiklos derinimas, 
c) bažnytiniai Lietuvos santykiai, 
d) santykiai su centralinėmis valstybėmis, 
e) santykiai su entantės valstybėmis, 
f) santykiai su neutraliomis valstybėmis; 
5. švietimas: a) pradinės, vidurinės bei aukštesniosios 
ir aukštosios (univ.) mokyklos, b) archyvai ir knygynai; 
6. Lietuvos ekonomija: a) Lietuvos šelpimas, b) Liet. 
atstatymas, c) ekonominio gyvenimo sutvarkymas; 
7. inteligentinių jėgų sunaudojimas; 
8. finansinė ir monetarinė sistema Lietuvoje; 
9. Lietuvos teisės ir statuto klausimas; 
10. laisvi sumanymai. 
Konferencijos pradžioj buvo pranešimai iš įvairių kraštų. 
Dr. Purickis pranešė apie Stockholmo konferenciją, kurioje ne- 
seniai dalyvavo, dr. Bartuška pranešė apie politinę Š. Amer. 
lietuvių veiklą ir J. Gabrys — apie Šveicarijos lietuvių veiklą. 
Tie pranešimai tęsėsi pusantros dienos. 


1. Ilgai kalbėta apie Lietuvos valstybės atstatymą ir jos 
formą. Vieni buvo linkę prie konstitucinės monarchijos, kiti 
prie respublikos, dar kiti siūlė atidėti šį klausimą iki konstitu- 
antos. Galiausiai priimta tokia rezoliucija: 


„Lietuvos valstybės atgaivinimo klausime Lietuvių Berno 
konferencija prisideda prie Lietuvos konferencijos Vilniuje re- 
zoliucijos, būtent: reikalauti nepriklausomos Lietuvos, demo- 
kratiniu būdu sutvarkytos. Berno konferencija, matydama, 
kad, dar karui nesibaigus, teks nustatyti Lietuvos valstybės for- 
ma, ir, turėdama galvoj dabartinės politikos sąlygas, bei pa- 
čios Lietuvos visuomenės būklę, daugumoje mano, jog šiandien 
Lietuvai būtų naudingesnė konstitucinė monarchija, demokra- 
tiniai parlamentariniu būdu tvarkoma. Tačiau konferencija 
pažymi, kad Lietuvos valdymo formą nustatys lėgaliu tinkamu 
būdu Lietuvos taryba“. 


Pirmąją šios rezoliucijos dalį konferencija pripažino skelb- 
tina, o antrąją neskelbtina viešumon. 

2. Lietuvos ribų klausimas 


Diskusijos šiuo klausimu užsitęsė daugiau 2 dienų. Dabar- 
tiniu metu šie dalykai neskelbtini, bet tai įdomi medžiaga būsi- 
moms kartoms. Čia paliesti etnografiniai, istoriniai, ekonomi- 
niai ir kitoki motyvai. Priimta rezoliucija, kuri pažymėta ne- 
skelbtina. Jos pradžia taip atrodo: Berno konferencija sutinka 
su Lietuvos konferencijos (Vilniuje) rezoliucija, būtent, reika- 
lauja nepriklausomos Lietuvos etnografinėse ribose, su reika- 
lingomis, ekonominiu ar kitais atžvilgiais, korektyvomis. Kon- 
ferencija mano, kad ribų klausimą reikėtų tuojau pradėti rišti. 
Jos manymu etnografinin Lietuvos plotan įeina visa Kauno ir 
Suvalkų gubernijos, šiaurinė dalis Balstogės apskrities, Gardi- 
no gub.... visa Vilniaus gubernija... 

Tarp ekonominių korektyvų konferencija nužiūri, kaipo 
svarbiausią reikalą, — Lietuvai uostą.') 


3. Santykių su mažumomis klausimas 


taip pat sukėlė ilgas diskusijas. Priimtų rezoliucijų skel- 
bimas dabar nebūtų vietoje. 

Čia kilo klausimas, kaip žiūrėti į Lietuvos lenkininkų pa- 
sielgimą, kurie 1917 m. gegužės 25 d. įteikė Vokietijos kanele- 
viui memorijalą su 44 parašais, prašydami prijungti Lietuvą prie 
Lenkijos. Priimta rezoliucija, kuri apims šį ir kitus panašius 
klausimus: „II. L. Berno konferencija atsižvelgdama į tai, kad 
kai kurios Lietuvos grupės ir atskiri asmens iš tautinių mažumų 
varė ir tebevaro priešingą nepriklausomai Lietuvos valstybei 
politinę akciją, kurios. ryškiausiu pavyzdžiu yra memorijalas 
grupės 44-rių Lietuvos lenkų, reikalaująs prijungimo Lietuvos 
prie Lenkijos — šiuomi pareiškia, kad panašūs žygiai smerktini 
iš viso ir turi būti baudžiami ir todėl kreipiasi į Lietuvos tarybą, 
kad ji ateity, prasikaltusius tuo būdu Lietuvos piliečius, trauktų 
atsakomybėn, kaipo krašto išdavikus.“ 

Šiame pat posėdy iškeltas sumanymas konferencijos dele- 
gacijai atsilankyti pas Šveicarijos prezidentą (Šultes). Suma- 


1) Daug dalykų iš šios konferencijos čia išleidžiu taktikos sume- 
timais. Stepon. 

Taip atrodo laiškas, keliavęs D. karo metu iš Rusijos į Šveicariją. 
Matome, kiek jis turi atspaudų, cenzorių pažymėjimų ant voko. Pats 
laiškas būdavo iškryžiuotas įvairiais skysčiais, kurie turėjo parodyti 
slaptą šriftą. Nepatinkamos teksto vietos išbraukiamos tušu. 
(Aukščiau adresas, žemiau — antroji voko pusė). 

nymas priimtas ir išrinkti 5 dalyviai: 3 iš Lietuvos — Smetona, 
Kairys ir Staugaitis, ir 2 iš Šveicarijos — Olšauskis ir Stepo- 
naitis. 


4. Priemonės ir taktika Lietuvos valstybei atstatyti 


a) Diskutuojama Lietuvos tarybos kompetencija ir priimta 
ši rezoliucija: 

„Liet. Berno konferencija, pripažindama Lietuvos tarybą, 
išrinktą Vilniaus konferencijos 1917 m. rugs. 18—22 d. tikra. 
Lietuvos atstove, vyriausia lietuvių tautos vadove ir nepriklau- 
somos Lietuvos valdžios branduoliu, reikalauja šiai Tarybai tin- 
kamos kompetencijos, būtent: 


1. Lietuvos ūkiui sutvarkyti: a) rekvizicijos, b) karo nuo- 
stoliai, c) išgriautų kaimų ir miestų atstatymas, d) 
agrarinė reforma, e) valstybės turtai ir t. t., 


2. visuomenės gyvenimui nustatyti: draugijos, spauda 
1 toto 
3. patikrinti skundus prieš okupacinę valdžią kas dėl rek- 
vizicijų ir kitų karo sunkenybių , 
4, švietimo reikaluose, 
5. kulto dalykuose, 
6. finansus tvarkyti, 
7. pramonę ir prekybą organizuoti, 
8. teisių dalykams (Lietuvos konstitucija ir teisių kodek- 
sas), 
9. policijos žinybai, 
10. krašto savivaldybėms, 
11. mokslo ir meno žinybai. 


b) Užsienio lietuvių veiklos gairės. 1) Pirmiausia kalba- 
ma apie Šveicarijos lietuvius. Jie veikia nuo seniai. Buvusios 
lietuvių konferencijos jų darbą pagyrė ir nutarė atsiųsti dau- 
giau darbuotojų, ypač į Tautos tarybą; nutarė taip pat parū- 
pinti lėšų politinei veiklai. Bet neatsiuntė nei darbuotojų, nei 
lėšų pakankamai. Kadangi darbo daug, tai jis negalėjo eiti 
visu spartumu. O čia pradėjo kenkti tam darbui kai kurie sa- 
viškiai, siuntinėdami valdžioms melagingas žinias ir tuomi klai- 

dindami jas. Dėl to, ypač entantės valdžios, pradėjo trukdyti 
veikėjams važiavimą į kitus kraštus ir bendrai veikimą. Švei- 
carijos lietuvai siūlė konferencijai, kad pasmerktų kenkėjus ir 
tuomi padėtų atgauti veiklai vėl tinkamas sąlygas; prašė taip 
pat konferencijos, kad atsiųstų į pagalbą veikėjų ir lėšų. 

Išrinkta komisija iš konferencijos narių, kuri turi susipa- 
žinti su Šveicarijos lietuvių veikla (peržiūrėdama protokolus, 
raštus ir t. t.) ir pranešti konferencijai. Komisijon buvo iš- 
rinkti: Smetona, Kairys, Šaulys, Staugaitis. 

Po kiek laiko komisija padarė pranešimą. Pažymi, kad pa- 
daryta daug: memorijalai, laikraščiai: „Litauen“ ir ,,Pro Litua- 
nia“, žemėlapis, informacinių brošiūrų leidimas, informacijos 
spaudoje; komis. apgailestauja, kad toji veikla nebuvo pradėta 
dar anksčiau. 

Komisija pareiškė pageidavimų, kurie vėliau yra apimti 
rezoliucijose. 

Po pranešimo prasidėjo diskusijos, kuriose buvo padaryti 
keli priekaištai J. Gabriui dėl jo taktikos. Gabrys užsigauna ir 
smarkiai replikuoja, pareikšdamas, kad jis atsisakysiąs nuo vei- 
kimo, jeigu jam neduosią tinkamų veikimui sąlygų ir jeigu da- 
rysią priekaištų. ') Diskusijų dalyviai pareiškė, kad jie taip ašt- 
riai klausimo nestatę, o norėję tik pabrėžti, kad reikalingas ko- 
legijalus veikimas, reikalinga esą daugiau atvirumo. Tolimesnės 
diskusijos dalyką nušvietė, klausimą. sušvelnino, ir prieita prie 
bendro susitarimo; taip pat nustatyti santykiai tarp Tautos ta- 
rybos ir Informacijų biuro. 


1) Čia turiu pažymėti, kad jau d-bar kai kam sunku suprasti, koks 
sunkus buvo veikimas anais laikais, o vėliau tas bus dar sunkiau suprasti. 
D. karas, tartum, pakrikdė žmonių galvoseną ir tiek naujų perspektyvų 
atidarė, kad dažnai tas pats klausimas atskiriems asmenims vis kitaip 
atrodė ir sunku buvo susikalbėti. Dargi kilo nemaža kokio tai nepasitikė- 
jimo, įtarimo. Aš pats pastebėjau, bevažinėdamas Lietuvon ir kitur: kalbi 
su savo aiškiausiu pažįstamu, ar net draugu, nuoširdžiai dėstai savo pažiū- 
rą ir jauti, kad jis visa tai priima su didele abejone. Rodos, nebūtų pa- 
grindo abejoti, bet tai atsitikdavo dėl dalykų pakrikimo, dėl bendro nusi- 
vylimo, o ne iš blogos valios. Dėl Gabrio tenka pasakyti, kad jis lig šiol 
veikime lošė vadovaujančią rolę. Laikai buvo neaiškūs, painūs, reikėjo 
paslaptys išlaikyti, reikėjo atsargumo dėl šnipinėjimo pavojaus; reikėjo, 
pagaliau, veikti tarp dviejų kariaujančių šalių ir išlaikyti korektiškumą. 
Taigi jam tekdavo kartais kai kas nutylėti, nedasakyti. Tas sukeldavo 
kituose įtarimą. Plačiau apie tai bus toliau. 

Priimtos šios rezoliucijos: 

1. „Politiškoji Lietuvių tautos tarybos ir Informacijų biu- 
ro veikla turi būti vedama kolegijaliu būdu visuose svarbesniuo- 
se dalykuose. 


2. Lietuvių taryba (Conseil national lituanien) užsieniuo- 
se yra darbo vedamoji įstaiga, o Inform. biuras — vykdo- 
moji įstaiga, priklausoma nuo Tarybos. Inf. biuro narių skaičius 
turi būti ne mažesnis už tris. Tas pats asmuo negali būti abiejų 
įstaigų pirmininku. 


8. Veikimo statutą sudaro kiekviena įstaiga sau. Inf. 
biuro statutą tvirtina Taryba. 

Pastaba. Konferencija skaito reikalinga nurodyti: san- 
tykių palaikymas su kovojančiomis valstybėmis reikėtų pavesti 
atskiriems asmenims: vieni su viena grupe, kiti su kita, kiek tas 
bus galima.“ 

Šia proga konferencija patvirtino šiuos narius į Lietuvių 
tautos tarybą: Dr. V. Bartušką, V. Daumantą, J. Gabrį, J. Pu- 
rickį ir A. Steponaitį. 

Taryba gali kooptuoti dar 6 narius */; balsų. 

2) Taip pat svarstyta, kaip aprūpinti Berlyną. Vokiečiai 
vyra davę sutikimą leisti Berlyne laikraštį ,,Das neue Litauen“. 
Reikalinga Berlynan pasiųsti žmonių, kurie sugebėtų ir laikraštį 
redaguoti ir šiaip gerai politikoj orientuotųsi. Mat, Berlynas 
tampa svarbiu punktu ir santykiuose su vokiečiais. Čia būtų 
reikalinga įsteigti Lietuvos atstovybę. 

Ilgai kalbėtasi dėl kandidatų. Tiktų dr. Šaulys, bet Liet. 
taryba neatleidžia; tiktų taip pat Purickis, bet reikalingi veikė- 
jai Šveicarijoj. Kalbėta apie Janulaičio, kun. Šmulkščio kandi- 
datūrą. 

Kadangi ne lengva buvo surasti kandidatus, tai konferen- 
cija paliko šį klausimą Liet. tarybai išspręsti. 

c) Bažnytinis klausimas Lietuvoje. Kadangi dabar Vil 
niaus vyskupija vacat, todėl tinkamas laikas išrišti vyskupo ir 
arkivyskupijos klausimą. Purickis praneša, kas šiuo reikalu 
padaryta Lietuvoj, Berlyne ir pas Mgr. Pacelį. Vilniaus vys- 
kupo klausimas visur atranda susidomėjimo, bet lenkų pastan- 
gos dar nepralaužtos. Gabrys pataria, kad šiuo reikalu Lietu- 
vos delegacijos nariai, ypač kunigai, turėtų atsilankyti pas 

Mgr. Marguetti Šveicarijoj ir Mgr. Pacelli Miunchene, Bartuš- 
ka iškelia mintį, kad reikėtų dėti pastangos atskirti Lietuvą nuo 
Mogilevo, Varšuvos ir Varmijos įtakos ir sudaryti bažnytinį 
vienetą. Maironis sako, kad čia esą 3 klausimai: 1) arkivys- 
kupo, 2) vyskupo ir 3) seminarijų. Labiausiai tuo turėtų susi- 
rūpinti Liet. taryba, bet turėtų veikti ir kiti, ypač dvasininkai. 

Paaiškėjo, kad į Vilniaus kapitulą įvesti nauji nariai: kun. 
Michalkevičius (admin.), Volodzka (dekan.), Ušila (sem. rekt.), 
Liubianiec (inspekt.) ir Kukta (kleb.). Tik vienas Kukta lie- 
tuvis, o kiti lenkininkai. Nuo seniau kapituloj buvo: prelatai — 
Baika, Sadauskas (Petro s.), Hanusevičius ir Savickis. 


Priimtos šios rezoliucijos : 


„I. Liet. Berno konferencija, gerai suprasdama, kaip 
svarbi Lietuvai Vilniaus vyskupija ir pripažindama dabartinę 
jos būklę visai nenormalia, kreipiasi į Liet. tarybą, kad pasirū- 
pintų kuo greičiausiai tą nenormalumą pašalinti; tam tikslui 
Liet. taryba turėtų: a) kreiptis į Šv. Tėvą su memorijalu, kuria- 
me būtų nušviesta Viln. vyskupijos būklė ir prašoma paskirti 
Vilniaus vyskupu lietuvį, b) užkirsti kelią lenkininkų dvasiai ir 
sistemai, kuri dabar viešpatauja Vilniaus R. kat. dvasinėj se- 
minarijoj, c) įvesti lietuvių kalbos, literatūros ir istorijos dės- 
tymą seminarijoj. 

II. Pasiųsti delegaciją, sudarytą iš konferencijos dalyvių, 
pas Mgr. Marguetti, Šv. Sosto atstovą Šveicarijoj, idant painfor- 
muotų jį apie Vilniaus vyskupijos ir kitų vyskupijų reikalus ir 
įteiktų atitinkamą raštą. Toji delegacija atsilankys taip pat 
Berlyne pas Centro atstovus. 

III. Konferencija protestuoja prieš Vilniaus bažnytinę 
vadovybę, kuri neseniai Vilniaus kapitulon įvedė asmenis, pasi- 
žymėjusius kenksminga veikla prieš lietuvių tautą, ir prašo L. 
tarybą, kad ji pasirūpintų, idant tas aktas būtų atitaisytas. 

IV. Konferencija, žinodama, kad Seinų vyskupijoj, ypač 
dvas. seminarijoj yra varomas nutautinimas ir kad Kauno vys- 
kupijoj ir bažnyčiose varoma lenkų agitacija, nutarė prašyti 
L. tarybą, kad ji saugotų lietuvių tautos teises ir griebtųsi visų 
priemonių lietuvių nutautinimui per bažnyčias sustabdyti. 

V. Kadangi Vilniaus vyskupijos valdytojas Michalkevi- 
čius, būdamas oficialiu asmenimi, yra pasirašęs po garsiuoju 44 

asmenų memorijalu, konferencija prašo L. tarybą padaryti žy- 
gių Vatikane, idant minimas valdytojas greitai būtų atšauktas.') 

d) Santykiai su įvairiomis valstybėmis: centralinėmis, en- 
tantės ir neutraliomis — nekariaujančiomis. 

Lietuva buvo centralinių valstybių okupacijoj. Vokiečiai 
jau kalbėjo apie nepriklausomybę. Entantės valstybės dar tik 
šykščiai užsimindavo apie ją. Ilgai tartasi, kokios taktikos 
laikytis su vienomis ir kitomis; daug nuomonių pareikšta. Ben- 
dra buvo nuomonė, kad nesiangažuoti kol kas perdaug nei su 
vienomis nei su kitomis valstybėmis, o informuoti apie lietuvių 
troškimus vienus ir kitus ir stengtis išgauti daugiau pažadų 
lasvės kryptimi. Toks bus tinkamiausias pasiruošimas taikos 
konferencijai. 

Su neutralinėmis valstybėmis stengtasi palaikyti kuo ge- 
riausius santykius ir geriau juos informuoti. 

Rezoliucija priimta šitokia: 

„Stovėdama ant Liet. konferencijos (Vilniuje) nutarimų 
pamatų ir išeidama iš lietuvių tautos apsisprendimo teisės, 
Berno konferencija, atsimindama, jog Lietuvos politikos, kultū- 
vos ir ekonomijos reikalai ne tiek linksta į rytus ir pietus, kiek 
į vakarus iš vienos pusės, o iš antrosios, jog Lietuvos valstybinį 
siekimą remti gali labiau suinteresuotos šiuo metu centralinės 
valstybės, ypač Vokietija, nutarė, jog lietuvių politika : 


1. centralinėse valstybėse, ypač Vokietijoj, privalo siekti 
Lietuvos nepriklausomos valstybės akto išgavimo dar prieš karo 
galą ir taikos konferenciją; 


2. entantės valstybėse siekti to, kad jos pripažintų lietuvių 
tautai apsisprendimo teisę ir remtų jau dabar, kiek tai galima, 
o ypač taikos konferencijoj Lietuvos nepriklausomybės reikala- 
vimus; 

3. Lietuva privalo įgyti kuo daugiausia simpatijų neutra- 
liuose kraštuose savo nepriklausomybei atsiekti ir rūpintis, kad 
jos remtų mūsų nepriklausomybę taikos konferencijos metu.“ 


1) Šios rezoliucijos nevisai tvarkingai surašytos konferencijos pro- 
tokoluose. Dr. Bartuška savo knygoje taip pat kai ką įtraukė į rezoliuci- 
jas, kas priklauso prie protokolo (psl. 161—162). Rašydamas šias rezoliu- 
cijas, aš panaudojau konferencijos aprašymą, kurį pats anuomet surašiau 
dviejose knygutėse. Stepon. 

Konferencija toliau svarstė, kad reiktų turėti atstovus Lon- 
done, Paryžiuj, Berlyne, Vienoj ir kitur. 


5. Švietimas 


Dėl pradinių mokyklų, pasidalinus mintimis, priimta ši re- 
zoliucija: 

„Liet. Berno konferencija, išeidama iš to supratimo, kad 
Lietuvoj švietimas visoj pilnumoj turi būti pritaikytas krašto 
gyventojų reikalams ir artimiausioj ateity turi būti pravestas 
Liet. tarybos žiniai, laiko būtinai reikalingu, kad jau tuojau vi- 
sose pradinėse mokyklose būtų pašalintas privalomas vokiečių 
kalbos dėstymas.“ 

Kiek ilgiau apsistota prie universiteto. Gabrys pranešė, 
kad pernai buvęs paruoštas memorijalas universiteto reikalu ir 
įteiktas Liudendorfui, Hindenburgui ir princui Leopoldui. Leo- 
poldas pranešęs, jog sunku šiais laikais tenai minimus reikalavi- 
mus įvykdyti. Purickis, Kairys, Smetona kalbėjo, kad jau esą 
galima ruošti patalpas, organizuoti knygyną, steigti kelis fakul- 
tetus (lituanistikos, teologijos, teisių, filosofijos), kviesti profe- 
sorius iš savųjų, o taip pat užsieniečių. Smetona pranešė, kad 
universiteto rūmai esą užimti ligonine ir vokiečiai ne labai no- 
riai užleisią. Galop priimta rezoliucija: 

„Liet. Berno konferencija, matydama aukštosios mokyklos 
Lietuvoj būtiną reikalą, kreipiasi į Liet. tarybą, kad ji pasirū- 
pintų dar karo metu gauti iš vokiečių valdžios leidimą lietuvių 
Vilniaus universitetui atgaivinti; Taryba privalo gauti buvusius 
universiteto rūmus su archyvu ir knygynu, kviesti mokslo vyrus 
profesoriais ir daryti kitus pasiruošimo darbus.“ 


6. Lietuvos šelpimas 


Po trumpų diskusijų priimtos šios rezoliucijos: 


1. „Liet. Berno konferencija prašo Amerikos lietuvius vi- 
somis jėgomis rinkti merdėjančiai tėvynei pašalpą ir kuogrei- 
čiausiai siųsti Lietuvon, kuri pirmiausia reikalauja pagalbos“. 

2. „Konferencija nutarė siųsti delegaciją pas J. A. V. pa- 
siuntinį Berne prašyti, kad J. A. V. valdžia netrukdytų persiųsti 
surinktų per Lietuvių dieną 130.000 dol. į Centralinį komitetą, 
vardu Lituanija, Šveicarijoj, kuris lengvai galės tuos pinigus 
įteikti pašalpinėms Lietuvos organizacijoms, remdamasis tokiu 
pinigų paskirstymo būdu, kuris yra pripažintas lietuvių visuo- 
menės Amerikoje.“ i 

3. „Konferencija dėkoja Šv. Tėvui už paskirtą viso pa- 
saulio bažnyčiose rinkliavą nuvargintai Lietuvai ir prašo tų 
vyskupų, kurie rinkliavos dar nepadarė, kuo greičiausiai ją pa- 
daryti, o surinktus pinigus atsiųsti Vykdomajam komitetui Lo- 
zanoj, sulig Šv. Tėvo ir Lietuvos vyskupų nurodymo.“ 

4, „Pašalinti galimiems dvejojimams, kad renkami pasau- 
lyje pinigai nukentėjusiai Lietuvai gali neatsiekti savo tikslo, 
konferencija pareiškia, kad Lietuvoje veikia šelpimo komitetai, 
pradžioje karo suorganizuoti, ir turį galimumo gauti pašalpas, 
siunčiamas Lietuvai.“ 

5. „Liet. Berno konferencija, konstatuodama faktą, kad 
lenkų šelpimo draugijos Europoj yra kėsinusios paveržti bent 
dalį aukų, surinktų per Šv. Tėvo paskelbtą Lietuvos naudai diė- 
ną, stebisi, kad tos organizacijos, jau pirma gavusios Lenkijos 
bei Lietuvos vardu paskelbtą Šv. Tėvo dieną ir suvartojusios 
surinktus pinigus vien lenkų reikalams, laiko sau galimu daiktu 
dar siekti prie surinktos pašalpos suvargusiai Lietuvai ir kelia 
prieš tas pastangas griežtą protestą.“ 

6. „Konferencija protestuoja prieš tai, kad iš 100.000 rub- 
lių, siųstų 1916 m. Tatjanos komiteto Lietuvių centraliniam ko- 
mitetui Vilniuje per kunigaikštį Zdzislavą Liubomirskį Varšu- 
voje, minėtasai Lietuvių komitetas lig šiol tėra gavęs tik 10.000 
rubl., nors visais galimais būdais mėgino negautus 90,00 rublių 
surasti“.!) 

Konferencija posėdžiavo 8 dienas ir daug dalykų nutarė. 
Bet paskutinių klausimų, numatytų darbų tvarkoj konferenci- 
jos pradžioj, nesvarstė. 

Konferencijos darbų užbaigimas. Svarstoma, kur gauti 
lėšų numatytai veiklai, ypač užsieny. Lig šiol daugiausia para- 
mos labdarybės ir politikos veiklai gauta nuo Š. Amerikos lie- 


1) Bartuška savo knygoje pastebi, jog tų 90.000 rubl. klausimas lig 
šiol (1987 m.) nėra paaiškėjęs ir nėra žinios, kur tie pinigai dingę. 

tuvių katalikų. Nutarta pareikšti jiems gilią padėką. (Politi- 
kai iš tenai gauta 80.000 ir.). Ateityje Šveicarijos politinė 
veikla reikalaus 10—15 tūkst. frankų, o Berlyno — apie 10.000 
markių mėnesiui. Nutarta pasiskolinti iš labdarybės draugijų 
325.000 frankų. Šią sumą išmokės Lietuvos taryba pašalpinėms 
organizacijoms Lietuvoje. Dabar sustatytas raštas, po kuriuo 
pasirašė atvykusieji Liet. tarybos nariai. 

Šv. Tėvui konferencija pasiuntė tokią telegramą: 

„Mes, lietuviai, susirinkę iš Lietuvos, Rusijos ir Amerikos 
į Berno konferenciją neutralioj Šveicarijoj pasitarti apie ne- 
priklausomos Lietuvos valstybės atstatymą ir jos gyvus dabar- 
ties reikalus, naudodamiesi ta proga, reiškiame Jūsų Švente- 
nybei nuoširdžią padėką už paskirtą Lietuvai dieną aukoms 
rinkti pasaulio bažnyčiose, pareiškiame savo sūniškus jausmus 
Apaštališkam Sostui, pabrėžiame reikalingumą, kad Jūsų Šven- 
tenybė dalyvautų būsimoj taikos konferencijoj, užtardami, kai- 
po katalikų Tėvas, mūsų ir kitų mažų tautų pamintas teises ir 
meldžiame Jūsų Šventenybę savo darbams apaštališko palai- 
minimo“. 


VII. 1917 M. UŽBAIGA 


1. Lietuvos valst. tarybos kovos su vokiečiais dėl nepri- 
klausomybės. 2. Lietuvos mažumų klausimas ir viešo Lietuvos 
nuo Rusijos atsipalaidavimo aktas. 


wos 


1. Lietuvos valst. tarybos kovos su vokiečiais 
dėl nepriklausomybės 


Išrinktoji Lietuvos valstybės taryba tuoj bandė veikti ir 
stengėsi šalinti svarbiausius nenormalumus - trūkumus Lietu- 
voj, kaip antai: 1) priverčiamojo darbo batalionus, 2) rekvizi- 
cijų žiaurumus, 3) banditizmą ir t. t. 

1917 m. spalių 20 d. Lietuvos taryba siunčia ilgą memo- 
rijalą') kancleriui, Oberostui ir princui Leopoldui, kuriame 


1) Šis memorijalas yra atspausdintas P. Klimo knygoj „Der Werde- 
gang des Litauischen Staates“ (psl. 70—89) ir užima 19 spausdintų pus- 
lapių, o jo priedas, vadinamas „„Rekapitulationen“, užima dar 3 puslapius. 

nuodugniai išdėsto įvairius trūkumus ir skaudulius, esančius 
Lietuvoj. Čia liečiamos rekvizicijos, priverčiamasis darbas, ban- 
ditai, žiaurus elgimasis su gyventojais, mokyklos, miškų naiki- 
nimas, sveikatos klausimas ir t. t. 


Lydimam rašte Lietuvos taryba kalba apie reikalą leisti 
jai bendradarbiauti su militarine valdžia, tarpininkauti ginčy- 
tinuose klausimuose tarp visuomenės ir milit. valdžios, leisti 
pagaliau Tarybai paimti į savo rankas civilinės valdžios užda- 
vinius Lietuvoj ir t. t.!). 

Bet vokiečiai kažkaip keistai buvo nusistatę prieš Tarybą, 
nepritarė jos veiklai ir valdė Lietuvą taip, kaip seniau. Oku- 
pacinė valdžia uždraudė net spausdinti konferencijos (Vilnaus) 
nutarimus, nenorėjo užleisti tinkamo namo, kur Taryba galėtų 
posėdžiauti, kur, besikuriant valdžiai, galėtų vystyti savo veiks- 
mus. Vokiečių politikai Lietuvos atžvilgiu didelės įtakos turėjo 
Reichstago atstovas Erzbergeris jau nuo vidurio 1917 m. Ir pa- 
čiame Reichstage ir šiaip savo žygiais valdžioje jisai stengėsi 
išjudinti Lietuvos klausimą ir tai teigiamoj, lietuviams priim- 
tinoj, formoj. 

B. Colliander savo disertacijoj stengiasi išaiškinti, kodėl 
Erzbergeris buvo toks palankus lietuviams, ir mano, kad taip 
daręs katalikiškais ar partijos sumetimais*). Aš sakyčiau, kad 
darė dėl to, kad labai humanišką sielą turėjo ir norėjo padėti 
daug vargusiai tautai. Gaila, kad už tai jis sulaukė žiauraus 
keršto nuo saviškių. 


Kada Lietuvos atstovai grįžo iš Berno konferencijos pro 
Berlyną, jie čia sustojo, norėdami pasitarti su valdinėmis sfe- 
romis. Deja, maža ką gero jie čia atsiekė; ypač karinės sferos 
buvo nesukalbamos. Kitokį įspūdį padarė delegatams susitiki- 
mas su Reichstago nariais: Centras ir socialistai parodė daug 
nuoširdumo ir pritarimo Lietuvos klausimui; jie pasižadėjo 
ginti šį klausimą Reichstage. Tas Reichstago atstovų elgesys 
sutvirtino Tarybos atstovų dvasią ir pasiryžimą kovoti toliau 
už laisvę. 


1) P. Klimas, ten pat psl. 68 s. 
2) B. Colliander „Die Beziehungen zwischen Litauen und Deutsch- 
land“, 128. 

Kadangi laisvės klausimai ėjo taip sunkiai, todėl Lietuvos 
valst. taryba galvojo apie kunig. Urachą, ar kokį kitą valdovą, 
manydama, kad tuomi nusikratys aneksionizmo. Bet vokiečiai 
drauge su kaizeriu galvojo apie Personalunion su reichu ir į 
Uracho klausimą nelabai palankiai žiūrėjo. 


Kada Erzbergeris išsitarė spaudoj apie Lietuvos valstybę, 
aneksionistai pakėlė audrą, įrodinėdami, kad reikia Lietuvą 
prijungti prie Vokietijos, ir baigta. 


1917 m. lapkričio 26 d. Lietuvos delegatai (Tarybos pirm. 
A. Smetona, vicepirm. St. Kairys ir sekr. J. Šaulys) atsilankė 
pas Liudendorfą ir įteikė memorijalą, kuriame pasisako už ka- 
rinę, muitų ir geležinkelių uniją, jei: a) būtų sustiprintas Ta- 
rybos autoritetas ir ji (Taryba) paimtų savo valdžion tuos plo- 
tus, kurie nėra būtinoj karo priklausomybėj... ir pažymi, kad 
bendradarbiavimas su dabartiniu civilinės okupac. valdžios šefu 
Izenburgu nėra įmanoma, b) jei būtų pripažinta Lietuva, su- 
sidedanti iš plotų, atimtų nuo Rusijos, ir su sostine Vilnium, 
.c) jei vokiečių valdžia tuoj paskelbtų Lietuvą, kaipo nepriklau- 
somą valstybę, ir tai paskelbtų pirma, negu minėtoji sutartis 
bus pasirašyta; sutarties smulkmenas Taryba nustatys drauge 
su vokiečių valdžia'). 


Liudendorfas pritarė tik minčiai, kad Lietuva turėtų būti 
su sostine Vilnium, bet apie laisvės paskelbimą ir Tarybos galią 
vien miglotai užsiminė. 


Tačiau šį nepasisekimą atsvėrė kanclerio von Hertlingo 
kalba, pasakyta lapkr. 29 d. Reichstage, kurioje jis pasisakė už 
atimtų nuo Rusijos tautų laisvę. Lapkr. 30 d. buvo smarkūs 
debatai Reichstage. Socialistų atstovas David kritikavo milita- 
rinę valdžią ir siūlė, kad Lietuvos valdymas būtų perduotas 
Lietuvos tarybai. Pulkininkas v. Vrisbergas, grafas Vestarpas 
ir pulk. v. Grosleras gynė Oberosto valdžią. Ats. Erzbergeris 
visu smarkumu kritikavo Izenburgo šeimininkavimą. 


1) Žiūr. B. Colliander psl. 148 P. Klimas psl. 98—99 paduoda ištisą 
«dokumentą. 


Polemika iš Reichstago perėjo į spaudą. Tų ginčų išdava 
buvo „Lietuvių - vokiečių“ draugijos atsiradimo klausimas 
(1917-XI-30). Jos iniciatorius ir kūrėjas buvo baronas Ropas, 
gimęs Lietuvoj. Šios draugijos uždaviniu turėjo būti: nustatyti 
santykius tarp Lietuvos ir Vokietijos, sudaryti sklandaus ben- 
dardarbiavimo planą ir t. t. Jos centras turi būti Berlyne, o 
skyrius — Vilniuje. Draugijos organas — „Das neue Litauen“. 


A. a. Mykolo Ašmio, kilusio iš M. Lietuvos ir daug pasidarbavusio Lie- 
tuvos nepriklausomybės dirvoje, laidotuvių 1918 m. gruodžio 4 d. Lozanoj 
dalyviai. Iš kairės į dešinę: J. Dabužis, daktiliografė, I. Tamošaitis, 
K. Pakštas, (nepažįst.), J. Gabrys, p-lė Gentizon, J. Eretas, V. Bar- 
tuška, (nepažįst.), V. Daumantas, V. Mykolaitis, A. Steponaitis. 


Prie draugijos priklausė visa eilė vokiečių veikėjų su įvai- 
riausiais nusistatymais: pradedant kraštutiniu dešiniuoju gra- 
fu Vestarpu ir baigiant kairiuoju — redakt. Noske; be šių dar 
priklausė: M. Erzbergeris, dr. Gaigalaitis, grafas Keiserlingas, 

prof. Veberis, patar. Goteinas, v. Richthofenas, dr. Pov. Ror- 
bachas, banko direk. Šachtas, graf. v. Spee, H. Sudermanas ir 
kt.; gener. sekret. bar. v. Ropas'). 


Liet. taryba, matydama, kad kitos išeities nėra, padarė su- 
tartį Berlyne gruodžio 1 d., pažadėdama militarinę, susisieki- 
mo, pašto ir piniginę uniją. - Susitarimo protokolą pasirašė pir- 
mininkas A. Smetona, nariai: Kairys ir Šaulys; iš vokiečių — 
Užs. reik. min. tarėjas Nadolny. Pi y ž 


Tarybos nariai, pasirašę minimą protokolą, išvyko Vilniun. 
Čia prasidėjo Tarybos posėdžiai, kuriuose buvo kritikuojama ir 
toliau vystoma sutartis. Gruodžio 5—7 d. padaryta kai kurie 
pakeitimai: kariuomenė yra renkama pačių lietuvių ir pasilie- 
ka savo krašte; susisiekimas taip pat turėtų būti lietuvių ran- 
kose; viską galutinai nustato konstituanta. 


Gruodžio 10 d. Tarybos delegacija nuvyko į Kauną galuti- 
nam susitarimui su vokiečiais dėl nepriklausomybės paskelbi- 
mo. Bet čia sužinojo, kad kancleris nenori sutikti su Vilniaus, 
kaip sostinės, klausimu, su kariuomenės ir konstituantos nuo- 
statais. 


Tada gruodžio 11 d. Lietuvos taryba sustatė naują pareiš- 
kimą, būtent: „1. Lietuvos valst. taryba, būdama pripažinta 
vietos ir užsienio lietuvių vienatine įgaliota atstove, remdamosi 
laisvu tautų apsisprendimo principu ir Vilniaus konferencijos 
1917 m. rugs. 18—22 d. nutarimu, skelbia laisvos valstybės at- 
statymą su sostine Vilnium ir jos (valst.) atpalaidavimą nuo 
visokių ryšių, kuriais ji buvo surišta su kitomis tautomis. 


2. Šios valstybės įkūrimui ir jos interesų gynimui taikos 
konferencijoj, Lietuvos taryba prašo vokiečių reichą padėti. 
Kadangi atstatomos Lietuvos interesai linkę į Vokietiją, — Ta- 
ryba daro amžiną sutartį tarp Lietuvos ir Vokietijos militari- 
niu, susisiekimo, muitų ir monetarinės sistemos atžvilgiais“?). 
Šį pareiškimą pasirašė visi nariai. 


1) Žiūr. R. Colliander psl. 146. 
2) Vertimas padarytas iš P. Klimo veikalo psl. 107. 

Bet ir šitas žygis pasiliko ilgą laiką be žinios, be pasiro- 
dymo viešumoj, ir be pasėkų, nors, kaip rodos, jis buvo nau- 
dingas vokiečiams. Grafas Hertlingas nepripažino šio akto. 
Dalykai vėl darėsi tamsūs, neaiškūs. Labiausiai buvo įkyrus 
atkirtimas Lietuvos nuo viso pasaulio ir nežmoniškas spaudi- 
mas. 

1917 m. gruodžio 18 d. buvo 7 vadų pasitarimas Kreuzna- 
che. Čia kilo vakarinių Rusijos tautų klausimas, bet be jokio 
tinkamesnio išsprendimo. 


2. Liet. mažumų klausimas ir viešo Lietuvos nuo Rusijos 
atsipalaidavimo aktas 


Mažumų klausimas numatytoj Lietuvoj taip grupavosi. 
„Koronos“ lenkai svajojo apie uniją, o buvusios Austrijos 
lenkai, vadovaudamiesi tautų apsisprendimo principu, į Lietu- 
vos savarankiškumą žiūrėjo palankiai. Dauguma lenkų skep- 
tiškai žiūrėjo į Vilniaus tapimą Lietuvos sostine. 

Gudai norėjo eiti išvien su Lietuva, bet jie buvo dvarinin- 
kų įtakoj, kurių dauguma buvo lenkai. Gudų vadų tarpe pasi- 
taikydavo ir tokių, kurie už atlyginimą tarnavo vokiečiams. 
Bendrai, su gudais buvo gana sunku tartis dėl nevienodo jų va- 
dų nusistatymo. 

Su žydais taip pat buvo sunki kalba, kadangi jie didele vil-g 
timi žiūrėjo į revoliucinę Rusiją, o su Lietuvos klausimu ne- 
siskaitė. 

Rusų klausimo Lietuvoj tuo laiku visai nebuvo. 

Rusija, begyvendama vidaus suirutės perijodą, mažai su- 
sidomėjimo rodė Lietuvai. Kada tenai įsistiprino bolševikai, 
jie panorėjo paimti savo globon ir Lietuvą. Kapsuką-Micke- 
vičių paskyrė komisaru. Lietuvių tautos taryba Šveicarijoj su- 
prato, kuo tas viskas kvepia ir pasistengė užbėgti kelią tiems 
pasikėsinimams. Ji paskelbė tokį atsiskyrimo nuo Rusijos aktą 
1917 m. gruodžio 25 d.: 

„Lietuva atsiskiria nuo Rusijos, atsižvelgdama į tai, kad 
Lietuva: 

1. buvo nepriklausoma valstybė nuo 13 iki 18 amžiaus 
galo, 

2. būdama pavergta Rusijos, niekuomet neatsisakė reika- 
lauti sau nepriklausomybės ir stengėsi tai įrodyti net ginklų 
pagalba, 

3. buvo begėdiškai niekinama, persekiojama rusų carų 
režimo ištisus 120 m., o po revoliucijos provizorinė rusų valdžią 
nebojo mūsų reikalavimų, nors mes reiškėme jai pasitikėjimą 
(pareiškimas 1917 m. balandžio 20 d.), 

4, didžioji Lietuvos teritorijos dalis šiuo metu yra užimta 
vokiečių, o Rusija, atsidūrus naujoj būsenoj, kurią sudarė pas- 
kutiniai įvykiai (spalių revoliucija), negali vykdyti savo prie- 
dermių ir prievolių (devoirs et obligations) lietuvių tautai, kuri 
nors patyrusi persekiojimų per ištisą šimtmetį, vis tik vykdė 
ištikimai savo pareigas. 

Lietuvių tautos taryba, vyriausia tėvynės reikalų saugoto- 
ja ir globėja, pareiškia: 

1. kad lietuvių tauta nuo šios dienos (d'ores et dėja) atsi- 
palaiduoja nuo visų ryšių su Rusija, 

2. kad lietuvių tauta, remdamosi pavergtų tautų teisės 
apsisprendimu, kurį paskelbė kovojančios valstybės, turi teisę 
ir pareigą imti globoti savo likimą ir pasirūpinti svetimų vals- 
tybių nepriklausomybės pripažinimu““*). 

Šis aktas buvo išsiuntinėtas visoms, kariaujančioms ir ne- 
kariaujančioms, valstybėms. Jis turi, be abejonės, didelės svar- 
bos. Tai juridinis numetimas rusų jungo. Faktiną nuvertimą 
įvykdė vokiečiai, užimdami Lietuvą, bet jie buvo uždėję savo, 
dar sunkesnį, jungą. Iš šio jungo mus paliuosavo Vokietijos 
susmukimas, Versalio taikos sutartis. Vėlesnius pasikeitimus 
apgynė patys lietuviai. 


1) Atsiskyrimo nuo Rusijos tekstas yra atspausdintas „Pro Lituania“ 
1917 m. gruodžio mėn. numery, psl. 329. Jo mintys yra paimtos iš I Berno 
konferencijos nutarimų. 

TREČIOJI DALIS 


1918-1919 METAI. LABDARYBĖ 
SILPNĖJA, POLITIKA 5TIPRĖJA 


I. LITUANIJOS VEIKLA 


1. Pašalpų siuntimo tvukdymas. 2. Kan. Olšauskio veikla 
Berlyne. 3. Lituanijos 4 metų apyskaita ir veiklos charakteris- 
tika. 4. Dėl ko buvo šelpiami tik vaikai, seneliai ir ligoniai? 


1. Pašalpų siuntimo trukdymas 


1918 m. karas vis labiau slėgė pasaulį ir varžė labdarybę. 
Žmonėse nuolat reiškėsi daugiau nuovargio, suerzinimo. Lab- 
darybės šaltiniai pradėjo išsekti. Daugelis tik žiūrėjo, kaip sa- 
vo gyvybę išgelbėti, o apie kitus mažiau galvojo. 

Drauge buvo jaučiama, kad karas turi baigtis. Tautos ir 
valstybės taip pat rūpinosi gyvybės klausimais: buvusios žiūrė- 
jo, kaip išlikti, o kylančios visomis jėgomis stengėsi parodyti, 
kad štai ir jos esančios, taikos derybose ir jos neužmirštinos. 

Tai gyvybinei tautų ir valstybių kovai geriausia dirva buvo 
spauda. Čia ir ėjo lenktyniavimai, rungtynės. 

Tautų gyvybės klausimas buvo jaudinamas memorijalais, 
notomis, asmeniškais diplomatiniais informavimais etc. 

Kaip karo pradžioje, taip ir dabar, labdarybė ir politika ne- 
buvo priešingi veiksniai, bet vienas kitam teikė pagalbą. Čia 
labdarybė buvo toji, kuri tam tikru būdu politikai ruošdavo 
kelią. 

Pažiūrėkime, kaip 1918 m. atrodo Lituanijos veikla. 


Kova už galimybę siųsti belaisviams maisto, prasidėjusi 
1917 m., dabar eina toliau ir kaskart sunkėja. Posėdyje (1918- 
I-9) svarstoma galimybė pirkti iš Italijos 1000 porų batų po- 
16 frankų (nominaliai paprasti batai tais laikais kaštuodavo 30 
—385 fran.). Taip pat svarstomas toliau pirkimo iš Prancūzijos 
per rusus maisto klausimas. Čia pat pranešama, kad prancūzų 
pasiuntinybė atsisakė duoti leidimą pirkti mums patiems iš 
Prancūzijos be rusų tarpininkavimo. 


Kadangi mažėjo galimybė siųsti pašalpas belaisviams iš 
Šveicarijos, todėl šiame pat susirinkime nutarta pasiųsti 10.000 
frankų p. Savickiui (Kopenh.), kad jis šelptų iš Danijos. 


Su vokiečiais vis eina darybos dėl civilinių belaisvių palei- 
dimo namon, dėl likusių aprūpinimo knygomis, dėl šelpimo Lie- 
tuvoje tvarkymo, kaip kad buvo pažymėta raštuose, išsiuntinė- 
tuose įvairioms ministerijoms 1917 m. lapkr. 26 d. Su šios rū- 
šies įpareigojimais siunčiami Vokietijon įgaliotiniai. 

1918-II-5 d. posėdy svarstomas gautas Amerikos lietuvių 
tarybos raštas, kuriame prašoma papildomų žinių dėl numatytų 
atgabenti į Šveicariją 100 vaikų, ir dėl prašomų iš Amerikos 
mokytojų. Nutarta pranešti, kad šveicarų valdžia neleido įga- 
benti vaikų į Šveicariją, bet prašoma siųsti mokytojus, spėlio- 
jant, kad juos bus galima nusiųsti Lietuvon. 


Šiuo metu atvyksta Šveicarijon Myk. Ašmys, Mažosios Liet. 
lietuvis, lankęs universitetą Karaliaučiuj ir daug pasidarbavęs 
per karą lietuvių naudai. Jis atvyksta Šveicarijos lietuviams į 
pagalbą. Kadangi jo sveikata silpna, todėl Lituanija nutaria 
(vasar. 22 d.) pasiųsti mėnesiui į bet kurią gydyklą. 


Šveic. valdžia savo raštu vasario 26 d. praneša, kad ji dar 
sumažinanti išsiuntinėjamą belaisviams maisto kiekį, ir įspėja. 
apie galimą visišką uždraudimą. Nutarta rankų nenuleisti ir 
ieškoti būdų maistui surasti. Kadangi rusų-vokiečių taikos $ 8 
kalba apie belaisvių paleidimą, todėl nutarta rūpintis, kad lie- 
tuviai belaisviai būtų leidžiami namon. Šiuo klausimu nutarta 
(kovo 4) parašyti: 1) Vokietijos kancleriui grafui Hertlingui, 
2) Oberostui, 3) Vokietijos karo ministrui, 4) Lietuvos tarybai, 
5) Lietuvių — vokiečių draugijai. 

Tame pat posėdy nutarta pasiųsti Savickiui dar 5.000 fran- 
kų belaisvių šelpimui. Roterdame atsidūrė 43 lietuviai belais- 
viai (pasprukę iš Vokietijos). 

Nutarta gauti iš jų smulkesnių žinių, pasiųsti jiems, kol 
kas, 500 frankų ir po 10 fr. kiekvienam vaikui. 

Posėdyje, kovo 21 d., Steponaitis praneša, kad rusų komite- 
tas Berne ketinąs perleist 5.000 kg maisto lietuviams (už pini- 
gus) ir pastebi, kad juos reikią būtinai išsiųsti belaisviams ba- 
landžio mėnesį, nes vėliau rusai galį būti paleisti namon ir ga- 
limybė siųsti atpulsianti. 

Ūkio departamente (Berne) pirmininkas sužinojęs, kad 
590 iš Amerikos Šveicarijon įvežamų maisto prekių atitenka 
Raud. kryžiui ir dėl to vokiečiai pažadėję netorpeduoti tų laivų, 
o entantė sutikusi praleisti juos. Kadangi J. A. V. belaisvių 
dar maža, todėl perteklius tų produktų galės būti skiriamas kitų 
šalių belaisviams.* Departamento skyriaus vedėjas labai užjautė 
lietuviams, nes ir jis paabejojo, ar vokiečiai paleis lietuvius iš 
nelaisvės, kadangi jiems (vok.) reikalingi darbininkai. Nutar- 
ta paimti iš rusų 4670 kg valg. dalykų, o taip pat rūpintis gauti 
maisto iš J. A. V. 

Gabrys pranešė, kad esąs atvykęs iš Vokietijos generolas 
Fridrichas, su kuriuo vertėtų pakalbėti dėl belaisvių paleidimo. 
Išrinkti 2 valdybos nariai, kuriems pavesta pasikalbėti su gen. 
Fridrichu. 

Nutarta siuntinėti kas mėnuo po 5.000 fr. Savickiui belais- 
vių šelpimui. 

Draugija „Kirchliche Kriegshilfe Paderborn“ (Bažnytinė 
pagalba kare) kreipėsi į Lituaniją, prašydama nurodyti, kur bū- 
tų galima gauti lietuviškų knygų belaisviams. Nurodytas Šv. 
Kazimiero knygynas Kaune ir lietuv. laikraščiai, spausdinami 
Lietuvoje. 

Tame pat posėdy pranešama, kad iš vokiečių Karo ministe- 
vijos gauti 3 laiškai (vasario 16 d. ir kovo 5 ir 15 d.), kuriuose 
praneša, kas padaryta belaisvių atžvilgiu. Tiesa, tai toli gražu 
ne tas, ko buvo prašoma, bet šis tas vis tik padaryta: paleisti 
kai kurie belaisviai, likusieji organizuojami; idomus lapas, ku- 
riame pažymėta, jog 29 stovyklose esama 11.549 belaisvių. 

Dėl paleidimo liet. belaisvių iš Austro-Vengrijos parašyti 
raštai grafui Czernin'ui ir Austr. karo ministerijai. 

Balandžio 12 d. Daumantas ir Steponaitis pranešė, ką kal- 
bėję su gener. Fridrichu Berne. Savo kalboj gener. pareiš- 
kęs, kad dabar esą reikalingi darbininkai, taigi sunku esą pa- 
leisti belaisvius. Po to kai įvyko taika su rusais, po to, kai pa- 
skelbta nepriklausoma Lietuva, tas jo pareiškimas atrodė labai 
zeistas. Kada atstovai reagavo į tai ir išdėstė savo pažiūras, 
generolas pasižadėjo: 1) pasistengti greitai paleisti liet. belais- 
vius, 2) įkurti Berlyne lietuvių komitetą (jo dar vis nėra! Au- 
torius), kuris padėtų suorganizuoti tą grįžimą, 3) pasiųsti pa- 
sitikėjimo žmones (belaisvius) apvažiuoti visas stovyklas ir su- 
rinkti žinias apie lietuvius belaisvius. 

Gegužės 18 d. svarstyta, kaip sueiti į kontaktą su „„Ameri- 
kos lietuvių kareivių globos“ draugija, įsikūrusi Bostone, ku- 
rios pirm. yra Jon. Karosas, sekr. — J. Ramanauskas ir ižd. — 
M. Žibas. Nutarta taip pat susižinoti per Raud. kryžių, kiek 
yra lietuvių J. A. V. armijoj, veikiančioj Prancūzijoj ir kiek 
nelaisvėj. 

Nuo Amer. liet. tarybos gauta 25.000 fr. persiuntimui į Lie- 
tuvą. Dauguma balsų nutarta tuos pinigus įteikti Vykdom. ko- 
mitetui, kad jis persiųstų Lietuvon. Bet liepos pradžioj atvyko 
Tarybos atstovas ir tie pinigai įteikti jam. 1918 m. birž. 8 d. 
svarstoma, kodėl belaisviai dar neleidžiami namon. Birž. 24 d. 
aptartas Olšauskio laiškas, kuriame jis prašo 5000 markių kelio- 
nei į Austro-Vengriją ir Turkiją belaisvių reikalais. Nutarta 
pirma sušaukti konferenciją Šveicarijoj ir jon pakviesti K. Ol- 
šauskį. 


2. Kan. Olšauskio veikla Berlyne 


K. Olšauskis, sugrįžęs iš Berlyno, liepos 8 d. praneša posė- 
«y, jog belaisviai suvargę, nevalgę, apskurę, nuo bado sutinę. 
Bet vokiečiai neleidžią jų namon, nes reikalingi darbininkai, o 
lietuviai esą geri darbininkai, jie „„padedą vokiečiams išlošti 
karą“. 

K. Olšauskis smarkiai reagavęs karo ministerijoj, bet ma- 
žai ką laimėjęs. 

Dalyko nušvietimui jis papasakojo, kad belaisviai duonos 
gauną tiek, kad sunku ir aptarti tą kiekį; bulvių visai nesą, mė- 
sos gauną vos kartą kitą į mėnesį. Šiek tiek geriau esą tiems, 

kurie dirbą ūkiuose. Bet dvaruose, giriose labai bloga; giriose 
patys belaisviai vežą medžius, nes arklių nesą. Vyskupas Kare- 
vičius pasiuntęs kun. Malakauską aplankyti stovyklas ir patar- 
nauti belaisviams. Vokiečiai uždarę jį į Tuchel kaipo belaisvį. 
Paklausti vokiečiai pranešę, jog tai įvykę per apsirikimą. 


Atsižvelgdamas į šį pranešimą, komitetas nutarė: 1) duoti 
6.500 markių kan. Olšauskiui, kad jis galėtų aplankyti belais- 
vius Vokietijoj, Austrijoj ir Turkijoj; 2) įgalioti jį, kad nu- 
pirktų belaisviams maisto už 10.000 markių Ukrainoj ar Lietu- 
voj, 8) parašyti Savickiui, kad jis siųstų daugiau pašalpos be- 
laisviams, ir kad siųstų, susižinant su K. Olšauskiu. 

1918 m. rugpj. 28 d. svarstomas“ kun. Draugelio iš Vilniaus 
prašymas 15.000 markių moksleivių Lietuvon grąžinimui iš Ru- 
sijos ir O. Valaitytės iš Kauno prašymas 10.000 markių moterų 
sąjungos reikalams. Šių klausimų sprendimas atidėtas iki lie- 
tuvių konferencijos, kuri turės įvykti Šveicarijoj už 83—5 dienų, 
Lietuvos atstovams dalyvaujant. 


Rugsėjo 5—12 d. įvyko konferencija, kurioje dalyvavo žy- 
mus skaičius atstovų iš Lietuvos. Tarp kitų dalykų buvo iškel- 
tas Lituanijos klausimas. Konferencija padėkojo už belaisvių 
šelpimą ir kitų sričių darbuotę ir prašė dabar rūpintis belaisvių 
grąžinimu Lietuvon. 

Iš atvykusių konferencijon atstovų (A. Smetonos, prof. Vol- 
demaro ir kt.) sužinota, kad Berlynan siunčiami iš Vilniaus 4 
asmenys, kurie rūpinsis belaisvių grąžinimu ir kitais reikalais; 
jie būsią subsidijuojami iš Vilniaus. Bet rugs. 21 d. nutarta 
įteikti ir Lituanijos pinigų 20.000 markių minimai veiklai per 
kan. Olšauskį. 

Rugs. 21 d. nutarta šelpti Berlyne mok. Velyką, kuris, besi- 
darbuodamas nelaisvėj, apsirgo džiova. Taip pat kan. Olšaus- 
kiui pavesta išsiųsti teol. J. Dailidę Šveicarijon. Kun. S. Drau- 
geliui nutarta pasiųsti 5.000 markių moksleivių grąžinimui Lie- 
tuvon. 

Vėliau paaiškėjo, kad vokiečiai neleido į Berlyną vykti ir 
tenai darbuotis anksčiau minėtiems 4 vilniečiams. 


Lapkr. 22 d. kan. Olšauskis, sugrįžęs iš Berlyno, pranešė, 
jog vokiečiai užtikrinę, kad per 8 dienas palež2) visus civili- 
nius belaisvius ir ligonius. 

Be to, užėjus revoliucijai, belaisviai metą darbą, apleidžią 
stovyklas ir einą, kur kam patinka. Namon einą pėsti, nes nesą 
pakankamai traukinių. 

Austrijon, Bulgarijon ir Turkijon K. Olšauskis negalėjęs 
nuvažiuoti, nes Austrija atsakiusi neigiamai, o anosdvi net nieko 
neatsakiusios. Austrija pranešusi, kad belaisviai jau esą leidžia- 
mi namon. 

Tame pat posėdyje Lituanija nutarė kreiptis į Šveic. rau- 
donąjį kryžių ir prezidentą Vilsoną ir prašyti, kad jie paragintų 
vokiečius greičiau paleisti belaisvius ir padėtų jiems sugrįžti 
tėvynėn. 

K. Olšauskis pranešė, kad Kaune, Vilniuj ir Marijampolėj 
ruošiamos ligoninės grįžtantiems belaisviams ligoniams. Vilnie- 
čiai prašą vokiečius užleisti ligoniams Trinopolio dvarą ir pra- 
voslavų seminariją. Kauniečiai prašą užleisti Kamendulų ir Kar- 
melitų vienulynus. Prašoma taip pat 25.000 markių įrengimui. 

Atsižvelgdamas į tokią dalykų būklę, komitetas nutarė vi- 
sus pinigus, atliekamus nuo likvidacijos ir kai kurių asmenų šel- 
pimo, pasiųsti Lietuvon ligoninių įrengimui, pavargėlių šel- 
pimui. 

Šelpiamiems asmenims (moksle) pranešta, kad bus pasiųs- 
tos jiems tam tikros sumos pinigų ir įspėta, kad tolimesniu liki- 
mu patys rūpintųsi. 

Pranešta taip pat Savickiui, kad pinigai toliau nebus siun- 
tinėjami. 4 

Kadangi paaiškėjo, kad kan. Olšauskis negalėjo įteikti 
5.000 markių kun. S. Draugeliui moksleivių gabenimui, nutarta 
šią sumą pavesti mokslus einančiai jaunuomenei. 

Gruodžio 1 d. 8 val. 30 min. vakare mirė a. a. Myk. Ašmys. 
Sugrįžęs iš kurorto jis apsigyveno Lozanoj. Čia jį užklupo gri- 
pas. Tuoj nuvežtas į ligoninę po poros dienų mirė. 

A. a. Ašmys yra kilęs iš Maž. Lietuvos. Mokslus ėjo Kara- 
liaučiaus universitete, o mokslo laipsniui įgyti dizertaciją para- 
šė Šveicarijoj. Profesoriai jį labai gerai įvertino. Tačiau egza- 
minų nespėjo išlaikyti. 

Būdamas savo krašte ir Šveicarijoj a. a. M. Ašmys daug 
pasidarbavo lietuvybės idėjai. Jis buvo malonaus būdo, darbš- 
tus, idealus, karštas Lietuvos mylėtojas. Tačiau mirtis jį už- 
klupo toli nuo savo krašto ir savųjų. 

Palaidotas Lituanijos lėšomis. Nors buvo pasiųsta teiegra- 
ma namiškiams, bet jie laidotuvėse nedalyvavo, nes tų laikų są- 
lygos sutrukdė.') 

Tebūna jam lengva gražiosios Šveicarijos žemelė! 


3. Lituanijos 4 metų apyskaita ir veiklos charakteristika 


Visą pusmetį nebuvo Lituanijos posėdžių. 1919 m. gegužės 
22 d. įvyksta posėdis, kuriame dalyvauja tik J. Gabrys, K. Ol- 
šauskis ir Steponaitis. Kiti nariai: Purickis — Berlyne, Bar- 
tuška ir Daumantas — Lietuvoj. 

Pirmininkas praneša, kad Vokietijoj dar esama apie 15.000 
belaisvių, Olandijoj esą 23 lietuviai.*). . 

Kadangi įsikūrė Lietuvos raud. kryžius, tai Lituanijos pir- 
mininkas ėmėsi tarpininkauti, norėdamas suvesti jį į santykius 
su Tarptautiniu raud. kryžium. 

Prel. Olšauskis pranešė, jog jis daręs žygių pas valdžias 
Berlyne, Spaa ir Paryžiuj dėl lietuvių belaisvių paleidimo na- 
mon, dėl drabužiais bei maistu aprūpinimo. Prelatas drauge 
pranešė, kad savo misiją belaisvių klausimu yra baigęs. Posė- 
džiaujantieji jam karštai padėkojo už atliktus darbus, taip svar- 
bius belaisviams. 

Šiame pat posėdyje nutarta Lituaniją likviduoti. Likvida- 
vimas pavesta pirm. Steponaičiui. Dokumentai dar metus turi 
pasilikti pirmininko žinioje, kad būtų galima duoti paaiškini- 
mus, jei kas kreiptųsi su kokiais klausimais. Baldus nutarta 
perduoti Vykd. komitetui. 

Tačiau pats likvidavimas užsitęsė gana ilgai, nes iždin. 
Daumantas nesutvarkė piniginių dalykų ir nenorėjo perduoti ga- 
na didelių sumų. 

Priešpaskutinis Lituanijos posėdis įvyko Sasnavoj (Suval- 
kijoj), kuriame dalyvavo prel. Olšauskis, dr. Bartuška ir Stepo- 
naitis. Jis įvyko 1919 m. rugpj. 25 d. Čia buvo galutinai nu- 
tarta likviduoti Lituaniją ir kitas 3 veikusias Lozanoje organi- 

1) Ar nevertėtų Ašmį pargabenti į Lietuvą, kurią jis taip mylėjo. 
Tas padaryti būtų nesunku, nes jo lavonas įdėtas į tris karstus. 

2) Apie Olandijoj esančius lietuvius pradėjome gauti žinių, kad jie 
cperuoja visokiais prasimanymais ir nenori grįžti Letuvon. 

zacijas: Vykd. komitetą, Inf. biurą ir Liet. tautos tarybą. Lik- 
vidatoriais išrinkti dr. Bartuška ir kun. Steponaitis. 


Paskutinė Lituanijos apyskaita, padaryta 1919 m. lapkr. 
7 d., apimanti 4 metus veiklos, taip atrodo: 


Pasyvas 
Frankų 
14 Suosidijoss eau is p A o in a a E I 191.990,05 
2) “AUKOS* es sa aa Ain a d, ak 16.075,10 
9) einas“ AKA a LA a a AS 4.631,47 
4) perlaidos + (debeLAS) 4 aaa etatai aa na ee ata aj 30.629,67 
Iš viso: 243.326,29 
Aktyvas 
2) Administracijos ISIaIdOS a a a 30.412,47 
Baikelionesčišiaidosi esa a aa a S 7.144,54 
8) pašto ir telegrafo išlaidos <... 1.080,60 
4) Kselpimas*mMaistus dr 46.941,24 
5) šelpimas pinigais (čia yra ir sumos, perleistos 
kitoms organiz., pav., Savickiui etc.) ........ 123.676,58 
6) Selpimas drabužiais aa ana a 815,25 
7“) dvasiniai belaisvių reikalai“ (knygos, maldakny- 
TOS LC) La Au Leda as A Aa as aa a 653,25 
6) perlaidos (kreditas) AS A as 30.629,67 
9) lik vidacijosLišlaidos A 1.972,69 


Iš viso: 243.326,29 


Pasiųsta belaisviams maisto ir kitko: 


kg 
1) *DUONos “a ES 18.696 
2) kondensuoto pieno ........ 2.307 
8) „Maggi“ ir kitų sriubų .... 1.262 
a šokolado, 52 AM. S 3.806 
BMA TDALOS, 42 aa a io 56,5 
GDECUKTAUS A ra as 300 
7) įvairių konservų ........ 1.469 
: 8) konfitūrų — uogienės .... 487 
9) sūrio, kokosinio sviesto .. 9 
10) muilo P — 8183 

Kaip matėme aukščiau, pašalpos organizavimas nėjo sklan- 
džiai. Siunčiamieji raštai buvo trukdomi, o kartais cenzūros vi- 
sai sulaikomi. Mūsų pasiuntiniams taip pat ne visada buvo lei- 
džiama išvažiuoti į įvairius kraštus. Vis dėlto gana daug kraštų 
aplankyta, tartasi su valdžiomis ir labdaringomis įstaigomis, 
ypač Raud. kryžiaus valdybomis. 


Su centralinėmis valstybėmis susitarimas taip pat buvo ne 
lengvas. Ne maža būdavo pažadama, bet maža įvykdoma. Vis 
dėl to kai kas atsiekta: belaisviai buvo sukoncentruoti į mažą 
stovyklų skaičių, kur buvo galima, — aprūpinti maistu, knygo- 
mis, padėta susirašinėti su saviškiais. Stovyklose buvo suor- 
ganizuoti komitetai iš lietuvių, kurie dalino atsiųstą pašalpą; 
buvo pakviesta daugiau cenzorių lietuviškiems laiškams, laikraš- 
čiams ar knygoms cenzūruoti. Dėta pastangų atgaivinti Centra- 
linį šelpimo komitetą Lietuvoje. Tas viskas palaikė lietuviuose 
tautinį susipratimą, stiprino jų dvasią. 


Kadangi susisiekimas su tėvyne, iš kur buvo galima gauti 
knygų, buvo sunkus, todėl pradžioj buvo siunčiamos knygos iš 
lietuvių studentų draugijos (Friburge), vėliau atsiuntė lietuviai 
iš Anglijos ir Argentinos, pagaliau p-lė Jagomastaitė išsiunti- 
nėjo iš Tilžės už 500 markių iš Lituanijos lėšų, dar vėliau ,„Tė- 
vynės mylėtojų dr.“ (Š. Amerikos) atsiuntė 5.000 egz. knygų 
belaisviams per p. Savickį (Kopenh.). 


Prie palengvinimo susisiekimo ar susirašinėjimo daug pri- 
sidėjo ta aplinkybė, kad pirmininkas kasmet parvažiuodavo į 
Lietuvą, o taip pat, kad Lietuvos atstovai važiuodavo Šveicari- 
jon į konferencijas. Iš viso parašyta 8.517 laiškų bei raštų. 
Lituanija gavo 3.864 laiškus. Be to, buvo siuntinėjami pinigai 
didesnėmis ar mažesnėmis sumomis. Iš viso tokiu būdu buvo 
pasiųsta 30.629 fr. 67 c. Lietuvon ir nelaisvėn. 


Centralinis komitetas Lituanija buvo nuolatiniuose santy- 
Kiuose su Tarptautiniu raudonuoju kryžiumi ir kitų šalių Raud. 
kryž. įstaigomis. Jų pagalba buvo organizuojama belaisviams 
pašalpa, ieškomi žuvusieji belaisviai ar šiaip Liet. piliečiai. 

Lituanijos darbuose daugiausia dalyvavo valdyba: V. Bar- 
tuška, VI. Daumantas, J. Gabrys, K. Olšauskis, J. Purickis ir A. 
Steponaitis. 

Daug pasidarbavo komitete St. Šalkauskis ir A. Muraška. 
Kol Lituanijos buveinė buvo Friburge, veikti padėdavo kun. I. 
Česaitis ir vienuoliai marijonai. 

Iš nelaisvėje buvusių lietuvių ilgai ir uoliai veikė mokyto- 
jai: Al. Velykas ir K. Jočionis; taip pat kapelionai kunigai: 
Astasevičius, Strikas, St. Čepulis, Jur. Galdikas, Vinc. Jaru- 
laitis ir kiti. 

Iš kitų, pasidarbavusių pažymėtini: Jon. Vileišis, J. Dai- 
lidė ir t. t. P. Savickis varė platų belaisvių šelpimo darbą iš 
Kopenhagos. Lituanija jam yra pasiuntusi 39.000 frankų. 

Kaipo įstaigos, be minėtojo Raud. kryž., mums daug padėjo 
„Office International d'expėdition de vivres et de vėtements aux 
prisonniers de guerre“ (Friburg), „Bureau International de la 
Paix“ (Berne), rusų pašalpiniai komitetai ir kiti. 

Daugiausia mes turime būti dėkingi už svetingumą ir pa- 
galbą įvairiais būdais šveicarų valdžiai ir visuomenei. Sunku 
būtų ir išskaičiuoti visus būdus, kuriais jie mums padėjo. 

Viso šelpimo pagrindą sudarė lėšos. Šiuo būdu daugiausia 
prisidėjo Š. Amerikos lietuviai. Pagaliau seka D. Britanijos 
lietuviai, Rusijos, Danijos ir kitų kraštų lietuviai. Garbė jiems 
už duosnumą! |] 


4. Dėl ko buvo šelpiami tik vaikai, seneliai ir ligoniai 


Iš paskutinės apyskaitos matyti, kad mūsų apyvarta siekia 
248.326 fr. 29 c. Liet. belaisvių, apytikriomis žiniomis, mes tu- 
vėjom apie 30.000. Padalinkime atitinkamai, — gausime po 
80 fr. kiekvienam. 80 fr. per kelis metus, tai visai maža pa- 
šalpa. Kas kita, kada mes šelpėme tik labiausiai reikalingus. 
Jų skaičius netoks buvo didelis, taigi ir pašalpa jiems buvo 
žymi. 

Be to, ne visi belaisviai buvo reikalingi pašalpos. Tie, ku- 
rie dirbo pas ūkininkus, visiškai jos nebuvo reikailngi. Svei- 
kieji galėjo šiek tiek ir patys užsidirbti. Tiesa, kada pati Vo- 
kietija atsidūrė dideliame varge maisto atžvilgiu, visų būklė 
pasunkėjo. 

Be maisto, mes siuntinėjome raminančių raštų, šiek tiek 
knygų, derėjomės su valdžiomis dėl belaisvių būklės pagerini- 

mo, stengėmės visur iškelti lietuvių vardą, saviškius sustiprinti 
tautiškai. Nežinau, kaip tas atrodo kitiems, bet man norėtųsi 
tikėti, kad mes, palyginamai mažomis išlaidomis, darėme didelį 
triukšmą. Žinoma, tai darė ne viena Lituanija, bet ir kitos 
lozaniškės lietuvių įstaigos. 


Ii. POLININĖ VEIKLA 


1. Lietuvos tarybos veiklos stabdžiai. 2. Šveic. liet. tary- 
bos diplomatiniai žygiai. 3. Nepriklausomybės paskelbimas 
vasario 16 d. ir vokiečių reagavimas. 4. Šveicarijos ir Ameri- 
kos lietuvių atėjimas pagalbon. 5. Šveic. lietuvių kova su pan- 
germanistais. 6. Lietuvos valdovo klausimas. 7. Lietuvos 
klausimas entantės valstybėse. 


1. Lietuvos valst. tarybos veiklos stabdžiai 


1918 m. pradžioj buvo prislėgtas visas pasaulis drauge ir 
Lietuva. Lietuvių veikla buvo trukdoma daugybės matomų ir 
nematomų jėgų. Vokiečiai laikė Lietuvą suspaudę, kaip ir se- 
niau. Valst. tarybai nedavė beveik jokios galimybės ką nors 
padaryti savo kraštui. Vargas ir badas dyrojo pro visus 
kampus. ' 

Entantė nedavė Lietuvai jokių vilčių. Užsieniuose gyve- 
nančių lietuvių darbas, žinoma, neliko be pasėkų. Jis, tarsi tas 
vandens lašas, tašė ir tašė uolą. Nuolatinis klausimo judini- 
mas laikraščiuose „Pro Lituania“ ir „Litauen“ savo rolę sulošė. 
O, be to, nuolatinis bombardavimas kitataučių spaudoje vertė 
centralines valstybes ar entantę skaitytis su vieša opinija, ko- 
riguoti savo žiaurumą ar netinkamus žygius, padarytus lietuvių 
tautos ar šalies atžvilgiu. 

Ilgai tęsėsi kova prieš kunigaik. Izenburgą-Birsteiną, kol 
pagaliau 1918-I-11 d. jis buvo nuverstas ir pašalintas iš Ober- 
csto. Ilgai kankino Lietuvą tas savotiškas Muravjovas. 

Su Izenburgo pašalinimu įvyko tam tikras Lietuvos per- 
grupavimas, būtent: sujungta, vokiečių vadinama, „Šiaurinė 
Lietuva (Kaunas— Vilnius) su „Pietine Lietuva“ (Baltstogė— 


161 


Gardinas); bet nuo Lietuvos atskirtas Rokiškis ir priskirtas 
prie Kuršių, o iš Suvalkijos padarytas atskiras vienetas; „Šiau- 
rinės ir Pietinės Lietuvos“ kariniu šefu paskirtas nuo vasario 
1 d. Rittmeister Heppe. 


Nors buvo padarytas šioks toks Lietuvos pergrupavimas, 
bet režimas ir priespauda pasiliko tie patys, kaip ir seniau. 
Tiesa, 1918 m. pasirodo vienas po kito laikraščiai, bet cenzūra. 
lieka nuolat žiauri. Iš laikraščių minėtini: „Lietuvos aidas“ 
„Tėvynės sargas“, ,„Darbo balsas“, „(Moterų balsas, „„Pavasa- 
ris“, „Lietuvos mokykla“ ir „Vienybė“. 

Lietuvos tarybos veikla vis buvo paraližuojama. Sausio 
9 d. buvo nutarta pasiųsti vokiečiams šiuos 3 klausimus: 1) ka- 
da ir kokiu būdu vokiečiai perleis šalies valdymą Valst. tarybai, 
2) kada vokiečių kariuomenė apleis Lietuvą ir bus galima įvesti 
sava milicija, 3) kada ir kaip vokiečiai paskelbs Lietuvos ne- 
priklausomybę. 

Ir šitie klausimai liko be atsakymo. Sausio 15 d. Taryba 
siunčia 5 žmonių delegaciją, o sausio 26 d. Tarybos posėdis vėl 
iškelia nepriklausomybės Plausimą. Tada min. tar. Nadolny 
duoda neaiškų pranešimą, kad nepriklausomybė bus peskelbta 
tinkamoms sąlygoms atsiradus, bet nenurodo datos!). 

Pačioj Lietuvos taryboj pasireiškė prieštaravimų. Jau 
1917 m. gruodžio pradžioj pasireiškė nesutarimo: kairieji ne- 
pritarė kai kuriems nutarimams ir teko juos priimti tik 12 bal- 
sų; apie tai sužinojo vokiečių valdžia ir ėmė nesiskaityti su 
Taryba: neleido atstovų į Berlyną ir Liet. Brastą. 

Prieš Liet. tarybos tariamą neveiklumą pradėjo kelti balsą 
Lietuvos gyventojai. 


Tuo neveiklumu susirūpino ir užsienio lietuviai. Ypač Švei- 
carijoj gyvenantiems lietuviams parūpo, kas tenai darosi, kad 
nepriklausomybės negirdėt ir, kad bendrai blogos žinios iš ten 
ateina. 


1) Žiūr. P. Klimas, psl. 113. 

2. Šveicarijos lietuvių tarybos diplomatiniai žygiai 


Šveicarijos liet. taryba ėmė grasinti per spaudą vokiečiams 
dėl priespaudų Lietuvoj ir taip pat pabrėžė, kad jeigu vokiečiai 
neleis Liet. tarybai veikti, tai ji (Šveic. I. taryba) imsis kovoti 
už nepriklausomybę. 

Savo laiku buvo atsiųstos iš Lietuvos informacijos Šveica- 
vijon tam, kad jos būtų perduotos visų valstybių atstovybėms. 
Čionykščiai lietuviai tai padarė, įteikdami atstovybėms šį 
raštą: 

„Tautos taryba, sutartinai su Lietuvos valstybės taryba, 
įgaliota neutralioje šaly atstovauti Lietuvos užsienių reikalus, 
šiuo prašo Jūsų Ekscelenciją pranešti savo vyriausybei mūsų 
tautos reikalavimus, kuri lai teiksis iš to padaryti tinkamas 
išvadas. 

Aukščiausias lietuvių valstybės ir tautos organas — Ta- 
ryba ne vien motinos tėvynės, bet ir jos išeivijos Rusijoj ir 
Amerikoj atstovė, remdamasi visuotiniu laisvos sąžinės prin- 
cipu, kuriuo palikta kiekvienai tautai laisvo apsisprendimo teisė 
ir rūpinimasis savo likimu, ir, remdamasi Lietuvos seimo (kon- 
Terenc.), įvykusio 1917 m. rugsėjo 18—22 d. rezoliucija, skelbia 
Lietuvos, kaipo nepriklausomos valstybės, su sostine Vilnium 
atstatymą, ir tos valstybės atpalaidavimą nuo visų ryšių, anks- 
čiau sudarytų su kaimyninėmis valstybėmis ar jų mums pri- 
mestų. 

Šis pareiškimas remiasi dviem samprotavimais : 

1) jog Lietuva yra tauta, 

2) jog Lietuva tapo valstybė, 

1. Lietuva yra tauta galinga ir stipri, galinti visam kam 
pasipriešinti. Ji tai patvirtino galingos pracities nesuskaito- 
mais įrodymais, savo gaivališkumo jėga. Ji tai įrodė praėjusia- 
me šimtmetyje, kai rusų carai geidė ją panaikinti: nors jie tu- 
rėjo įvairiausių priemonių, — negalėjo to atsiekti. 

2. Lietuva tapo valstybė — paskelbtos nepriklausomybės 
dėka Vilniaus seime. Tos valstybės buvimas niekuomet nebuvo 
panaikintas, esant visuomet tvirtiems ir gaivalingiems tautos 
sluogsniams, kurie nesiliovė priešinęsi smurtui ir priespaudai 
net su ginklais rankose. Šiandien po 120 metų svetimųjų val- 
dymo Lietuva tapo juridiniai savarankiška visoj valstybės for- 
moj; reikalingų valstybei esminių dalykų ji turi pakankamai: 

a) ji turi užtektinai organizuotų žmonių ir laisvai gali 
verstis savo ištekliais; jos buvimas kaipo tautos ir jos istorija 
tai paliudija; 

b) ji turi savo gyvavimą, buitį ir tik laukia palankių tarp- 
tautinių aplinkybių visiškam suverenumui įgyti ; 

c) ji turi savo teritoriją, pakankamai plačią nepriklauso- 
mybės ir organizuotos visuomenės išlaikymui. Jos plotą sudaro 
buvusios Rusijos dalys: Vilniaus gub., Kauno gub., Gardino 
gub., Naugardukas ir Nasvyčius iš Minsko gub., Suvalkų gub., 
ir šiaurinė dalis Lomžos gub. — kas sudaro plotą lygų šešioms 
Belgijoms; 

d) ji pakartotinai buvo pareiškusi ir šiandien reiškia tei- 
sėtai organizuoto Vilniaus seimo ir jo išrinktos, aukščiausią 
autoritetą turinčios, Valst. tarybos lūpomis teisę rūpintis tau- 
tos likimu. Tas sutartinis noras nesiliovė reiškęsis, kaip viduj, 
taip ir užsieny. Dabartinis Tarybos žingsnis yra naujas pa- 
reiškimas prieš savo prispaudėjus; užsieny gi ne kartą paskelb- 
tomis rezoliucijomis ir nutarimais iškeltas buvo laisvės klausi- 
mas, ir tiems visiems žingsniams pritarė Lietuvos ir užsienio 
lietuviai. Šis nepriklausomybės pareiškimas yra kaip tik ryš- 
kiausias to įrodymas. 

1917 m. gruodžio 25 d. Lietuvių tautos taryba, organizuota 
Lietuvos atstovė užsieny, ir visų kitų lietuvių, gyvenančių už 
tėvynės ribų, pareiškė: 

„Atsižvelgiant į tai: 

1. kad Lietuva buvo nepriklausoma nuo XIII iki XVIII 
šimtmečio pabaigos, 

2. kad Lietuva, prievarta prijungta prie Rusijos, niekad 
nesiliovė reikalavus savo nepriklausomybės ir tai darė 1830, 
1863 ir 1905 m. net su ginklu rankose, 

3. kad Lietuva negražiai (honteusement) prispausta per 
120 metų caristinės valdžios ir, kad po revoliucijos laikinoji 
valdžia visai neatsižiūrėjo į mūsų žygius, padarytus pradžioj 
jų valdymo (1917-1IV-20 pareiškimas). 

Toliau, atsižvelgiant į tai: 

kad dabar didesnė Lietuvos dalis yra užimta vokiečių, kad 
Rusija, būdama dabartinių įvykių įtakoj, negali atlikti savo pa- 
reigų lietuvių tautai ir, kad, nežiūrint į rusų priespaudą, lietu- 

vių tauta pasiliko lojali rusų valstybei, Lietuvių valstybės ta- 
ryba, auščiausioji ir ištikimiausioji Lietuvos reikalų rūpintoja, 
pareiškia: 

1. kad lietuvių tauta nuo šiol (d'ors et dėja) nutraukia 
visus ryšius su rusų valstybe, 

2. kad lietuvių tauta, pasiremdama principu, paskelbtu 
valstybių, jog visos tautos turi teisę rūpintis savo reikalais, turi 
teisę ir pareigą imti į savo rankas savo likimą ir pranešti visoms 
valstybėms apie savo nepriklausomybę“. 

Ekscelencija! Yra visa eilė faktų ir pareiškimų, kurie pa- 
teisina mūsų šios dienos žygį gauti Lietuvos, kaipo nepriklau- 
somos valstybės, pripažinimą; čia prisideda nepaprasta būklė, 
kurioj atsidūrė Rusija, ir valstybių paskelbtas principas, kad 
kiekviena tauta turi rūpintis savo likimu. Lietuvos laisvė rei- 
kalinga jai pačiai; be to, ji nori prisidėti prie viso pasaulio 
tautų gerovės savo specifiškais nuopelnais, kuriais garbinga 
Lietuvos praeitis. 

Mes neabejojame, jog Jūsų Ekscelencijos valdžia išgirs 
mūsų prašymą, ir šiuomi reiškiame Jums aukštą pagarbą“'). 

1918 m. pradžioj kan. Olšauskis gyveno Berlyne ir veikė 
šveicariškių organizacijų įgaliotas. Jis gaudavo žinių iš Lietu- 
vos ir pranešdavo Šveicarijon. 

Sausio pabaigoj jis praneša, kad Lietuvos būklė nė kiek 
nepagerėjusi: tas pats suspaudimas krašte, tas pats Tarybos 
veiklos varžymas. Gyventojai pradedą šnairiai žiūrėti į Tarybą 
dėl jos tariamo neveiklumo. Olšauskio nuomone, tuoj reiktų 
paleisti viešumon knygą „La Lituanie sous le Joug allemand“'**) 
ir kitokiais būdais demaskuoti vokiečių žiaurumus. "Toliau ra- 
šo, kad iš dr. Šaulio atimtas leidimas važinėti iš Lietuvos į Ber- 
lyną, kuris buvęs duotas pusei metų. Taip pat praneša, kad 
prof. Voldemaras nuvažiavęs pro Berlyną į Daniją, Švediją it 
greitai iš tenai grįšiąs. Jeigu greitu laiku nebūsią paskelbta 


1) Vertimas iš teksto, tilpusio „Pro Lituania“ 1918 m. Nr. 2 psl. 61— 
—63. Dr. Bartuškos knygoj yra išleistos 26 eilutės, pradedant nuo „Atsi- 
žvelgiant į tai“ — iki „Ekscelencija“, psl. 182—183. 

Gaila, kad tilpusieji ,„Pro Lituania“ dokumentai neturi datos; tas su- 
mažina rinkinio vertę ir apsunkina tyrinėtojams darbą. 

2) Ši knyga pradėta rašyti nuo 1917 m. pradžios, kada aš grįžau iš 
Lietuvos ir apsakiau tenykštį vargą. Jos dydis 700 psl. 


165 


Lietuvos nepriklausomybė, tai tenai įsigalėsią bolševikai, lenkai 
ar kas kitas!). 


Kada Liet. tarybai taip sunkiai ėjo nepriklausomybės klau- 
simas, tuo reikalu susirūpino vysk. Karevičius, kuris buvo po- 
puliarus pas lietuvius ir svarbi asmenybė vokiečių akyse. Va- 
sario 5 d. jis rašo ats. Erzbergeriui, jog norėtų atlankyti kard. 
Hartmaną ir padėkoti už surengimą rinkliavos, leistos Šv. Tė- 
vo. Leidimas buvo gautas. Vysk. Karevičius drauge su kan. 
Olšauskiu atlankė kard. Hartmaną, feldmarš. Hindenburgą, 
gener. Liudendorfą ir kanclerį Hertlingą. Besikalbėdamas su 
minimais asmenimis vyskupas pažymėjo, kaip svarbu būtų su- 
laukti nepriklausomybės paskelbimą iš vokiečių: tada lietuviai 
liautųsi laukę išgelbėjimo nuo rusų, o pakryptų vokiečių pu- 
sėn; kalbėjo taip pat monarcho klausimu, nepamiršo priminti 
apie vargus Lietuvoj. 


Vokiečių spauda tą vyskupo žygį komentavo gana pa- 
lankiai. “ 


3. Nepriklausomybės paskelbimas vasario 16 d. ir vokiečių 
reagavimas 


Pati Taryba, išvesta iš kantrybės, galvojo apie revoliucio- 
nieriškus žygius. Vargai vėl juos labiau sujungė, sucementavo. 
Surado visiems priimtiną laisvės skelbimo formulę ir 1918 m. 
vasario 16 d. paskelbė Vokietijai, Rusijai ir kitoms tautoms. 
Laisvės skelbimas taip atrodo; 


„Lietuvos taryba, kaipo vienintėlė lietuvių tautos atstovy- 
bė, remdamos pripažintąja tautų apsisprendimo teise ir lietu- 
vių Vilniaus konferencijos rugsėjo m. 18—23 d. 1917 m., nu- 
tarimu, skelbia atstatanti nepriklausomą, demokratiniais pa- 
grindais sutvarkytą, Lietuvos valstybę su sostine Vilniuje ir tą 
valstybę atskirianti nuo visų valstybinių ryšių, kurie yra buvę 
su kitomis tautomis. Drauge Lietuvos taryba pareiškia, kad 
Lietuvos valstybės pamatus ir jos santykius su kitomis valsty- 
bėmis privalo galutinai nustatyti kiek galima greičiau sušauk- 


1) Čia minimas laiškas yra rašytas dr. Bartuškai. Žiūr. jo knygą, 
psl. 183—184, 

tas Steigiamasis seimas, demokratiniu būdu visų jos gyventojų 
išrinktas“. 

Po šiuo pareiškimu pasirašė visi Tarybos nariai. Čia ma- 
tome, jog šis tekstas daug kuo skiriasi nuo 1917 m. gruodžio 
11 d., nes čionai nėra jokių pasižadėjimų ir jokių sąjungų su 
Vokietiją. "Taigi vokiečiai, nepasinaudoję proga priimti aną 
pareiškimą, daug ko nustojo. Dabar jie susigriebė reikalauti 
ano teksto, bet lietuviai jau nesutiko. 

Tiesa, dar buvo vargo su Lietuvos laisvės pripažinimu. 
Tigai dar teko kovoti, kol pagaliau buvo laimėta. Tos kovos 
eiga buvo šitokia. 

Vasario 16 d. pasirašytas laisvės aktas, o vasario 18 d. tas 
paskelbimas tilpo ,„Vossische Zeitung“, „Tagliche Rundschau“, 
„Kreuzzeitung“. Vasario 20 d. Centro pirmininkas Greberis 
paskaitė šią deklaraciją viešame Reichstago posėdy ir palinkėjo 
Lietuvai viso gero. Reichstago pritarimas buvo didelis. Bet 
vokiečių valdžia vis tylėjo. Reichstage beveik kasdien buvo 
keliamas Lietuvos laisvės pripažinimo klausimas Centro ir so- 
cialistų atstovų. Aneksionistai ir militaristai reagavo, žinoma, 
nevykusiai. J 

Kartą vicekancleris Payer pasakė: „Lietuvos padėtis yra 
tokia, kad ten veikiančios Tarybos delegacija su pilnais įgalio- 
jimais yra pakeliui į Berlyną ir ryt rytą būsianti čia. Sekan- 
čiomis dienomis bus pripažinta tos šalies savarankiškumas, 
(„Selbstandigkeit“). Tolimesnė tų naujų sukurtų kraštų valsty- 
binė ir politinė santvarka priklausys nuo jų pačių. Mes ne- 
dvejojame, kad pavyks surasti tinkamas klausimo išsprendi- 
mas, kuris garantuotų abiejų šalių pageidaujamą ramų sugy- 
venimą“. Atsakydamas į tai social. Haase pareiškė: „Jeigu 
dabar atvyksta Berlynan lietuviai, tai jie nusilenkė vokiškam 
spaudimui; jie atvyksta, kaip supančioti Vokietijos vasalai“''). 

Vykstančiai į Berlyną Lietuvos delegacijai Oberostas davė 
įspėjimą, kad nesusitiktų su Reichstago nariais ir su kancleriu. 
Kovo 23 d. viešbuty Adlone įvyko Lietuvos laisvės palaistymas. 
Kovo 24 d. delegacija norėjo pasimatyti su daug kuo Berlyne, 
bet Oberostas skubiai atšaukė juos nepriklausomybės šventės 
minėjimo pretekstu?). 


1) Cit. iš Bartuškos, psl. 185—186. 
2) P. Klimas, psl. XXIII. 

Pažymėtina, kad pats kaizeris pasiuntė A. Smetonai svei- 
kinimo telegramą, kurioj pažymi savo džiaugsmą, jog jo ar- 
mija išlaisvino Lietuvą iš rusų jungo ir suteikė galimybę įkurti 
laisvą Lietuvą, kuri dabar pražydės ir geri santykiai su Vo- 
kietija jai padės. 

Tačiau ir po šito Lietuvos laisvės pripažinimo dar nesi- 
baigė vargai. Ilgai šeimininkavo vokiečiai Lietuvoj ir Lietuvos 
taryba buvo tik žaislu jų rankose. Daug dar teko kovoti, kol 
galutinai nusikratė vokiečių. Mat tuo metu buvo padaryta tai- 
ka su rusais, todėl vokiečiai svajojo apie pergalę ir viso pasau- 
lio valdymą. 


4. Šveicarijos ir Amerikos lietuvių atėjimas pagalbon 


Sužinojus apie visus šiuos keblumus, Šveicarijos lietuvių 
taryba paskelbė spaudoj šį komunikatą (1918-V-14): 

„Imant dėmesin Lietyvos nepriklausomybės akto paskelbi- 
mą, kuris oficialiai buvo įteiktas Tarybai, Liet. tautos taryba 
Šveicarijoj, tikra saugotoja aukščiausių lietuvių tautos reikalų 
užsieny, laiko savo pareiga pareikšti: 

1. Lietuvių tauta yra pasiryžusi gyventi taikoje ir ge- 
ruose santykiuose su visais savo kaimynais, ypač su vakarų kai- 
mynais, bet tai nebus galima įvykdyti, jeigų mūsų tautos visos 
suverenės teisės nebus integraliai pagerbtos. 

2. Nesigilindama į nepriklausomybės paskelbimo akto 
smulkmenas, lietuvių tauta jau šiandien jaučia pareigą pareikš- 
ti, kad užkrautą Lietuvai karo naštą laiko neteisinga, kurios nei 
norėjo, nei pirmiau buvo pareiškusi savo sutikimą, nei tam pa- 
rengta, bet turėjo priimti prieš savo norą, — ir tos naštos pa- 
sėkos ilgiems amžiams bus kenksmingos, ir reikės daug darbo, 
kol ta klaida bus išgydyta. 

83. Oficialinės nepriklausomybės paskelbimas privalėjo 
reikštis pozityviais faktais visiškai nepriklausomos valdžios su- 
organizavimu, suteikiant jai suverenes teises, surištas su tikra 
nepriklausomybe““!). 


1) Cit. sul. Bartuškos, psl. 187—188. Colliander gana plačiai apie tai 
ir apie polemiką Lietuvos klausimu spaudoj aprašo savo knygoj, psl. 168— 
—175, . 

Kaip matome iš šio rašto, vokiečiai bandė uždėti Lietuvai 
karo nuostolių dalį. Tai didelė neteisybė, prieš kurią teko pro- 
testuoti. 

Kada žinia apie Lietuvos laisvės paskelbimą iš Liet. tary- 
bos pusės pasiekė Šveicariją, čionykščiai lietuviai pasistengė 
pagarsinti vietinėj ir kitų kraštų spaudoj. Trys delegatai — 
Bartuška, Daumantas ir Gabrys atsilankė pas Šveic. prezidentą 
M. Calonder ir visų kraštų atstovybėse ir pranešė apie Lietu- 
vos atgijimą. Šveicarijos prezidentas priėmė delegatus labai 
palankiai, sveikino lietuvius ir nuoširdžiai linkėjo geros kloties. 

Tuo pat maždaug metu (kovo 13—14 d.) J. A. V. lietuvių 
katalikų taryba sušaukė visų srovių seimą  Nju-Jorke (New 
York), kuriame dalyvavo apie 1500 astovų. Seimas susipa- 
žino su nepriklausomybės rezoliucija, išrinko delegaciją, kuri 
nuvyko į Vašingtoną pas prez. Vilsoną. Šis palankiai priėmė 
delegacija, pažadėjo remti Rytprūsių prijungimą prie Lietuvos. 


5. Šveicarijos lietuvių kova su pangermanistais 


Vokiečių spauda, apsižiūrėjus, kad vasario 16 d. nutarimas 
skiriasi nuo gruodžio 11 d., pradėjo prieš lietuvius kampaniją. 
Taip ,„Rheinisch Westfalische Zeitung“ vasario 24 d. Lietuvos 
tarybos paskelbimą vadina kokiu tai nesusipratimu. ,,„Dautsche 
Tageszeitung“ vasario 26 d. puola ir kaltina Erzbergerį, 0 va- 
sario 27 d. tas pats laikraštis laiko Lietuvos nepriklausomybę 
negalimu dalyku dėlei inteligentinių jėgų stokos ir pataria Vil- 
nių atiduoti Rusijai, o Lietuvą prijungti prie Vokietijos. ,„Ber- 
liner Lokal Anzeiger“ kovo 7 d. rašo, kad Taryba nepriaugus 
politiniams klausimams spręsti; Lietuva turinti būti tiltu į Pa- 
baltijį ir ūkiškai priklausoma nuo Vokietijos'). Tačiau „Ger- 
manija“ užčiaupė aniems burnas, pareikšdama, kad pats kanc- 
leris paskelbęs tautų laisvę. 

Kovo mėnesį vokiečių spauda smarkiai komentavo Lietu- 
vos monarcho klausimą ir su juo stengėsi sujungti priklauso- 
mumo nuo Vokietijos klausimą. 

Vokietijos ir užsienio spaudoj ėjo polemika Lietuvos ne- 
priklausomybės klausimu.  Okupacinė valdžia nesiskaitė su ne- 


1) Žiūr. Colliander, psl. 167—168. 

priklausomybės paskelbimu ir laikė, kaip ir seniau, Lietuvą su- 
spaustą: Taryba negalėjo veikti, cenzūra buvo žiauri, rekvizi- 
cijos imamos, laisvės nė kiek. Žinios apie tai kartais praspruk- 
davo į Šveicariją. Čionai tekdavo reaguoti spaudoje, su kuria 
vis dėlto vokiečiai skaitėsi. 

Taip, gegužės mėnesį „Pro Lituania“ deda ilgą vedamąjį 
straipsnį, kurio autorius smarkiai puola vokiečius, kad nelei- 
džia veikti Lietuvoje Tarybai, kad viskas pasilieka po senovei, 
nežiūrint į paskelbtą laisvę; pažymi, jog Vokietijos pangerma- 
nistai ir aneksionistai gėdą darą Vokietijai, kuri paskelbusi 
tautų laisvę; toliau sako: „Taigi, pikti imperialistų atstovai, 
vanagai ir junkeriai, remiami autokratų, jungia savo jėgas 
Lietuvoj ir Vokietijoj, kad pasinaudotų iš naujai susidariusios 
padėties ... .Štai dėl ko nepasirašomos numatytos konvencijos, 
nes tikimasi pelnyti daugiau brutalia jėga, negu sutartimi. Čia 
aiškėja, dėl ko sustabdomas laisvas paštų susižinojimas, lais- 
vas geležinkelių susisiekfmas, cenzūros panaikinimas ir palaips- 
niui militarinės valdžios kai kurių sričių užleidimas Lietuvos 
civilinei valdžiai“. Dar toliau cituojamos mintys iš laikraščių, 
kuriuose ėjo polemika Lietuvos laisvės klausimu. Pagaliau 
smarkiai autorius kritikuoja ir ,Lietuvių-vokiečių draugijos“ 
arba bent kai kurių jos narių nelojalumą Lietuvai ir kišimąsi į 
suverenes jos (Liet.) teises. 

Baigdamas pažymi, jog lietuviai neleisią bet kokioms kli- 
koms, ar militarinėms, ar civilinėms, ar privatiems, kėsintis 
į Lietuvos nepriklausomybę. Jis manąs, kad vokiečių valdžia, 
kuri yra pripažinusi Lietuvos laisvę, neleisianti, kad panger- 
manistiniai, aneksionistiniai, ar kitoki gaivalai, diktuotų savo 
užgaidas'). 

Apie vidurį 1918 m. dalykai Lietuvoj nėjo geryn. Gegužės 
pabaigoj Vilniuj buvo uždarytos pradinės mokyklos, nes mo- 
kytojai atsisakė dėstyti vokiečių kalbą žemesniuose skyriuose. 
Liet. taryba kreipėsi birželio 8 dieną į okupacinę valdžią, nu- 


1) Žiūr. „Pro Lituania“ 1918 m., nr. 5, psl. 139—142. Dr. Bartuška 
savo knygoj dažnai pabrėžia, kad toji nežinomoji ranka, kuri anais lai- 
kais Vokietijoj diktavo, — buvo masonai, Memfiso ložė, prie kurios pri- 
klausė pats kaizeris, Liudendorfas, ir daug kitų didžiūnų. Masonai, būk, 
norėję paglemžti katal. Lietuvą ir ją suvirškinti. Jiems nepatikusi ir 
Liet. taryba, kurioje dauguma buvo katalikai. 

rodydama, kad po to, kai patys paskelbė Lietuvos nepriklauso- 
mybę, vokiečiai neturėtų kištis į vidaus gyvenimą ir erzinti 
žmones. Liepos 6 d. gautas grafo Valdersee atsakymas ir tai 
neigiamas atsakymas. 

Liepos 1 d. lietuviai turėjo gauti vokiečių sutikimą leisti 
dienraštį. Bet vietoj to lietuvių neapkenčiama „Dabartis“ virto 
dienraščių. 

Nuo birželio pradžios (6 ir 28 d.) Taryba daro bandymus 
pasiskolinti iš vokiečių pinigų krašto tvarkymui ir atstatymui. 
Kovos ir rekvizicijos buvo viską išnaikinę. Reikalinga buvo 
daugelio inteligentiškų jėgų darbui, bet vokiečiai stengėsi ne- 
prileisti prie darbo ir tų inteligentų, kurie buvo Lietuvoj. O 
kiek jų buvo Vokietijos nelaisvėj?. Nežiūrint į dažnus Šveica- 
vijos lietuvių prašymus, jų vis tiek nenorėjo leisti namon. 


6. Lietuvos valdovo klausimas 


Tokia sunki būklė paragino lietuvius imtis nepaprastų 
priemonių laisvei išgauti. Viena tokių priemonių buvo valdo- 
vo pakvietimas. 

Jau 1916 m. rudenį Šveicarijos lietuviai paleido „antį“ 
šveicarų ir entantės spaudoj, būk, kuriama Lietuva su sostinę 
Vilnium ir kviečiamas Prūsijos princas Eitelis Fridrikas val- 
dovu. Šį 

1917 m. sausio 31 d. prancūzų laikr. „Le Temps“ įdėjo 
žinią, jog vasario mėnesį bus įkurta karalystė Lietuva. Balan- 
džio mėnesį rašė „Le Matin“ (4 d.) ir „,„Paris-Midi“ (11 d.) apie 
kandidatūras princų Eitelio 1 Oskaro į Lietuvos ir Kuršių 
sostus. 

Vėliau šie gandai ėmė ryškiau realizuotis. Bet vokiečiai 
apie 1917 m. vidurį labiau ėmė galvoti apie paprastą Lietuvos 
prijungimą prie Vokietijos. Minimų metų pabaigoj, kada atst. 
Erzbergeris susipažino su lietuvių klausimu, pasiūlė hercogą 
Vilių Urachą, Viurtembergo grafą, į karalius, tada vėl pradėta 
kalbėti apie Lietuvos nepriklausomybę. Jo kandidatūra buvo 
labiau priimtina lietuviams, negu kieno kito, nes jis buvo kata- 
iikas, malonus žmogus, turįs šeimą; paklaustas ir pats susido- 
mėjo Lietuva ir neatsiėmė savo kandidatūros. 

Jo kandidatūra lietuviams pasirodė priimtina. Kan. Ol- 
šauskis ir dr. Purickis, grįždami iš Stockholmo konferencijos 
(1917 m. pab.), jį aplankė ir pranešė apie jį labai teigiamų 
žinių. II Berno konferencija kalbėjo apie valdymo formą — 
konstitucinę monarchiją. Panašiai pasisakė i7 Lietuvos valst. 
tarybos posėdis gruodžio mėnesį. Erzbergeris, matydamas lie- 
tuvių pritarimą, rėmė šį klausimą su visu nuoširdumu. Su juo 
ėjo ir Centras. Socialistai taip pat palaikė. Tik pangermanis- 
tai ir militaristai sukėlė visą audrą. Jie jau ir dėl to buvo prie- 
šingi, kad tai Erzbergerio sumanymas. Ypač dideli ginčai kilo 
spaudoj 1918 m. pradžioj. 

Pangermanistai kėlė kandidatūrą kieno nors iš kaizerio 
giminių, kiti Saksų karalių ir t.t. Lietuviams buvo priimtines- 
nis Urachas. Vokiečiai palaikė Saksų kandidatą, numatydami, 
kad, kai įvyks unija su jais, tai tuo pačiu bus įvykusi unija 
su vokiečiais. ' 

Tuomet J. Gabrys iškėlė Ispanijos princo Alfonso, kaipo 
nekariaujančių valstybių, kandidatūrą. Vėliau iškilo Parmos 
princo kandidatūra. 

1918 m. gegužės mėnesį vokiečiai skelbė savo laikraščiuo- 
se, kad Lietuvos unija su Saksonija esąs tikras, baigiąs įvykti 
faktas, na ir, kad tuomi atpuolanti gerc. Uracho kandidatūra. 
Buvo numatyta padaryti 2 unijos: Kuršių, Latvijos ir Estijos 
su Prūsais, o Lietuvos su Saksais. 

Kitaip žiūrėjo į dalyką nepangermanistai vokiečiai ir pa- 
tys lietuviai:  Urachas jiems buvo priimtinesnis. Lietuviai, 
tikrai sakant, daugumoj skeptiškai žiūrėjo į monarchiją. 

Birželio 4 d. Lietuvos taryba pasisakė už Urachą, kuris tu- 
rėjo vadintis Mindaugu II. 

Jam buvo nurodytos sąlygos, išdėstytos 12 punktų. Svar- 
besnės šios: „1. Valdymo forma yra konstitucinė monarchija, 
2. Valdymo dėsnius nustatys Liet. taryba drauge su karalium“. 
Trečiame punkte pažymima, kad bus aukštieji rūmai (Taryba) 
ir žemieji rūmai (Seimas). Visuose nuostatuose ypatingu būdu 
pabrėžiamos lietuvių tautos ir kalbos teisės, būtent, kad aukš- 
tesnieji valdininkai turi mokėti ir vartoti liet. kalbą ir t. t.!). 


1) Žiūr. Colliander, psl. 192. Palyg. P. Klimas, psl. 145 s. Pažymė- 
tina, kad „Liet.-Vokiečių“ draugijos general. sekretorius baronas Ropas 
paskelbė „Liet. aide“ atsišaukimą į Lietuvos aukštuomenę (noblesse), 

Viurtembergo kunigaikštis Vilius 
Urachas, buves kandidatas į Lietu- 
vos valdovus. (Dabar jau miręs). 


Minimos sąlygos buvo pasiųstos (slaptais keliais) liep. 1 d. 
Urachui, kuris pasiūlymą ir sąlygas priėmė. 

Birželio vidury Erzbergeris vėl sukėlė audrą parlamente 
prieš vyriausybę dėl trukdymo Lietuvai susitvarkyti. Birž. 24 d. 
centro atstovas Greberis ir padarė tą pat. Jiems padėjo socia- 
listai. Aneksionistai vis teisino valdžią ir gynė unijos su Sak- 
sais klausimą. 


Liepos pradžioj pasitraukė valstybės sekretorius v. Kiul- 
manas. Lietuviams atrodė, kad dėl to dalykai pablogės. 


Liepos 11 d. Valst. taryba padarė didelį žygį, paskelbdama 
Lietuvą konstitucine monarchija ir oficialiai pakviesdama Ura- 
chą valdovu. 


kviesdamas visus jungtis, neatsižvelgiant į kalbų skirtumą ir padėti atsta- 
tyti ir sukurti tėvynę. Atsišaukimas gana gražus, bet atsimenant, kad 
minėtoji draugija nepasižymėjo lojalumu Lietuvai, kad pats baronas varė 
greičiau provokišką darbą, tai šis atsišaukimas nustoja savo žavumo. 
(Žiūr. „Pro Lituania“ 1918 m. Nr. 6, psl. 193—195). Įsidėmėtina, kad 
vienas Lietuvos baronas Ropas per D. karą savotišku būdu kasė atgims- 
tančiai Lietuvai duobe, o kitas Ropas prieš kelis mėnesius pardavė Klai- 
pėdos kraštą vokiečiams. 

Bet, bediskutuojant šį klausimą, Taryba pergyveno krizę. 
„Septyni nariai buvo tos nuomonės, kad valstybės formą gali 
nustatyti tik konstituanta ir reikalavo klausimą atidėti. Keturi 
nariai (S. Kairys, J. Vileišis, M. Biržiška, S. Narutavičius), res- 
publikos šalininkai, taip pat sakė, jog konstituanta turi spręsti 
šį klausimą ir atsisakė dalyvauti sprendime, nors iš Tarybos 
nenorėjo išeiti. Daugumas Tar. narių manė, kad juos Vilniaus 
konferencija išrinko laisvės gynimui ir nenumatytų uždavinių 
atlikimui, taigi jų pareiga yra veikti taip, kaip dabartinės apy- 
stovos leidžia. Jie nutarė pašalinti 4 protestuojančius narius 
ir koaptuoti 6 naujus narius. Tai įvykdė liepos 13 d. ir tą pat 
dieną pasiuntė oficialų pranešimą kancleriui Hertilingui'). 

Visiems buvo aišku, kad vokiečiai šitam žygiui priešinsis. 
Ir iš tiesų: visą savaitę draudė ką nors apie tai rašyti tiek Vo- 
kietijoj, tiek Lietuvoj. Gal būtų ji (Vok.) tylėjus ir ilgiau, jei 
ne Liet. inform. biuras (Šveicarijoj), kuris jau liepos 19 d. pa- 
skelbė pasauliui : ,Lžetuvos taryba nutarė pasiūlyti Lietuvos ka- 
raliaus vainiką kunigaikščiui Urachui, Lietuvos karališkos Min- 
daugo šeimos nariui. Tarybos delegacija pranešė nutarimą ku- 
nigaikščiui Urachui, kuris priėmė jos pasiūlymą. Užimdamas 
Lietavos sostą, Urachas įgys Mindaugo II vardą įrodyti jo ku- 
nigaikštystės ryšiui su senovės dinastija“*). 

Tada prabilo Vokietija. Liepos 21 d. „Norddeutsche Allge- 
meine Zeitung“ įdėjo komunikatą, pavadintą: „Dėl Lietuvos 
klausimo“. To rašinio turinys toks: 


Neseniai paaiškėjo, jog viena lietuvių draugija išrinko ku- 
nig. Urachą Lietuvos karalium. Mat, viena Liet. tarybos dalis 
pasivadino Valstybės taryba, be Vokietijos sutikimo, sulig lenkų 
pavyzdžio, ir taip pat be Vokietijos žinios išrinko herc. Urachą 
karalium. Savo laiku buvo pripažinta Lietuvai nepriklausomy- 
bė tik su sąlyga, kad bus padarytos atitinkamos sutartys. Iš to 
išeina, kad visi reikalai turėjo vykti tik glaudžiame kontakte su 


1) Dr. Bartuška truputį nutolsta nuo tikrenybės, sakydamas, kad L. 
taryba nutarusi kviesti Urachą liep. 11 (p. 197) ir, kad 7 susilaikę, o 4 
apleidę salę (p. 199). Faktinai galutinai nutarimas priimtas liepos 13 d., 
posėdy dalyvaujant jau priimtiems 6 naujiems nariams. Debatai, tiesa, 
prasidėjo liepos 11 d.. Žiūr. Klimas P. „Der Werdegang des Litauischen 
Staates“, psl. XXVIII-XXIX ir 144— 147. 

2) Cit. iš Bartuškos knygos, psl. 197. 

vokiečiais. Taigi, Lietuva neturėjo teisės sosto klausimą sava- 
rankiškai išspręsti, tuo labiau, kad sauvališkai darinkta Valsty- 
bės taryba nėra teisėta tautos atstovė; žinia, būk, kunig. Ura- 
chas pasiūlymą priėmęs, nesanti teisinga; jis jaučiąsis tuomi 
labai įsižeideės. Kas dėl spaudoj dažnai minimo klausimo apie 
lietuvių-saksų uniją taip pat nesama nieko tikro!). 

Tą pat dieną ir tą pat žinią vokiečiai norėjo įdėti Lietuvos 
laikraščiuose, bet šie atsisakė dėti be komentarų; užtai juos 
cenzūra uždarė mėnesiui su virš. 


Liepos 25 d. buvo praneštas Tarybos vadovybei kancl. Hert- 
lingo atsakymas, tiesa, tik žodžiu, jog, norint prašomus dalykus 
atsiekti, reikia aukščiau minimas (1917-XII-11) sutartis pada- 
ryti; kas liečia Valstybės tarybos*) (Staatsrat) pripažinimą, tai 
tas klausimas esąs dar sunkesnis. 

Vokiečiai taip pat nenorėjo pripažinti naujai išrinktų Ta- 
rybos narių: dr. Aleknos, dr. Draugelio, ats. M. Yčo, dr. Puric- 
kio, Šilingo ir prof. Voldemaro. Juos patvirtino tik spalių 2 d.?). 


Dar ilgai ėjo ginčai dėl Lietuvos valdovo. Erzbergeris ir 
jo šalininkai palaikė Urachą, o priešingas lageris tam priešinosi 
ir galvojo apie aneksiją. Tikrumoj tai vokiečiai padarė klaidą: 
padėdami susitvarkyti Lietuvai jie būtų ir lietuviams padėję ir 
jų simpatijas laimėję. Pangermanistai per savo gobšumą ne- 
įžiūrėjo tikros dalykų buities ir daug pakenkė sau ir kitiems*). 
Kas būtų iš konstitucinės monarchijos išėję, dabar sunku pa- 
sakyti; čia norima pabrėžti tik bendrai vokiečių nenoras padėti 
įsikurti lietuviams. 

Lietuv. inf. biuras ne kartą protestavo prieš vokiečių pasi- 
kėsinimus skaldyti Lietuvą, jos dalis ar visą okupuoti. 


1) Žiūr. Colliander, psl. 195. Iš šio rašinio matome, kaip vokiečių 
tvirtinimas prasilenkia su tikrove, kaip jie klaidina viešą opiniją ir kaip 
trukdo lietuviams kurti savo valstybę. 

2) Vilniaus konferencijos išrinktą tarybą vokiečiai vadino Lan- 
desrat ir dabar niekaip nenorėjo pripažinti Staatsrat. 

3) Žiūr. Klimas, psl. 189. 

4) Lituanus alter (pseud.) savo brošiūroj: „Die litauische Kėnigs- 
wahl und die Beziehungen zwischen Deutschland und Litauen“ gana 
šiurkščiai kritikuoja vokiečių elgesį su Lietuva, prikišdamas nežinojimą 
dalykų, nenusivokimą politikoj ir t. t. 

7. Lietuvos klausimas entantės valstybėse 


Entantė tuo tarpu nesidomėjo Lietuvos ir viso Pabaltijo 
reikalais. Nedidelei Lietuvai teko vienai grumtis su militaris- 
tine Vokietija. 

Nors J. A. V. prezidentas paskelbė teisę pačioms tautoms 
apsispręsti, bet politikieriai kitaip į dalykus pažiūrėjo ir vado- 
vavosi labiau medžiaginiais interesais, negu idėjomis. Garbin- 
gieji prez. Vilsono 14 punktų atsidūrė biznieriško egoizmo baloj. 

J. A. V. siūlymuose taikos derybų metu buvo pasakyta, jog 
vokiečiai turį grąžinti Rusijai žemes, prarastas Lietuvių Bras- 
tos taikoje paragrafais 2—6. 

Šveicarijos liet. taryba tuoj nusiuntė telegramą J. A. V. se- 
natoriaus Lodge vardu, kurioje buvo protestuojama prieš už- 
sienio reikalų komisijos pasiūlymą grąžinti Rusijai žemes, ku- 
rių tarpe yra ir Lietuva, ir pažymima, kad Lietuva, pasinaudo- 
dama entantės pžskelbta tautų apsisprendimo teise, visais ga- 
limais būdais gins savo nepriklausomybę! ). 

Prancūzijai, mat, rūpėjo neprarasti savo paskolintus Rusi- 
jai 25 milijardus frankų. Kitoms valstybėms rūpėjo turėti Ru- 
sijoj žaliavų šaltinius. Dėl to nutarė remti Kerenskio Rusiją 
ir pasiuntė savo kariuomenės dalį prieš bolševikus. Tačiau iš to 
nieko neišėjo: bolševikai atmušė puolikus. 

Liet. inf. biuras Šveicarijoj gavo žinią iš Lietuvių tarybos 
Amerikoj, kurioj tvirtinama, jog prezid. Vilsonas įdavė Tarybos 
pirmininkui dokumentą, kuris garantuoja nepriklaus. Lietuvos 
įkūrimą ir visų dalių sujungimą, net ir Karaliaučiaus, su išėji- 
mu į jūrą pro Klaipėdą ir Liepojų. Amerikos lietuviai prašė 
mus informuoti Lietuvos tarybą, kad ji laikytųsi prieš vokie- 
čius, neduotų jokių pažadų, o taip pat reiškė protestą prieš mo- 
narchiją, palaikydami demokratišką valstybės sutvarkymą. 

Šveicarijos lietuviai dėjo visas pastangas, norėdami de- 
maskuoti vokiečių darbelius Lietuvoj ir supažindinti visą pa- 
saulį su lietuvių reikalavimais. 

Apie 1918 m. vid. išėjo iš spaudos istorinis, politinis ir 
entorografinis Lietuvos žemėlapis. Jo atspausdinta 3.000 egz. 
ir išsiuntinėta atstovybėms, ministerijoms, parlamentams, 


!) Žiūr. Bartuška, psl. 200. 

mokslo vyrams, redakcijoms. Jo pareikalavimas buvo toks di- 
delis, kad tuoj reikėjo leisti antrą, o kiek vėliau ir trečią laidą. 
Šis žemėlapis vėliau figūravo visuose Versalio rūmų kambariuo- 
se taikos tarybų metu. Jis prisidėjo prie to, kad taik. konf. da- 
lyviai pripažino didelę Lietuvą ir lenkam buvo daug darbo ko! 
ją apkarpė. 

Tais pačiais metais išėjo, mūsų vadinamoji „Did. Berta“, 
knyga „La Lituanie sous le Joug Allemand“ 700 psl. (Lietuva 
vokiečių junge). Buvo taip pat išleista knyga „Lietuvių tautos 
kančios“, kuri buvo išversta į šešias kalbas ir išsiuntinėta įvai- 
rioms tautoms. 

Dr. Bartuška parašė brošiūrą: „Suvalkų gubernė“, o dr. 
Purickis „Gardino gubernė“ (prancūzų kalba). 

Liet. inf. biuras leido po 2—3 komunikatus per savaitę, gin- 
damas lietuvių teises ir keldamas reikalą padėti įsikurti laisvai 
Lietuvai. Dėl to jau 1918 m. viešoji opinija ganėtinai susipa- 
žįsta su Lietuvos klausimu ir neutralioji spauda rodo daug pa- 
lankumo Lietuvai. 

Tais pačiais metais išleistos dar šios knygos prancūzų kal- 
ba: Pelissiez „Renaissance Nationale Lituanienne“, Danilovi- 
čius „La Lituanie artistigue“, ir kitos. 


III.  TREČIOJI LIETUVIŲ KONFERENCIJA LOZANOJ 


Ši konferencija buvo trečioji liet. konferencija Lozanoj 
(Lausanne) ir šeštoji iš viso Šveicarijoj karo metu. 

Ji buvo gana savotiška. Mano nuomone, būtų buvę geriau, 
jei ji visai nebūtų įvykusi. Seniau įvykusios konferencijos bū- 
davo vieningos, nuoširdžios, produktingos, o šioje pasirodė ne- 
susipratimų, ginčų ir susiskaldymo. 

Tas nesklandumas buvo įneštas iš atvykusių iš Lietuvos 
atstovų pusės. Jie pačioj pradžioj pareiškė, jog atvykę tik pa- 
siinformuoti, jog konferencijoj negalėsią būti rezoliucijų, sais- 
tančių Liet. tarybos atstovus. Tas padarė labai nemalonų įspūdį : 
visi lietuviai darbavosi, rūpinosi Lietuvos nepriklausomybės 
klausimu, visus tas klausimas jungė, o štai dabar, atsirado kaž- 
kokie aukštesnieji, geresnieji, kurie negali su kitais bendradar- 
biauti. Savotiškos Liet. val. tarybos narių situacijos niekas ne- 
būtų ginčijęs, jei tas klausimas būtų kilęs konferencijos metu, 

kada dalykų eiga būtų reikalavusi tai pažymėti: jų orumas su 
kaupu būtų buvęs pagerbtas ir respektuotas; dabar, pareiškimo 
laikas ir būdas suerzino dalyvius. 

Man ir dabar koktu darosi, kai aš tą įvykį prisimenu. Jis, 
rodos, buvo kokio tai liguistumo reiškinys. 

Tiesa, Lietuvos delegatai turėjo savotišką tikslą — nugin- 
Kluoti J. Gabrį. Bet ir šį tikslą, mano manymu, jie netikusiai 
vykdė, kaip pamatysime vėliau. 

Pažiūrėkime dabar į konferencijos eigą. Dalyviai. Iš Lie- 
tuvos atvyko: A. Smetona, Lietuvos valstybės tarybos pirmi- 
ninkas ir 3 Tarybos nariai: M. Yčas, kun. Petrulis ir A. Vol- 
demaras. 

Iš Šveicarijos dalyvavo: 1) kan. Olšauskis, Liet. tautos 
tarybos pirminin., 2) dr. Bartuška, L. t. tar. vicepirmininkas, 
8) J. Gabrys, Liet. informacijų biuro pirmin., 4) dr. Purickis, 
L. valst. tarybos“. įgaliot., 5) V. Daumantas, Liet. v. t. įgaliot. ir 

6) A. Steponaitis, Central. komit. Lituanija pirmin. 

Iš Amerikos truputį vėliau atvyko trys Amer. liet. tarybos 

įgaliotiniai: kun. Dabužis, advok. Mastauskas ir Ka. Pakštas. 


I posėdis, 1918 m. rugs. 5 d. 


Kan. Olšauskis, Liet. taut. tarybos (Šveicarijoj) pirminin- 
kas, sveikina, atvykusius iš Lietuvos, svečius. Pažymi jų atvy- 
kimo ir konferencijos dėl Lietuvos nepriklausomybės galutino 
iškovojimo svarbą. 

P. A. Smetona, Liet. valst. tarybos pirmininkas, sveikina 
Šveicarijos lietuvius. Reiškia džiaugsmą, jog jie daug padėjo 
tėvynei, garsindami jos vardą ir nepriklausomybės obalsį sve- 
timųjų tarpe ir eidami ranka į ranką su Valstybės taryyba ko- 
vose už nepriklausomybę. 

Prezidiumo pirmininko vieta buvo pasiūlyta A. Smetonai. 
Kadangi jis atsisakė, todėl pirmininku išrinktas K. Olšauskis, 
vicepirm. — M. Yčas, sekretoriais: Petrulis ir Steponaitis. 


A. Smetona pasiūlė svarstyti šiuos dalykus: 


1. pranešimai apie veiklą įvairiose šalyse, 
2. nustatymas tvarkos bendrai veiklai, 

3. einamieji reikalai, 

4, dėl santykių su Amerikos lietuviais. 

J. Gabrys paduoda dienotvarkę, Šveicarijos lietuvių nu- 


statytą: 


I. 


II. 
III. 


LV. 


VI, 


VII. 


Pranešimai: 

1. Lietuvos vidujinė politika; 

2. Lietuvos užsieninė politika: 
a) Rusijos lietuvių veikla, 
b) Šveicarijos lietuvių veikla, 
c) Amerikos lietuvių veikla, 
d) Berlyno atstovybės veikla. 


Konferencijos kompetencija. 


Lietuvos valstybės organizavimas: 
valdovo klausimas; 

seimas; 

valdžios formavimas; 
kariuomenė; 

administracija; 

bažnyčia; 

teritorija. 

Lietuvos santykiai su kaimynais: 

Vokietija, Lenkija, Gudais, Latviais, Ukrainiečiais. 
Lietuvos santykiai su entantės ir neutraliomis valsty- 
bėmis: 

1. Vakarų Europa; 

2. Amerika; 

8. neutraliteto klausimas; 

4, Lietuvos valstybės pripažinimas. 

Labdarybė: 

1. belaisvių paleidimas; 

2. pasitraukusių Rusijon grįžimas; 

8. karo aukų šelpimas; 

4. Amerikos lietuvių grąžinimas. 

Praktikos dalykai — veiklos planų nustatymas. 


Tuoj po darbų tvarkos pasiūlymo A. Voldemaras pareiškė, 


jog Valst. taryba dabar yra suverenė, todėl konferencijos nuta- 
rimai jos nesaistys ir jos nariai balsavime nedalyvaus; atstovai 
atvykę tik pasiinformuoti, 

Gabrys pažymi, jog pernykštė konferencija nusistatė, kad 
nutarimai saistytų visus. Gera būtų, jei ir šįmet taip būtų. 
Liet. tarybos (Šveicarijoj) veikla turi didelės reikšmės ir daug 
padėjo Lietuvos nepriklausomybės klausime pačiai Valst. tary- 
bai. Taigi čia reikia gerai apsvarstyti dalykus ir gerai susitar- 
ti dėl veiklos. Jeigu atvykusieji mano tik pasitarti, pasikalbėti, 
o ne rimtai dalykus apsvarstyti ir nutarimus padaryti, tai nėra 
veikalo gaišinti laiką: geriau išsiskirstyti ir eiti kiekvienam 
prie savo darbo. 

P. Smetona palaikė Voldemaro nuomonę. V. Daumantas 
nurodė, jog balsavimo reikalingumas ar nereikalingumas pa- 
siškės iš konferencijos eigos, 

Toliau savo nuomones pareiškė Bartuška, Yčas, Purickis, 
Steponaitis. Atvykusieji sutartinai laikėsi savo nustatytos nuo- 
monės, o Šveicarijos lietuviai sakė, jog reikia diskutuoti, nuta- 
rimus daryti. (Amerikos lietuviai atvyko tik rugs. 12 d. į XII 
posėdį). . 

Tuomi I posėdis ir baigėsi. Prie konkrečios išvados ne- 
prieita. 

Popietiniame posėdy priimta Šveic. lietuvių pasiūlytoji 
darbų tvarka ir perskaitytos praeitų metų (Berno) konferen- 
cijos rezoliucijos. 


1. Pranešimai: 

1. Vidujinis Lietuvos gyvenimas. Pranešėjas p. Smetona 
klausimą padalino į 2 dali: Valst. tarybos veikla ir Lietuvos 
būklė. 

Valst. tarybos veikla nuolat buvo trukdoma vokiečių. Pa- 
žymėjo, kad į Lietuvių Brastos tarybas neleidę lietuvių atstovų 
dėl to, jog Valst. taryba atsisakė paskelbti tose derybose pirmą- 
ją dalį Taryboje priimtos 1917 m. gruod. 11 d. rezoliucijos. 

Toliau papasakojo apie visas pastangas pas vokiečius ne- 
priklausomybės klausimu: apie nevykusius vokiečių pažadus 
paskelbti nepriklausomybę sausio 8 d., apie nepriklausomybės 
paskelbimą vasario 16 d., apie vargais negalais išspaustą laisvės 
pripažinimą kovo 23 d., kuris, tiesa, nebuvo respektuojamas. 
Toliau apsakė unijų su prūsais ir saksais klausimą. Bendrai, ne- 
žiūrint į šiokius ar kitokius pažadus, viskas lieka po senovei: 
suspausta, suvaržyta geležinė militarizmo ranka, tos pačios 

rekvizicijos':). Gal tik tiek palengvinta, kad iš apskričio į ap- 
skritį lengviau įvažiuoti, kad gavo paskolinti 50.000 markių Ta- 
rybai, 100.000 m. moksleivių iš Rūsijos grąžinimui ir Centr. 
komitetui 50.000 markių. 

Toliau atpasakojo visą istoriją karaliaus Uracho klau- 
simo. : 

Taip pat užsiminė apie bar. v. Ropo pastangas sukurti dva- 
rininkų komitetą, kuris gal būtų norėjęs nuversti Valst. tarybą. 
Tačiau komitetas taip ir likęs neįsteigtas. 

Vokiečiai nenorėję leisti Tarybos atstovų nė į šią konferen- 
“ciją ir, jeigu leido, tai tik dėl to, kad atsižvelgė į Amerikos lie- 
tuvius, kurie paskleistomis Šveic. lietuvių žiniomis, turėjo da- 
lyvauti konferencijoj. 

Gardino gubern. gyventojai atsiuntė trijų asmenų delega- 
ciją, kurios priešaky stovėjo p. Bachanavičius, į Vilnių pas 
Valst. tarybą su prašymu priimti Gardino gub. prie Lietuvos, 
nes tenai gyveną jotvingiai; nei prie Lenkijos, nei prie Baltgu- 
dijos jie nenorį prisidėti. 

Baltgudijos lenkai kreipėsi prie Oberosto, prašydami įkurti 
baltgudžių valstybę. Bet Oberostas tuo nelabai rūpinasi. Tuo- 
met jie kreipėsi per kun. Orurką į Valst. tarybą. Bet jiems pa- 
sakyta, kad pas juos per daug įsigyvenę bolševikai, taigi daug 
painasčių esą susitarimui. Baltgudžių liaudis nusistačius prieš 
lenkus. 

Bolševikų grįžimą į Lietuvą vokiečiai proteguoja. Taip pat 
proteguoja ir kitus elementus, kurie veikia prieš Lietuvą. Sa- 
ko, kad to reikalaujanti „die hohe Politik“. Tiesa, taip atvirai 
nenori prisipažinti. Daug bolševikų grįžo su milijonais rublių 
propagandai. | 

Ribos. (III posėdis, rugs. 6 d.; referavimas eina toliau). 
Valst. taryba pirmiau maniusi apie mažesnę Lietuvą, bet, kai 
pamatė, kad vokiečiai nori įsibrauti į Gardino gub., pagaliau 
nori pasilikti pajūrio juostą net iki Telšių susisiekimui su Kur- 
šiais, tada buvo pradėta galvoti apie didelę Lietuvą. Disnos gy- 
ventojai vieni nori prie Lietuvos, kiti — prie Baltgudijos, kiti 
— prie Latvijos. Vileikos gyventojai: katalikai — prie Lietu- 
vos, stačiatikiai — prie Rusijos. 


1) Apie šių dalykų eigą rašyta aukščiau, taigi čia tik trumpai pa- 
minėta. 

Lietuvos lenkininkai veikia dalinti į 2 kategorijas: dvari- 
ninkų ir miestiečių su dvasininkais. Vilniaus dvarininkai va- 
diną save lenkais, Lietuvos piliečiais; Kauno ir Suvalkų gub. 
— lietuviais lenkiškos kultūros. Miestiečiai ir dvasininkai Vil- 
nijoj po senovei gieda lenkišką giesmelę. Vilniuje veikią „„Ko- 
mitet Narodowy“. Vokiečiai į jo veiklą žiūri pro pirštus. Jis 
turi 4 gimnazijas, mokytojų seminariją ir 30 mokyklų. Pini- 
gus gauna iš Vevey ir Krokuvos vyskupo. Be to, pagrobė 
90.000 rub. iš lietuviams skirtos pašalpos. Dabar jau komiteto 
lėšos išsenka, mokytojai gauna vos po 90—95 mark. į mėnesį. 


Universitetas. Išrinkta komisija juo rūpintis: Yčas, Vol- 
demaras, Purickis, Biržiška. Vokiečiai jau sutiko perleisti pa- 
talpas ir remontui paskyrę 50.000 mark. Universiteto klausimą 
stipriai parėmė Olšauskis savo atsilankymu pas princą Leopol- 
dą. Jau buvo pradėtas un-to remontas, bet karaliaus išrinki- 
mo klausimas vėl sustabdė viską. Vis dėlto spalių mėnesį gal 
pavyks atidaryti universitetą. Iš profesūros labiausiai trūksta 
juristų. 


Gimnazijos. Atsirado ypatingas noras steigti gimnazijas. 
Suvalkijoj jau yra 6. Iš viso yra 19 gimnazijų, bet pilnos — 
tik Vilniuj, Marijampolėj ir Šiauliuose. Mokytojai daug kur 
netinkami. Reikėtų peržiūrėti ir patvarkyti. Su amatų mokyk- 
lomis taip pat sunkiai eina. Vilniuj manoma įsteigti konserva- 
toriją. Tuomi rūpinasi Talat-Kelpša, Naujalis, kun. Brazys. 
Mokytojų seminarijas manoma įsteigti Vilniuje ir Kaune. 

Į Valst. tarybos švietimo komisiją įeina: kun. Mironas, M. 
Yčas ir K. Bizauskas; be to, koaptuoti: Vokietaitis, J. Yčas ir 
Mašiotas. 

Grąžinimas iš Rusijos. Jau grįžę apie 200.000 lietuvių. 
Baisios sunkenybės daromos iš abiejų pusių: ir bolševikai ir 
vokiečiai išnaudoja, atimdami pinigus, daiktus, ir žmones su- 
laikydami prie sienos. Beveik tik su papirkimais galima par- 
grįžti į savo kraštą. Prie sienos laiko po 3—5 savaites be 
maisto ir kitų reikmenų. Prie Polocko pusantro tūkstančio 
vaikų 5—12 metų amžiaus išlaikė 5 savaites. Hofmanas pasakė 
apie juos: „Mes negalim iš karto daug įleisti, nes duonos netu- 
rime“. Vienu kartu buvo parvežta 1.300 vaikų. Bolševikai 
atėmė iš jų visą inventorių, kuris daugumoj buvo išvežtas iš 
Kauno (variniai katilai, įvairūs įrankiai). Vokiečiai sulaikė jų 

traukinį. Lukjanovsko stovykloj (ties Kievu) yra 800 lietuvių 
kareivių, jiems jau išrūpintas leidimas grįžti. 

Konstitucija. Vieną projektą ruošia p. Leonas, kitas jau 
yra Vilniuje, trečią rašo Gabrys. 

2. a. Lietuvių veikla Rusijoj. Pranešėjas paminėjo, kad 
daugiausia savo veikla pasižymėjo Centralinis komitetas, kuris 
suorganizavo gimnazijas, šelpimą ir taip pat žymią rolę sulošė 
reprezentacijoj. Pastebėjo taip pat apie nesutarimus tarp de- 
šiniųjų ir pažangiečių. Taip pat pažymėjo apie ryškius netak- 
tus iš kairiųjų pusės Petrapilio seime. Dabar jau maža esą lie- 
tuvių likusių Rusijoj. Iš veikėjų esą likę tik kun. Vailokaitis, 
adv. Sleževičius ir Pokšta, kurie rūpinasi pasitraukusiųjų grį- 
žimu. 

Gruzinai ir ukrainai esą geruose santykiuose su lietuviais. 
Daug padėjusi per karą M. Radvilienė, kuri gyvena savo dvare 
ties Minsku. Daugiausia padėjo pašalpomis. Ji labai simpa- 
tizuoja lietuviams. 

Apie lietuvių kariuomenę Rusijoj veferuoja M. Yčas (IV 
posėd. rugs. 6 d.). Kievo konferencijoj p. Voldemaras iškėlęs 
Lietuvos autonomijos klausimą. Socialistai tam pritarė. Ka- 
da įsivyravo bolševikai, dalykai pablogėjo: bolševikai konfis- 
kavo lietuvių turtus — maždaug už kelis milijonus rublių, o or- 
ganizacijas užgrobė. Karinėms liet. organizacijoms nelabai vy- 
ko: buvo susiorganizavęs vienas pulkas Minske, kitas Vitebske; 
bolševikai vienus ir kitus išvaikė. Ilgiau išsilaikė trečiasis liet. 
pulkas, susikūręs Ukrainoj, apie 600 kareivių. Jie manė orga- 
nizuotai grįžti Lietuvon, bet vokiečiai vieną naktį juos nugink- 
tavo. Tu m tji gri'o ietuv-n pavieniui; t k viena grupė 80 
žmonių grįžo su 2 arkliais ir šiek tiek rakandų. Šis pulkas bu- 
vo šelpiamas ukrainų — po 4 rub. vienam asmeniui per dieną, 

Apie Lietuvių Brastos taiką pranešinėja Voldemaras. Ru- 
sijos lietuviai išrinko 3 atstovus į L. Brastą: Voldemarą, Sle- 
ževičių ir Alekną. Trockis buvo ketinęs duoti atsakymą vėliau 
dėl liet. atstovų vykimo, bet to atsakymo nedavė ir pats išva- 
žiavo Braston su Kapsuku. Liko vienintelis kelias per Ukrai- 
ną. Voldemaras taip ir padarė; daug kliūčių teko nugalėti. 
Viešai Lietuvos klausimo nebuvo galima iškelti ir Voldemaras 
turėjo informuoti privačiai. Kapsukas neiškėlė klausimo viešu- 
mon ir V-rui tai padaryti trukdė. Voldemaras prašė leidimo 

važiuoti Vilniun, bet vokiečiai neleido. Tuomet jis įdavė laišką 
Hofmanui, prašydamas nusiųsti Smetonai. Nors buvo apsi- 
ėmęs, bet nenusiuntė. Brastos konferencijoj dalykus vedė vo- 
kiečiai ir austrai, o kiti (rusai) nelabai žinojo apie ką taria- 
masi. 

Lietuvių turiai Rusijoj. (V posėd., rugs. 7 d.). Juos su- 
daro: metrika, muziejai (Rumencevo), knygynai, dvasinių įstai- 
gų turtai (Akadem. Petrapily) etc. Lenkai bandė išgauti met- 
riką, lietuviai užprotestavo. Dabar ji sudėta lietuvių komisa- 
rijate, vėliau bus pasiųsta Lietuvon. Akademijos turtais rūpi- 
nasi kun. Čėsnys. 


Technikos ir karo įrankiai (ligoninės, fabrikai etc.) dau- 
gumoj žus, nes pereina į bolševikų rankas. Didelis nuostolis 
bus iš kasose sudėtų pinigų, pav., Panevėžy buvo sudėta apie 
1.000.000 rublių, ar iš šių pinigų nors kiek grįš, — sunku pa- 
sakyti. Vokiečiai surašinėja, kiek kieno kur sudėta pinigų. Kai 
kurie Rusijos bankai jau bankrutuoja, pav., Volžsko-Kamenski 
bank. ir kiti. Teismų ir valsčių dokumentai kraunami Rusijoj 
į vieną vietą ir bus pargabenti Lietuvon. 


Lietuvos atstovai: Kieve — inž. Jankevičius, pulk. Adamka- 
vičius ir Narutavičius; Maskvoj — Šulcas (liet.) ir 2 sekret.: 
Daukša ir Janulaitis. 


2. b. Šveicarijos lietuvių veikla. J. Gabrys pranešė apie 
Šveic, tautos tarybos veiklą. Ji (Taryba) turėjo reaguoti į sklei- 
džiamas lenkų žinias apie Vilniuje išrinktą Liet. tarybą. Sėk- 
mingesniai veiklai buvo nusiųstas kan. Olšauskis Berlynan. Ka- 
da bolševikai įsivyravo Rusijoj, reikalinga buvo paskelbti at- 
sipalaidavimo nuo Rusijos aktą. Tas padaryta gruodžio 25 d. 
Referentas čia pažymi, kad Liet. taryba be reikalo dementavo. 
1918 m. sausio 15 d. įduoti laiškai, dokumentai ir Lietuvos že- 
mėlapis įvairioms ambasadoms Šveicarijoj. Padaryti žygiai 
pas centralinių valst. valdžias dėl įsileidimo į Lietuvių Brastos 
derybas. Vasario 9 d. įduoti raštai Berne neutralių valstybių 
ambasadoms dėl Lietuvos nepriklausomybės. Kada tie raštai 
pateko tų kraštų valdžioms, iš tenai gauti palankūs atsakymai ; 
ypač gražiai atsiliepė olandai, švedai, danai, norvegai, švei- 
carai. Gegužės 16 d. padaryti žygiai pas entantės valstybių at- 
stovybes ir prašyta paramos, nes vokiečiai nori sujungti Lietu- 

vą su prūsais ir saksais. Anglai tuo labai susidomėjo; švei- 
carams nepatiko lietuvių nusistatymas dėl monarchijos. 
Entantės valstybės matė sunkumą padėti Lietuvai kol ji 
yra vokiečių valdžioj. Entantė vis galvojo apie „Didelę Lenki- 
ią“, bet dabar pradeda domėtis „Didele Lietuva su Ukraina“. 


Toliau Gabrys praneša apie Inf. biuro veiklą. Spauda turi 
citi greta su darbu. Ji turi paruošti dirvą, praskinti kelią, in- 
formuoti. Kartais reikalingas „bollon d'essai“, kaip antai, apie 
ukrainų sutartį su lietuviais. Tuoj prancūzai paklausė lenkus, 
kodėl jie perdaug imperialistiškai elgiąsi su lietuviais. Tūlas 
Kazakevičius specialiai atvyko iš Paryžiaus tartis su lietuviais. 
Per telegrafines agentūras leidžiama kas savaitė po keletą ko- 
munikatų į visą pasaulį. Šveicarijos laikraščiuose laikas nuo 
laiko talpinami ilgesni straipsniai apie Lietuvą. Šįmet esą gau- 
ta apie 20.000 iškarpų iš įvairių pasaulio kraštų. 

Toliau praneša apie Biuro spaudinius, apie kuriuos jau ki- 
tur rašyta. Savo pranešimus taip užbaigia : jei ne užsienio spau- 
da ir veikla, tai vargiai būtų turėta tiek konferencijų Šveica- 
rijoj, vargiai būtų Vilniaus konferencija įvykus ir nebūtų iš- 
kovota tiek laisvės Lietuvai, kiek dabar jau turi. 

V. Bartuška praneša, kas padaryta Vilniaus vyskupo klau- 
simu. 

Olšauskio kandidatūros į Vilniaus vyskupus klausimu buvo 
kreiptasi 4 kartus per nuncijų Pačelį (Miunchene) į Romą; taip 
pat bandyta ir per Mgr. Maglione (Berne)'); tik po ilgų de- 
maršų kardin. Gaspari atsakė iš Romos, kad karo metu nepa- 
ranku statyti kan. Olšauskio kandidatūrą. 

Pasklidus žiniai, jog kun. Lazinskis paskirtas į Minską, 
kun. Jalbžykauskas į Seinų sufraganus, buvo pasiųsta telegra- 
ma ir laiškas, kuriuose nurodoma, kaip būtų žalinga, jei toki 
paskyrimai įvyktų. 

2. e. Amerikos lietuvių veikla. (VI posėdis, rugs. 8 d.). 
Referuoja Bartuška ir pradeda nuo pernykštės (Berno) konfe- 
rencijos. Pirmiau praneša apie politiką, o paskui apie šelpimą. 

Lietuvių dienoj surinktieji pinigai (127.000 dol.) guli Ame- 
rikos raud. kryžiuj. 


1) Maglione dabar yra kardinolas ir Vatikano sekretorius. 

Partijos veržiasi darban viena pro kitą. Amerikos lietuv. 
taryba, įkurta katalikų, turi informacijų biurą Vašingtone; biu- 
ro vedėjas — dr. Bielskis; vėliau įėjo adv. Mastauskas ir stud. 
Česnulevičius; jie stengiasi sueiti į glaudesnį kontaktą su J. A. 
V. valdžia. Nju Jorke (New York) yra „Lietuvių tautinė tary- 
ba“, kurios vadovybėje yra dr. J. Šliupas, Račkauskas, Norkus 
ir Karuža. Yra taip pat „Lietuvių darbininkų taryba“, kurios 
pirmininku yra Grigaitis. 


Amer. I. taryba per laikraščius atsiklausė, prie ko lietuviai 
norėtų prisidėti. Visi pasisakė už nepriklausomybę. Ypač aiš- 
kiai pabrėžė nenorą dėtis su lenkais. 


1918 m. balandž. 17 d. įvyko lietuvių seimas Nju-Jorke 
(New York). Buvo gausus: apie 2.000 dalyvių. Čia išneštas 
protestas prieš Lietuvos monarchinę valdymo formą ir bendrai 
prieš kovo 23 d. vokiečių paskelbtą aktą. 


Beveik visa Taryba (30 asmenų) atsilankė pas prez. Vil- 
soną ir įteikė raštą Lietuvos nepriklausomybės klausimu. 

Amerikiečiai priešingi Šveic. liet. tarybai ir Liet. valst. 
tarybai: mat, jiems atrodo, jog šiedvi tarybos perdaug palankios 
vokiečiams. Katalikų fondas surinko 150.000 dol. 


M. Yčas papildo, kad Rusijon Amerikos lietuviai buvo at- 
siuntę 25.000 dol., bet Tereščenko kažkur užmetė čekį; kol su- 
vado, — valdžią paėmė bolševikai ir teko čekį siųsti atgal Ame- 
rikon. 


2. d. Mūsų atstovybės Berlyne veikla. (VII posėdis, rugs. 
8 d.). Pranešinėja kan. Olšauskis ir liečia tik laikus po Uracho 
išrinkimo. 

Liepos mėnesį p-lė Kadakauskaitė ir dr. Purickis nuvažiavo 
Vilniun su tam tikrais klausimais dėl karaliaus rinkimo ir ki- 
tų. Purickis nuvažiavo liep. 13 d. ir pavėlavo, nes rinkimų klau- 
simas buvo pradėtas debatuoti liep. 11 d. ir baigėsi, tiesa, 13 d. 
Sutartoji telegrama pasiekė Berlyną liep. 15 d., kada jau Reichs- 
tagas buvo išsiskirstęs. Jeigu jame būtų buvus paskelbta žinia 
apie karaliaus išrinkimą, tai vokiečiai nebūtų galėję slėpti kar. 
išrinkimo. K. Olšauskis tuoj pranešė apie karaliaus išrinkimą 
Erzbergeriui, Greberiui, Feiferiui ir kitiems. Šie visi džiau- 
gėsi ta žinia. 

Kadangi Purickis dar vis negrįžo, tai sunku buvo veikti 
Berlyne, nes nebuvo žinomos išrinkimo smulkmenos.  Olšaus- 
kis kreipėsi į Falkenhauseną. Tas atsakė, jog nieko nežinąs ir 
girdėjęs tik gandus. Laikraščiams buvo uždrausta apie tai 
skelbti. Tik, kada užsieniuose pasklido žinia (ją paskleidė Inf. 
biuras Šveic.), negalėjo tylėti vokiečių spauda. (Ji (vok. sp.) 
prapliupo klaidingomis žiniomis, kaip matėme aukščiau). 

Kai kurie oficialūs žmonės (Falkenhausen, grafas Matuška 
ir kiti) prikaišiojo Olšauskiui lietuvių slaptumą. Šis iš savo 
pusės padarė priekaištų, kad vokiečiai su lietuviais nesiskaito, 
jų pasiuntinių nepriima. Parašyti raštai Hindenburgui, Liuden- 
dorfui, Hertlingui ir kitiems, kuriuose paaiškinta išrinkimo mo- 
tyvai ir procedūra. Pagaliau atvyko Purickis. Jis bijojo pa- 
imti paskelbimo tekstą, o paėmė tik protokolų ištraukas. 

Tas karaliaus išrinkimo paskelbimas atsiliepė neigiamai į 
vokiečių su rusais sutartį, kurią jau buvo bebaigią daryti. Vo- 
kiečiai vis tvirtina, jog pirmiau lietuviai turį pasirašyti kon- 
vencijas su vokiečiais, tada būsiąs išrištas karaliaus klausimas. 


II Konferencijos kompetencijos klausimas atidėtas. 
III. Lietuvos valstybės organizavimas: 


1. Valdovo klausimas. (VIII posėdis). Olšauskis prane- 
ša, kad jis kalbėjęs su grafu Tiškevičium, kuris labai remiąs 
Ispanijos princo Alfonso kandidatūrą į valdovus. 

Gabrys pažymi, jog reikia greičiau baigti valdovo klausi- 
mą ir ta mintimi turėtume išvesti rezoliuciją. 

Kai tik kilo revoliucijos klausimas, vėl pabūgo atvyku- 
sieji iš Lietuvos, manydami, kad tas pakenks jų suverenumui, 
Tada Gabrys ne be ironijos paklausė, nuo kada jie tą suverenu- 
mą turį ir kas jiems davęs. Atvykusieji tuo įsižeidė ir ėmė atsi- 
sakinėti dalyvauti posėdy. Nors Olšauskis ramino žodžiais: 
„Būkite logiški, netraukime tėvynės, kurią jau pastatėm ant 
išganymo kranto, vėl į balą. Kas čia dalyvauja pasiliks paslap- 
ty. Mums reikia tartis...“, posėdis vis tik nutrūko ir kitas įvy- 
ko vieną dieną praleidus. (Dalykų eiga atpasakota sutrum- 
pintai). 

IX posėdyje (rugs. 10 d.) Gabrys padarė pranešimą, ką 
yra girdėjęs vakar pas entantės atstovus Berne. Pabaigdamas 
pranešimą, jis padarė porą mažų priekaištų Liet. valst. tarybai 

dėl veiklos. Voldemaras tuoj pareiškė, kad, jeigų nors vienas 
čia būtų, kuris nepripažintų V. tarybos suverenumo, tai jis ne- 
galįs dalyvauti. Olšauskis pastebėjo, dėl ko jie pavirtę tokiais 
ponais, kad negalį su kitais dalyvauti, tartis ir rezoliucijas iš- 
nešti. Tėvynės nelaimė turėtų visus vienyti. Gabrys pažymėjo, 
jog jis pripažistąs suverenumą pernykštės konferencijos dva- 
sioj, t. y., jei ji (Taryba) vykdys tinkamai visus jai pavestus 
uždavinius. Smetona pažymėjo, jog suverenumas esąs svarbus 
vokiečių akyse, kurie kaip tik nenorį su Taryba skaitytis. Vol- 
demaras pastatė Gabriui klausimą, av šis pripažįstąs Valst. ta- 
rybai suverenumą, ar ne, ir reikalavo atsakyti taip, ar ne. Kiti 
prieš tokį arogantiškumą užprotestavo. Dar buvo kalbėta dėl to 
suverenumo, bet prie išsprendimo neprieita ir posėdis baigėsi. 

Tik trečiame (iš viso X posėdy, rugs. 11 d.) prieita prie 
valdovo klausimo. Paaiškėjo, kad tik Uracho kandidatūra pri- 
imtina, nes su neutralių valstybių kandidatais vokiečiai nesu- 
tiks, o saksų ar prūsų princai lietuviams nepriimtini. Gabrys 
pridūrė, kad neutralių valstybių kandidatą gali statyti Šveica- 
rijos liet. taryba ir, kad reikia skaitytis su galimybe, jog en- 
tantė išloš karą. 

2. Seimo klausimu konstatuota, kad jis tik tada galės 
reikštis, kai bus savo valdžia, nustatytos ribos ir, kai bus galima 
sušaukti konstituantą. Dabar visa vokiečiai trukdo. 

8. Valdžia. Gruodžio mėnesį L. valst. taryba nutarė kon- 
stitucinę monarchiją (15 balsų už, 2 susilaikė ir 3 prieš). Vo- 
kiečiai nenori su tuo sutikti ir trukdo. Norima paimti į savo 
rankas bent švietimą, teismus etc. Norima gauti iš vokiečių 
toms valdinėms įstaigoms patalpas, bet jie nenori perleisti. 

4, Kariuomenė. Šis klausimas kol kas sunkiai įmano- 
mas, nes konvencijos dar nėra padarytos. Organizuojama mi- 
licija kovai su banditais. Tik ji menkai apmokama; be to, jos 
maža yra. Bijoma ir organizuoti, kad kartais vokiečiai nepa- 
siųstų į vakarų frontą. Bet, jei vokiečiai atitrauktų visus savo 
kareivius į vak. frontą, kol dar nėra mūsų kariuomenės, taip pat 
būtų bloga. 

5. Administracija. Administracijos sudarymui reikalin- 
gi pinigai. Paduotas prašymas — milijono markių — vokiečių 
valdžiai. Bet ji neatsako, nes nenori perleisti administravimo. 
Veikia tik skundų ir pabėgėlių grąžinimo komisijos. Valsčių 

sutvarkymas jau suplanuotas. Teisių pagrindan imami Rusijos 
įstatymai ir Napoleono kodeksas. 


6. Bažnytinis klausimas. Čia kyla konkordato su Roma 
klausimas, nes Rusijos konkordatas dabar nustojęs veikti Lie- 
tuvoje. Tačiau konkordato sudarymui numatomos kliūtys iš vo- 
kiečių ir lenkų pusės. Dauguma dalyvių vis tik linksta prie nuo- 
monės, kad reiktų susitarti su Roma. 

Čia vėl kilo klausimas, ar mes turime kelti balsą dėl kun. 
Lazinskio skyrimo Minskan. Vieni pasisakė už, kiti prieš; vie- 
niems atrodė, kad Minsko reikalai priklauso Lietuvai, kitiems, 
jog nepriklauso. 


Čia pat kilo Vilniaus vyskupo klausimas. Kan. Olšauskis 
pasišalino, ir pirmininko vietą užėmė Yčas. Referuoja Bartuš- 
ka ir pažymi, kad Vilniaus vyskupo klausimas svarbus lietu- 
viams; daug rūpesčio jis padarė Šveicarijos ir kitiems lietu- 
viams. Bažnytinė būklė tenai liūdna, reikia ką nors daryti. Tik 
toks uolus energingas ir kitų gerų prievolių turįs kandidatas, 
kaip Olšauskis, galėtų pataisyti tenykščius reikalus. Tačiau esą 
gandų, kad Romai šiuo laiku šis kandidatas nepriimtinas. 

A. Smetona praneša, jog Olšauskis buvo ir yra kandidatu. 
Daug Lietuvos kunigų pasisakė už jo kandidatūrą. Staugaitis 
ir Smetona norėję važiuoti pas Mgr. Pačelį, bet Oberostas ne- 
leido. Vokiečiai mano, kad užtektų turėti Vliniuj administra- 
torių. Michalkevičius išveštas ir išrinktas Hanusevičius. Pačeli 
sakęs, jog lietuviai duodą per maža kandidatų. Lenkai varo pro- 
pagandą ir pastatė kun. Ušilą. 


Purickis praneša, kad jis drauge su Voldemaru vašęs Mg. 
Pačeliui ir vėliau buvę nuvykę pas jį. Nors energingai rėmė 
Olšauskio kandidatūrą, bet patyrė, jog Roma jos nepraleis. Pa- 
čelis siūlė kun. Matulevičių.  Erzbergeris buvo Miunchene ke- 
lias dienas, — ir jam nepavyko pravesti Olšauskio kandidatū- 
vos. Spėjama, jog viską trukdo lenkų intrygos. Vilniaus vys- 
kupo klausimu pasisakė ir kiti konf. dalyviai, bet ką nors kon- 
kretaus nutarti buvo sunku. Gera būtų kam nors nuvažiuoti 
Romon, bet italai neįsileidžia. Nutarta judinti šį klausimą per 
Maknutą. 


T. Ribų klausimu nutarta vadovautis pernykštės (Berno) 
konferencijos nuostatais. 

Atvaizde matome III Lozanos konferencijos (1918 m.). dalyvių grupę. Viduryje sėdi J. E. Valstybės prezidentas 

A. Smetona, kuris ir anais laikais vadovavo veikimui Lietuvoje ir kuris dalyvavo beveik visose liet. konferen- 

cijose Šveicarijoj. Kiti (iš kairės į deš.): kun. J. Dabužis, Kaz. Pakštas (abu Amerkos lietuvių delegatai), 
M. Yčas (iš Liet.) ir advok. Mastauskas (Amer. liet. deleg.). 


Š. Amerikos atstovų atvykimas ir jų pranešimai apie veik- 
lą J. A. V. (XII posėd., rugs. 12). 

Atvyksta 3 Amer. delegatai: kun. Dabužis, adv. Mastaus- 
kas ir Kaz. Pakštas. Juos pasveikina trumpomis kalbomis pirm. 
Olšauskis, Smetona, Bartuška, Steponaitis. Į tas kalbas atsako 
Dabužis ir Pakštas. 

Toliau, atvykusieji referuoja apie veiklą Amerikoj. Pakš- 
tas praneša, jog jie yra atsiųsti Amer. liet. taut. tarybos, kuri 
atstovauja apie pusę milijono lietuvių. 

Nuo 1917 m. sausio liet. katalikai subruzdo rinkti pinigus. 
Pradžioj nenorėjo surinktų pinigų siųsti politikai, paskui sky- 
rė 2090, o dabar jau 5070 ir daugiau. Katalikai ir tautininkai 
siekia Lietuvos nepriklausomybės. Socialistai linksta prie fe- 
deracijos su Rusija. Valdžios forma — respublika. To reika- 
lauja visi. 

1918 kovo 13—14 d. įvyko liet. seimas Nju-Jorke (New- 
York). Tikslas: 1) tarti galutiną žodį dėl Lietuvos ir 2) suvie- 
nodinti partijų darbą. 

Socialistai atsisakė dalyvauti. Buvo nustatyta nejudinti 
tokių klausimų, kurie galėtų sukelti ginčų. Ūpas visų dalyvių 
buvo geras. Išnešė rezoliuciją dėl Lietuvos nepriklausomybės ; 
valdymo forma — respublika; žemė — tautos nuosavybė, o ne 
dvarininkų. Išrinktas vykdomasis komitetas iš 6 žmonių, iš 
abiejų partijų po 8. Jei kokiu klausimu komitetas susitaria, tai 
vykdo abi partijos. Amerikos valdžia lietuviams simpatizuoja 
ir padeda. Lenkai nustojo pas juos pasitikėjimo. 

Dabužis papildomai praneša, jog J. A. V. nori sumobilizuo- 
ti didžiulę armiją, sumušti vokiečius ir padiktuoti taiką Berly- 
ne. Tautoms garantuoja pilną nepriklausomybę. Pažadėjo 
įleisti 1 lietuvį į taikos kongresą. Lietuviai ruošiasi sukurti sa- 
vo pulkus. Reikalinga esą įkurti Inform. bauro skyriai Pary- 
žiuje ir Londone. Latvių klausimas Amerikoj stovi silpnai. Pa- 
žymi, jog delegatų atvykimo tikslas: surinkti tikrų žinių apie 
būklę, nes raštai iš Šveicarijos nebuvo praleidžiami, o lenkai 
šmeižia įvairiais būdais. 

Bachmetevas su senator. Lodge palaiko senosios Rusijos 
atgaivinimo įdėją. 

Kard. Gibons ir Palmieri užtaria lietuvių reikalus Romoj. 
Reikalinga siųsti Romon bent du delegatu. 

Toliau Amer. delegatai (XIII posėd., rugs. 13 d.) paaiški- 
no, dėl ko Amer. lietuviai nori respublikos: 1) prie dvaro gali 
įsivyrauti lenkiškas skonis, 2) monarchijos dabar griūva, taigi 
panašiai gali atsitikti ir su mūsąja, 3) su monarchijos griu- 
vimu dažnai nukenčia Bažnyčia, 4) prie respublikos mažiau 
papuošalų, 5) prie dvaro daugiau intrygų, 6) Amer. lietuviai 
pratiškai yra patyrę respublikos parankumą. 

Taigi ir juos čia siuntė, idant darbuotųsi dėl Lietuvos res- 
publikos. 


Lietuvos atstovai pranešė visą Lietuvos reikalų eigą: da- 
lykų būklę, Valst. tarybos išrinkimą, monarcho klausimą 
ir t.t. Amerikos delegatai davė kelis klausimus ir posėdis bai- 
"gėsi. Kadangi kai kurie dalyviai norėjo aplankyti Berną, Že- 
nevą, todėl sekantis posėdis numatytas rugs. 16 d. 

IV. Lietuvos santykiai su kaimynais paaiškėjo tada, kai 
buvo bendras pranešimas; todėl dabar apie tai nebuvo kal- 
bama. 


V. Lietuvos santykiai su entantės ir neutraliomis valsty- 
bėmis. (XIV posėdis, rugs. 16 d.). 


Diskusijose paaiškėjo, kad skelbti šiuo laiku Lietuvos neu- 
tvalitetą nepatogu, nes tuomet entantės valstybės negalės tikė- 
tis kariškos pagalbos iš lietuvių, tuo tarpu, kada dabar jau or- 
ganizuojami lietuvių pulkai Amerikoj ir Rusijoj. Su vokiečiais 
taip pat jau tiek nueita derybose, kad neutralitetas suerzintų 
vokiečius ir jie būtų dar mažiau sukalbami. 


Kas kita su nepriklausomybės klausimu: juo reikia rūpin- 
tis visur ir nuolat. Neutralios valstybės jau laukia mūsų at- 
stovų. 


VI. Labdarybė. Belaisvių paliuosavimas. Yčas praneša, 
kad Vilniuj prie Centv. komiteto yra komisija, kuri rūpinasi 
belaisvių paliuosavimu ir pasitraukusių Rusijon grąžinimu. Tos 
komisijos paduota apie 3.000 prašymų belaisvių grąžinimo rei- 
kalu, bet patenkinta tik apie 7 prašymai, o apie kitus praneša- 
ma, jog nesurastas, išvykęs ir t. t. Iš Vilniaus siunčiami 4 žmo- 
nės į Berlyną, būtent: kun. Bakšys, Kadakauskas, Grajauskas 
ir Bagdonas, kurie rūpinasi belaisvių reikalais; valdžia sutiko 
juos leisti maždaug po 8 d. nuo mūsų išvykimo į konferenciją. 

Steponaitis plačiau atpasakojo apie Lituanijos veiklą, apie 
gautas lėšas iš D. Britanijos ir Š. Amerikos lietuvių, apie nuolat 
daromas pastangas grąžinti namon civilinius imtinius, o dabar 
ir karinius belaisvius, apie bendradarbiavimą čia ir kitų liet. 
organizacijų ir galop pažymi, ką yra padaręs belaisvių naudai 
kan. Olšauskis, jau būdamas Berlyne. 

Smetona praneša, jog atvykstantieji į Berlyną asmenys bus 
apmokami iš Lietuvos; jie turės būti kontakte su Lituanija. To- 
liau pažymi, jog Lituanija didelį darbą atliko šelpdama belais- 
vius ir juos paguosdama, o taip pat suorganizuodama žinių 
siuntinėjimą Lietuvon ir iš čia į kitus kraštus. 

Olšauskis praneša, kokį didelį vargą kenčia belaisviai: ka- 
dangi trūksta arklių, todėl savo jėgomis veža medžius ir kitus 
krovinius; dėliai drabužių stokos, jie kenčia žiemą šaltį; paga- 
liau ir maistas menkas. 

Galop priimta rezoliucija dėti visas pastangas, kad belais- 
viai būtų kuo greičiausiai grąžinami namon. 


VII. Praktikos dalykai — ateities planų nustatymas. 


1. Reikalinga taip sutvarkyti dalykus, kad kurjeris iš 
Vilniaus bent du kartu į mėnesį pasiektų Berlyną. Iš čia bus 
teikiamos žinios spaudoje ir kitais keliais Šveicarijon ir Šve- 
dijon. 

2. Taikos konferencijos klausimu kalbėjo atskiri dalyviai. 

Gabrys pažymi, kad taikos derybos netoli, todėl reikia 
vuoštis ir numatyti asmenis atstovavimui. 

Smetona. Principinę rolę tarybose loš Lietuva, bet labai 
svarbus vaidmuo bus Amerikos lietuvių ir kitų. Visi turi veik- 
ti harmoningai, sutartinai. Lietuvos nepriklausomybė yra ba- 
zė ant kurios stovi visi, o valdymo forma, tai jau vidaus da- 
lykas. 

Gabrys. Į tarybas turės vykti visa delegacija, nors tik vie- 
nas atstovas būtų įleistas į konferenciją. Ten teks veikti per 
diplomatus, per spaudą ir kitais būdais. Jau dabar reiktų rinkti 
medžiagą, numatyti žmones. 

Dabužis. Amer. lietuviai jau tarėsi su J. A. V. valdžia dėl 
Lietuvos atstovo įleidimo, vis tiek ar jis bus iš Amerikos ar iš 
Lietuvos. 

Bekalbant apie dalyvavimą derybose, apie lėšas tam rei- 
kalingas, kilo klausimas, ar neverta išrinkti Aukščiausįjį lietu- 
vių komitetą ar tarybą, — suverenį organą, su kuriuo skaity- 
tųsi entantė; mat, dabar entantė laikanti Valst. tarybą vokiečių 
padaru ir nenorinti skaitytis. Gal čia vertėtų pasekti lenkų ir 
čekoslovakų pavyzdžiu. 


Šiuo klausimu pasisakė keli dalyviai : 


Smetona. Taip negalima. Tuomet Valst. taryba sueis į ko- 
liziją su tuo komitetu: Jam galima prikišti, kad ne tautos 
rinktas. 


Olšauskis. Kadangi vokiečiai varžo Valst. tarybą, todėl 
gal ir būtų gera sukurti tokį organą, kuris pasakytų vokiečiams 
„verba veritatis“. Toks organas, žinoma, nekenktų Valst. ta- 
rybai. 

Gabrys. Amerika ima lietuvius kariuomenėn, todėl reika- 
linga provizorinė civilinė valdžia. Ją kaip tik ir sudarytų tok- 
sai organas. Vokiečiai to prisibijo. 

Smetona. Gal ir galima būtų daryti Amerikos lietuvių ko- 
lonijos vardu. Lenkų kelias pavojingas. 


Purickis ir Daumantas pasisakė prieš aukščiausio organo 
kūrimą. 

Pakštas. Amer. liet. taryba steigs komitetus Londone iv 
Paryžiuj savo vardu. Amerika jais daugiau turės pasitikėji- 
mo, negu vilniške Taryba. 


Smetona. Politikais daug pasitikėti negalima. Anglija 
nori vieno, Amerika kito, o Rusija trečio. Bus daug intrigų. 
Apie Valst. tarybą entantė žino gerai. Reikia būti atsargiems, 
kad kas neapviltų. Tokio organo steigimas užtrauktų didelę 
atsakomybę. 


Nutarta: 


1. Konferencijos delegacija iš trijų asmenų, — kan. K. 
Olšauskio, adv. Mastausko ir kun. A. Steponaičio, atsilankys pas 
Šveicarijos prezidentą p. Colonder. 


2. Šveicarijos kareivių šeimynoms paaukoti 500 fr. iš 
Liet. tarybos (Šveic.) Kasos. 

Valst. tarybos pirm. A. Smetona padėkojo Šveicarijos lie- 
tuviams už konferencijos sušaukimą. Pažymėjo, kad lietuviams 
reikią vengti nesusipratimų ir darbuotis išvien?). 


Konferencijos pirmin. (p.) Kan. K. Olšauskis, 
Sekretorius (p.) A. Steponaitis. 


IV. POLITINIŲ KOVŲ Už NEPRIKLAUSOMYBE 
PABAIGA 


1. Lietuvos būklė dar vis sunki. 2. Lietuvių tarpusavio ne- 
susipratimų priežastys. 3. Lietuvos valdžios įsikūrimas. 


1. Lietuvos būklė dar vis sunki 


1918 m. pabaigoj karas eina prie galo. Vokiečiai mato, 
jog karo neišloš, ir pradeda švelninti savo režimą Lietuvoj, nors 
labai nenoriai, labai lėtai. 


Rugpiūčio 1 d. karinės valdžios šefu paskirtas generolas 
v. Harbou. Banditizmas Lietuvoj buvo taip įsivyravęs, kad 
vidury dienos užpuldavo gyventojus keliolikos asmenų šutvės. 
Tą nelaimę padidino ta aplinkybė, kad Lietuvon įsiveržė daug 
bolševikų - propagandistų, kurie dar didesnį nerimą kėlė. Jų 
propaganda pasiekė ir vokiečių kariuomenę, kuri ir taip buvo 
neskaitlinga šiame fronte (18 kv. kilom. tik vienas kareivis?), 
nes dauguma buvo perkelta į Vakarų frontą. Taigi atsirado Lie- 
iuvoj pavojaus ir lietuviams ir vokiečiams. 


Rugpiūčio 17 d. Valstybės tarybos pirmininkas A. Smetona 
siunčia Vokietijos kancleriui raštą, kuriame plačiai nušviečia 
Lietuvos būklę, išdėsto reikalingumą sukurti Lietuvos valdžią 
(ministerijas); kol kas reikia pasidalyti sritimis, kad naujoji 
valdžia nesueitų į konfilktą su dar esama Vokietijos valdžia; 


1) Žinios apie 1918 m. liet. konferenciją (Lausanne) paimtos iš pro- 
tokolo nuorašo, kuris buvo mano žinioje. Jos (žinios) vietomis paimtos 
ištisai, 0 vietomis sutrumpintai atpasakotos.  Minimo protokolo yra 
67 pusl. 

2) B. Colliander, psl. 207. 

kada atvyks karalius, Lietuva turėtų visai savarankiškai tvar- 
kytis ir tuomet bus galima sudaryti konvencijas su Vokietija!). 

Atsakymas į šį raštą buvo greičiau užgaunantis, negu tei- 
giamas. Civilinės valdžios šefas Tisler'is, militarinės valdžios 
pavestas. atsakė nurodydamas 1917 m. rugsėjo 23 d. nuostatus. 

Rugsėjo 14 d. atsiliepė į Tarybos raštus ir kancleris, bet ir 
jis tik priminė konvencijas ir reikalą susirašinėti per Oberostą. 


2. Tarpusavio nesusipratimų priežastys 


Matant, kaip sunkiai eina dalykai Lietuvoj, kaip vokiečiai 
be atodairos vargina lietuvius, sunku suprasti, ko norėjo Valst. 
tarybos atstovai, taip išdidžiai elgdamiesi Lozanos konferenci- 
joj (1918 m. xrugs. 5—16 d.) ir, pagaliau, užatakavę Gabrį švei- 
carų spaudoj (laikr. „Der Bund“). Užatakavo negražiu, prasi- 
lenkiančiu su teisybe, būdu. Tiesa, čia daugiausia prisidėjo 
Voldemaras. Tame rašte, pasiųstame iš Berlyno, buvo sakoma, 
kad Gabrys neturįs pasitikėjimo Lietuvos visuomenėje, kad jam 
Lietuvos valdžia atėmusi visus įgaliojimus, kad jis buvęs paša- 
lintas iš III lietuvių konferencijos Lozanoj ir patariama su juo 
atstovybėms*). 

Tas labai nustebino Šveicarijos veikėjus ir dar neišvyku- 
sius Amerikos atstovus. Bartuška ir Pakštas tuoj padarė ati- 
taisymą „„Bunde“, pažymėdami, jog Gabrys nebuvęs pašalintas 
iš konferencijos, ir to atitaisymo tekstą išsiuntinėjo entantės 
atstovybėmis*). 

Šis įvykis tuo keistesnis, kad iniciatyvos ėmėsi Voldemaras, 
kuris nebuvo susipažinęs su Šveicarijos lietuvių veikla ir jos 
reikšme, kuris galėjo nežinoti Gabrio veikimo svarbos. Jau mes 
aukščiau matėm (iš diskusijų II Stockholmo konferencijoj 1917 
metų spalių 18—20 d.), kokią klandingą nuomonę turėjo Ru- 
sijos lietuviai apie Šveicarijos lietuvių veiklą. 

Ir šiandien sunku suprasti, kam Taryybos nariams reikėjo 
daryti tokį žygį, ypač tada, kada artinosi taikos derybos, kada 
lietuviams reikėjo būti labai vieningiems. Juk tais laikais ne- 
vienai iš atgimstančių tautų teko išgirsti iš didžiųjų valstybių 


1) Klimas, psl. 165 s. s. 
2) Plačiau apie tai žiūrėk Bartuškos psl. 228 s. s. 

vyrų patarimą: „Pirma susitarkite savųjų tarpe, o paskui atei- 
kite su mumis kalbėtis“. Man rodos, jog aš neklystu, manyda- 
mas, kad šis Gabrio užatakavimas viešumoj turėjo blogos įta- 
kos į Lietuvos reikalus viešoj opinijoj ir taip pat taikos konfe- 
rencijoj: taikos konferencijos durys, kurios, galima sakyti, jau 
buvo atdavos lietuviams, po to incidento užsidarė ir teko įeiti pro 
šonines duris. 

Kad karo metu buvo nesutikimų lietuvių tarpe, tai gana 
dažnas atsitikimas. Tik šis Gabrio ir Voldemaro susikirtimas 
daug keistesnis. 

Pasvarstykime jį plačiau. 

Karas kažkaip sudomino, suelektrizavo visus lietuvius, kad 
ir tolimiausių kraštų. Visi pajuto pareigą susirūpinti saviškių 
likimu, prisidėti kuo nors prie laisvės atgavimo. Į mus, gyve- 
nančius Šveicarijoj, atsiliepė lietuviai iš tų kraštų, apie kuriuos 
nebuvo manyta, kad tenai lietuvių esama: iš P. Amerikos, Afri- 
kos ir kitur. Jie siūlėsi kuo nors prisidėti prie bendro darbo: 
kas pinigais, kas knygomis, kas raštais, kas kuo kitu. 

Kiekvienas lietuvis stengėsi, kiek galėdamas, daugiau gero 
padaryti. Jeigu kur dirva buvo siauresnė, o veikėjų buvo dau- 
giau, ten atsirasdavo rivalizacija: stengėsi vieni kitus nustelbti, 
pro juos prasimušti. į 

Rusų patarlė sako, jog dideliam laivui reikalingos plačios 
jūros. Ankštose sąlygose didesnis veikėjas jaučiasi nesmagiai. 
Jis stengiasi padidinti savo veiklos lauką, kitus išstumdamas 
iš jo. Gal tuomi būtų galima paaiškinti taip pat lietuvių kovas 
su dvarininkais Generaliniam komitete (Šveicarijoj), lietuvių 
veikėjų nesusipratimus tarpusavy. 

Sunku vis tik suprasti priežastis dėl ko Voldemaras ,„už- 
atakavo“ Gabrį. 

Kas buvo Gabrys, lietuviams jau tuo metu buvo žinoma. 
1904-5 metais jis kovojo už lietuvybę su rusų žandarvais. Už 
tai pateko į kalėjimą ir paskui turėjo emigruoti. Atsidūręs Pa- 
ryžiuj jis nepamiršo Lietuvos ir panaudojo kiekvieną progą jos 
vardo ir reikalų iškėlimui viešumon. Karas užklupo Gabrį Š. 
Amerikoj; tenykščiai lietuviai dėjo daug vilties į Gabrio pasi- 
darbavimą karo metu Paryžiuj. Savo uždavinį Gabrys vykdė ne- 
nuilstamai ir, man rodos, sėkmingai. Veikdamas pagaliau Švei- 
carijoj, jis parodė daug iniciatyvos ir sumanumo. Nelengva 
buvo 1915— 1916 metais išeiti su Lietuvos klausimu į spaudą, 

o jis vis tik surado būdus. Sakau, kad jis, nes jis vadovavo po- 
litikoj, spaudoj, o kiti buvo, bent pradžioj, bendradarbiai. Kada 
atvyko Šveicarijon dr. Bartuška ir kan. Olšauskis, vadovybės 
klausimas kiek pakitėjo. Arba, kad ir konferencijų sušaukimas 
Šveicarijoj: jos sušauktos jo sumanumo dėka. O tų konferen- 
cijų svarbos niekas negalės užginčyti. 

Savo slaptumu Gabrys sukėlė artimesniųjų ir tolimesniųjų 
tarpe įtarimo, nepasitikėjimo. Bet slaptumas, atsargumas tais 
laikais buvo būtinas. Tą gali tik tas suprasti, kuris anuomet 
gyveno ir veikė. O įtarimas, nepasitikėjimas tada buvo kasdie- 
ninis dalykas. Tokios jau buvo gyvenimo apystovos. Jau aš 
aukščiau minėjau, kad atsitikdavo taip, jog artimiausi žmonės 
į vienas kitą žiūrėdavo su tam tikra dalimi nepasitikėjimo. Kas 
karo laiku negyveno, tam tokie dalykai sunku suprasti. 

Mano manymu, Gabrys turėjo nemaža tokių kvalifikacijų, 
kurios tais laikais buvo reikalingos veikėjams. Gal jis turėjo 
is trūkumų, gal darė klaidų, tai čia mums reikia prisiminti lie- 
tuvių patarlę: „Tas neklysyta, kas neveikia“, o taip pat lotynų 
patarlę: ,,Errare humanum est“. 

Kas buvo Voldemaras, tai iki 1918 m. aš jo nepažinojau. 
Gal jis buvo vienu iš tų, kuriems reikalingos „plačios jūros“. 
Bet av Lietuvoj tuo metu buvo maža darbo ir vietos, kad nesu- 
tilptų Gabrys ir Voldemaras ir dar kiti?!!). 


3. Lietuvos valdžios įsikūrimas 


Grįžkime prie dalykų eigos. Išvykus Lietuvos atstovams, 
Šveicarijoj liko nemalonus įspūdis: Lietuvoj buvo bloga, čio- 


1) Kalbėdamas apie J. Gabrį, aš liečiau laikus prieš minimo konflikto 
kilimą. Kada įsivyrauja ginčai sunku neprasilenkti su taktikos ir kitais 
dėsniais. 2 

Apie kitus asmenis, veikusius per D. karą Šveicarijoj, aš plačiai ne- 
kalbu, nes, pav., apie a. a. prel. Olšauskio uolų pasidarbavimą Lietuvai 
visuomenė žino, dr. Bartuškos veikla taip pat žinoma ir apie ją galima 
pasiskaityti jo išleistoje įdomioje knygoje „Lietuvos nepriklausomybės ke- 
liais ir kryžkeliais“; a. a. dr. Purickis parodė savo diplomatinius gabu- 
mus karo metu ir vėlesniais laikais; V. Daumantas, tas didelis meno mė- 
gėjas, pasitraukė iš politinės veiklos ir dabar gyvena Kaune; prof. Šal- 
kauskis į politiką nemėgo eiti, bet užtat jis garsus darbais mokslo srityje. 

1937-8 m. kilo polemika tarp V. Bartuškos ir J. Gabrio (žiūr. N. Ro- 
muva 1937 m. Nr. 41 ir 46 ir 1988 m. Nr. 7 ir 8). Mano manymu, geriau 

nykštė (Šv.) veikla užatakuota. Šveicarijos lietuviai veikėjai 
ir Amerikos atstovai tarėsi, kas daryti. Nuspręsta paskelbti 
Amerikos lietuvių nusistatymą: 

1) kad jie giria visas Valst. tarybos kovas su okupacine 
valdžia ir su visais tais, kurie kėsinosi prieš Lietuvos nepri- 
klausomybę; 

2) Amerikos lietuvių taryba palieka valstybės formos nu- 
statymą konstituantai; 

3) Amerikos lietuvių vardu delegatai palaiko respublikos 
formą ir smerkia Valst. tarybos Uracho išrinkimą karalium, kad 
ji tai padarė viena, tautos neatsiklaususi, peržengdama tuo sa- 
vo galios ribas'). 

Vis labiau aiškėja, kad artinasi karo galas su entantės per- 
gale. Lietuvos Valstybės taryba nuolat buvo kamuojama vokie- 
čių, ir nebuvo perspektyvos ką nors laimėti. Buvo jaučiamas 
reikalas padarytigestą entantės kryptimi. Šveicarijos lietuviai 
drauge su Amerikos liet. atstovais nutarė paskelbti, jog Amer. 
liet. taryba ir Europos liet. tarybos (prisimenant, kas buvo 
svarstoma konferencijoj) Lozanos konferencijoj nutarė išrinkti 
Aukščiausiąją tautos tarybą, kurios uždaviniu bus atstatyti ne- 
priklausomą Lietuvos valstybę demokratiniais pamatais. Taip 
pat buvo paskelbta, jog Valst. taryba yra nusivylusi vokiečiais, 
kurie per trejus metus nevykdė savo pažadų atstatyti laisvą 
Lietuvą, laukia entantės pergalės, kuri viena galėsianti garan- 
tuoti laisvės principą ir užtikrinti taikos derybose Lietuvos ne- 
priklausomybę. 3 

1918 m. spalių 3 d. buvo išrinktas princas Maksas iš Ba- 
Geno Vokietijos kancleriu (lig šiol buvo grafas v. Hertlingas)j. 
Jo programinė kalba (spalių 8 d.) buvo gan miglota. Jis pažy- 
mėjo reikalą sudaryti Lietuvoj žmonių išrinktą valdžią, o esa- 
mą (vokiečių) valdžią paraginti sudaryti jai sąlygas. Kiekvie- 
na Oberosto dalis turinti parūpinti sau konstituciją ir sueiti į 
santykius su kaimynais. 


būtų buve, jei ši polemika nebūtų pasirodžius viešumoj, nes ji mažai ką 
naujo duoda, o ant tų laikų veiklos, taip sunkios ir taip svarbios, šešėlį 
meta. Toj polemikoj matosi didelė doza asmeniškumo ir rivalizacijos už 
pirmenybes. Anų laikų veikimas paliko tiek daug medžiagos, jog tie, kam 
rūpės įvertinti toji veikla ir veikėjai, turės pakankamai davinių tai pa- 
«laryti. 

1)  Cit. sulig. Bartuškos, psl. 233. 

Bet su šiais žodžiais Oberostas nesiskaitė ir viskas pasiliko. 
kaip seniau. Įdomi yra lenkų atstovo Korfanty paskelbta spa- 
lių 2 d. Reichstage žinia. Tai telegramų pasikeitimas tarp ad- 
mirolo Hintze ir Liudendorfo. Hintze nori atiduoti Vilnių len- 
kams. Liudendorfas į tai atsako: ,„Aš su tuo sutinku su sąlyga, 
kad Lenkija suteiks Vokietijai tikras garantijas ir užtikrins 
kelius susisiekimui su Ukraina ir, be to, atsižadės 8ieloviežo 
miškų Vokietijos naudai. Duotą kanclerio pasižadėjimą palikti 
Vilnių Lietuvai, galima labai lengvai apeiti: reikalinga išpro- 
vokuoti konfliktą su Taryba, kuriai tas pažadas buvo duotas, ir 
atliktas kriukis“:). Tiesa, šios telegramos liečia ankstyvesnius 
laikus, bet vokiečių veiklos dvasia siekia ir naujo kanclerio kal- 
bos laikus. 

Valstybės taryba, siųsdama 1918 m. spalių 28 d. savo pra- 
uešimą apie būklę Lietuvoj Vokietijos kancleriui, daro vokie- 
čiams priekaištus: 1) kad rekvizicijos virto plėšikavimu ir grįž- 
tančių Vokietijon valdininkų vagiliavimu, 2) kad dar likusioji 
vokiečių valdžia visai netramdo banditų, 3) kad. formuojami 
lenkų legijonai ir ruošiamasi jiems Vilnių perleisti, 4) kad, 
nors buvo pažadėta Tarybai pavesti rūpintis pasitraukusių į Ru- 
siją grįžimu, dabar Lietuvos rytų siena pavesta baltgudžiams 
tvarkyti, kurie gali praleisti bolševikus. Dėl to Taryba prašo: 
1) greitai sulaikyti Lietuvos turtų grobimus, 2) perleisti ginklų 
Lietuvos milicijai, idant ji galėtų palaikyti tvarką krašte, 3) 
paskolinti 3 milijonus markių valdžios įsikūrimui ir 4) tuojau 
panaikinti politinę cenzūrą?). 

Į tai atsakė sekret. Trimborn, kanclerio pavestas, spalių 
26 d., pažadėdamas ir paketindamas atsiųsti tris milijonus mar- 
kių ir įgaliotinį ; kas dėl rekvizicijų, tai pareiškė, jog toks pra- 
nešimas įžeidžiąs vokiečių kariuomenę, ir, norint, kad kas būtų 
daroma, reiktų konkrečių faktų“). Pažymėtina, kad Valst. ta- 
rybą dar vis vadina Landesrat, o ne Staatsrat. 

Į šį Trimborno raštą atsako dr. Purickis Tarybos vardu, 
pažymėdamas, kad, jeigu vokiečių valdžia pasitikinti tik saviš- 
kių pranešimu, o ne Valst. tarybos, tai reikėtų sušaukti ko- 
misiją iš neutralių šalių. Kadangi tos komisijos sudarymas už- 


1) Cit. sulix Bartuškos knygos psl. 234, 
2) Žiūr. P. Klimas, psl. 206 s. 
3) Ten pat, psl. 208. 

imsiąs laiko, todėl Taryba prašanti telegrafu pranešti okupaci- 
nei valdžiai: a) sustabdyti rekvizicijas, b) uždrausti viešą ir 
slaptą išvežimą valgių, gyvulių, drabužių ir kitų reikalingų da- 
lykų, <) sustabdyti kirtimą ir išvežimą miškų, medžių. 

1918 m. spalių 28 d. Valst. tarybos posėdis, būdamas visoj 
pilnumoj, priėmė provizorinės valdžios nuostatus, susidedančius 
iš 6 dalių. Pirmoje, bendroje dalyje, kalba, jog valdžios viršū- 
nes sudaro Valst. taryba ir jos prezidiumas ; apsigyvenimo vieta 
Vilnius; įstatymus leidžia Valstybės taryba ir Ministrų taryba. 
Antroje dalyje aptaria Valst. tarybos kompetenciją — įstatymus 
leisti, sutartis su kitomis valstybėmis daryti. Trečioje — nu- 
+0d0 Valst. tarybos prezidiumo uždavinius: priimtus įstatymus 
skelbti, Ministrų tarybą tvirtinti, valstybei atstovauti, atstovus 
į kitus kraštus skirti, kariuomenės vadovybę skirti etc. Ketvir- 
toje — kalbama apie Ministrų tarybą: Ministrų tarybą sudaro 
ministras pirmininkas ir prašo Valst. tarybos prezidiumo tvir- 
tinti; toliau kalbama apie jų pareigas. Penktoje dalyje nuro- 
dytos piliečių teisės: visi piliečiai lygūs prieš įstatymus ; asmens, 
buto ir turto neliečiamybė garantuota; naudotis kol kas esamais 
įstatymais. Šeštoji dalis svarsto konstituantos nuostatus: pro- 
vizorinė valdžia gyvuos iki konstituantos; konstituanta bus su- 
šaukta visuotinu, lygiu, slaptu balsavimu; ji bus sušaukta nu- 
matytu laiku Vilniuj:'). 

Karaliaus klausimas, kuris lig šiol, rodos, vystėsi gerai, po- 
litinių ir karinių įvykių dėka, atrado stabdžių; lapkričio 2 d. 
Valst. taryba nutarė atšaukti liepos 11 d. nutarimą valdovo 
klausimu ir palikti jį išspręsti konstituantai*). 

Lapkričio 5 d. Valstybės taryba pavedė prof. A. Voldemarui 
sudaryti Ministrų tarybą. 

Lapkričio mėn. atvyko Vilniun seniau numatytas Vokieti- 
jos įgaliotinis dr. Zimerle, kuris turėjo rišti visus klausimus, 
susijusius su okupacine valdžia. 

Tuo tarpu Vokietijoj įvyko sukilimas. Įgaliotinis Zimerle 
tuoj suėjo į kontaktą su karine Ob. Osto valdžia ir lapkričio 10 d. 
pranešė Valst. tarybai (pirmą kart pavadino Staatsrat) apie 
rekvizicijų sumažinimą. 

Kai tik Lietuvoj esantieji vokiečių kareiviai sužinojo apie 
neramumus Vokietijoj, tą pat padarė ir čionai. 

1) Klimas, psl. 213 s.s. 
2) Klimas, psl. XXXVI. 


Lapkričio 11 d. nauja Ministrų taryba buvo patvirtinta 
šiame sąstate: vidaus reik. ministras — VI. Stašinskis, teisin- 
gumo — P. Leonas, finansų — M. Yčas, švietimo — J. Yčas ir 
žemės ūkio — J. Tūbelis. Pats min. pirm. pasiliko sau du portf.: 
krašto apsaugos ir užsienių reikalų. 

Tuo pat laiku (lapkričio 11 d.) buvo pasirašytos karo pa- 
liaubos, kurios dalykų eigai suteikė kitokią kryptį ir vienu 
brūkšniu panaikino daug bedaromų su vokiečiais sutarčių'). 

Nors paliaubose, pasirašytose Spaa, buvo įsakyta kariuo- 
menei likti rytų frontuose kol entantės valstybės atras reika- 
linga, bet vokiečių kareiviai bėgo namon, metę viską, ir tuomi 
palengvino bolševikų plūdimą. 

Naujai Ministrų tarybai, neturinčiai nei pinigų nei kariuo- 
menės, užduotis buvo sunki. Teko trauktis į Kauną. 

Išvykus ministrui pirm. Voldemarui į Versalio derybas, jo 
pavaduotoju liko M. Sleževičius. Jis paskubino suburti jėgas 
krašto gynimui. Gauta 1006 milijonų markių paskola iš Vokie- 
tijos. Tas padėjo įsigyti ginklų, sutvarkyti kraštą viduj ir pa- 
siruošti kovoms su išorės priešais. 

1919 m. balandžio 4 d. buvo išrinktas pirmas prezidentas 
A. Smetona, o Valst. taryba liko parlamento rolėj. 

Kovos su bolševikais ėjo sėkmingai ir balandžio mėnesį 
lietuviai stovėjo ties Vilnium. Bet tuo metu lenkų kariuomenė, 
kuri pro Gardiną ėjo prieš bolševikus, staiga pasuko ir užėmė 
Vilnių balandžio 20 d. (1919). Nenorėdami lieti kraujo, lietu- 
viai susitarė su lenkais ir nustatė demarkliniją, kurią lenkai 
kelis kart laužė ir keitė savo naudai. 

Spalių mėnesį įsiveržė Lietuvon trečias priešas — vokie- 
čiai bermontininkai. Jie įsiveržė pro Tilžę į Žemaitiją ir ėjo 
Latvijos link, norėdami ją užgrobti ir su baronais tenai vieš- 
patauti. Ne be to, kad ir dalį Lietuvos norėjo paimti. Lapkričio 
21—22 d. lietuviai sudavė jiems lemiamą smūgį. Būtų juos vi- 
sai sunaikinę, jei nebūtų įsikišusi santarvė. Vokiečiai patys 
šią avantiūrą sulikvidavo gruodžio 15 d. Lietuviams atiteko 
tam tikras skaičius garvežių, vagonų ir karo medžiagos. 

1920 m. gegužės 15 d. išrinktas Seimas 112 narių. Dugu- 
ma buvo krik. demokratų ir valstiečių liaudininkų. Seimas buvo 
didelis žingsnis pirmyn kūrybiniame Lietuvos darbe. 


1) Colliander, psl. 222 s. 


KETVIRTOJI DALIS 


Belaisvių basai. Organizacijų liklvidavimas 


I. BELAISVIŲ PAREIŠKIMAI 


1. Alb. Vasiliauskas, A. Pakalnis, Jon. Jatulis, P. Rusec- 
kas, V. Šmulkštys. 2. Kai kurios išvados. 


Man teko aplankyti kai kurias belaisvių stovyklas Vokie- 
tijoj ir įsigyti tam tikrą vaizdą apie belaisvių būklę. "Tačiau 
geriausiai galėjo įvertinti ir dabar gali nušviesti tą padėtį pa- 
tys belaisviai. 

Man, lankančiam belaisvius, stovyklų vadovybė stengėsi 
parodyti, be abejonės, tai, ką turėjo geresnio. Turiu pasakyti, 
jog teko matyti gana įdomių dalykų. Pav., vienoj rusų sto- 
vykloj, kurioj buvo apie 50.000 rusų, buvo įrengtas teatras; čia 
pačių rusų buvo statomi spektakliai, grojo gana stiprus pačių 
belaisvių orkestras, giedojo choras; kartais čia buvo rodomi 
krutamieji paveikslai (kino). Nors šis pastatas buvo taip pat 
iš lentų, kaip visi barakai, bet gana erdvus, ir teikė galimybę 
belaisviams lavintis, sutrumpinti nuobodų laiką, atgaivinti savo 
dvasią menu. "Toks teatras, tai, be abejonės, didelės svarbos 
veiksnys. 

Taip pat teko matyti įdomių padarinių ar tai ūkio srityje 
ar išdirbinių, kaip antai: puikius daržus lekiančio smėlio plo- 
tuose, gražius nusausinimo kanalus drėgnose vietose ir t. t. 

Daug meniškumo buvo galima pastebėti beveik kiekvienoj 
stovykloj pavestuose belaisviams žemės sklypeliuose, kur jie iš- 
dirbinėjo lyses ar figūras, apsodindami jas įvairiomis gėlėmis: 
belaisviai lenktyniavo ir parodė tikrai didelių gabumų. 

Imkime pagaliau lietuvių mokyklas mažiems ir suaugu- 
siems. Kokia didelė jų vertė tautiniu ir kultūriniu atžvilgiu, 
o gal dar didesnė nuobodulio ir savo krašto pasiilgimo kančių 
sušvelninimo atžvilgiu. 

Leiskime dabar kalbėti patiems belaisviams. Mano pareikš- 
tos kelios mintys metė šiek tiek šviesos į dalyką iš teigiamos pu- 
sės. Jų žodžiai palies dalyką vispusiškai. 

Į mano pernykštį atsišaukimą spaudoje atsiliepė, tiesa, ma- 
žas skaičius buvusių belaisvių, bet jų raštai yra įdomūs ir cha- 
rakteringi. 

Alb. Vasiliauskas (Biržai), kuris pradžioj karo dalyvavo 
mūšiuose ties Lvovu, o vėliau ties Varšuva, 1914 m. gruodžio 
7 d. pateko į nelaisvę su VII Sibiro pulko likučiais, ir išbuvo 
nelaisvėj iki 1918 m. gruodžio mėn. pabaigos, rašo: 

„Paimtus nelaisvėn iki pirmosios stovyklos Neuhamer mus 
varė vokiečių kavalerija pagal frontą išilgai, norėdama paro- 
dyti savo kareiviams grobį. Rusų artilerija be atvangos ap- 
šaudė mus ar tai manydama, kad priešo kariuomenė daro ma- 
nievrus ar tyčia. Mus varė išrikiuotus po 4 žmones suglaustose 
eilėse, ir kiekvieną minutę žmonės jautė, kad mirtis, jei ne nuo 
vokiečių, tai nuo savųjų gręsia. Palydovai labai žiauriai su 
belaisviais elgėsi ir, nebegalinčius paeti — atsilikusius, durtu- 
vais nudurdavo ir palikdavo lauke. Vandens ir maisto nedavė 
L dienas ir tik Neuhamero stovykloje davė šilto kartaus van- 
dens „kavos“ ix sausainių maišelį, apie 1 klg. 

Pati stovykla buvo įrengta arklidėse ir arklių garduose 
primesta skiedrų, kurios atstojo patalines. Tarp tų čužinių ne- 
įsivaizduojamas skaičius parazitų ir ten žmonės turėjo gyventi 
belaisvių pavadinta „pragaru“. Elgesys su belaisviais buvo 
žiaurus, kareiviai sauvaliavo. Jei kurs nebepajėgė išeiti į orą 
praustis, buvo išvedamas sargybinių ir prie šulinio apipiltas 
šaltu vandeniu. Po tokio „švarinimo“ kai kuriems tekdavo 
mirti. Man, galima sakyti, buvo dar laimė, kad patekau į ark- 
lidę, o kitiems teko gyventi visai atvirame ore, apkasuose, prie 
tos pačios stovyklos, kol buvo išsiunčiami į Vokietijos gilumą. 
Mėnesį laiko pabuvęs Neuhamere išvažiavau į Vestfaliją, Ka- 
selio m. Pakeliui į Kaselį vežė prekiniuose vagonuose taip su- 
grūstus, kad daugelis turėjo ant kojų išstovėti 2-3 dienas, ne- 

gaudamas atsisėsti. Vandens iki Kaselio nedavė, nes traukiniai 
su belaisviais sustodavo laukuose, ir ten trumpam laikui iš- 
leisdavo į orą. Nuvežę į Kaselio miestą belaisvius pavedžiojo 
po miesto gatves parodyti žmonėms laimėjimus. Žmonės, su- 
stoję šaligatviuose, grumojo belaisviams ir šaukė „ruski kaput“. 


Kaselio belaisvių stovykla didelė, čia jau yra barakai, ligo- 
ninės, virtuvės ir kiti reikalingi pastatai. Kiek čia buvo belais- 
vių, sunku pasakyti, bet galėjo būti apie keliasdašimt tūkstan- 
čių žmonių, nes buvo rusų, prancūzų, anglų ir italų. Šitoje 
stovykloje išbuvau apie pusę metų ir teko sirgti vidurių šilti- 
ne. Mirtingumas nuo šiltinės buvo didelis. Iš ligoninės kiek- 
vieną dieną išnešdavo po kelis mirusius. Gydymo personalą su- 
darė daugumoje belaisviai gydytojai: rusai su prancūzais ir tų 
tautų sanitarai kareiviai. Mirusius sudėdavo į bendrą duobę 
po kelis ir, pridengę milinėmis veidus, apipildavo kalkėmis ir už- 
kasdavo. Vokiečių puskarininkis pasakydavo atitinkamą ka- 
riams pagerbti prakalba ir tie patys belaisviai užkasdavo. 


Dvasiškių prie ligoninės taip pat buvo ir sunkiai sergan- 
tiems ir silpniems pasiūlydavo atlikti išpažintis. Galima sakyti, 
kad tuo reikalu buvo kieno tai rūpinamasi, nes surasdavo, ko- 
kios tikybos žmogus, nors ir su menkais gyvybės ženklais bū- 
davo. Taip buvo ir su manim, nes, būdamas prie mirties, pa- 
mačiau kunigą, apsirengusį baltais rūbais, kuris paklausė, ar 
aš nenorįs dvasios reikalų sutvarkyti. Žinoma, lietuvių kalboje 
to padaryti negalėjo. Teko vartoti rusų kalbą, nes maniau, kad 
lietuvių kalba kalbančių dvasiškių ten nebuvo. Vėliau mano 
kunigas buvo atėjęs aplankyti ir tada pamačiau, kad jo būta 
kariuomenės kapeliono, iš uniformos sprendžiant, — vokiečių. 
Pasveikęs, iš ligoninės grįžtant į savo baraką, per vieną akimir- 
ką tik išsigelbėjau nuo sargybinio durtuvo. Mat, grįždamas su 
savimi nešiaus bliūdą ir sargybinis pamanė, kad einu pas pran- 
cūzus maisto ieškoti, kas buvo griežtai draudžiama, ir už tai 
daug kas padėjo savo galvas. Mane išgelbėjo nuo mirties ba- 
vako vyresnysis, kuris spėjo laiku paaiškinti, kad tas yra iš 
mūsų barako, begrįžtąs iš ligoninės. Neilgai teko tame barake 
pasilikti, nes atkritęs į tą pačią ligą, pasijutau besąs vėl toje 
pačioje ilgoninėje, ir sirgau dar 2 mėnesius. Gydymas buvo 
menkas, nes dažniausiai duodavo tik karščiui sumažinti chinino 
arba aspirino. Šie vaistai buvo labai plačiai vartojami. 

Tenka pastebėti, kad prancūzų belaisviai Kaselio stovyk- 
loje buvo aprūpinami iš savo tėvynės maistu gerai ir valdišku 
labai mažai naudodavos. Kiekvieną savaitę jie gaudavo siun- 
tinius, todėl savo, valdžios duodamus maisto davinius, parduo- 
davo arba atiduodavo badaujantiems rusų belaisviams. Beveik 
tą patį galima pasakyti ir apie anglus bei italus. Rusų belais- 
vių visuomeninis šelpimas nebuvo jaučiamas, jei bent kuris gau- 
davo siuntinį iš savo namų. Lietuvių toje stovykloje, manau, 
buvo nedaug, nes mūsų barake mes buvome 3 žmonės, bet jų 
pavardžių nebeprimenu. Iš lietuvių belaisvių mūsų barake siun- 
tinį gavau tik aš vienas, bet, deja, atkritus šiltinės liga, neteko 
tuo siuntiniu pasinaudoti, nes buvau tų pačių nelaimės draugų 
apvogtas. Kad tokia dovana, kaip siuntinys, buvo aukštai ver- 
tinama, aiškėja iš to, kad ligoje visą laiką tik ir kliedėjęs apie 
siuntinį ir namiškius (apie tai pasakojo tie, kurie girdėjo). 

Iš Kaselio buvau persiųstas į Celle stovyklą, Galima pa- 
sakyti, kad ši stovykla gal buvo visų geriausia Vokietijoje. Čia 
buvo jaučiama Lietuvos raudonojo kryžiaus ir belaisviais be- 
sirūpinančių organizacijų įtaka. Tvarka ir maistas geras, ir 
kiekvienas belaisvis iš stovyklos nenoroms vykdavo į kitą sto- 
vyklą arba į fabrikų darbus; deja, čia ilgai nelaikydavo. 


Iš Celle stovyklos po kiek laiko išsiuntė ir mane į Soltau. 
Šioje stovykloje nedaug blogesnis gyvenimas kaip Celle, tačiau 
už mėnesio laiko iš čia buvau paimtas į kaimą prie žemės ūkio 
darbų. Didelis džiaugsmas paėmė, kai atėjęs į baraką, vokie- 
čių kareivis pasirinko mus tris ir pareiškė, kad vyksime į kai- 
mą prie žemės ūkio darbų. 


Prie šių darbų patekau į Hanovero provinciją, Liuneburgo 
šilus, Ohtmisino kaimą pas ūkininką Šneiderį, o vėliau pas stam- 
bų ūkininką, belaisvių stovyklos komendantą, dimisijos gene- 
rolą Helmaną. Šiame kaime pradėjau dirbti 1916 metų pava- 
sarį ir jau gyvenimas pasidarė, kaip belaisviui, neblogas. Civi- 
liai žmonės elgiasi kaip su žmogumi, išskyrus nebent vieną 
kitą fanatiką, kuris apie kitas tautas mažai supratimo iš gero- 
sios pusės teturi. Kaime gyvena 4 stambūs ūkininkai, turį di- 
delius plotus nuo 100 iki 300 ha žemės ir 2 smulkesni ūkininkai 
po kelis ha žemės teturį. Šiame kaime dirbome 18 belaisvių 
rusų kariuomenės, kurių tarpe aš vienas lietuvis, 5 lenkai, kiti 
rusai. 

Sugyvenimas su belaisviais lenkais nedraugiškas, nes jie 
dideli savimeiliai ; todėl didesnė draugystė buvo su ukrainiečiais ; 
bent man toks įspūdis susidarė, kad jie geresni žmonės; tą pa- 
tyriau betarnaudamas rusų kariuomenėje ir draugaudamas su 
jais belaisvėje. 

Apie lietuviams belaisviams pašalpas ir toms pašalpoms 
organizacijas vėliau girdėjau tik iš kitų belaisvų, bet man as- 
meniškai patirti neteko. Man pasakojo mano a. a. brolis Jonas, 
kuris vyresnis už mane ir į vokiečių nelaisvę pateko pabaigoj 
karo ir dirbo anglių kasyklose. Tos kasyklos pavadinimą ne- 
atmenu, tik žinau, kad jis sugrįžo labai pavargęs ir pasakojo, 
kokiose nežmoniškose sąlygose tekę dirbti. "Tas neabejojamai 
" paveikė į jo sveikatą ir pagreitino mirtį, nes mirė 56 metų. 

Iš vokiečių nelaisvės sugrįžau 1918 metais gruodžio mė- 
nesį. Rusai, tuo laiku dirbę tame kaime dar kuriam laikui buvo 
palikti, o mane ir tuos 5 lenkus ir Liunenburgo apskr., Othmi- 
sino kaimo, išsiuntė į tėvynę. Bendrai, iš vokiečių nelaisvės pri- 
siminimų seka išvada, kad su belaisviais administracija, ypač 
pradžioje, labai žiauriai elgėsi ir sauvaliavo, todėl nemaža ir 
mūsų brolių lietuvių ten padėjo savo galvas. Kitokį įspūdį daro 
vokiečių tauta. Per tris metus gyvenimo kaimė su vietos gy- 
ventojais belaisviai gerai sugyveno. Išvažiuojantiems jie pa- 
rodė savo užuojautą, apdovanodami belaisvius tai drabužiais, 
tai maistu, pinigais ir nuoširdžiai palinkėdami laimingai pa- 
siekti tėvynę“). 

(p). Alb. Vasiliauskas. 


Plačiai ir įdomiai apie pergyvenimus nelaisvėj rašo A. Pa- 
kalnis, kuris stojo kariuomenėn Utenoj 1914 m, liepos mėnesį; 
nuo mobilizacijos jis žymėjo savo dienorašty svarbesnius įvy- 
kius; tiesa, 1915 m. rugp. m. tą dienoraštį pavogė, bet vėlesni 
pažymėjimai išliko; pulkas, kuriame Pakalnis tarnavo, susidėjo 
iš lietuvių, latvių, rusų ir lenkų; rusų šnipams tas dienoraštis 
atrodė įtartinas ir jie slaptai paėmė. Toliau eina autoriaus žo- 
džiai: 

„Vokiečių nelaisvėn patekau 1916 m. spalių mėn. iš 15 į 
16 d. naktį (sen. kalend.) netoli Rygos, prie Daleno salos. Vo- 
kiečių apkasai toj vietoj buvo gilūs ir į juos nusileisti reikėjo 

1) Aš išleidau kai kurias vietas šio rašinio, kurios man atrodė mažiau 
svarbios, bendrai — tai maža išleista. Stepon. 


kopėtėlėmis. Kareivių juose nebuvo, tik kai kur stovėjo sar- 
gybiniai, o kiti visi lindėjo bendruose požemiuose. 


I nelaisvę patekau aš su savo geruoju, aukščiau minėtu, 
draugu lietuviu A. P. Pirmasis mus paėmęs vokiečių sargybi- 
nis pašaukė iš požemio kareivį, kuris mus apkasu nuvedė į savo 
kuopos vado požemį, kuris visai neblogai buvo įrengtas: su grin- 
dim, sienom ir lubom iš lentų; stalas, o ant jo graži lempa. Lo- 
va švariai paklota; pora kėdžių, padarytų iš beržiukų; — ne 
taip, kaip pas rusų karininkus, kurių ir požemiai nedaug kuo 
skiriasi nuo paprastų, purvinų kareiviškų blindažų. Vokiečių 
kuopos vadas nemiegojo, bet buvo laisvai apsirengęs, atsisags- 
tes, be kardo ir kitokio ginklo. Ant stalo pas jį laikraščiai-žur- 
nalai. Kadangi mes beveik nemokėjom vokiškai, o jis. rusiškai, 
tai ir nesusikalbėjom. Sargybinis tada mus nuvedė pas bata- 
lijono viršininką, kuris buvo visai padoriame, nors ir požemio 
bute. Batalijono štabas visai netoli pirmųjų apkasų, miestely. 
Batalijono vadas vargais negalais išklausė mus, kokios dalies, 
o daugiaus nieko negalėdamas susikalbėti, liepė kareiviui iš mū- 
sų paimti priešdujines kaukes, šovinynes ir diržus, o kareiviš- 
kus krepšius (rancus) su daiktais paliko nelietęs ir nežiūrėjęs. 


Iš batalijono štabo, pradėjus jau aušti, per balą keliu iš- 
klotu medžių grindiniu, mus atvedė tiesiog į divizijos štabą, 
įsikurusį dvare Baltduon (Kurše). Čion jau matėme rusų be- 
laisvių, matyt, laikomų žemės ūkio darbams, nes jie vežė iš lau- 
ko vežimais bulves. O kadangi ta diena buvo sekmadienis, tai, 
tur būt, štabo karininkų palinksminimui kieme griežė karinis 
orkestras. Gerokų pusryčių sulaukus mums sargybos būste, at- 
nešė kareivišką katiliuką šaltų vakarykščių bulvių valgyti, duo- 
nos nedavė. Mes dar savo kareiviškuose krepšiuose turėjome 
savos duonos, todėl tų bulvių nelietėme, o vienas vokiečių ka- 
reivis, mokąs lenkiškai, mums pasakė: ,„Palaukit, kai Vokietijoj 
pagyvensite, tai viską valgysite“. Apie 4 valandą nuvedė į di- 
vizijos štabo raštinę, kame išklausinėjo (per vertėją): kokios 
dalies, kokios tautos, tikybos, iš kur kilę. Pasisakius, kad esa- 
me iš Lietuvos, kuri dabar yra vokiečių okupuota, vienas ka- 
vininkas per vertėją pareiškė, kad, girdi, pirmiau Lietuva bu- 
vusi Rusijos okupuota, o vokiečiai ją išlaisvinę.  Karininkui 
taip išsireiškus, mes paklausėme, kad gal mus, kaipo lietuvius, 
dabar paleis namo, tai jis pasakė: „Jūs dabar bėgate iš rusų 

kariuomenės, 0 paleisti galite bėgti vėi atgal į Rusiją, todėl 
teks būti belaisvių stovyklose“. Taip jam užgiedojus, dingo 
mūsų visos simpatijos vokiečiams ir noras ką nors daugiau pa- 
sakoti iš gyvenimo Rusijoj. O paklausus, ar rusai dar duonos 
turį, mes pasakėme, kad rusų kareiviai visos, jiems duodamos, 
duonos niekuomet nesuvalgo (taip tuomet buvo), nes daug jos 
lieka pūti apkasuose. Ta vokietukas išgirdęs, tik susikeikė — 
„Donner Wetter!“ ir-paliovė daugiau ką nors klausinėjęs. Per- 
nakvojus sargybos būste, rytojaus dienos rytą nuvedė į netoli 
dvaro lauke buvusią geležinkelio stotį. Geležinkelis platusis 
buvo tik neseniai išvestas ir toji lauko stotis buvo to geležin- 
žinkelio užbaiga, toliau juo į fronto pusę nevažiavo. Tuo nau- 
Juoju geležinkelių atvežė mus į Mintaują, patalpino vieno mūro 
antrojo aukšto kambary, kuriame radome tik vienui vieną rusų 
belaisvį simpatišką lietuvį-žemaitį. Namo langai buvo spyg- 
liuota viela iš lauko pusės užraizgyti, kiemas taip pat spygliuo- 
tomis vielomis apipintas, o kitam name buvo laikomi keli lat- 
viai belaisviai kareiviai, bet su jais mums kalbėtis drausdavo. 
Pabuvus Mintaujoj tris dienas, nuvedė į vokišką dezinfekcinį 
pragarą, kuriame visus mūsų rūbus ir kepures įgrūdo į geležinį 
pečių, ir jame tiek degino, kad visi mūsų drabužiai pasidarė 
rudi, suskrudę; o mus pačius, pirmiau, kur tik buvo plaukų, iš- 
skiriant galvą, ištepė vokietis su kokia tai žalsva koše, galvas 
beveik skuste nuskuto elektros mašinėle, o vienam pasitaikiu- 
siam belaisviui rusui barzdočiui ir barzdą žaliąja koše ištepė, 
ir taip palaikę, kaip kokias baidykles, pastatė po kranais-sietais 
šilto vandens, ir mes beveik per dešimt minučių likome švarūs, 
kaip neseniai gime. Pagyvenus savaitę Mintaujoj, vėl geležin- 
keliu atgabeno į Šiaulius ir įgrūdo į senąjį, biaurųjį rusų kalė- 
jimą, Stebėtina, visas Šiaulių miestas beveik karo sugriautas, 
o tas baidyklė senasis mūro kalėjimas palikęs ir jame sutalpinti 
viso fronto rusų belaisviai. Čia- jau bendrose kamerose radome 
sausakimšai prigrųsta rusų belaisvių. Gulėjimui padaryti dvie- 
jų aukštų narai, troškumas, dvokimas — nepakenčiamas, 0 juo 
labiau naktį, nes nuo 8 val. vakaro užrakindavo visas kameras, 
o mes, belaisviai, iki 6 val. ryto visus gamtos reikalus verčiami 
buvome atlikti į bendrą silkinę statinę, kurią ryte reikėdavo 
dviem, lazdą pasišovus, išnešti laukan... 

Rytojaus dieną visiems buvo bendra krata. Buvo atimama 
užrašų knygutės, laiškai ir kitoki raštai. Man pavyko išgelbėti 

savo užrašus, paleidžiant juos pro baltinius net už batų aulų. 
Tuos užrašus pavyko išsaugoti iki šio laiko. Po kratos įsakė 
visiems su visais daiktais kalėjimo kieme išsirikiuoti po 4 ir 
pro kalėjimo mūrinę angą išvedė visus, lyg iš Babilono, į miestą. 
Sustabdę prie didelių, spygliuota viela aptvertų, namų su ant 
vartų garsiu visame Šiaulių meste užrašu: „Entlausungs An- 
stalt“, arba lietuviškai: „Išutėlinėjimo įstaiga“. Ir kas dar 
biauriausia, — tai aplink tą parašą išpieštas, lyg vinjetė, tų 
gyvių vainikas. Į vidų suėję, radome dar „gražesnių“ piešinių : 
tai aplink ant sienų išpaišyta ištisa jų virtinė, o vienas barz- 
dotas rusų kareivėlis turi nutvėręs gyvį ant savo sprando ir taip 
biauriai išsišiepęs, 0d0s, kad kas tik pakliūtų į jo dantis, — 
tą tuoj sugraužtų. Man rodos, kad tuo vokiečiai yra niekšingai 
pasitarnavę kultūrai, nes tas gyvis kareivius visuose frontuose, 
ir kokios jis bebūtų tautos ar rasės, vienodai persekiojo ir per- 
sekios, kol karai, o su jais ir neatskiriamas vargas, nešvarumai 
i kitokios bėdos, buvo ir bus. Ir kam vien rusus pajuokti, nes. 
xerai mačiau ir jų pačių kareivius taip darant. 

Entlausungs Anstalte vėl viska sugrūdo į geležinį pečių, 
o po pirties, kai mes visi pliki, kaip tilvikai, išsirikiavome, tai 
iš mūsų gerų šinelių padarė rudas susvilusias rudinėles, o ke- 
purių odinės kaktadengtės susikraipė, kaip džiovinti grybai. Tur- 
būt, taip biauriai sužalojo mūsų rūbus tyčia, kad parodyti mus. 
Vokietijoje suskurdusius, apiplyšusius, nes dezinfekcinių prie- 
monių yra ir nedarkančių drabužių. 

Iš Šiaulių kalėjimo, atskiru vagonu iš geležinkelio stoties 
naktį išvežė iš Lietuvos mus 20 rusų belaisvių. Išaušus prava- 
žiavome Mažosios Lietuvos Užbalius, ir per ilgą Nemuno tiltą 
į Tilžę. Tilžėj bestovint, vienam sargybiniui padaviau rusišką 
rublį i" paprašiau, kad nupirktų duonos ir lietuvišką laikraštį ; 
duonos kepaliuką atnešė, o vieton lietuviško laikraščio atnešė 
vokišką iliustruotą žurnalą. 

Iš Tilžės pro Labguvą, Karaliaučių, Dirschau (Trzew), di- 
džiuoju per Vislą geležinkelio tiltu atgabeno į didžiausius ir, 
gal būt, biauriausius belaisvių liogerius Czersk 1916 m. lapkri- 
čio mėn. pabaigoj. 

Čersko stovykloj, sako, buvo apie 75 tūkstančiai Ru- 
sijos armijos belaisvių. Belaisviams patalpinti už Čersko miesto, 
buvo ilgiausi ir didžiausi grioviai, o juose iš apalkų ir lentų su- 

kalti barakai ir iki stogo apipilti žemėmis. Kai kur stogo žel- 
menyse buvo įtaisyti langeliai šviesai. Durys iš abiejų ba- 
»ako galų. Barake tilpdavo apie 200 žmonių. Per barako vidurį 
buvo takas, o abipusiai tako per du aukštu iš lentų sukaltos 
lovos gulėti. Grindų jokių. Troškumas ir drėgnumas didžiau- 
sias. Lubų nebuvo, jas atstojo lentų stogas, kuris iš lauko 
pusės buvo apkaltas toliu. Stogas-lubos nuolat apšerkš- 
nijęs ir lašėdavo. Jeigu gulėdavai ant viršutinių lovų, tai lašė- 
davo nuo lubų ant galvų ir apklotų vanduo, bet buvo kiek šil- 
čiau; 0 jeigu gulėdavai apatiniame aukšte, tai šalta ir birėdavo 
ant akių nuo viršutinių lovų smiltys. Gulėdavome meiliai prie 
vienas kito susiglaudę, kad šilčiau būtų, nes galuose barako pa- 
statyti skardiniai pečiukai menkai šildydavo, nes ir anglių ne- 
daug teduodavo. Taigi daugiausia savo kūnų šilima ir baraką 
ir save šildydavom. 


Viename barako gale buvo atskiras kambarėlis viso ba- 
vako viršininkui žydui — Dolmetscheriui (vertėjui), neat- 
skiriamam belaisvių vargo didintojui, skundėjui ir šnipi- 
nėlojui, kuris, atvykus į baraką vokiečiui, raportuodavo apie 
belaisvių elgimąsi barake, kas ką ant vokiečių kalba, kuris už 
jo nepagerbimą reikia nubausti, neduodant pietums supuvusių 
grieščių sriubos, ar menkutės paikos (dalelės) 170 gr. sverian- 
Čios duonos visai parai. 

Pro vieną barako galą ėjo kelias, kuriuo iš virtuvės 
atnešdavo silkinių bačkų ušėtkuos dvokiančią sriubą, duoną 
ir anglis, o iš kitų barako galų, penkiems barakams, buvo 
vo bendras cementinis lovis su pompa, kuriame burnas praus- 
davom, i“ dubenius su šaukštais plovėme, ir baltinius skalb- 
davome. Kiekvieną rytą išeidavome visi iš barako ir išsi- 
rikiuodavome ant kelio prieš savo baraką, o žydas-vertėjas (iš 
tų pačių rusų belaisvių), kaipo barako visšininkas, mus suskai- 
Lydavo — patikrindavo ir paskui raportuodavo vokiečiui sargy- 
biniui apie visus, ar kuris.mires, ar serga. Žydas, atiduodamas 
"raportą vokiečiui, laikydavo ranką pridėjes prie kepurės (pod 
kozyriok), o vokietis prieš žydą irgi laikydavo pridėjęs ranką 
prie savo su vienu ragu kepurės-kaskės. Belaisviai žydą (slap- 
tai) vadindavo beragiu velniu, o vokietį — vienragiu velniu, 
ues jie abu buvo didžiausi tarpusavy bičiuliai ir biauriausi be- 
laisvių kankintojai. 


Barakai buvo suskirstyti grupėmis po 4. Skyrius nuo sky- 
riaus aptvertas trimis eilėmis spygliuotų vielų, o apie visa sky- 
rių dieną ir naktį vaikščiojo šautuvu ir granatomis apsiginkla- 
vę sargybiniai. O visa Čersko stovykla aptverta atskirai, trijų 
metrų aukščio ir trijų eilių spygliuotos vielos tvora. Stovyklos 
kampuose įrengti iš žemių paaukštinimai-kalneliai ir ant jų me- 
diniai bokštai, kuriuose budėjo sargyba prie lange pastatyto 
kulkosvaidžio. Žemai prie bokšto tupėjo atgręžta į stovyklos 
pusę patranka ir prie jos — nuolatos sargybinis artileristas. 
Taigi, mielasis paukšteli-belaisvi, nemėgink nei sukilti, nei pa- 
bėgti, nei priešintis tokiai tvarkai, nei murmėti prieš beragį av 
vienragį velnia, av kaip kitaip pasielgti tame ant žemės vokiš- 
kame pragare, kurio velniai buvo daug gudresni ir žiauresni, 
negu Dantės aprašomojo pragaro. 

Maistas. Rytais 6 valandą iš kiekvieno barako eidavo po 
Kelis vyrus ir žydas į virtuvę parnešti duonos ir durpinės kavos. 
T/uonos kepaliukas aštuoniems vyrams, kavos kiekvienam ipilda- 
vo kaušą į valgomąjį dubenį. Duoną suraikydavo į lygias dalis ga- 
balėliais, juos savo pagamintomis svarstyklėmis sverdavome, o 
paskiau vienas iš aštuonių pakišdavo galvą po antklode ir spė- 
davo, kuris gabaliukas kuriam vyrui turi tekti. Pietus atneš- 
davo 12 val., virtus vien iš grieščių-kručkų, arba iš kokių tai 
džiovintų žolių, kurių paskaninimui įtrupindavo, ar senų sužeis- 
tų arklių mėsos gabaliukų, av juodų-margų jūrų buožgalvių, 
arba juodos, dar ir su plaukais, jūrų šunies mėsos. Vakarienė 
* val. tokia pati kaip pietūs, tik daug skystesnė. Taigi, dvok- 
davo mūsų durpinė kava, o tuo labiau pietūs ir vakarienė. Nors 
uoslė protestuoja, bet pilvas, revoliuciją kelia, kad jį kuo nors 
prikimštumei. Bevalgant būdavo jaučiamas dvokimas ir girdimi 
keiksmai vokiečių adresu dėl tos sriubos kaušo, av supuvusios 
arklienos, av buožgalvių. Ir visą laiką barake tik ir girdima 
buvo: kur, kaip ir ką nutverti pavalgyt. 

Bado ženklas. Po dviejų čia buvimo savaičių nuvarė į 
pirtį ir joje pirmiau mums plaukus nukirpo, o paskui rusų belais- 
vių feldšeris į ranką, petį ir šlaunį įleido vaistų, kaip jis juokda- 
masis sakė: ,,Nuo maro, bado ir vokiškos kultūros“. Iš pirties su 
išdegintais rūbais grįžome į kitą liogerį, skyrių, iš kurio jau ry- 
tais po patikrinimo varydavo prie įvairių stovykloj esamų darbų. 
Kadangi vienu iš geriausių darbų būdavo vežti saviems iš kapčių 


virtuvėn grieščius (kručkus), tai vokiečiui paminėjus „In Kū- 
che“, kūliais virsdavo belaisviai, kad tik prie to darbo prisimu- 
šus, nes, pakliuvęs vežti gvieščius, atsikirsdavai su lopeta gabalą 
žemėto grieščio ir net apsiseilėjęs ir užsimerkęs krimsdavai, 
rydavai stačiais kąsniais ir tiek prisprogdavai, kad net akyse 
pažaliuodavo, o jeigu.nelabai aršus sargybinis, tai prisikimšda- 
vai už drabužių parsinešti į baraką. 

Biauriausiu darbu buvo išviečių valymas. Savo jėgomis 
tekdavo vežti išmatas į laukus. Kadangi šiam darbui vadovavo 
tas pats vokietys, tai belaisviai pažinodavo jį iš tolo, ir veng- 
(davo su juo susitikti. 

Kadangi į virtuvės darbus belaisviai norėjo patekti, o mi- 
nimo švaros palaikymo darbo nenorėdavo, tai vokiečiai tyčia 
suklaidindavo : kviesdavo į virtuvę, o nuvesdavo į anuos darbus. 
Į virtuvę tiek pasisiūlindavo (reikėdavo 20 žmonių), kad vo- 
kiečiai su šautuvų buožėmis, ar kitais įrankiais, išgainiodavo. 

Pamaldos. Sekmadieniais dirbti tik retkarčiais tekdavo. 
Kas norėdavo, galėdavo eiti į pamaldas, kurios vykdavo viename 
barake. Ši šventykla buvo skirta visoms tikyboms ir dar naudo- 
ixma bibliotekai. Nueinu vieną sekmadienį į tą internacionalinį 
tikybų baraką. Viename gale įrengtas Ikonostatas. Šventikas 
laiko pamaldas, keli rusai-belaisviai gieda, keliolika meldžiasi ; 
barako krašte lenkas kunigas klauso išpažinčių ; lietuvis kuni- 
gas laukia, kada vusai baigs pamaldas ir nepatenkintas, kad jie 
ilgai trunka. Kada rusai baigė savo pamaldas ir uždarė Ikono- 
staso vartus, lietuvis kunigas pastatė stalą, apdengė, apsivilko 
liturginiais drabužiais ir pradėjo laikyti šv. Mišias. Mes gi, bū- 
relis susirinkusių iš įvairių Lietuvos vietų, giedame „Šventas 
Dieve“... Jei neklystu, tuokart drauge su mumis giedojo Čerske 
buvusieji civiliniai belaisviai: Jonas Vileišis, Augustinas Janu- 
laitis. Ir taip mes giedame įvairiomis tarmėmis: aukštaičių, 
žemaičių, dzūkų, zanavykų etc. Taip, tai buvo ne giesmė, bet 
sreičiau, iš įvairių Lietuvos kampų sugrūstų, lietuvių skundas 
dėl savo vargų ir nelaimių! 

Šioj šventykloj darosi savotiškas chaosas: rusai gieda ,„(Gos- 
podi pomilui“, lietuviai „pulkim ant kelių“, mahometonas, kur 
nors nuošaliai, grieštį graužia; kitame kampe žydas bando par- 
duoti kokį skanėsį. Čia reiškiasi ir mistika, ir gyvenimo realybė, 
iv tikslas, ir kova už būvį... 


Numirėlių laidojimas. Vieną 1917 m. ūkanotą rytą 
išgrūdo mus, kaip paprastai, vienragiai mūsų kankintojai iš visų 
penkių barakų rytiniam patikrinimui, šaukdami: „„Raus russi- 
sche Schweine“. Betikrindami, vienon vieton suvarytus, penkių 
barakų belaisvius, kuriuose tilpdavo apie 200 žmonių kiekviena- 
me, trūko trijų belaisvių. Pavardėmis belaisvių nešaukdavo, tik 
suskaitydavo kiekvieno barako žmones ir gaudavo atitinkamą 
skaičių. „Vienragiai velniai“, pritrūkę trijų belaisvių, tur būt, 
manė, kad, arba jie pasislėpė po lovomis nuo mušimo buožėmis, 
varant iš barako, arba, palindę po rudinėmis tarp skudurų, mie- 
ga. Tuojau pasileido atgal į barakus su žydais-vertėjais trūksta- 
mųjų ieškoti. Kadangi visi barakai buvo nuo vienas kito arti, ir 
kiekvieno barako belaisviai išsirikiavo prieš savo baraką, o du- 
vys buvo atdaros, todėl galima buvo matyti, kas darosi barako 
viduje. Kada vokietis su žydu pamatė mūsų barake ant viršu- 
tinių lentų iš po vudinės kyšančius mediniais padais, o popieri- 
niais viršais, kuntaplius, pradėjo rėkti: ,,Acht, stehst du auf“ 
ir šautuvo buože mušti į belaisvio kojas; bet nei mušimas nei 
žauksmas nieko negelbėjo; tik, kuomet vokietis nutraukė nuo 
belaisvio rudinę, pamatė, kad to belaisvio, geriau sakant, to 
skeleto, jau ir kaulai sustingę — mirė badu. Vėliau pasirodė, 
kad iv dar du trūkstamieji belaisviai jau buvo užmigę amžinuo- 
ju bado miegu ir abu viename barake. Draugai, su kuriais mi- 
rusieji gulėjo, tyčia nieko nesakė, kad galėtų ryte gauti duonos 
gabalą (paikąj i“ mirusiam savo draugui, o vieton jo — sau. 


Pagaliau, suskaičiavę visus, ėmė skirstyti mus prie įvairių 
darbų. Vienam sargybiniui surikus: „In Kūche“, ėmė kulvers- 
čiais prie jo belaisviai grūstis, o jis nereikalinguosius, su kardu 
mušdamas, varė tolyn. Kadangi ta scena patiko vienam vo- 
kiečių karininkui, tai jis, tur būt, pasityčiojimui liepė kitam 
kareiviui surikti į belaisvius magiškąjį „In Kūche“. Ir vėl visi 
kulversčiais grūdosi, o vokietis nereikalingus kandidatus su dur- 
tuvu mušė. Aš, džiaugdamasis, kad nuo pirmojo vokiečio ne- 
buvau kardu palaimintas, tariaus, kad visgi šiandien, nors ir 
purvinų grieščių iš kapčiaus prisprogsiu iki soties. Bet mano 
ir kitų mano nelaisvės draugų apsirikta; vieton į virtuvę, mus 
nuvarė (25 vyrus) prie vieno barako, prie kurio stovėjo plat- 
formos išvaizdos vežimas, o tame barake buvo tų pačių belais- 
vių dirbami dėl savo draugų karstai ir iš lentgalių kryžiai. Vo- 

kietis, privaręs mus prie to barako, liepė mums iš jo išnešti tris 
karstus ir 7 kryžius, padarytus iš lentgalių. Išnešę ir sudėję 
karstus bei kryžius į vežimą, vokiečio įsakomi, įsikinkėme patys 
į tą vežimą ir traukėme jį į mūsų rajono barakų pusę, o priva- 
žiavę juos, išnešėm iš barakų, ryte rastuosius badu mirusius, 
savo draugus, įdėjome juos į tris paprastus karstus. Kada mi- 
vusieji buvo sukrauti i vežimą, pats vokietis atsisėdo ant vir- 
šaus karstų ir, jo nurodomi, traukėme prie atskirai stovinčio 
barako, į kurį surinkdavo iš visų stovyklos skyrių tą rytą miru- 
sius belaisvius. Čia radome dar 4, ant lentų gulėjusius, leng- 
vučius belaisvių griaučius. Įdėjome juos į paimtus tuščius kars- 
tus, kuriuos sukrovėme ir „pririšome grandine. Vokietis su šau- 
tuvu užsilipo ant viršaus ir įsakė traukti vežimą į šilelį, esantį 
už kilometro nuo stovyklos. Mes, 25 belaisviai, ėmėme kiekvie- 
uas po pagalį pririštą viela prie vežimo ir traukėme vežimą, 
laikydami pagalį už savo nugaros. Eisena buvo tyli, liūdna ir 
lėta, nes mes patys buvome, tarsi, šešėliai, ir kiekvienas klausė- 
„me savęs, kada ateis mūsų eilė keliauti į amžino poilsio vietą. 

Po poros valandų kelionės privažiavome šilelį iv jo aikštė 
kapines, apie 2 ha ploto. Kapinyne buvo kasami grioviai 2 mtv. 
platumo ir tiek pat gilumo. Juose buvo laidojami belaisviai, 
«dedant karstus šalia vienas kito skersai griovį. Paskutinį, ša- 
lutinį karstą vos apiberdavo smėliu, kad tuo būdu būtų lengviau 
kitą dieną atvežtus karstus arčiau priglausti prie jo ir tuomi 
padaryti vietos (talpumo) ekonomiją. Vidury kapinių stovi pa- 
minklas su užrašu rusų kalboj: „Amžina ramybė tebūnie pa- 
laidotiems šiuose kapuose“. Palaidoję ir 7 kryžius į smiltis su- 
bedę, bent kiek lengviau traukiame vežimą su vokiečiu į sto- 
vyklą. 

Iš dienoraščio. Štai dabar keli žodžiai, išimti iš tų 
laiku dienoraščio, kurie parodys belaisvio savijautą. 

„Būdamas parblokštas ir neturėdamas jėgų, kad galėčiau 
nors trumpą laiką pasielgti kaip patinka, rašau savo sukrupu- 
siais pirštais ir pamėlynavusia ranka tuos žodžius. Pirmiausia 
žodžiais nupiešiu savo asmens paveikslą. Štai, prieš skaitytojo 
akis stovi 25 metų žmogaus paveikslas; žmogum pavadint jo 
negalima, pirma, dėl to, kad jo niekas žmogum neskaito, o antra, 
kad jis ir nepanašus į žmogų; atsiprašau, jis nestovi, nes sto- 
vėti negali, o jeigu reikia stovėti —- svyruoja, kaip nendrė, jo 

akys temsta ir viskas sukas aplinkui. Veidas, kadaise jaunas, bal- 
tai rausvas, pasidarė pirmiau trikuliu-tvikampiu su atsikišusiais 
zandų kaulais, bet kiek vėliau pradėjo plėstis, tinti, pasidarė pū- 
kuotas, apipelėjusios geltonos spalvos, su sutinusiais paakiais; 
akys ašarotos, apsiniaukusios, rodos, be paliovos jos maldauja 
pasigailėjimo. Visados jos maldauja: ar žiūri į žmogų apdegu- 
rius, supelėjusius trupinius valgantį, ar sušalusią, apipuvusią 
srieščio skiltelę kremtantį. Čionai iš šito žmogaus paveikslo iš- 
givsi daug žodžių, mokančių gyventi. Pirmiausia išgirsi, kad jis 
daugiau nieko nereikalautų, jei jam duotum iki sočiai pakrimsti 
supelėjusios, sudžiūvusios plutos ir vakarykščių šutintų, pusiau 
apipuvusių bulvių; iš tikro, tai rašau, kad išbučiuočiau rankas 
i kojas tam, kurs man suteiktų tą, į ką tėvynėj gyvendamas 
ne tik žiūrėti, bet ir manyti nenorėjau. Dabar nebetikėsiu, kad 
negalima to ir to valgyti. Čionai aš su noru valgau, pusiau su- 
puvusias, šaltas šutintas bulves su lupynomis, valgiau grieščių 
lupynas, rinkdamas nuo žemės, valgiau kokių tai žuvų supuvu- 
sius, be galo sūrius ikrus, išvirtus su sušalusiais neluptais grie- 
ščiais. Už grieščių lupynas ir šaknis daug kartų esu gavęs šau- 
dyklės buože į nugarą. Dabar žinosiu, kad valgyt galima viską. 
Ateitį, jei čion nepasibaigsiu, — valgysiu viską, neskirdamas 
ar vaisiai av mėsa, valgysiu šaltas šutintas bulveles, o ypatingai 
guodosiu duoną, nors ir kažin kaip būtų sena ar apipe- 
lėjus; nes čion valgiau supuvusius sausainių trupinius. Šian- 
dien regėjau, kaip vokietis sulaužė savo durtuvą, mušdamas be- 
laisvius už tai, kad nutvėrė kelias grieščių šaknelės ir lupynas, 
kurias jie nešė kiaulėms šert. O, tai išrinktos tautos kultūra ir 
žmoniškumas! Czersk, 16-1-1917 m.“ 


Preussiseh. Holland“ St 0 vy Ela "19 m: 
vasario mėn. 17 d. vakare mus, 50 belaisvių, iš Čersko 
atvarė i geležinkelio stotį i“ atvežė į Elbingą, karo laivų 
statymo dirbtuves. Apgyvendino didžiausiame lentų barake, 
kūriame tilpo 2000 žmonių. Čia man, padirbus porą savaičių, 
sužeidė ranką, o sužeistą išvežė į Preussisch Holland ligonbutį. 
Sergu, guliu ligoninės lentų barake drauge su rusais, prancū- 
zais, anglais ir TumMunais belaisviais ligonimis. Visus gydo iv 
operacijas daro (man du kartu darė) belaisvis rusų armijos gy- 
Gytojas-chirurgas, lenkas, bet geras nuoširdus žmogus, Grigos 
(pavardė), kapitonas. Antras-gi gydytojas, taip pat belaisvis, 

lenkas, seniokas pulkininkas Mackewicz — arogantas, kaip ir 
dauguma lenkų. Ligoninėj yra šiokia tokia biblioteka rusiškų 
knygelių. Be lo, vokietys sanitaras, barako viršininkas laikas 
nuo laiko atneša specialiai rusams belaisviams Vokietijoj lei- 
džiamą laikraštį „„Russkij Vestnik“, bet visai menkai jį belais- 
viai skaitydavo, nes jis netikesnis buvo net už Lietuvai leidžia- 
mą „„Dabartį“. Rusams belaisviams šeštadienių vakarais ligo- 
ninės kieme šventikas kartais atlaikydavo ,,„Večerniuju“. Pran- 
cūzus belaisvius-ligonius nuolat lankydavo jų kunigas-vienuolis, 
malonus, labai draugiškas žmogelis — tikras belaisvių ramin- 
tojas, draugas, kurs jiems, iš kur tai ištraukęs, nuolat atnešdavo 
sulamdytų, iš Prancūzijos gautų, laikraščių iškarpų su tikromis 
žiniomis ir pranešimais iš Prancūzijos; visas vargas, kad susi- 
kalbėti man buvo labai sunkų su prancūzais, todėl menkai ką 
galėjau iš jų sužinoti. Vokiečiai su prancūzais ir anglais daug; 
žinoniškiau elgdavos, negu su rusais belaisviais, o juo labiau — 
rumunais, kuriuos tiesiog prakeiktais šunimis vadindavo. 1917 
metų birželio mėn. pabaigoj vokietis kareivis, įėjęs į ligoninės 
baraką, ėmė šaukti atsiliepti, kas esąs lietuvis. Surinkęs iš vi- 
sos ligoninės aštuonius žmones, liepė rengtis važiuot į lietuvių 
belaisvių liogerį. Prieš apleidžiant ligoninę, atėjo mūsų simpa- 
tiškasis gydytojas lenkas Grigor, palinkėjo mums visiems lai- 
mingos kelionės, kad mums, kaipo lietuviams, būtų daug malo- 
niau su savo tautiečiais, nors ir nelaisvėj, gyventi, be to, kad 
greitai pasisektų mums grįžti tėvynėn Letuvon. Padėkojęs jam 
už gerus linkėjimus ir atsisveikinę, nuėjome su sargybiniu į 
stotį. Važiavome per Marienburgą, Torną, Gniezną, Poznanių 
i" Lisą į Griuntalio, prie Sagano, belaisvių stovyklą. 


Griuntalis. Čia radome apie 150 lietuvių, karinių iv 
civilinių belaisvių, apgyvendintų dviejuose lentų barakuose: ba- 
rake nr. 8 inteligentai — 20 žmonių, nr. 7 paprastesni — šimias 
su virš žmonių. Griuntaly režimas buvo jau žmoniškesnis 17 su 
mumis vokiečiai elgdavosi, kaip kitur su prancūzais ar anglais, 
-— mandagiau, bet valgis, kaip ir kitur, taip ir čia. 

Griuntaly mane apgyvendino su inteligentais (nors buvau 
skarmaluose), kaipo puskarininkį. Čia radau kun. Jur. Galdiką 
ir kun. P. Rusteiką, mokytojus: Jurgį Gėgžną, Kaz. Jonkaitį, 
Juozą Indriūną (dabar, rodos, inžinierius), Kazį Mikeliūną ir 
Kazį Račylą, agr. Pr. Lekį ir kelis stambesnius suvalkiečių ūki- 

ninkus: Plaušinaitį, Katilių ir Jasaitį, be to, dar pramon. Do- 
vidėną ir dvar. Sacevičių. 

Stovyklos viršininku-komendantu buvo senas majoras Zel- 
ting'as, jo padėjėjų leitn. Adolfs. Mūsų barake buvo įrengta 
mokykla, kurioje buvo mokomi lietuviškai rašyti ir skaityti ir 
buvo laikomos įvairios paskaitos, neišskriant ir ūkio dalykų. 


Barake nr. 9 buvo įrengta koplyčia pamaldoms ir atskirai 
salė lošimams. 


Laiškai buvo galima rašyti kas dvi savaitės, o atvirukai 
kas savaitė. Iš kitur buvo labai retai gaunami laiškai. 
Iš Vilniaus mums siuntinėdavo dovanai „Lietuvos aidą“, 


„Darbo balsą“, ,,Dabartį““, be to, komitetas nukentėjusiems nuo 
karo šelpti atsiuntė nemaža įvairių mokslo knygelių. 


Iš stovyklos, vyresnybei leidus, išeidavome su sargybiniu, 
kuris neturėdavo šautuvo, o tik durklą, į Sagano miestą (į kiną 
etc.) arba apylinkes pasivaikščioti. 


Visas mūsų darbas, tai buvo badauti ir knygas bei laikraš- 
čius skaityti“. (pas.) A. Pakalnis. 


Štai dar pora Pakalnio laiškų, rašytų iš nelaisvės Lietuvon : 


1) Griuntal 1917-X11-80. „Brangūs Tėveliai. Štai jau esa- 
me ant slenksčio Naujų 1918 Metų... Pirmiausia linkiu, kad Jūs 
šią valandą būtumėt sveiki ir laimingi, kad greitai pasibaigtų 
mus visus taip žiauriai spaudžią vargai, kad paliautų kritusios 
ašaros ir liejęsis kraujas, o užtekėtų laiminga taikos saulutė. 
Ypatingai linkiu, kad ateinantieji metai būtų mums atgimimo 
metais, taip seniai laukiamos, ieškomos Tėvynės laisvės metais, 
laimužės (kuri gal jau nebetoli) metais!.. Aš dabar gyvenu 
lietuviškoj stovykloj, skaitau laikraščius — „Lietuvos aidą“ ir 
„Darbo balsą“..., bet iš savo krašto mažai žinių terandu, tik tiek 
težinau, kad Kvykliuose yra mokykla...“ (p.) A. Pakalnis. 


2) Tas pats Pakalnis 1918-V1I-7 d. rašo savo tėvams: 
„Nors ir neseniai esu Tamstelėms rašęs, bet, nesulaukdamas 
jokio atsakymo, vėl rašau. Kaip skaitome laikraščiuose, ir 
Tamstelėms, tur būt, gerai žinoma, gal neužilgo bus iškilmės: 
nepriklausomos Lietuvos paskelbimo minėjimas. Kadangi aš 
asmeniškai nedalyvausiu... tai nors Jūs, Brangūs Namiškiai, 


už mus belaisvius. išreikškite mūsų širdingiausius linkėjimus: 
tegyvuoja laisva nepriklausoma Lietuva! Valio!.. +) 


Jonas Jūululis »ašo, kad patekęs į vokiečių nelaisvę 1914 m. 
rudenį ties Įsrute ir buvęs nuvežtas į Brombergą; čionai visi 
suimtieji buvę išrengti beveik iki nuogumo, neatsižiūrint į tai, 
ar kas buvęs sveikas, ar sužeistas; taip pat buvę atimti metali- 
niai ženklai (kryžiai) ir net sagučiai. Su belaisviais vokiečiai 
elgęsi žiauriai. Kada rusų kariuomenė vėl pradėjusi pulti 
Bromberga, vokiečiai, nenorėdami palikti belaisvius rusams, 
skubiai varę juos per upę siauru tiltu; daug belaisvių nukritę 
į upę ir niekas nesirūpinęs jų gelbėjimu; kai kurie taip ir pri- 
gėrę. Atvarę į stotį, vokiečiai susodinę belaisvius į vagonus, 
bet taip sukimšę, kad vos stovintiems buvę vietos; devynias 
dienas vežioję belaisvius po Vokietiją užblombuotuose vagonuo- 
se, neduodami nei maisto, nei vandens. Po 9 dienų išlipdinę 
Sneidemylėj ir suvarę į vietą, aptvertą vielomis, bet be jokio 
barako, be jokios pastogės ; nebuvę net įrankių, su kuriais būtų 
buvę galima iškasti duobes nuo šalto vėjo pasislėpti. Su vasa- 
viniais drabužiais tekę išgyventi iki Kalėdų. Maistas buvęs blo- 
gas. Iš nelaisvės grįžęs 1919 m.?). 


Karin. Petras Ruseckas savo brošiūroje ,„Vokiečių nelais- 
vėje“, išleistoje 1930 m., gražiai, objektingai ir kritiškai piešia 
savo pergyvenimus nelaisvėje. Jisai kariavo Karpatuose ir pa- 
teko nelaisvėn 1915 m. liepos mėn.*), 


Patekimas nelaisvėn. Kadangi rusai nebuvo pa- 
siruošę karui ir neturėjo nuotaikos kariauti, tai vokiečiai ir 
austrai juos lengvai nugalėdavo ir imdavo nelaisvėn. Pradžioje 
vokiečiai gana švelniai elgėsi su rusais belaisviais, nors pasi- 
taikydavo, kad kartais nuvilkdavo geresnius drabužius. 


Kada Ruseckas, eidamas nelaisvėn, atrodė nuliūdęs, vokie- 
čiai paklausė jį dėl nuliūdimo priežasties. Jis atsakė, jog jam 
skaudu daręsi, kada jis matęs nukautus žmones vienoj ir kitoj 
fronto pusėj. Vokiečiai šį pasakymą įvertino labai teigiamai 
1“ su p. Rusecku elgėsi mandagiai. 


1) Čia paduotos tik ištraukos šių dviejų laiškų. Įdomu, kaip belaisviai 
spėlioja ir rūpinasi Lietuvos laisve. 

2) Trumpai atpasakotas Jatulio laiškas. 

3) Toliau paduodame brošiūros turinį labai sutrumpintą. 


AO 


Porą ar trejetą dienų varomiems nelaisvėn rusams teko 
badauti, nes nebuvo numatytas ir paruoštas maistas. Bet ba- 
davo ir patys vokiečiai, kurie juos varė. Po 4-5 dienų kelionės 
belaisviai pateko į gelež. stotį Rava-Ruskaja (Galicijoj), iš kui 
jau traukiniu važiavo. Bevažiuodami Vokietijos gilumon, rusai 
belaisviai buvo sustoję vienoj stovykloj, kuri darė liūdną įspūdį : 
vietoj kokių nors barakų buvo tik urvai žemėje, drėgni, pilni 
parazitų; seniau atvaryti belaisviai buvo alkani, menkai apsi- 
rengę, nusiminę; jie skundėsi vokiečių žiaurumu'). 


Neisės stovykloj. P. Ruseckas drauge su kitais 
karininkais pateko į karin. stovyklą Neisse, Silezijoj. Stovyk- 
los vadovybė pasitiko belaisvius mandagiai. Apgyvendino tvir- 
tovės forte. Nors čia buvo drėgna, bet gyvenimas buvo paken- 
čiamas, nes dieną buvo galima vaikščioti ir žaisti (futbolą) at- 
virame ore. Belaisviai mėgdavo pasakoti apie savo dalyvavimą 
kautynėse. Nakčia jie sapnuodavo apie tuos įvykius ir dažnai 
pasigirsdavo miege įsakymai pulti, įspėjimai apie pavojus ir t.t. 
Tik po kokių 3 mėnesių nutilo tie naktiniai šūkavimai. 

Po kiek laiko karininkai buvo perkelti į barakus. Čia buvo 
apie 500 vusų, 100 prancūzų ir 30 anglų. Sulig sutarties su 
rusais, vokiečiai mokėdavo karininkams po 60 markių kas mė- 
nuo. Bet 45 m. reikėjo mokėti už valgį, taigi maža atlikdavo 
kitoms reikmenims ir greitai teko vaikščioti apiplyšusiems, nes 
nebuvo lėšų nusipirkti drabužių. 

Pradžioje dar buvo galimybė maisto dasipirkti, o vėliau ir 
to pritrūko. Anglai ir prancūzai gana gausiai buvo šelpiami 
savųjų; gaudavo pašalpos nuo savųjų taip pat ir kai kurie 
rusai. 

Didelį vargą belaisviams sudarė nuobodulys. Kitos tautos 
šiuo atžvilgiu buvo laimingesnės, nes jos turėjo pakankamai 
knygų skaitymui; rusams jų trūkdavo. Bendrai, kitų tautų be- 
laisviai jautėsi, kaip tai, tvirtai, buvo įsitikinę, kad karą jų pusė 
laimėsianti. Rusai šiuo atžvilgiu neturėjo tvirto įsitikinimo. 
Kada buvo paimtos žymios rusų tvirtovės (Novogeorgievskas, 
Ivangorodas, Gardinas, Kaunas), rusai belaisviai visai nusto- 
j0 ūpo. 


1) Žiūv. Rusecko knyga „Vokiečių nelaisvėje“. psl. 3—10. 


Belaisvių nuobodulį palengvino kalbų iv kitų dalykų mo- 
kymasis; vėliau buvo įtaisyta skaitykla i“ kinas. 

Rusai draugavo daugiau su prancūzais, negu su anglais; 
larp prancūzų ir anglų buvo intymus draugiškumas. Kortavi- 
mas nelaisvėje virto net kokiu tai azartu iki apkvaišimo, ypač 
rusų tarpe. Čia pasitaikydavo smarkių ginčų. 

1915 m. rudenį rusams karininkams pradėjo mokėti po 120 
markių algos mėnesiui. Dabar atsirado galimybė nusipirkti 
drabužius žiemai, Bet buvo ir tokių rusų, kurie ta proga smar- 
kiai pasigėrė 17 padarė kitoms tautoms blogą įspūdį!'). 

Beveik kasdien karin. belaisviai sargybos lydimi eidavo pa- 
sivaikščioti. Norintieji eiti pasivaikščioti turėdavo duoti gar- 
Lės žodį, kad nepabėgs. Už bandymą bėgti, davus garbės žodį, 
gresė didelė bausmė. Rusai, kurie davė garbės žodį, nebandė 
bėgti. Iš kitų tautų atsirado tokių, kurie bandė bėgti, bet nė 
vienas bėgimas nepavyko — visada buvo sugauti. 

Kitų tautų belaisviai. Tarp anglų belaisvių ir 
„stovyklos vadovybės pradžioje santykiai buvo korektiški. Vė- 
liau gerokai pairo ir vokiečiams nelengva buvo suvaldyti tą 
kelioliką anglų karininkų, buvusių Neisės stovykloje. Kada ko- 
vose prie Ypro anglai paėmė apie 30.000 vokiečių nelaisvėn, 
anglai belaisviai pasidarė dar išdidesni. Bet anglai su belais- 
viais vokiečiais elgėsi gana žmoniškai, norėdami, kad ir vokie- 
čiai taip darytų su anglais belaisviais. d 

Neisės stovykloje buvo tik vienas lietuvis karininkas (Ru- 
seckas) ir 3 kariai. Tikrų žinių apie Lietuvą buvo sunku gauti, 
0 čia pasiekdavo tik gandai, kad viskas Lietuvoj deginama, kad 
žmonės išvaryti, išžudyti. Belaisvių vaidentuvė dar blogiau pie- 
šė Lietuvos dalykus, taigi daug sielvarto pergyventa nelaisvėj. 
Tik vėliau gauta žinių nuo Rusijon pasitraukusių lietuvių, o taip 
pat nuo p. Šlapelienės iš Vilniaus. Tas suteikė daug surami- 
nimo. 

Vėliau belaisvius pasiekė žinia, jog Šveicarijoj esąs koks 
tai komitetas, 0 Švedijoj kitas, kurie rūpinasi lietuvių vei- 
kalais. 

Stovykloje buvo ir latvių karininkų. Su jais Ruseckas ge- 
rai sugyveno. "Jų nuomonės skyrėsi tik rusų ir vokiečių įver- 


1) Žiūr. P. Ruseckas, psl. 12—18. 


tinimo atžvilgiu: latviai manė, jog geriau būtų palaikyti san- 
tykius su Rusija, o Ruseckas, jog su Vokietija, kuri yra kul- 
tūringesnė. Bet reikalingumą gerai sugyventi su visais kaimy- 
nais ir vieni ir kiti pripažino. 

Neisės stovykloje buvo gana daug ir lenkų karininkų. Jie 
sudarė atskirą būrelį ir griežtai atsiskyrė nuo rusų. Čia pri- 
klausė nemaža Lietuvos dvarininkų. Jie darė gana dažnai su- 
sirinkimus su diskusijomis, į kuriuos neįleisdavo kitataučių. 
Jų gana skaitlingą knygyną vedė Vrublevskis, kiles nuo Šven- 
čionių. Tuo knygynu lenkai leido naudotis ir Ruseckui. Pasi- 
kalbėjimuose su lenkais dažnai kildavo lietuvių-lenkų klausi- 
mas. Ruseckas laikė kelias paskaitas lenkų susirinkimuose ir 
nušvietė gana pagrindinai tą klausimą. 


1916 m. vokiečiams kilo mintis paskelbti tautų išlaisvinimo 
idėją. Ypač jie susirūpino lenkais ir ukrainais. Bet apie čekus, 
lietuvius nutylėjo. Tautų išlaisvinimo idėją paskelbę, jie sten- 
gėsi sugrupuoti nelaisvėj esančius lenkus ir ukrainus į atskiras 
stovyklas. Lenkai buvo koncentruojami Elvangene, Viurtem- 
bergo apylinkėje. Norėdamas pasiliuosuoti iš Neisės, ir, taip 
pat, vadovaudamasis smalsumu, liepos mėn. 1916 m. nuvyko te- 
nai ir Ruseckas. 


Lenkų nepriklausomybės paskelbimas. 
Elvangenas buvo panašus į kitas karininkų belaisvių stovyk- 
las: ji buvo aptverta vielomis, apstatyta sargybomis; tačiau gy- 
venamosios patalpos ir maistas buvo geresni, daugiau laisvės 
pasivaikščiojimui. Apylinkės ūkininkai buvo turtingi, tai pa- 
sivaikščiojant kai ką buvo galima nusipirkti. 

Bevaikščiodamas po apylinkes, Ruseckas matė pas ūkinin- 
kus dirbančius belaisvius rusus. Jie buvo sotūs, apvilkti, lais- 
vi, dargi algos šiek tiek gaudavo. Karininkai su pavydu žiūrėjo 
į juos. Žinoma, visai kitokia būklė buvo tų belaisvių, kurie dir- 
bo fabrikuose arba sėdėjo barakuose be darbo. 

Elvangene lenkai belaisviai nebuvo patenkinti. Vokiečiai 
jau kalbėdavo apie Lenkijos laisvės paskelbimą, apie bendra- 
darbiavinią su lenkais, todėl lenkai ir reikalavo daugiau laisvės. 
pasitikėjimo. 

Štai, atėjo diena, kurioje buvo paskelbta Lenkijos nepri- 
klausomybė Elvangeno stovykloj. Visi buvo sušaukti į aikštę. 


Stovyklos vadovybė, iškilmingai pasipuošusi, paskaitė nepri- 
kiausomybės aktą pirma vokiečių, o paskui lenkų kalbomis. 

Ši deklaracija mažai laisvės turėjo savyje ir daug kas pri- 
klausė nuo vokiečių. Daug lenkų buvo ja nepatenkinti. Vokie- 
čiai tikėjosi, kad jos paskelbimas sukels entuzijazmą lenkuose, 
bet skaudžiai apsivylė : lenkai ramiai išklausė paskelbimą ir iš- 
siskirstė. Tai buvo savotiška manifestacija prieš vokiečius. 

Lenkai tik viešumoj atrodė abejingais, o šiaip labai susi- 
domėjo šiuo klausimu. Kilo karšti ginčai, diskusijos. Kelias 
dienas visa stovykla virte virė. Vieniem atrodė, kad verta pa- 
sinaudoti ir tuo, kas pasiūlyta, ir bandyti bendradarbiauti. Ki- 
tiems atrodė, jog pasiūlyta per maža — tai esąs savotiškas įžei- 
cimas. 

Matydami tokį lenkų suskilimą, vokiečiai savotišką išvadą 
sumanė: jie paskelbė, jog tie, kuriems priimtinas vokiečių pa- 
siūlymas, būsią perkelti į kitą stovyklą, kurioje būsiančios daug: 
geresnės salygos, o kiti būsią išskirstyti į blogesnes stovyklas. 
Pats Elvangenas būsias panaikintas. 


Osnabriukas. Palankūs pasiūlymui lenkai buvo nu- 
gabenti į stovykla Noištata. Ruseckas norėjo atsiskirti nuo 
lenkų ir pateko į Osnabriuką, Hanovero provincijoj, drauge su 
kai kuriais nepatenkitais lenkais. Ši stovykla kadaise buvo 
rusams paruošta kareivinėse, bet patalpos buvo ankštos, šaltos 
(iki 4? šil.). 

Osnabriuke Ruseckas pradėjo gauti pašalpos iš Šveicarijos 
nuo Lituanijos komiteto; šiaip jam siųsdavo pašalpą dv. Ant. 
Garmus iš Rusijos. Rusai, jei ir gaudavo pašalpų, tai nedaug 
iv nereguliariai. 

Pora mėnesių prieš Rusecko atvykimą, čionykščiai belais- 
viai karininkai, nepatenkinti valgiu, vieną dieną gautus pietus 
išpylė laukan, ar šaip kažką toki padarė. Tuomet komendan- 
tūra suvarė juos į patalpas ir paleido porą papliupų į langus 
iš šautuvų. Paskui užkalė langus lentomis ir geležimis, atėmė 
šviesą ir užrakino kambarių duris, pastatė kambariuose indus 
gamtos reikalams atlikti. Tik po poros dienų paleido juos iš to 
užkalimo. 

Šis vokiečių pasielgimas suteikė stovyklai blogą vardą. Tai 
buvo bene blogiausia stovykla Vokietijoj. Valgis čia buvo blo- 
gas. Pasivaikščiojimui buvo tik mažas kiemelis. Šitokios gy- 


venimo sąlygos prisidėjo prie to, kad daug belaisvių pradėjo 
sirgti. Negalėdamas tokio gyvenimo pakelti, vienas karininkas 
žoko iš ketvirto aukšto galva žemyn ir nusižudė!). 

Rusijos ir jos mažumų plotuose įvykiai vienu ar kitu būdu 
pasiekdavo belaisvius ir juos domino. Caro nuvertimu nelabai 
susijaudino net rusai. Visi džiaugėsi Kerenskio valdymo pra- 
džia. Bet, kai pamatė jo neryžtingumą, atslūgo. Beveik visus 
rusus apėmė baimė, kai Rusiją užvaldė bolševikai. Daug kas 
galvojo, jog vargu būsią galima grįžti Rusijon. 


Stralzundas. 1917 m. apie Kalėdas Ruseckas buvo 
perkeltas į Stralzundą, Pomerijoj. Čia dažnai atvykdavo bol- 
ševikai, klausinėdavo, ko kam reikią, pažadėdavo visokių pa- 
šalpų, tik, deja, nieks tų pašalpų nematė. Matyt, kiti jų atsi- 
lankymo tikslai buvo. Bolševikams įsistiprinus Rusijoj, ir kitur 
veikusieji rusų komitetai liovėsi šelpę, nes negaudavo subsidijų 
iš Rusijos. Rusams belaisviams buvo sunku ir tas suprasti, 
kodėl jų neleidžia laisvėn, kadangi karas su Rusija yra pasibai- 
gęs. Bendrai, rusų būklė pasidarė neaiški ir belaisviai buvo 
apimti gilaus nusiminimo. 

Stralzundo stovykloje gyvenimas buvo sunkesnis dar iv už 
Osnabriuko. Mirimai buvo dažni. Čia mirė ir karin. A. Kėkš- 
tas. Iš lietuvių čia buvo dr. Ukrinas, praporšč. Basiulis, prap. 
Macevičius, dvarin. Steponavičius ir keli tuteiši. Vėliau čia at- 
siuntė brolius Petraičius, kapit. Ladygą. 


N 


Krefeldas. 1918 m. vidurvasarį Ruseckas buvo nu- 
keltas į Osnabriuką ir tuojau į Krefeldą, Pareiny, kur daugu- 
moje buvo rusai. 

Krefeldo komendantas buvo labai gerai išauklėtas žmogus. 
Su juo buvo galima atvirai apie politiką pakalbėti. Jis net pa- 
reikšdavo, kad Parveinis turėtų atsiskirti nuo Vokietijos, nes jo 
veikalai yra skirtini nuo vokiečių; pažymėjo, žinoma, jog iki 
karo galo reikia laikytis vienybės. Pareinio gyventojai bendrai 
nėra patenkinti prūsų hegemonija ir militarizmu. 

Altenau. 1918 m. vidurvasarį vokiečiai surinko 44 Pa- 
Laltijo karininkus ir apgyvendino stovykloje Altenau, Harco 
kalnuose. Iš lietuvių čia buvo: Jackus, Jakutis, Cerpinskis, Vel- 
butas, Iljaševičius, Ruseckas ir kiti — iš viso 8. 


1) Žiūr. Ruseckas, psl. 19—35. 

Birželio 29 d. čia sutvertas komitetas, į kurį įėjo 2 lietu- 
viai ir 1 latvis: pirm. Velbutas, vicepir. Saulit ir sekr. Rusec- 
kas. Padaryta nemaža susirinkimų, kuriuose tartasi apie Pa- 
baltijo ateitį. Latviai žiūrėjo į visa gana skeptiškai. Užtai jų 
„baronai“ turėjo daugiau optimizmo ir gana noriai tarėsi su 
vokiečiais. Lietuviai tvirčiau laukė savo laisvės, ir vokiečiams 
nedavė pažadų. 


Lichtenhorstas. Matydami, kad nieko iš lietuvių 
nelaimės, vokiečiai liepos 18 d. išformavo Altenau ir belaisvius 
išskirstė į įvairias stovyklas. Ruseckas pateko į Lichtenhorsto 
stovyklą, Hanovero provincijoj. Ši stovykla tuo biauri, kad 
stovi pradžiovintoje pelkėje, iš kurios dvokia siera, vanduo at- 
siduoda supuvusiais kiaušiniais. Šalia stovintieji kapai rodo, 
kiek daug rusų čia išmirė (čia buvo rusų stovykla). Daugybė 
žiurkių nedavė miegoti. Badas nežmoniškai marino. 

Be aukščiau minėtų lietuvių čia pateko Kaulakis ir Mikuc- 
kis. Vargą bevargdami lietuviai ramino save geresne Lietuvos 
ateitimi ir mintimi, jog teksią tarnauti Lietuvos kariuomenėj... 


Lietuvių stovykla Bad Stuere. Vėliau buvo 
įtaisyta stovykla Lietuvos karininkams Bad Stuero kurorte, 
Meklenburgo provincijoj, kur vasaros pabaigoj apgyvendino 
apie 40 karininkų. Į jų tarpą pateko Ruseckas ir kiti iš Lich- 
tenhorsto. 

Stovykla buvo gražioje vietoje, gana gerai įrengta; pirmiau 
buvusieji rusai čia paliko gana gerą biblioteką. Vokiečių elgesys 
"buvo žmoniškas; belaisviam buvo leista pasivaikščioti apylin- 
kėje ir nusipirkti maisto. 

Tuojau paaiškėjo, kad šion stovyklon pateko ir rusų, ku- 
vie su lietuvybe nieko bendro neturėjo, o norėjo tik lengvatomis 
pasinaudoti. 

Pradžioj vusai ir lenkai nenorėjo skaitytis su lietuviais. 
Bet, kada paaiškėjo, kad tai esanti lietuvių stovykla, visi pra- 
dėjo save vadinti lietuviais arba iš Lietuvos kilusiais. Lietuviai 
susiorganizavo, išrinko vadovybę, į kurią pateko beveik tik lie- 
tuviai (Karkauskas, Ladyga, Mačiulaitis, Mikuckis, Ruseckas 
ir kiti) ir tvarkėsi savarankiškai. Kitiems teko prisitaikyti prie 
lietuvių nustatytos tvarkos. Politinius klausimus lietuviai svars- 
tė tik savųjų tarpe. Jeigu ateidavo kiti, tai mažai ką pešdavo, 
nesuprasdami lietuvių kalbos. 

Sugrįžimas Vilniun. 1918 m. rugpiūčio m. gale 
atėjo iš Vokietijos karo ministerijos įsakymas paleisti Rusecką 
Vilniun. Spalių 5 d. jis jau buvo Vilniuj. Pirmose dienose pa- 
darė pranešimą Valst. taryboj apie Bad Stuere esančius lietu- 
vius karininkus, pasiruošusius stoti Lietuvos kariuomenėn. Už 
mėnesio ar pusantro buvo paleisti ir kiti lietuviai iš minimos 
stovyklos'). 

Taip aprašo savo buvimą nelaisvėj P. Ruseckas. Čia atpa- 
sakota gerokai sutrumpintai, bet vis dėlto gaunamas ryškus gy- 
venimo nelaisvėj vaizdas. 


Vin. Šmulkštys (karin.), kuris 1914 m. gruodžio mėn. pa- 
teko į Austrijos nelaisvę Karpatuose ties Gorlica, taip pasakoja 
apie savo nelaisvę: 

Paimtus belaisvius austrų kariai kalbinę, lyg užjausdami, 
lyg norėdami pasidalyti mintimis, kad čia nei jie, nei rusai nėsą 
kalti, kad čia bereikalingas abiejų varginimas. 

Kitą dieną sugrupavę į vieną didelę partiją (apie 2.000 
žmonių) ir išsiuntę į ilgą kelionę pėsčius. Jeigu berikiuojant 
pamatę pas ką gerus batus ar diržą, tai juos atimdavę, o davę 
menkos vertės pusbačius arba nieko. Kadangi jau buvę šalta 
ir snigę, tai belaisviai turėję skarmalais vynioti kojas. Kas mo- 
kėdavęs vokiškai, tai atsiprašydavęs nuo tos rekvizicijos — ba- 
tų atėmimo. Šią grupę variusi madjarų kavalerija ir šiurkščiai 
elgusis su nepajėgiančiais paeiti: turėję eiti 3 dienas beveik be 
maisto ir poilsio, todėl nusilpę. Vieną naktį pasislėpę nuo kren- 
tančio sniego kluonuose (kaime), bet pailsėti negsvs, nes tekę 
statiems stovėti dėl vietos stokos. 

Po 5 dienų kelionės (3 d. pėsti ir 2 d. traukiniu) belaisviai 
patekę į Aukšt. Austriją, į dar nebaigtą ruošti stovyklą ties 
Lincu. Barakai čia buvę be durų, be langų, be inventoriaus ; 
vietoj lėkščių ar puodelių tekę vartoti iš lentelių sukaltas dė- 
žes-lovelius; kaip kas sugebėjęs, tokį indą ir pasidaręs. Tik 
vėliau ši stovykla apsitvarkiusi, bet atpasakotojui (Šm.) tekę 
nušalti kojas, kurias nelengva buvę išgydyti. 

Mediciniška pagalba šioje stovykloje buvusi labai menka, 
nes gydytojas pasirodydavęs tik porą kartų į savaitę ir tik iš- 
klausydavęs sanitarų rusų pranešimų ir tuomi jo vizitas baig- 


1) Žiūr. P. Ruseckas, psl. 36—47. 

davęsis; o sanitarai ligoniais nesirūpinę: jie nuolat lošdavę kor- 
tomis ir pralošdavę valdžios teikiamus vaistus, vyną, pieną etc. 
Taigi mirtingumas buvęs didelis: gana dažnai kasdien laidoda- 
vę po 50 belaisvių; į kapus buvęs pravestas gelžkeliukas. Iš 
viso šioj stovykloj buvę apie 300.000 belaisvių 

Negalima esą sakyti, kad bendrai drausmė buvusi žiauri; 
tačiau kai kurios bausmės, ypač už pabėgimą, padegimą etc. 
buvę žiaurios, kaip antai: surištomis rankomis užpakaly ir su- 
rištomis kojomis pakabindavę prie stulpo; po 15—20 minučių 
žmogus alpdavęs; tada paleisdavę nuo stulpo, apliedavę vande- 
niu ir, kai tas atsigaivelėdavęs, vėl jį rišdavę prie stulpo iki 
tokiu būdu susidarydavo paskirtos 2 val. bausmės; prie sunkių 
bausmių priklausęs taip pat sėdėjimas 6 val. užsidėjus koją ant 
kojos taip, kad dešinės pėda būtų ant kairiosios kelio ir pririšus 
dešinę ranką prie dešinės kojos pėdos; per tas šešias valandas 
visas kūnas taip nutirpdavęs ir nuvargdavęs, kad žmogus nu- 
stodavęs sąmonės; šios žiauriosios bausmės buvusios panaikin- 
tos po imperat. Prano Juozapo mirties. 

Kol austrai ir vengrai kariavę vieni, tai pas juos viduj ir 
Trontuos: disciplina buvusi gana švelni. Kada vokiečiai paėmė 
į savo rankas vadovybę ir Austrijoj, disciplina sustiprėjusi, su- 
griežtėjusi. Stovyklų tvarkdariai buvę dažniausiai čekai ar slo- 
vakai. Su belaisviais jie elgiąsi gana švelniai, kiek tai leidusi, 
žinoma, galimybė palaikyti tvarką. 

Bendrai, austrai ir vengrai prieš rusus nebuvę žiauriai nu- 
sistatę: civiliniai gyventojai, kur galėdami, pareikšdavę palan- 
kumą ir sušelpdavę; kiečiau buvę nusistatę prieš serbus ir 
italus. 

Belaisvių maistas 1916 m. vis blogėjęs; į duoną buvę mai- 
šoma vienokių ar kitokių dalykų ir ji pasidariusi labai neskani; 
sriuba buvus tokia, jog visame katile plūduriuodavę vos keli 
kopūsto lapai ar barščių gabalėliai. Kavą virdavę iš ąžuolų lapų 
be cukraus. 

* Toliau, austrai, apie 1916 m. pabaigą, pamatę, jog nesą 
kuo maitinti belaisvius, o ūkiai reikalingi darbininkų, nutarę 
leisti mokančius dirbti ūkio darbus į ūkius, o kitus varydavę į 
Tirolio kalnus apkasų kasti arba karo reikmenų nešioti karei- 
viams. Tie, kurie patekę pas ūkininkus ir mokėję dirbti, pasi- 
jutę visai geroj būklėj: turėdavę maisto ir dar gerokai uždarbio 

(uždirbdavę po 1,60 iki 2 kronų į savaitę, vėliau net apie 15 kro- 
nų per savaitę). Čia turėdavę gana daug laisvės, su vietos gy- 
ventojais sueidavę į gerus santykius, kartais net šeimas sukur- 
davę. 

Kada sargybiniai pastebėdavę, jog belaisvių jėgos sustip- 
vėjusios, juos siųsdavę į kalnus prie sunkesnių darbų; ūkių šei- 
mininkai pasistengdavę užsistoti už geresnius darbininkus ir 
jie likdavę prie ūkio darbų. 


1918 m. Austro-Vengrijos valdžia pradėjo keisti ukrainie- 
čius už saviškius; bet ši procedūra buvusi ilga ir komplikuota, 
ir vykstantiems ilgai tekdavę bastytis įvairiuose barakuose; dėl 
to vykstantieji rašydavę likusiems, patardami neskubėti judin- 
tis iš vietos. Jų kelionė buvusi sunki dėl vagonų trūkumo, nes 
tekdavę laukti, arba įvairiomis kryptimis važiuoti. Šmulkštys 
išvykęs 5 savaitėmis vėliau (po perversmo Vokietijoj ir Austri- 
i0j), tai per 3 dienas parvykęs į Tarasiškius ties Liudvinavu. 


2. Kai kurios išvados 


Iš aukščiau tilpusių kelių asmenų aprašymų jau galima ga- 
na gerai susipažinti su belaisvių gyvenimu Vokietijoj. Austrijoj 
belaisvių gyvenimas maža kuo skyrėsi. 

Man dar teko kalbėti su kai kuriais buvusiais belaisviais 
asmeniškai (kun. S. Čepuliu, Vin. Šmulkščiu, Juoz. Žemaičiu ir 
kitais). 

Baigiant rašyti apie belaisvius, gal vertėtų padaryti kai 
kurias išvadas ir pažymėti: 

1) kaip elgėsi su belaisviais vokiečiai iv austrai ? 

2) kas pasakytina apie pačius belaisvius? 

3) belaisvių vargų priežastys. 


1. Norėdami atsakyti į klausimą, kaip elgėsi su belaisviais 
vokiečiai, pirmiausia turime pažymėti, skirtumą tarp valdžios 
ir liaudies. Vokiečių režimas buvo kietas, disciplinuotas. Tame 
režime pasitaikydavo geresnių ir blogesnių žmonių. "Taigi be- 
laisviai, patekę į rankas geresniųjų, labiau išsilavinusių žmonių, 
jautėsi geriau, žmoniškiau, o patekę į blogesniųjų žmonių, arba 
režimo fanatikų, turėjo gerokai kentėti. Čia dar tenka padaryti 


228 


skirtumą tarp karo pradžios ir vėlesnių laikų: pradžioj buvo 
daugiau žmoniškumo, o vėliau karas žmones sužiaurino ir su- 
Tanatikino; dėl to karo pabaigoj belaisviai patyrė daugiau 
šiurkštumo, negu pradžioj. 

Valdžios ir karo vadovybės svarbiausias uždavinys buvo 
ne rūpinamasis belaisviais, bet atsilaikymas prieš tokią daugy- 
bę priešų, net jų nugalėjimas, kai kurių plotų užkariavimas. 
Šiam tikslui buvo paaukojami žmonės, pragyvenimo šaltiniai ; 
todėl pasitaikydavo, kad belaisviams kai ko trūkdavo, kad jų 
tvarkymui buvo skiriami žmonės, kurie mažiau tiko frontuose, 


O liaudis, tai vis liaudis: joje randama daugiau ramumo, 
žmoniškumo, užuojautos. Dėl to belaisviai, kurie dirbo pas ūki- 
ninkus, jautėsi laimingesni, daugiau laisvės turėjo, geriau mai- 
tinosi; su vietos gyventojais (ar tai Vokietijoj, av Austrijoj) 
belaisviai kaip tai susiartino, susidraugavo, ir, atėjus laikui 
skirtis, vieni ir kiti apsiašarodavo, o tenykščiai gyventojai iš- 
leisdavo su nuoširdžiais linkėjimais ir net dovanomis. 

Apie fabrikus to negalima pasakyti: čia veikia labiau iš- 
skaičiavimas, pelnas, negu žmoniškumas. "Taigi ir belaisviams 
čia tekdavo pavargti maisto ir laisvės atžvilgiu. 


2. Apie pačius belaisvius daug ką galima pasakyti. Jų 
buvo iš įvairių tautų, įvairaus kultūtos laipsnio. Kultūringieji 
anglai iv prancūzai turėjo savo nusistatymą, laikėsi išdidžiai, 
bet tvarkingai, taigi su jais ir vokiečiai skaitėsi, atitinkamai 
pagerbė. Šie belaisviai buvo savųjų aprūpinti maistu, drabu- 
žiais, knygomis, todėl nebuvo suvargę, nusiminę. Nors ne be to, 
kad nelaisvė ir į juos veikė neigiamai, kad ir jie sirgo tėvynės 
ir laisvės neturėjimu... 


Rusai belaisviai darė kitokį įspūdį. Jų kultūra buvo žema. 
Niekas beveik iš savųjų jais nesirūpino. Buvo komitetai Švei- 
carijoje, Paryžiuje ir kitur, bet jų pašalpa buvo, tarsi, lašas 
jūroje. Gauti ką nors iš Rusijos buvo sunku, nes tokia karo 
tvarka. Jei ir gaudavo šiek tiek pašalpos iš namų, tai dažnai tik 
karininkai. Gaudavo, tiesa, nemaža knygų ir kai kurios sto- 
vyklos buvo pusėtinai aprūpintos. Taigi vokiečių valdininkų 
elgesys su jais buvo be tinkamos pagarbos, net žiaurus. Ir ne- 
buvo kam užtarti belaisvius, nes pačioj Rusijoj nebuvo pakan- 
kamo organizuotumo, buvo neramumų, buvo rietenų karo vado- 

vybėj. Kada rusai pradėjo pralaimėti karo laukuose, jų pres- 
tižas dar labiau nusmuko. Rusai iš prigimties geri, nuoširdūs 
žmonės, bet aplinkybių dėka atsidūrė varge ir nebuvo tinkamai 
vertinami. 


Lenkėdi parodė gana daug tautinio susipratimo nelaisvėj. 
Būdami aukštesnio kultūrinio lygio už rusus, jie greitai pra- 
dėjo tarp savęs grupuotis, steigti būrelius, gabentis knygų iš 
tėvynės ar kitur. Tačiau, kaip visur ir visada, — lenkai sunkiai 
sugyveno tarp savęs: dažnai ginčydavosi, įtarinėjo vieni kitus. 
Ypač padidėjo nesantaika po to, kai buvo paskelbta Lenkijos 
„nepriklausomybė“. Vokiečiams ar austrams lenkai palanku- 
mo nerodė net ir po laisvės paskelbimo. Vokiečiai, nusivylę len- 
kais, nebuvo jiems palankūs. Su lietuviais lenkai stengėsi ge- 
ruoju sugyventi nelaisvėje, tačiau lietuviams buvo gana sunku 
juos įtikinti, kokios lietuvių aspiracijos, dėl ko jie nenori dėtis 
su lenkais; taigi visi bandymai susitarti, sugyventi baigdavosi 
ginčais ir išsiskyrimu. 

Lietuviai pradžioj buvo laikomi rusais. Tačiau, kada pra- 
dėjo veikti Šveicarijos organizacijos, kada J. A. V. lietuvių 
atstovai (dr. Bartuška ir dr. Bielskis) lankėsi Lietuvoj ir ka- 
"»iaujančiose šalyse, vokiečiai suprato, kas yra tie lietuviai, pra- 
dėjo juos nuo kitų tautų skirti ir tinkamai įvertinti. 


Pats belaisvių suėmimas buvo įvairus. Taip, pav., teologas 
(akademikas) J. Dailidė buvo suimtas, gabenamas ir belaisvėj 
laikomas gana žiauriai, nes jis buvo veiklus, nenuolaidus. Dėl 
jo tauraus pasišventimo saviškių naudai, dėl jo nenuilstamo 
veiklumo, dėl atviro, griežto pasisakymo, jis buvo vokiečių įtar- 
tas ir varginamas. Jį laikė ne su inteligentais, bet su papras- 
tais belaisviais. Nieko nepadėjo pastangos iš Lietuvos ir Švei- 
carijos. Jo būklė tada pagerėjo, kai pateko į žmonišką inte- 
ligentų stovyklą Celės-pilį. Bet tie vargai taip paveikė jo svei- 
katą, kad gavo džiovą ir mirė. 

Gana žiauriai buvo suimtas, kalinamas '/, metų su krimi- 
nalistais, Eržvilke, ir pagaliau išgabentas nelaisvėn kun. Tamas 
(nuo Jurbarko). Mat, jis parodė palankumo rusų belaisviams 
pabėgėliams, liepęs juos klebonijoj pavalgydinti. Tai buvo ne 
rusai, bet persirengę vokiečiai. Už tai jis buvo išvežtas į Vokie- 
tiją. 


280 


Kitaip elgėsi vokiečiai su kun. S. Čepuliu (dabart. Kybartų 
klebonu). Ilgą laiką įtarinėjo jį vokiečiai, bet neturėjo aiškaus 
įrodymo prikibti. Tada jie pareiškė, jog jis esąs jiems pavo- 
jiūgas, jog vis tiek jį išvešią nelaisvėn; jie pasiūlė, kad jis pra- 
šytų vyskupijos valdytoją prel. Dabrilą (Vilkavišky), idant šis 
jį paskirtų kepelionu belaisviams Vokietijoj. Kada kun. Čepu- 
lis išvažiavo (iš Barbieriškio) į Vilkaviškį prašyti paskyrimo, 
jį suėmė Marijampolėj, išvežė į Vokietiją (1916-X-22) ir apgy- 
vendino Celės-pily ; apie kapelionavimą nė kalbos nebuvo. Ta- 
čiau, suimant ir pervežant į Vokietiją, pareigūnai buvo labai 
mandagūs ir darė visokius galimus patarnavimus. 


Išvarinėdami iš Lietuvos civilinius imtinius, daug ceremo- 
nijų nedarė: išskirdavo šeimos narius, išvarydavo neapsirengu- 
sius ir t. t. Nuvarę į Prūsus, juos skirstydavo pas ūkininkus 
„ar dvarininkus, dar labiau skaldydami šeimas, neatsižiūrėdami 
kartais net į nepilnamečius. 


Tik po metų — kitų, po ilgų demaršų, kaip matėme aukš- 
čiau, vokiečiai sukoncentravo lietuvius į kelias stovyklas; tenai 
buvo švelnesnis rėžimas, bet maisto vis tiek buvo trūkumas. 


Kada lietuvius kėlė iš Celės-pilies į Čerską, jie buvo nusi- 
gandę. Mat, Čersko stovykla turėjo blogą reputaciją. Tačiau, 
kai juos atvežė ir apgyvendino karininkų stovykloj drauge su 
kitais lietuviais, ir patyrė švelnią tvarką, buvo patenkinti. Čia 
buvo tiek laisvės, kad kartą kunigai (apie 10 asmenų) nuvažia- 
vo į atlaidus net į gretimą lenkų parapiją, 15 km atstume nuo 
Čersko. Čia jie padėjo išpažinčių klausyti, bet ir pasivaišino 
kaip per atlaidus. Tai padarė „slaptai“, stovyklos vadovybei 
nežinant. 


3. Kalbant apie belaisvių vargų priežastis, tenka pažy- 
mėti, jog čia prisideda pats karo žiaurumas, pati belaisvio būklė 
jau yra tokia: neturėjimas laisvės, atskyrimas nuo savųjų, savo 
krašto pasiilgimas, patalpų ir maisto stoka — visa tai slegia, 
vargina belaisvius. Kuriam krašte belaisvis bebūtų, šias sunke- 
nybes jis turi patirti. Žinoma, čia gali prisidėti dar tos tau- 
tos ypatybės, į kurios globą pateko belaisvis. Žiauresnė tauta 
arba žiauresnis režimas dar pasunkina belaisvių vargus. Bet 
daug priklauso taip pat nuo atskirų asmenų, kurie stovi arčiau 
belaisvių: jų šiurkštumą ar švelnumą belaisviai patiria. 

Jeigu kalbėti apie Vokietiją ar Austro-Vengriją, tai čia 
daug įtakos turėjo į belaisvių skurdą maisto stoka. Dėl to vargo 
patys vokiečiai ir net kariuomenė, tas atsiliepė, be abejonės, ir 
į belaisvius. Ir daug tūkstančių belaisvių nuvarė į kapus bado 
šmėkla. 

Drabužių ir tinkamų gyvenamų patalpų stoka taip pat at- 
siliepė į belaisvių sveikatą, didino vargą ir varė be laiko į ka- 
pus daug žmonių. 


II. ŠVEICARIJOS LIETUVIŲ ORGANIZACIJŲ 
LIKVIDAVIMAS 


1. Lituanijos, Vykdomojo komiteto, L. informacijų biuro ir 
Liet. tautos tarybos apyskaitos. 2. Pinigai, atsiųsti organizaci- 
joms iš Š. Amerikos. 3. Liet. raudonojo kryžiaus santykiai su 
Tarpt: raud. kryžiumi. 4. Organizacijų turto perdavimo raštai. 
5. Baigiamosios pastabos. 


1. Šveicarijos organizacijų apyskaitos 


Audringi 1918 m. baigiasi. Žiauriajam karui taip pat ar- 
tinasi galas. Dar ilgai banguos įaudrintas pasaulis, dar ilgai 
neapsigyvens pasauly laukiamoji taika, nešanti žmonijai laimę, 
bet geresnio rytojaus viltis paragino nusišypsoti išvargusius 
veidus. 


Baigiasi karas, tenka likviduoti įmones ir organizacijas, su- 
sijusias su juo. Karo metu išdygo 4 lietuvių organizacijos Švei- 
carijoj, karui baigiantis jos turi likviduotis. Tiesa, L. informa- 
cijų biuras kilo prieškariniais laikais Paryžiuj ir sulig savo pa- 
skirtiets — tikslo jis galėjo tęsti savo darbą, bet dėka aplinky- 
bių teko ir jį likviduoti. 

1. Lituanija. Svarbiausias Lituanijos uždavinys buvo šelp- 
ti lietuvius belaisvius ir kitus, patekusius į vargą karo metu. 
1918 m. besibaigiant daug lietuvių belaisvių buvo leidžiama na- 
mon. Reikalinga buvo rūpintis jų grįžimu tėvynėn. Tuos 4 lie- 
tuvius iš Vilniaus, apie kuriuos buvo pranešta Lozanos kon- 
ferencijoj (1918 m. rugs. 5—16 d.), jog jie vyksią Vokietijon 
belaisvių grąžinimo reikalais, vokiečiai neišleido į Berlyną. Li- 
tuanija įgaliojo rūpintis belaisvių grąžinimu kan. Olšauskį, ku- 

ris apsigyveno Berlyne. Jam buvo pavesta aplankyti Austro- 
Vengriją ir Turkiją. Tiesa, jisai negavo leidimo vykti į minė- 
tąsias šalis: Austro-Vengrija pranešė, kad jau baigią išvažiuo- 
ti namon belaisviai lietuviai,o Turkija visai neatsakė; galima 
spėlioti, jog Turkijoj, jei ir buvo lietuvių, tai jie nefigūravo 
kaip toki. Tačiau kan. Olšauskis, dėka savo nepaprastos ener- 
gijos, daug padarė belaisvių grąžinimo atžvilgiu pačiame Ber- 
lyne, Spaa ir Paryžiuj. Lituanija judino tą klausimą per Raud. 
kryžių ir rašydama prašymus prez. Vilsonui.') 


Kadangi belaisvių tarpe grįžo daug ligonių ir invalidų, tai 
Liet. valst. taryba rūpinosi atgauti iš vokiečių ligoninėms tin- 
kamas patalpas: Vilniuje — Trinopolio dvarą ir stačiatikių se- 
minariją, o Kaune — Kamendulų ir Karmelitų vienuolynus. Li- 
tuanija pasisiūlė prisidėti pinigais. 

Nors Lituanijos protokole, 1919 m. geg. 22 d., dar figū- 
ruoja, būk Vokietijoj dar esama 15.000 belaisvių, bet tame pa- 
čiame posėdy nutarta likviduoti Lituanijos komitetą. Likvi- 
davimas nepraėjo taip greitai ir sklandžiai, kaip buvo galima 
manyti. Vienkart reikėjo likviduoti ir kitas tris organizacijas. 
Du iš šešių, jose veikusių, lietuvių, būtent, Daumantas ir Pu- 
riekis, buvo išrinkti L. valst. tarybos savo įgaliotiniais Šveica- 
rijoj; vėliau jie buvo išrinkti atstovais, pirmasis — Šveica- 
rijoj, antrasis — Berlyne. Beveik visi veikusieji asmenys no- 
vėjo sutvarkyti organizacijų sąskaitas, paskelbti jas viešumoj, 
pranešti apie tai aukotojams (Amerikoj ir kitur) ir tuomi baig- 
ti dalyką. Daumantas buvo iždininku daugumos organizacijų. 
Turėdamas darbo, dar kaipo Valst. tarybos įgaliotinis, jis ne- 
suspėjo sutvarkyti iždus. Be to, jis buvo pasiskolinęs 10.000 
frankų iš Lituanijos savo reikalams. Dažnas raginimas sutvar- 
kyti iždus, kad būtų galima paskelbti apyskaitas, suerzino drau- 
gijos narius tarpusavy. Be to, Daumantas, norėdamas per- 
vesti savo paskolą į Lietuvos sąskaitybas, panorėjo nebaigti or- 
ganizacijų sąskaitybų, o pinigus, kurie buvo jo, kaipo iždinin- 
ko, žinioje, pervesti Lietuvos iždan. Iš to kilo dar didesni ne- 
susipratimai. Byla atsidūrė Šveicarijos advokatų rankose, 0 
vėliau — Lietuvos valdžios instancijoj. Prasidėjo susirašinė- 
jimai su valdžia. Kai kuriems nariams (Olšauskiui ir Stepo- 


1) Žiūr. Lituanijos protokolą 1918 m. lapkr. 22 d. 


44) 
2 
2 


naičiui) teko važiuoti Lietuvon, čia aiškinti dalyką ir prašyti, 
kad paragintų Daumantą sutvarkyti iždus ir duoti galimybę or- 
ganizacijoms sutvarkyti apyskaitas. Valdžios sferose rasta 
pritarimo, kad draugijų sąskaitos turi būti suvestos. Apie tai 
buvo pranešta suinteresuotiems asmenims. 

Įdomu, kad priešpaskutinis draugijų posėdis įvyko 1919 m. 
rugp. 25 d. Lietuvoj, pas Sasnavos (Marijamp. apskr.) kleboną, 
Čia dalyvavo tik trys nariai: kan. Olšauskis, dr. Bartuška ir 
kun. Steponaitis. Likvidacinis organizacijų darbas buvo paves- 
tas Bartuškai ir Steponaičiui. 

Šie įgaliotiniai, sugrįžę Šveicarijon, padarė posėdį Lausan- 
nėj 1919 m. rugsėjo 16 d. drauge su J. Gabriu. Numatyti lik- 
vidavimo būdai ir imtasi darbo. 

Likvidacinis darbas nėra malonus. Daug teko pasidarbuo- 
ti, sustatant visos veiklos apyskaitas, surašant turtą ir perduo- 
dant kur reikia. 

Nors plati Lituanijos apyskaita yra pažymėta aukščiau, bet 
kai kuriuos skaitmenis čia paduodame, norėdami sugretinti vi- 
sų organizacijų apyskaitas: 


Pasy vas: 


"SSUDEIdIJOSa. Žan du na ana ks AS 191.990,05 Fr. 
aa KOS a E sa A A 16:075,10. > 
3) pelnas (nuošimčiai-ete.) a Ad1681,47 
4) perlaidos (debetas) Kas eta aaa 30.629,67  „ 

IS VISO A. A 248.826,29 Fr. 

Aktyvas: 

1) administracijos išlaidos „4.4, 30.41247 Fr. 
2)! kelionių ISlaidOos. ee ae as ae alanai Talas aka 
3) pašto ir telegrafo išlaidos .......... 1.080,60 
4) Šelpimas Maistas a ma Na aa La a 46.941,24 „ 
5) Selpimas: DINIgAaIS“ da en i 123.676,58!) 


0)! želpimas: drabužiais (44 Ves okeano 81525 > 
1) Čia įeina pinigai, siųsti p. Savickiui į Kopenhagą, iš kur jis šel- 
pė belaisvius (39.000 fr.), ir pinigai, pasiųsti kitoms organizacijoms ar 


Lietuvai (Vykd. komit. 53.418 fr.). 

7) dvasiniai belaisvių reikalai |... 653,25 Fr. 


8): perlaidos*(Ikkeditas): 24 beta aki a 80.629,67  „ 
9) likvidacinės Išlaidos: J „sias skai sumeis sas 1.972,69 „ 
IŠ ViSO0L sana 243.326,29 Fr. 


Pasiųsta belaisviams maisto ir kit-ko: 


L) RdUGNOSIS Eanos Es 18.696 kg 
2) kondensuoto pieno ............ 2807 5 
3) įvairių sriubų — „„Maggi“ etc... 1262 „ 
A) ASOKOLAAOS US a aka aaa Eina as 2506: > 
DIASIODALOSIS Gran dedava S aa sio ai ojo ios EN 56,5 ;, 
O)ACHKLAUS Wa Le e kana o 800 „ 
TA VaIKių. KONSEKVŲ kala aa ki a 1469 „ 
8) uogienės (KonžitūKų) a ausmaa as ABD, 
G ESUKION Eku S a as e age „M 
10) KOMOSIOIOSVIESLOK Las ga ss a A 
O) IAUIO S as A soka a 3183,6,, +) 


Ši apyskaita sutinka su „Le Bureau de V'Expert-comptable 
A. Gindrat“, kuris patikrino apyvartą ir išdavė oficialų doku- 
mentą. 

2. Lietuvių dienai visam kat. pasauly suruošti komitetas 
(Comitė Exčecutif lituanien de suours aux victimes de la guerre) 
turėjo būti likviduotas maždaug drauge su kitomis organizaci- 
jomis 1919 metais. 

Štai jo apyskaita, patvirtinta valdiško experto sąskaitinin- 
ko Gindrat 1919 m. spalių 25 d. Lausanne: 


Ineigos iki 1919 m. spalių 24 d.: 


2), AUO/VYBKUDŲI „aaa sia Žielete ana Aaaa | 855.592,64 Fr. 
b). nuo atakitų ABMENI pasas ss 51.996,18 „„ 
Iš: Višo + 407.588,82 Fr. 


1) Ši apyskaita drauge su plačiu veiklos aprašymu buvo pasiųsta 
(1919-XI-7): 1) Š. Amerikon: „Darbininkui“, „Garsui“ ir „Lietuvai“; 
2) Škotijon: „Išeivių draugui“ ir 3) Lietuvon: „Lietuvai“, „Laisvei“, 
„Vienybei“. Ar visuose šiuose laikraščiuose buvo atspausdinta, tikrų Ži- 
nių neturiu. 

OL NUO MCIAlų Te sa ausi ni aus ia a aaa 6.330,08 Fr. 


d) 15 Komiteto „LATUANIA“ Taa a 58.418,— „ 
Iskiso 467.8836,90 Fr. 
Išlaidų, tuo paciuklai Ku Udo Ža ao reiia aa 467.822,44 Fr. 


Su 514,46 fr. skirtumu taip yra: kasoje — 105,00 fr., „Deutsche 
Bank“ Berlyne sąskaita — 100 mark. — 89,45 fr., viena akcija 
„Charbons“ — 500 fr. Taigi, iš viso 694,46 fr.; iš čia reikia 
atimti kan. Olšauskio paskolą 180 fr. ir gausime 514,46 fr. 


Smulkesnis išlaidų parodymas: 


L) pasiųsta Biebuvon“ 1.22 282.b18,95!) Fr. 
2) šelpimas kitur gyvenančių lietuvių .... 1:809,55: „„ 
3) Liet. informacijų biurui už darbą ir skel- 
Joysaugoųs Me Ka AE r a AS 28.790,45 „ 
4) laiškų ir atsišaukimų spausdinimas .... 12416159T >, 
5) komiteto narių algos ir darbin. apmokė- 
MIMAS ia ao A is oO 22.645,65 
6) patalpos, kuras, šviesa «2.2... 6.900,86 „ 
Tiakelianės Mal a aa aa LO 5.925,14. „ 
8) biuro išlaidos (susirašinėjimas) ...... 2.140,85. „ 
9) paštas, telegrafas, telefonas .......... Dao 
LO) valios ISIA1dOS 1 r is 2:5 T68. > 
Ia 467.322,44 Fr. 


(p.) L'Expert-comptable:: 
Gindrat. 


Kada įsteigėm komitetą „Lietuvių dienai“ vykdyti, spėlio- 
jome, kad minimoji diena duos bent vieną milijoną šv. frankų 
(2 milijonu litų) aukų, nekalbant apie tautinę svarbą. Nors į 
minimąjį komitetą įplaukė tik 467.836,90 fr., o kiti nuėjo tie- 
siog į Lietuvą per Romą ar nuncijų Pačelį (Miunchene) ir mes 
tikrų žinių neturėjome, vis dėlto susidarė, atsimenu, nuomonė, 
kad mūsų spėliojimas pasitvirtino. 


1) Čia įeina 325.000 fr., kuriuos A. Smetona įteikė Centr. lietuvių 
komitetui Vilniuje. 

Kaip matysime vėliau, 1920— 1921 m. Lietuvai atiteko dar 
arti milijono markių iš Ap. Sosto per Raud. kryžiaus įstaigas 
(Ženevoj). 


3. Lietuvos informacijų biuras (Bureau d'information de 
Lituanie). Biuro valdybos posėdyje 1918 m. lapkr. 27 d., atsi- 
žvelgiant į lėšų sumažėjimą, nutarta sustabdyti laikr. „Litauen“ 
ir „Pro Lituania“ nuo N. M., o vėliau leisti tik reikalui esant. 
Taip pat nutarta perkelti Biurą į Paryžių, nes tenai ėjo taikos 
derybos, ir pranešti p. Eretui ir p. Ašmiui, jog nuo N. M. Biure 
darbo nebūsią. 

Biuro vald. posėdy 1919 m. geg. 22 d., Lozanoj, dalyvavo 
3 nariai: Gabrys, Olšauskis ir Steponaitis; Purickis gyveno 
Berlyne, Bartuška — Lietuvoj, o Daumantas — kur tai kitur. 
Purickis įgaliojo Išauskį kalbėti ir jo (Pur.) vardu. 

Šiame posėdy dar kartą konstatuota, jog negalima likvi- 
duoti Biuro, nes Lietuvos laisvė dar galutinai neiškovota, 0 jos 
priešai dabar, taikos derybų metu, ypatingu būdu kėsinasi prieš 
jos laisvę. Tiesa, Berne įsikūrė Lietuvos valstybinis biuras, 
tačiau darbo buvo pakankamai abiem. Jiedu buvo susitarę dėl 
veiklos būdų. Šiame posėdyje pažymėta, kad pasiųsta yra že- 
mėlapių ir kitos informacinės medžiagos Lietuvos delegacijai 
prie taikos derybų, Lietuvos atstovybei Londone, daugelio šalių 
užsienio reikalų ministerijoms arba jų atstovybėms. 

Toliau, rūpintis turtu ir vesti, kiek galint, Biuro reikalus, 
pavesta Steponaičiui, kadangi kiti nariai dažnai išvažiuoja iš 
Šveicarijos. 

Bet ir pačiam Steponaičiui tenka išvažiuoti Lietuvon trum- 
pam laikui, kaip matėme aukščiau, organizacijų likimo klausi- 
mu tartis su Lietuvos valdžia. Iš tų pasitarimų paaiškėjo, kad 
ir Inf. biurui bus sunku veikti susidariusiose apystovose, todėl 
posėdyje, įvykusiame Sasnavoje rugp. 25 d., nutarta ir jį lik- 
viduoti. 

Galutinis Liet. inform. biuro atsiskaitymas (1919 m. lapkr. 
30 d.) taip atrodo: 


Ineigos: 
1) Amerikos lietuvių fondai „L... 54.836,45 Fr. 
3) Vykdomasis lietuvių komitetas |... 49.762,1T0*) „ 


1) Čia įeina Lietuviųdienos organizavimo visame pasauly išlaidos. 

4) Lietuvių tautos taryba (Šveicariškė) .... 91.4836,40 „ 


5) Lietuvių spaudos biuras Berne ........ 4.044,80!) „ 
6) už pardūotus spaudinius kas 98825 
7) palūkanų įeigos (bankuose) ............ A2595 > 
S) IVALLIOSLEICOS aria a o a nai a 22950 > 


Iš viso 201.580,05 Fr. 


Išlaidos: 


L)NAriŲų sal SOS a asa aa a 35.500,00 Fr. 
2) samdinių atlyginimas aaa s peano mas 29.243,00*): „ 
S) sDaUOINi ai i a aaa 105:237,55*). > 
4) biuro įrengimas (baldai, raš. mašinėlės)... 10.884,77 „ 
D) patalpų samdymas, „ee aaa ais S 2.464,90 „ 
6) paštas, telegrafas, telefonai ............ 6.534,68 
1) kelionių išlaidos 44 Še atais ao S 450075, 
8) įvairios išlaidos (kuras, šviesa, švara) .. TA44,40-—, 


Iš viso 201.530,05*4) Fr. 


Čia paduodame žymesnius L. infor. biuro leidinius: 


Skaičius psl. 


1. La Lituanie et la Guerre Europėenne Nr. 1 .. 500 46 
Ag - 4 Š Nr Zo4—-500+ 106 
2 24 - - Nr 82 500 212 
4, Pro Lituania (liko tiek egz. 1917 m. įrištų) .. 200 380 
5. Les Souffrances du peuple Lituanien ........ 1500 32 
6. Die Leiden des litauischen Volkes ............ 1000 838 
7. Het Heden Verleden en Lidijen der Litauische 

able e aaa tea kra ad rekia ss S dk kasa 500 44 
8. Le Sofferenze del popolo Lituano .......... 1000 46 
9. Justice Allemande en Lituanie Occupėe ...... 1000 92 
10. L'/Etat Lituanien et le Gouvern. de Gardinas 

L eigejelitojų a AAS 500 16 


1) Rodos, už paimtą inventorių. 

2) Rašytojai, vertėjai, šiaip darbininkai... 

3) Čia įeina Liet. žemėlapio 3 laidos, knygos, laikraščiai etc. 

+) Gindrat dokumento data: 1919 m. gruod. 12 d. Bartuškos knygoje 
paduotoje apyskaitoje nurodyta Biuro piniginė apyvarta 198.708,99 Fr., 
bet tas yra dėl to, kad ši apyskaita iš 1919-X-27. 

skaičius psl. 


11. L'Etat Lituanien et le Gouvern. de Suvalkai 
(SUVAIki)S ss Gera esa ma rd Ai i ais 1000 
12. Denkschrift iūber die Wiederherstellung der 
įŪirikis oO La 500 
Is Olin A o 1200 
14, Les Eituaniens d'Amėrigue <. puos ea 500 
15- La vie Publiane:en -Tatuanie" a ae ao aka 500 
16, Oceupation Allemande. „Lee dadass „aka skai s 1000 
17. La Lituanie sous 1a botte Allemande ..:..... 1000 
15: Journėes Lituaniennė'Y Lisa ata saaa sad ajaa 500 
19. Die kirchliche Zustūnde im Bistum Vilna .... 1000 
20. Renaissance Nationale Lituanienne .......... 1000 
21. Vėritė Polonaise sur les Lituaniens .......... 1000 
22. Carte de Lituanie edit. I, II et III... 5000 
23. Emigration Lituanienne aux Etats-Unis ...... 500 
24. La Lituanie sous Je Joug Allemand .......... 3000 
254 Haute Trahisonide 44/Bolonais 4 Sde aa 500 
26. La Lituanie saus la Domination Russe ........ 1000 
27. 44 polnische Verršter Litauens ............ 500 
28. Guestion Lituanienne (mėmoire) LL 1000 
29. Litauen u. seine Provincen Suvalkai u. Gardinas 500 
30. Situation de VEglise catholigue en Lituanie .... 1000 
31. L'Etat Economigue de la Lituanie ............ 500 
32. „La Lituan'e Artistigue“ de Danilowicz ...... 1000 
33. Visėes annexionnistes Allemandes sur la Lituanie 
IN 1V AS L aa as T a S A na js S 1000 
84, Lituanie et Allemagne. RiVvas „aaa anei 250 
35. The Misery of the Lithuanian Reffugies in 
Um MA S 5000 
86. Les Souffrances de la Lituanie <...) 1000 
87. L'Etat Lituanien et Mitteleuropa 1000 
38. Observations du Dėlėguė du Conseil National 
LrEuanien: Lu aaa ias a maja a a As skai lė 500 
29.. BibliograpRIe Lv seka ans a is las k 200 
40 R assa ua SiUuSi > e ariama e a aks 500 
41. Apercu historigue sur VEglise de St. Stanislas. 


Prapuolenis amo Ia kala Ja aka aeka es saaa 100 


16 


11 
16 
24 
28 
116 
20 
36 
72 
326 
16 


23 
700 
20 
32 
82 
16 
32 

42. Mėmoires concernants la situation de V'Eglise 


catholigue en. Litūalie as Kai ie 500 14 
48. Apercu de la Mythologie lituanienne ........ 500 12 
44. Pro Lituania 1918 (likusieji egz., įrišti) .... 200 390 


45. Carte „Grande-Russie“, Lituanie etc. en 1735 
d'aprės N. Wischer „Atlas Novus“ (Bibliotėgue 
de I Abbaye d/Einsiedelii) a ja a 1000 
46. Carte „Pologne et Lituanie“ en 1716 d'aprės 
J. Babt. Homann „Atlas Novus“ (Bibliothėgue 


d.-Binsiedeli)ji m A 1000 
47. Recueil de documents, concernant la Journėe 
IHgEniGski> Aaa AEA 500 36!) 


Šitoks didelis biuro leidinių skaičius turėjo jau gerai pa- 
informuoti pasaulį apie Lietuvą ir jos reikalus, apie lietuvių 
tautos siekinius. Nuolat leidžiami komunikatai Šveicarijos ir 
kitų kraštų spaudoje turėjo, tarsi tas nuolat krentantis lašas, 
prakalti, sunaikinti kliūtis, kurios stovėjo ant kelio, vedančio 
Lietuvą prie laisvės. Bet neužtenka pasaulį supažindinti su tau- 
tos reikalais, — reikia dar juos iškovoti ir nuolat stovėti jų 
sargyboje. Dėl to ir atrodė, jog negalima L. inf. biurą likvi- 
duoti. Tačiau, likimas kitaip lėmė. 

4. Lietuvių tautos taryba savo pradžia siekia 1916 m.?). 
Tada I ir II Liet. konferencijose Lozanoj buvo numatytas dide- 
lis narių skaičius, atstovaująs įvairių kraštų ir įvairių srovių 
lietuvius. Iš tikrųjų tinkamas skaičius atstovų nebuvo atsiųstas 
ir tiems patiems lietuviams, veikiantiems Lozanoj, teko ir Tary- 
bos uždavinius atlikinėti. Jie veikė Aukšč. tarybos delegacijos 
vardu. 

1917 m. liet. konferencija (II Berno) suteikė plačius įgalio- 
jimus Tarybai veikti Lietuvos nepriklausomybės kryptimi. Pir- 
min. buvo išrinktas kan. K. Olšauskis, v. pirm. — dr. V. Bar- 
tuška, sekret. — J. Gabrys, ižd. — A. Steponaitis. 

Sau pavestą darbą Taryba stengėsi atlikti. Jos nariai asme- 
niškai lankėsi įvairių valstybių atstovybėse, informuodami at- 
stovus apie Lietuvą ir jos reikalus, gindami jos teises ir prašy- 
dami pagalbos atgauti nepriklausomybę. "Tais pačiais tikslais 
buvo rašomi memorijalai ir siuntinėjami į įvairius kraštus. 

1) Žiūr. Bartuška, psl. 316 s. 

2) Apie-Liet. t, tarybą yra sunku plačiau parašyti, nes jos protokolai 
liko pas J. Gabri. 

T. tarybai teko ginti Lietuvą nuo vokiečių prispaudimo, 
teko rūpintis būsimo Lietuvos valdovo klausimu. Tiesa, pasku- 
tinį žodį čia turėjo pasakyti Lietuvos valst. taryba, bet paruo- 
šiamuosius darbus atliko Šveic. taut. taryba, kuri turėjo dau- 
giau laisvės veikti ir kuri galėjo lengviau susisiekti su plačiu 
pasauliu. Jos žygiai valdovo klausimu turėjo derintis su Valst. 
tarybos veikla, ir tas darnumas buvo išlaikytas. 

Jeigu po 1918 m. konferencijos (Lozanoj) Šveicarijos liet. 
taryba ėmėsi griežtų žygių (spaudoj) prieš vokiečius, kurie 
trejus metus viliojo lietuvius pažadais, o nieko realesnio nesu- 
teikė, ir prabilo Aukščiausios tarybos vardu, pasisakydama, jog 
Lietuva iš entantės valstybių laukia sau laisvės, — tai tą pa- 
darė, atsižvelgdama į senesnius įgaliojimus ir svarbų tėvynei 
momentą. 

Liet. t. tarybos veikla baigėsi 1919 m. rudenį, bet apyskai- 
ta siekia vėliau, nes iš jos sumų buvo imamos lėšos likvidacinei 
veiklai. Apyskaita, pasiųsta 1921 m. liepos 81 d. laikr. „Dar- 
bininkui“ (J. A. V.) ir „Lietuvai“ (Kaune), taip atrodo: 


Ineigos: 
1) Lietuvos valstybės taryba ............. 256.082,01 Fr. 
2) Amerikos Liet. tautos taryba .......... 80,627,— ; 
D)NOs MIA, e aa ausa a a 1.675,60 „ 
4) parduoti daiktai (inventorius) ........ 2.849,65 , 
5). akos. ir: įvaižios: neilgos. Gambas usuaas 6.206,84 


Iš viso: 297.440,60 Fr. 


Is I taidio ss 


B.) administracijai aa k aaa as 8.475,05 Fr. 
2) avansai L. informacijų biurui (Šveicar.) 66.990,10 ,„ 
8) avansai veiklai Berlyne... .o 98.270,20 „ 
4) avansai veiklai Paryžiūje „4.4. 7.628,30 „ 
5) avansai veiklai Romoje. 424 ara es ii —15 
6) algos ir tarnautojų atlyginimas ........ 52,452,05 „„ 
7) paštas, telegrafas, telefonas ............ Pa a 
8) kelionės, reprezentacija „L... 20.496,65 
O) Spauda“ ten ma E 31.641,26 „ 
os MTL 505,— „*: 


11) laikraščiai, iškarpos, knygos L. 1.521,25 Er. 
12) aInios*1SIAa1dOS4 akos a a 2.568,47T „ 


Iš viso 297.440,60 Fv. 


2. Pinigai atsiųsti organizacijoms iš Š. Amerikos 

Gal bus pravartu čia paduoti santrauką visų Š. Amerikos 
lietuvių atsiųstų pinigų. 

Amerikos lietuviai atsiuntė iabdaringai ir politinei veiklai 
300.692,05 frankų. Čia neijeina sumos, siųstos studentų šelpi- 
mui. Štai smulkesnis nurodymas!) : 

Komitetas Lituanija gavo: 


1) 1916 m. bal. 1 d. nuo kun. Jakaičio belaisvių 


AN AK R a 166,10 Fr. 
2) 1916 m. geg. 27 d. nuo Amer. liet. fondo 

AU ee i do koi o S BTU 
3) 1917 m. sausio 183 d. nuo Amer. liet. fondo 

(900 dal A a lu aa 10.416,— ;, 
4) 1917 m. vasario 21 d. nuo Am. liet. central. 

Komas (GLO:000KdOLL) K na SU ad ave as anas 50.000,— ,„ 
5) 1917 m. vasario 24 d. nuo to pat komiteto 

(255000 7001) ar AA S kana aa 124.527,T5 „ 


6) 1918 m. birž. 30 d. nuo Am. liet. t. fondo 25.918— , 


Iš viso 216,197,85 Fr. 


Čia nėra pažymėtos smulkesnės sumos, siųstos giminėms 
Lietuvon arba nelaisvėn. 


Liet. informacijų biuras (Lozanoj) gavo: 


1) 1916 m. liepos 6 d. nuo dr. V. Bartuškos .. 820,— Fr. 
2) 1916 m. liep. 14 d. nuo dr. V. Bartuškos .. 25,20, 
3) 1917 m. vasario 13 d. nuo Am. liet. t. taryb. 25.778— „ 
4) 1917 m. geg. 6 d. nuo Am. liet. taut. tarybos 2.500— „ 


1) Šios žinios yra paimtos iš nuorašų knygos — dokum. Nr. 65, 
psl. 139. Ši apysk. padar. 1920 m. birž. 17 d. ir pasiųsta Taut. fondui 
Amerikoje. 


242 


5) 1917 m. rugp. 2 d. nuo Am. liet. t. tarybos 
gauti 46.036 fr., iš kurių 16.000 teko L. in- 
formac. biurui, o kiti 30.036 fr. teko Liet. 


tait tondui + Lozanoje ania 46,036,— Fr. 
6) 1918 m. geg. 11 d. nuo Am. liet. taut. tary- 


bosu L5001d01) AL AEL 8.640,— „ 
Iš viso  84.494,20 Fr. 


Daugiau pinigų čia minimos draugijos nėra gavusios. Jei 
Vykdomasis komitetas gavo, tai iš rinkliavos katalikų bažnyčio- 
se. Amerikos liet. fondas, gavęs šį pranešimą, paklausė paaiški- 
nimo dėl dviejų sumų, kurios šiame pranešime nefigūruoja. A. 
Steponaitis 1920 m. lapkr. 11 d. davė paaiškinimą, kurį čia su- 
trumpintai paduodame: 

„Tamstų laišką, rašytą 1920 m. liepos 19 d. (pasirašęs 
p. Krušas) gavau .... ir pranešu, kas seka: 


1) Mano laiškas 1820 m. birž. 29 d., ir tenai pridėtas atski- 
vas lapas, tai nebuvo Lituanijos apyskaita, bet nurodymas su- 
mų, kurias gavo iš Amerikos trys Lozanos organizacijos, bū- 
tent: Lituanija, Liet. infor. biuras ir Liet. tautos taryba. 


2) Tamstų minimos sumos negalėjo tekti Lituanijai (kaip 
Tamstos manot), bet tai įstaigai, kuriai buvo siųsti, t. y. Vyk- 
domajam liet. komitetui. 


3) Vykd. liet. komitetas gavo 1917-VIII-11 iš Gaspari (Ro- 
moj) 30.000 lirų ir laišką, kuriame pažymi, jog tie pinigai yra 
nuo Amer. lietuvių fondo rp. kun. Žindžiaus, G. Šeštoko ir A. 
P. Koceis. Tie pinigai iškeisti 1917-VIII-16 ir gauta 18.450 fr. 
Spėju, jog ši suma tai ir yra Jūsų pasiųsti 1917 m. rugp. 1 d. 
5.655,91 dol. ; 

4) Antrosios sumos (10.475,85 dol.) nesu radęs Vykd. ko- 
miteto knygose. Gali būti, kad kard. Gaspari yra pasiuntęs tą 
sumą tiesiog Lietuvon vysk. Karevičiui. Būtų gera, jei Tamstos 
užklaustumėte kard. Gasparį, arba Vašingtono Apašt. delegatą 
dėl šios sumos... 

Vysk. Karevičius savo laiške 1918 m. sausio 12 d. rašo, jog 
nuo kard. Gasparį per Miuncheno Apašt. delegatą yra gavęs 
158.426 Mk. 35 fen. Savo laiške, tarp kita, rašo: „Šios aukos 

yra iš įvairių Italijos, Portugalijos, Prancūzijos, Žiemių-Vid. ir 
Pietų Amerikos vyskupijų;  5.655,91 dol. yra J. J. Jakaičio, 
Amer. lietuvių sąjungos (tur būt, fondo) pirmininko, 41 Pro- 
vidence str. Vorcester, Mass. su aiškiu pažymėjimu Žemaičių ir 
Seinų vyskupijoms““...!). 

Nemaža painiavos siunčiamoms sumoms sudarė ta aplin- 
kybė, kad Šveicarijoj buvo 2 Lituanijos: Akademinė draugija 
Lituanija, Friburge, ir Belaisvių šelpimo komitetas Lituanija, 
Lozanoje. Akademinė draugija gaudavo taip pat dideles sumas 
iš Amerikos studentų šelpimui. Siunčiami pinigai galėjo už- 
klysti Lozanon ar Friburgan. Bet, kiek atsimenu, kokių nors 
nesusipratimų tarp tų dviejų organizacijų šiuo atžvilgiu ne- 
buvo. 


3. Liet. raudonojo kryžiaus santykiai su Tarptautiniu raud. 
T kryžium. 


Raudonojo kryžiaus draugija Lietuvoje įsteigta 1919 m. 
sausio mėn., o valdžios patvirtinta vasario 10 d. Nariais steigė- 
jais buvo: Dr. J. Alekna, Dr. Rok. Šliupas, prov. J. Makauskas 
ir dr. V. Ingelevičius. Minimoji įstaiga daug pasidarbavo, kada 
ėjo kovos su bolševikais, lenkais ir bermontininkais. Sunki pra- 
džioj buvo veikla, kadangi maža buvo vaistų ir reikiamų įran- 
kių. 1919 m. Liet. raud. kryžius gavo medikamentų iš J. A. pb 
tai buvo gera pradžia, bet to neužteko ilgesniam laikui. 

1) Ištisas Steponaičio laiškas yra nuorašų knygoj, dokum. Nr. 65, 
psl. 149—150. 

Prof. K. Pakštas savo straipsnyje „Lietuvių amerikiešių kovos dėl 
Lietuvos nepriklausomybės“, atspausdintame 1938 m. „Židinyje“, Nr. 5—6, 
psl. 635—644, paduoda įdomių žinių apie Amer. lietuvių vaiklą. Ten pa- 
duodama taip pat Tautos fondo išlaidų statistika iki 1922 m.: 


Kovai dėl nepriklausomybės (diplomatinei akcijai) .... 306.886,47 dol. 
Nukentėjusiems nuo karo šelpti „LL aka kaka kiai 115.766,87 „ 
Kultūros reikalams (mokykloms, stipendijoms) ........ 56.288,29 , 
Organizacijos; TeikalSMS- sn aa asas e aa saaa ses ale a 36.677,73 „ 
Visiems minėtiems reikalams kartu ..  515.618,86 dol. 


(Sudėję visas sumas gauname 515.613,86 dol., o ne 514.613,86 dol., kaip 
minėtame str. pažymėta): 2 
Iki to pat laiko (1922) Tautos fondas (katal.) surinko 590.136,91 dol. 

Kan. 
A. Steponaitis 


L. raud. kryžius kol kas veikia neoficialiai, nes Liet. vals- 
tybė dar nėra pripažinta kitų valstybių ir Liet. valdžia dar nėra 
pasirašiusi senesniųjų sutarčių (1863 m. ir 1864 m. Genevoj, 
1899 m. Hagoj, 1904 m. Hagoj ir t. t.). 


Per D. karą komit. Lituanija suėjo į kontaktą su Tarptau- 
tinio raud. kryžiaus centru Genevoj, ir iš to daug buvo naudos 
Lietuvai: R. kryžius tarpininkavo laiškų persiuntime Lietuvon, 
gautas leidimas siuntinėti laiškus ir belaisv. pašalpas nemoka- 
mai, R. kryžius padėdavo gauti leidimą siuntinėti belaisviams 
maisto, kuris vis labiau buvo varžomas. 

Kada baigėsi labdarybės iv politikos veikla  Šveicarijoj, 
Steponaitis įsikinkė į Raud. kryž. veiklą: jis sekė Tarptautinio 
raud. kryžiaus veiklą ir pranešinėjo Liet. raud. kryžiui, jis 
tarpininkavo tarp šiųdviejų įstaigų. 1920 m. sausio 22 d. rašo 
Liet. raud. kryžiui apie „Save the Children Fund“ (Vaikų gel- 
bėjimo fondas) ir „Ligue des societės de la Croix Rouge“!) 
(Raud. kryž. draugijų sąjunga). Ypač ši pastaroji turėjo kapi- 
talų ir galėjo sušelpti Lietuvą; reikėjo tik suteikti jai žinių apie 
Lietuvos būklę. Steponaitis aplankė Mgr. Maglione, Šv. Tėvo 
nuncijų Berne*), kuris buvo „Comitė de secours aux enfants“ 
1 „Komitee fiiv hungernde Vėlker“ vadovybėje; šių komitetų 
žinioje buvo milijonai frankų. Steponaitis taip pat pranešė, kad 
siuntinės Liet. 7. kryžiui „Revue international de la Croix - 
Rouge“ ir patarė leisti savo biuletenį — mėnesinį Lietuvoj. 
Toliau, prašė pranešti, ar Lietuva sutinka dalyvauti R. kv. kon- 
ferencijoj Genevoj 1920 m. rugs. 1—10 d. 


1919 m. sausio 23 d. Steponaitis rašo kun. Česaičiui Mari- 
jampolėn, prašydamas žinių apie vaikų mirtingumą Lietuvoj, 
apie ligas bendrai, apie maisto trūkumus etc. 

1920 m. vasario 19 d. Steponaitis rašo p. Tumasoniui, ,„Rau- 
donojo kryž. Centro“ sekretoriui Brooklyne, prašydamas su- 
teikti žinių apie R. kryž. veiklą Amerikoj ir atsiųsti, jei galima, 
atstovą į minimą Raud. kryž. konferenciją rugs. 1—10 d. 


1919 m. vasario 21 d. Steponaitis kreipiasi į atstovą Ber- 
iynė Purickį, prašydamas išrūpinti praleidimą per Vokietiją 
vieno vagono su dezinfekcijos dalykais, drabužiais etc., kuriuos 


duoda „Badaujančioms tautoms šelpti komitetas“ (Berne). 


Numatytoji Raud. kryyžiaus X konferencija 1920 m. rugs. 
1—10 d. nukeliama į 1921 m. pavasarį. 


1919 m. pabaigoj susitarė katalikų, evangelikų ir stačiati- 
kių bažnyčių vadovybės ir apie Kalėdas padarė visame pasau- 
lyje rinkliavas vargstančių vaikų naudai. Šv. Tėvas surinko 
15.000.000.-lirų, 0  Conterbury (Anglijoj) vyskupas surinko 
40.000 svarų sterlingų. Vaikų šelpimas koncentravosi prie 
„L'Union internationale de secours aux enfants“ Genevoj. Ši 

1) Ši sąjunga įsikūrė karui besibaigiant ir rūpinosi, kaip likviduoti 
karo likučius, kaip kovoti su epidemijomis, su skurdu ir t. t. 
2) Maglione dabar yra kardinolu ir Vatikano valstybės sekretorium. 

organizacija buvo nusiuntusi 150.000 lirų, gautų iš Šv. Tėvo, 
Mgr. Ratti'), Vatikano atstovui Lenkijoj, idant jis persiųstų 
juos Lietuvos vyskupams. Negalėdamas susisiekti su Lietuvos 
vyskupais, Mgr. Ratti grąžino tuos pinigus Genevon. Tada 
"pridėta prie šių pinigų dar 32.932,50 lirų, iškeista į markes ir 
visa suma 426.707 vok. markės 1920 m. lapkr. 26 d. pasiųsta 
vyskupui Karevičiui Kaunan. Apie pinigų gavimą vysk. Kare- 
vičius pranešė savo laiškų gruodžio 15 d. 

Vėliau Šv. Tėvas atsiuntė dar 200.000 lirų Genevon dėl per- 
siuntimo Lietuvon. Taigi Šv. Tėvas iš viso atsiuntė 382.932 li- 
ras ir 50 ct, kas sudaro apie 1.000.000 vok. markių. 

1920 m. vasario 25, 26 ir 27 d. Genevoj įvyko „Vaikų šel- 
pimo kongresas“. Jame dalyvavo 150 atstovų iš viso pasaulio. 
Iš Pabaltijo valstybių atstovas buvo tik iš Lietuvos, būtent, 
A. Steponaitis. Jis įteikė platų pranešimą apie Lietuvos vargus 
(pranc. kalba), pridėdamas atitinkamą žemėlapį, kuriame buvo 
pažymėti plotai, užimti kiekvieno iš 5 okupantų*). Kongrese 
vyko plenumo posėdžiai ir komisijų darbai. Kongreso pabaigoj 
buvo konstatuota, koks kurios šalies vargas ir kiek pašalpos rei- 
kalinga. Dėl pavyzdžio duodu kai kurių šalių statistikas: Vokie- 
tijoj esama 2'/, milijono vaikų, reikalaujančių pašalpos, bet 
juos šelpia 5 šalių Raud. kryžiai ir dar įvairių šalių komitetai; 
Lenkijoj esama 3 milijonai vargstančių vaikų; Raud. kryžius 
jų šelpimui (ir gydymui) išleidžia kas mėnuo po 5 mil. markių, 
bet reiktų tas išlaidas pakelti iki 14 mil. markių; iš Amerikos 
Lenkija gavusi pašalpos 22.500.000 svarų sterlingų; Lietuvoje 
esama 350.000 vaikų, reikalingų pašalpos ar gydymo, ir tik 
12.000 šelpiami Amerikos raud. kryžiaus; trūksta ligoninių, 
medikamentų etc. Šiame kongrese paaiškėjo, kad Lietuva per 
mažai skundžiasi savo vargais kitoms valstybėms. 

Lietuvos raud. kryžiaus atstovui paaiškinus kongrese apie 
būklę, norvegai parėiškė, kad jie siųsią sanitarinę misiją į Pa- 
baltijį su 250.000 norv. kronų ir veiklai bazę apsirinksią Kaune, 
o olandai pasakė: „Jei mes siunčiame pagalbą į Austriją, tai 
dėl ko mes negalėtume siųsti į Lietuvą ?“**). 


1) Ach. Ratti vėliau buvo popiežium Pijum XI. Jis mirė 1989 m. 

2) Šis pranešimas buvo atspausdintas ir išdalintas kongr. dalyyviams. 

“) Platus šio kongreso aprašymas kovo 14 d. buvo išsiuntinėtas Ame- 
vikos, Škotijos ir Lietuvos laikraščiams. 


247 


1920 m. kovo 2 d. Steponaitis pasiuntė raštą apie Lietuvos 
vaikų skurdą popiežiui Benediktui XV per Mgr. Maglione, pra- 
šydamas pagalbos, o kovo 17 d. tokią pat žinią pasiuntė Leonui 
Buržua (Bourgeois), Tautų sąjungos tarybos pirmininkui, Pa- 
ryžiuj. 

Artinasi 1921 m. kovo 30 d., kada turi prasidėti atkeltoji 
Raudonojo kryžiaus X konferencija. Lietuvai čia buvo svarbu 
dalyvauti. Bet tam reikalingos kai kurios sąlygos, būtent: 
1) kad Šveicarija pripažintų Lietuvą „de jure“, 2) kad Lietuvos 
įgaliotiniai pasirašytų po seniau įvykusiomis Raud. kryžiaus 
sutartimis, 3) kad Lietuvos r. kryžius įteiktų savo statutą pran- 
cūzų kalboje. Išpildžius šias sąlygas, Lietuva galės dalyvauti 
kaip pilnateisė valstybė, o kitaip, — tik su patariamu balsu. 


Sekmingesniam dalyvavimui reikalinga buvo atsiųsti raštu 
pranešimą apie L. r. kryžiaus veiklą, apie krašto sunaikinimą 
per karą, apie esamą vargą (ligas, invalidus etc.). 


Dėl visų šių reikalavimų Steponaitis painformavo L. raud. 
kryžiaus pirmin. dr. Roką Šliupą ir vysk. Karevičių. 


Liet. valdžia nepadavė prašymo Šveicarijos valdžiai, kad 
pripažintų „de jure“, taigi L. r. kryžiaus atstovas dr. R. Šliu- 
pas dalyvavo tik su patariamuoju balsu. Estai ir latviai buvo 
anksčiau pripažinti Šveicarijos ir šioj konfer. dalyvavo su pil- 
nais balsais'). 


Lietuvos atstovo pranešime figūruoja, kad Raud. kryžius 
aptarnavo sužeistuosius per karą su bolševikais, kad jau įsteigė 
savo ligoninę ir taip pat akių, ausų klinikas. Karštai dėkoja 
tarptautiniam Raud. kryžiui už pagalbą, suteiktą per karą lie- 
tuviams belaisviams centralinėse valstybėse ir lietuviams, pa- 
sitraukusiems į Rusiją. Toliau, piešia tuolaikinę Lietuvos būklę 
(epidemijas, vaikų mirtingumą, medikamentų trūkumą ir t. t.) 
iv prašo Raud. kryžių ateiti į pagalbą. 

Apie Lietuvos sunaikinimą Tarpt. raud. kryžiui ir „„Tarp- 
tautinei vaikų gelbėjimo sąjungai“ buvo pranešta, kad Lietuvoj 
buvę sunaikinta 55.082 trobesiai; apie per karą nukentėjusias 
ir dabar reikalaujančias pagalbos šeimas gauta žinių, jog vien 


1) Nuostabu, kad Lietuva, kuri lig šiol (iki 1919 m.) lošė pirmą rolę 
Pabaltijo valstybių tarpe, dabar buvo atsilikus. Steponaitis. 

14-je apskričių esą 3.239 šeimos, kurioms pagalba labai rei- 
kalinga'). 


4. Organizacijų turto perdavimo aktas 


Kada minėtųjų organizacijų veikla ėjo prie užbaigos, tai 
jos savo posėdžiuose nutarė likusį turtą ir dokumentus perduoti 
Mokslo draugijai ir Liet. Raud. kryžiui, sulig to, kas kam labiau 
tinka. Be to, nutarta svarbiausius dokumentus palaikyti savo 
žinioje trejus metus, kad būtų galima duoti paaiškinimus, jei 
kiltų kokių neaiškumų ar nesusipratimų. 

Karo apystovos neleido greitu laiku perduoti daiktus minė- 
toms organizacijoms, todėl teko perduoti Lietuvos valdžiai per 
atstovybę Šveicarijoj. Perleidimo aktas įvyko 1921 m. liepos 
29 d. Po aktu pasirašė p. Vac. Sidzikauskas, Lietuvos atstovas 
Berne ir K. A. Steponaitis, organizacijų atstovas. Aktas pasi- 
rašytas Berne. 


Štai perdavimo protokolas: 

Vaclovas Sidzikauskas, Lietuvos atstovas Šveicarijoj, rem- 
damasis p. Užsienių reik. ministro įgaliojimu, 1920 m. rugpiū- 
čio mėn. 27 d., Nr. 3187, priėmė, 

Kun. Antanas Steponaitis, likvidacinės komisijos narys, 
kurio globai buvo pavesti veikusiųjų karo metu ir dalinai jam 
pasibaigus, lietuvių organizacijų Šveicarijoj turtas ir reikalai, 
perdavė šiuos dalykus: 

1. Lietuvių tautos tarybos Šveicarijoj, Lietuvos informa- 
cijų biuro Lozanoj, Vykdomojo lietuvių komiteto, Lietuvos cen- 
tralinio komiteto Lituanijos sąskaitybos knygas ir pateisinamus 
dokumentus, smulkiau surašytus pridėtuose prie šio protokolo 
iapuose, Nr. Nr. 1 ir 2. 


2. Visas, kambaryje Anc. Douane 2, sukrautąsias knygas 
— Inform. biuro leidinius ir kita. Knygų sąrašas čion pride- 
damas. 


Pastaba: Priimant nebuvo galimybių patikrinti kny- 
gų skaičius. 


1) Žinios iš privatinių laiškų nuorašų, tilpusių knygoj, psl. 163—166. 

3. Du ąžuolinius stalus (kantorkas), penkias dideles len- 
tynas knygoms, vieną klaserą — spintą, vieną taburetę, vieną 
paprastą baltą stalą. 

4. Du kuferius, 14 dėžių — viena jų su klišėmis, kitos — 
su laiškais, laikraščių komplektais. 

5. Organizacijų, Konferencijų (Berno, Lozanos) ir De- 
legacijos protokolus ir kitus dokumentus, smulkiai surašytus 
pridedame prie šio protokolo lape Nr. 3. 

6. Spausdinimui ir viršeliams popieriaus. 

Kun. A. Steponaitis, perduodamas aukščiau surašytus da- 
lykus, padarė šias pastabas: 

a) nors išvardintųjų organizacijų likvidacinių posėdžių bu- 
vo nutarta palikti svarbesniuosius dokumentus ir sąskaitybą 
trims metams tų organizacijų pirmininkų žinioje, tačiau, kitaip 
susidėjus apystovoms, ir esant aiškiam tuo reikalu Lietuvos vy- 
viausybės nusistatymui, jis sutikęs perduoti visa tai vyriausybės 
atstovui; 

b) tų pačių organizacijų likvidacinių posėdžių buvę nu- 
tarta atiduoti likusius turtus Lietuvių mokslo draugijai ir Lie- 
tuvos raudonajam kryžiui, žiūrint, kuriam kas tinka; taigi į šį 
nutarimą jis ir norįs kreipti Užs. reik. ministerijos dėmesį, ir 

c) kun. dr. Bartuškai likęs nesumokėtas vienas tūkstantis 
šveic. frankų algos'). 

Norėdami tai konstatuoti, viršminėtieji asmens šį proto- 
kolą surašė ir abu pasirašė. 

Šio protokolo yra du originalai; jų vienas siunčiamas Užs. 
reik. ministerijai, kitas atiduotas kun. A. Steponaičiui. 

Surašytas Berne, 1921 m. liepos mėn. 29 d. 

(p.) V. Sidzikauskas, Lietuvos atstovas Šveicarijoj. 
(p.) A. Steponaitis, Likvidacinės komisijos narys. 


1) Protokole minimas tūkstantis šv. frankų dar ir dabar (1939 m.) 
nėra sumokėtas dr. Bartuškai. Anuomet Šveicarijoj veikusieji asmenys 
ėmė tam tikrą atlyginimą, kurio vos užtekdavo pragyvenimui (tais lai- 
kais Šveicarijoj pragyvenimas buvo brangus) ir jokio uždarbio neturėjo. 
Pragyvenimui skirtų pinigų nedamokėjimas ne ką kitą reiškia, kaip pate- 
kimą į skolas. Norėti, kad kas veiktų visuomenės labui ir dar į skolas 
patektų, tai būtų lyg ir per daug. Ė 

Tų laikų darbas buvo iš viso sunkus, o likvidacinis dar nemalonesnis. 
O dr. Bartuškai nedamokėta kaip tik už likvidacijos laikotarpį, kadangi 
pritrūko pinigų. 

Pirmas priedas prie protokolo (Nr. 1.) : 

Centralinio komiteto Lituanijos dokumentų sąrašas: 

1 didžioji knyga, 

1 žurnalas, 

4 registratoriai (classeurs) su kvitais Nr. Nr. 1—1257, 

1 papkė (dossier) su bankų pranešimais ir 5 apyskaitos, 
suruoštos p. St. Šalkauskio, 

3 sąsiuviniai, kuriuose pažymėti siunčiami laiškai ir 
daiktai. 

Liet. tautos tarybos dokumentų sąrašas: 

1 žurnalas, 

1 didžioji knyga, 

3 registratoviai (classeurs) su kvitais, būtent: reg. 1 = 
Nr. 1—334b; reg. la = Nr. 1—196; reg. 2 = Nr. 385—4834, 
plus 1—125, 

2 banko sąsiuviniai; 3 sąsiuviniai „de petite caisse“ ; 

6 čekių sąsiuviniai. 

(p.) A. Steponaitis. 


V. Sidzikauskas čia padarė tokią pastabą: Priėmiau, pa- 
teisinamų dokumentų nei iš esmės, nei jų skaičių ir Nr. Nr. ne- 
patikrinęs. (p.) V. Sidzikauskas, Liet. atst. Šveicarijoj. 

Friburgas, 1921 m. liepos 29 d. 


Antras priedas prie protokola (Nr. 2): 

Vykdomojo liet. komiteto dokumentų sąrašas: 

1 didžioji knyga, 

1 kasos knyga, 

1 registratorius (classeur) su 3 sąsiuviniais kvitų, Nr. Nr. 
1—482, 

7 vegistratoriai Bangue Fėdėrale laiškų, 

1 papkė (dossier) Lėmano spaustuvės, 

š Mk ad „ vyskupų laiškų 

i LSS ž bankų pranešimų. 

Liet. informacijų biuro dokumentų sąrašas: 

1 žurnalas, 

1 didžioji knyga, 

1 kasos knyga, 

1 kasos pranešimų sąsiuvinys, 


(4 
Zr 
m 


30 papkių (dossier) kvitų, Nr. Nr. 1—580, 


1 - 2 Lėmano spaustuvės, 

1 " br Spaustuvių sąj-gos (Impr. Rėunies), 
ji Ė ko "Franjero ir Brolių, 

1 a - Kiumerlio ir Frejo, 

il 55 įvairių raštų, 

1 vokas su Gabrio kvitais, Nr. 1—185, 

1 „su bankų kvitais, Nr. 195—383, 


1 mažas kasos sąsiuvinys, 
1 vokas su mažosios kasos kvitais, 
1 knygelė su pažymėjimu paštų siunčiamų raštų. 


Prie šio sąrašo Sidzikauskas padarė tokią pastabą: 


Iš išvardytųjų čion: „Kasos pranešimų sąsiuvinio“, ir „„Lė- 
mano spaustuvės papkės“ trūksta. Jų vietoje rasta ,, Vykdomojo 
liet. komiteto“ bankų pranešimų papkė (dossier). Priėmiau, 
pateisinamų dokumentų (kvitų) nei iš esmės, nei jų skaičių 
ir Nr. Nr. nepatikrinęs. (p.) Sidzikauskas. 1921-VII-29.7) 

Trečias priedas prie protokolo (Nr. 3): 

Svarbesnių dalykų, perduotų Lietuvos atstovybei, sąrašas : 


1) keturių organizacijų apyskaitos (žiūrėk smulkiau 
atskiruose lapuose) ; 


2) protokolai: a) Liet. informac. biuro, b) Vykdom. liet. 
komiteto ir <) Centr. kom. Lituanijos. 


Be to: a) Lietuvių Berno konferencijos 1917 m. spalių 
2—10 d., b) Liet. Lozanos konferenc. 1918 m. rugs. 5—16 d. ir 
vokas su telegramomis, c) Liet. delegacijos protokalai ir dr. 
Purickio juodraštis*) ; 


3) dokumentų rinkiniai (sąrašai): a) L. taut. tarybos, 
b) L. inform. biuro ir <) Vykd. liet. komiteto; 


1) Šio priedo sąrašai buvo padaryti minimų įstaigų tarnautojų; ka- 
dangi jie gyveno Lozanoj, tai nebuvo galimybės šį trūkumą išaiškinti. 
Steponaitis. 


2) Hagos ix I Berno (1916 m.), I ix II Lozanos (1916 m.) konferencijų 
protokolai į mano rankas nepateko. Šiame rašiny naudojausi žiniomis iš 
savo dienoraščio ir M. Yčo atsiminimų. Steponaitis. 

4) 1 registratorius (classeur) Nr. IV Liet. inform. biuro 
laiškai 1919 m., 
1 registratorius (classeur) Nr. V Liet. inform. biuro 
laiškų 1919 m. nuorašai, 
1 registratorius (classeur) Nr. 4 Vykdom. liet. komit. 
laiškai 1919 m., 
1 registratorius (classeur) Nr. 1 Vykdom. liet. komit. 
laiškai 1917— 1918 m., 
1 registratorius (classeur) Liet. raudon. kryžiaus laiš- 
kai 1919— 1921 m.; 
5) 1 papkė (dossier) Liet. inform. biuro laiškai 1919— 
1921 m., 
1 papkė (dossier) Lituanijos laiškai, liečią baigiamąjį 
pinigų išsiuntinėjimą, 
1 papkė (dossier) Lituanijos susirašinėjimas su val- 
džiomis, 
1 papkė (dossier) Lituanijos susirašinėjimas su Šveic. 
valdžia; 
6) knyga, kurioj yra Lituanijos ir Raud. kryžiaus raštų 
nuospaudai — nuorašai, knyga, kurioj yra Liet. inf. biu- 
r0 raštų nuospaudai — nuorašai; 
"Liet. inform. biuro statutas, jo aiškinimas ir dar kaž- 
koks juodraštis. 


7 


— 


8) Visų organizacijų antspaudai. 

1921 m. liepos 29 d. (p.) A. Steponaitis ir V. Sidzi- 
kauskas. 

Šiuose trijuose prieduose minimi objektai yra svarbūs, bet 
jų apimtis nėra didelė. 

Visą masę sudaro daiktai, pažymėti sutarties 2 ir 4 punk- 
tais. Punkte 2 minimos knygos yra L. informac. biuro supirk- 
tos, įvairiomis kalbomis parašytos, 142 knygos, liečiančios tų 
laikų (D. karo) problemas (žiūr. atskirą sąrašą). 

Dėl Biuro išleistų knygų tenka pažymėti, kad jos buvo siun- 
tinėjamos įvairių šalių atstovybėms, mokslo įstaigoms, knygy- 
nams, informacijų biurams ir t. t. Vien 1919 metais (nuo va- 
sario pradž. iki rugsėjo pabaigos) išsiųsta 2641 egz. knygų ar 

žemėlapių (žiūr. mašinuotą 26 psl. sąrašą). Iš Biuro atspaus- 
dintų 44.150 egz. knygų ar žemėlapių Lietuvos pasiuntinybei 
atiteko dar 9.817 egz. vertės 25.347 Fr. 


Kalbant apie punktą 4, tenka pažymėti, kad šalia klišių, 
laikraščių iškarpų, laikraščių komplektų ir knygų turėjo būti 
arti 100 klaserų (luobų) ar papkių su įvairiais laiškais ar šiaip 
vaštais (žiūr. inventoriaus 7 puslapių sąrašą). 


Visi šie dalykai sudarė maždaug vagoną talpos. 


Visų šių dalykų yra padaryti sąrašai, kuriuos galima rasti 
kiekvienos organizacijos papkėj, pavadintoj „„documents“. (Li- 
tuanijos papke tik dabar įteikiu Užs. r. minist. Ste p.). 


5. Baigiamosios pastabos 


1. Baigiant šią knygą paaiškėjo, kad visų keturių Šveica- 
rijoj veikusių organizacijų raštai ir dokumentai nėra surinkti 
į vieną vietą ir nėra sutvarkyti. Jie yra Užsienių reik. ministe- 
rijos žinioje, daugumoj sudėti Valstybės centraliniame archyve. 
Reiktų juos sutraukti į vieną vietą, sutvarkyti ir padaryti priei- 
namus tyrinėtojams. Tiek daug yra medžiagos ir taip mažai 
dar ji panaudota. 


Patyriau, kad greitu laiku tas bus įvykdyta. 


2. Antras pažymėtinas dalykas, tai stipendininkų atsiskai- 
tymas. Gan didelis jaunuolių skaičius ėmė pašalpą — stipen- 
dijas mokslui iš minimų organizacijų (Lozanoj), o vėliau iš aka- 
dem. draugijos Lituanijos fondo (Friburge). Patys stipendinin- 
kai Friburgo Lituanijos susirinkime 1919 m. kovo 28 d. nutarė 
grąžinti fondui visas pašalpas — paskolas, ar tai seniau gautas 
iš įvairių draugijų, av tai dabar gaunamas. Minimo fondo 
(Šveicarijoj) įpėdinis yra „Ateitininkų susišelpimo fondas“, 
kurio vyriausia valdyba yra Kaune. 

Pasirodo, kad tik mažas skaičius tų stipendininkų yra atsi- 
lyginęs, nedidelis skaičius dabar atsiskaitinėja, o žymi dalis, vi- 
sai nebandė atsilyginti. Daugelis tų, kurie neatsilygino, užima 
aukštas vietas valdžioje, arba yra sukrovę geroką turtą. 

Dažnai spaudoje matome nusiskundimų, jog mokslus einan- 
čioji jaunuomenė vargsta dėl medžiaginių nepriteklių, jog daug 
kas visai nepajėgia eiti mokslus dėl minimų trūkumų. Tad ko- 
kiu būdu pateisinti sąžinę tų, kurie yra gavę žymias sumas 
mokslui eiti, o dabar nesiskubina atsiteisti ir neduoda galimy- 
bės kitiems eiti mokslus. Dr. Bartuška savo knygoje pažymėjo 
kai kuriuos stipendininkus. Bet tas sąrašas toli nepilnas. Aš 
manau, kad yra gyvo reikalo priminti tiems asmenims apie pa- 
veigą grąžinti gautąsias subsidijas, o jei tas nepaveiks, skelbti 
viešai jų pavardes, težino bent visuomenė, kokių žmonių esama. 


3. Mano manymu, būtų gera, kad dar gyvi esantieji Did. 
karo veikėjai nušviestų lietuvių veiklą visuose svarbesniuose 
punktuose, kaip antai: Amerkoj, Rusijoj, Skandinavijoj, Did. 
Britanijoj, neišskiriant ir pačios Lietuvos, jei to lig šiol nėra 
padarę. Tas suteiktų progą visuomenei susipažinti su tų laikų 
veikla, su surinktų aukų sunaudojimu ir t. tt Daug įvairios 
medžiagos (dokumentų) lieka vėlesniems tyrinėtojams, kurie 
tars savo žodį iš tolo žiūrėdami, bet tuolaikinių žmonių žodis yra 
labai svarbus. 


Pa basi 29) 


TURINYS 


Pratartis e aa S TMO AAS o 
Įžanga. 1. Karo pradžia. 2. Kelios mintys apie Šveicariją. 5 


ras įsiliepsnoja ir plinta. c) Nuotaikos Da- 
nijoj. d) Atgal į Šveicariją per Angliją 

2. a) Šveicarijos vidaus gyvenimas, b) jos gro- 
žis ir c) jos gamtos išdaigos 


PIRMOJI DALIS: 1915—1916 METAI. SVEICARIJOJ 
VEIKLA KRISTALIZUOJASI. 


I. Lietuviai įvairiuose kraštuose „ks kauke 28 
1. Lietuviai Šveicarijoj. 2. S. Amerikoj. 3. Did. Britani- 
joj. 4. Šelpimo pradžia sunki. 

IT. Liešų SelpimuiiešKONIMASŲ 5 Žo ta ais eis ans 30 


1. Lituanijos atsišaukimas. 2. Pirmieji belaisvių balsai. 
3. Informavimas apie belaisvius spaudoje. 

IL Belaisvių nė:kalų CVALKYMAA, Lu a a 38 
1. Santykiai su valdžiomis. 2. Kontaktas su belaisviais. 
3. Pirmųjų metų veiklos apyskaita (Lituanijos). 

IV. Svarbesnieji politiniai įvykiai 1916 m. <... L... 47 
1. Pirmoji Berno konferencija 1916 m. vasario 12—14 d. 
2. Hagos konferencija baland. 25—30 d. 53. Pirmoji Lozanos 
konferencija geg. 30 d., birž. 4 d. 4. Antroji Lozanos kon- 
ferencija liepos 2—4 d. 5. Amerikos delegatai — dr. Bar- 
tuška ir dr. Bielskis Šveicarijoj. 

V. Pirmoji Steponaičio kelionė Lietuvon (1916 m. lie- 
DOS MENA) ka aaa i a a a te ak apakes ad T 58 
1. Stendalio stovykloj. 2. Klaipėdos krašte. 3. Lietuvoj. 
4. Vėl Berlyne. '5. Stovyklų sutvarkymas. 6. Pasikalbėji- 
mas su viurtembergiečiu. 


ANTROJI DALIS. 1917 METAI. ŠVEICARIJOJ VEIKLA 
STIPRĖJA. 
I. Antroji Steponaičio kelionė Lietuvon (per Naujus 
1917—-MeTusa" a as, ad eks aaa aaa js Ie Kumo 67 


1. Kelionės priežastys. 2. Įspūdžiai Berlyne. 35. Kaune. 

LI, 


1II. 


V 


V. Trečioji Steponaičio kelionė Lietuvon (Vilniaus konf. 


VI. 


VII. 


4, Marijampolėje: okupacijos sunkumai ir r»uošimasis su- 
kilti. 5. Pasitarimai Kaune. 6. Pro Berlyną į Kopenhagą 
ir Stockholmą. 


i bikaiioiedė o ai M A 
1. Veiklos apystovos: veiklos praplėtimas, karo eiga, kitos 
lietuvių organizacijos. 2. Bandymas susitarti su vokiečiais 
dėl šelpimo: Lietuvoje būklė negerėja, bandymas įkurti ko- 
mitetą ir leisti laikraštį Berlyne, pasitarimai su Erzberge- 
riu Šveicarijoj. 3. Belaisvių šelpimas: stambios sumos pi- 
nigų Lituanijai iš Š$. Amerikos, kova už teises šelpti belais- 
vius, metinė (1917) Lituanijos apyyskaita. 

Vykdomasis lietuvių komitetas „L... 
1. Trumpa „Liet. dienos“ istorija. 2. Vykdomojo komiteto 
įsteigimas. 3. Darbas dieną ir naktį spausdinant raštus įvai- 
ziomis kalbomis. 4. Raštų išsiuntinėjimas į visą pasaulį. 
5. Kliūtys pinigų  persiuntimui ir kova dėl jų (kliūčių). 
Politinė Lietuvių Veikla (19147) ias sias sias 
1. Lietuvių informacijų biuras. 2. Aukščiausios liet. tarybos 
delegacija. 3. Rusijon pasitraukusių lietuvių siekiniai. 4. 
Sunkios derybos su vokiečiais (iš Šveicarijos). J. Vilniaus 
konferencija (rugs. 18—23 d.) ir Stockholmo konferencija 
(spalių 18—20 d.). 


LO Tam, AS AAA) S A es sian 
1. Pro Berlyną, Varšuvą, Baltstogę į Vilnių. 2. Vilniaus 
konferencija, 3. Vilniaus vyskupijos klausimas. 4. Kaune 
iv Suvalkijoj. 5. Lietuvių Brastos griuvėsiai; įspūdžiai 
Varšuvoj; pažadai Berlyne. 


Antroji Berno konferencija (1917 m. spalių 2— 
i al i os a T 
Lietuvos vidaus ir užsienio reikalų nustatymas. 

LOS BALSO e Ga aria as a r a aa 


1. Lietuvos valst. tarybos kovos su vokiečiais dėl nepriklau- 
somybės. 2. Liet. mažumų klausimas ir viešo Lietuvos nuo 
Rusijos atsipalaidavimo aktas. 


TREČIOJI DALIS. 1918—1919 M. LABDARYBĖ 


SILPNĖJA, POLITIKA STIPRĖJA. 


I, Lituanijosevelšia Na Miss a a e a 
1. Pašalpų siuntimo trukdymas. 2. Kan. Olšauskio veikla 
Berlyne. 3. Lituanijos 4 metų apyskaita ir jos veiklos cha- 
rakteristika. 4. Dėl ko buvo šelpiami tik vaikai, seneliai iv 
ligoniai? 

B Politijės Veikla e m air S aa 

1. Lietuvos tarybos veiklos stabdžiai. 2. Šveicarijos liet. ta- 


81 


97 


109 


161 


i 


IV. 


L, 


rybos diplomatiniai žygiai. 3. Nepriklausomybės paskelbi- 


'mas vasario. 16 d. ir vokiečių reagavimas. 4. Šveicarijos 


ir Amerikos lietuvių atėjimas pagalbon. 5. Šveic. lietuvių 
kova su pangermanistais. 6. Lietuvos valdovo klausimas. 
7. Lietuvos klausimas entantės valstybėse. 

Trečioji lietuvių konferencija Lozanoj (1918-1X-5 
S L6 Ga a aa a I aa aktai aa 
(Dalyvauja iš Lietuvos 4 atstovai, iš Amerikos — 3. Ginčai 
konferencijoj). 

Politinių kovų už nepriklausomybe užbaiga ...... 
1. Lietuvos būklė dav vis sunki. 2. Lietuvių tarpusavio ne- 
susipratimų priežastys. 3. Lietuvos valdžios išrinkimas. 


KETVIRTOJI DALIS. BELAISVIŲ BALSAI 
IR ORGANIZ. LIKVIDAVIMAS. 


Belaisvių pareiškimais Lan 
1. Rašo: Alb. Vasiliauskas, Ant. Pakalnis, Jon. Jatulis, Pet. 


Ruseckas, V. Šmulkštys. 2. Kai kurios išvados. 
Šveicarijos lietuvių organizacijų likvidavimas ir jų 
ADYSLAILOSA aaa Si i ask dainas 
1. Lituanija, Liet. informacijų biuras, Vykdomasis komite- 
tas, Liet. tautos taryba. 2. Pinigai iš Amerikos. 3. Lietuvos 
raud. kryžiaus įgaliotinis. 4. Likusių dokumentų ir daiktų 
perdavimas valdžiai. 5. Užbaigiamosios pastabos . 


ILOEIAYS as Ba Aa Aa kų PS 

